
Turinys 5 


Vertėjo žodis 


Sokrato apologija - itin išradingai parašytas ir kiek neįprastas 

Platono tekstas. Iš pirmo žvilgsnio jis atrodo labai paprastas, 
ypač palyginti su didžiaisiais šio mąstytojo veikalais, tačiau 

tai klaidingas įspūdis. Skaitant šį kūrinį atidžiai — o atidžiau- 
sias teksto skaitymas yra jo vertimas — atsiskleidžia subtili 

architektonika, meistriškas aliuzijų ir asociacijų tinklas, ža- 
vus žodžių ir skirtingų to paties žodžio reikšmių žaismas, 
lengviau ar sunkiau pastebima įvairaus kandumo laipsnio 

ironija. Trys teisme pasakytos Sokrato kalbos, kurios galbūt 
buvo Platono atkurtos iš atminties, o gal iš dalies perkurtos 

ar net sukurtos visiškai naujai, autentiškai perteikiant tik 
pačią Sokrato gynimosi esmę ir dvasią, iškyla kaip tiesios 

ir atviros, atrodytų, retoriškai ir filosofiškai nepretenzingos, 
bet netrunki įsitikinti, kad iš tiesų jos sumanytos pasitelkus 
kone paties Odisėjo gudrumą, ir tada tampa neaišku, kieno 
tai gudrumas - Sokrato ar Platono. 

Viena vertus, Sokrato apologijoje atsiskleidžiantis Sokratas 
(tiksliau tariant — Platono Sokratas) puikiai atitinka mūsų 
įsivaizdavimą, koks galėjo būti istorinis Sokratas; jis teisme 
tikrai galėjo pasakyti gynimosi kalbą, labai panašią į kalbas, 

kurias skaitome šiame Platono dialoge. Kitaip tariant, Sokrato 
apologijoje iškylantis Sokrato paveikslas mums neatrodo ne- 
tikroviškas, juo labiau istoriškai ir literatüriškai suklastotas. 
Net jei tai „klastotė“ (be abejo, turint galvoje tik konkrečias 
kalbos detales ir literatūrinį jos audinį, o ne pačią veikale 
jaučiamą Sokrato filosofavimo dvasią), ši „klastotė“ tikrai 
verta Platono plunksnos. Beje, Platonas nė nesiekia, kad jo 
konstruojamas Sokratas, kaip literatūrinis personažas, visais 
atžvilgiais būtų nepriekaištingai tiksli istorinio Sokrato kopija: 
jei Platonas būtų sąmoningai siekęs kurti istorinio Sokrato 
kalbų klastotę, jis būtų kruopščiai pašalinęs iš savojo teksto 
net menkiausius istorinius anachronizmus. 

Kita vertus, skaitytojai, brandžiuosiuose ir vėlyvuosiuose 
Platono dialoguose įpratę regėti žaismingą retorinį ir filosofinį 
kibirkščiavimą, sukeliamą tiek mąstymo, tiek pačios graikų 
kalbos stichijai būdingų įtampų, šį kibirkščiavimą nesun- 
kiai atpažįsta ir Sokrato apologijoje. Šiame dialoge iškylantis 
Sokratas, sakytume, mąsto Platono protu ir kalba Platonui 
būdinga maniera, netgi savitu, nejmanomu pamėgdžioti re- 
toriniu Platono stiliumi, prie kurio esame pripratę. Tai reiškia, 
kad jei Sokratas ir Platonas nebuvo, juokais tariant, vienas 
kito alter ego, vienas retorinis ir filosofinis subjektas dviejuose 
asmenyse, būtina daryti išvadą, jog šiame veikale pateikiamos 
Sokrato kalbos, net jei nėra nuo pradžios iki pabaigos sukurtos 
Platono, yra esmingai jo perkurtos. 

Beje, iš tiesų net nebūtina įkyriai klausti, kas - Sokratas 
ar Platonas — yra tikrasis Sokrato apologijoje pateikiamų kalbų 
autorius. Šio kūrinio paliekamas įspūdis paradoksaliu būdu 
yra toks, kad mes - nė kiek nesusidvejindami patys - galime 

pripažinti: tikrasis Sokrato apologijos autorius tuo pat metu 
yra ir Sokratas, ir Platonas (arba, tą patį dalyką pasakant kiek 
kitaip, — ir istorinis Sokratas, kaip reali istorinė asmenybė, ir 
Platono Sokratas, kaip šio autoriaus sukurtas literatūrinis 
herojus). Paradoksas tas, kad, nepaisant akivaizdaus fakto, jog 
Sokratas ir Platonas - du skirtingi istoriniai asmenys, Sokrato 
apologijoje mes atpažįstame tarsi vieną autorių dviejuose as- 
menyse. Matyt, didžiąją šio kūrinio paliekamo įspūdžio dalį 
lemia pati nepaprastai radikali bei paveiki moralinė žinia, ku- 
riai beveik neįmanoma atsispirti, etinis idealas, kuriam, mūsų 
įsitikinimu, privalėjo būti vienodai įsipareigoję ir Sokratas, 
ir Platonas: mes tiesiog intuityviai jaučiame, kad būtent šis 
įsipareigojimas ir vienija abu mąstytojus, o palyginti su tuo, 
kas Sokratą ir Platoną jungia, nublanksta visi jų, kaip realių 
istorinių asmenybių, skirtumai. 

Literatūrinis Sokrato apologijos sabtilumas kelia didelių 
šio teksto datavimo problemų. Anot antikinės tradicijos, tai 
vienas iš pirmųjų ar net pirmas Platono dialogas, parašytas 
netrukus po Sokrato mirties (399 m. pr. Kr.). Tačiau jei šį 
kūrinį priskirtume ankstyvųjų (vadinamųjų sokratiškųjų) 
Platono dialogų grupei, privalėtume pripažinti, kad Sokrato 
apologija (ir jos tęsiniu laikomas Kritonas) minties brandumu 
ir stilistiniu užbaigtumu gerokai pranoksta kitus ankstyvuo- 
sius Platono dialogus. Atsižvelgdami į tai, kad, nors ir palyginti 
glausta, daugeliu atžvilgių Sokrato apologija, kaip gerokai 
brandesnė, akivaizdžiai iškrenta iš ankstyvųjų Platono dialogų 
konteksto, nemaža šiuolaikinių tyrinėtojų Sokrato apologijos 
nelaiko ankstyvuoju dialogu, nors ir nesutaria dėl tikslios jo 
parašymo datos. Visai įmanoma, kad Sokrato apologija, kurios 

pradinis variantas galbüt iš tiesu buvo parašytas netrukus po 
šio dialogo herojaus nužudymo, vėliau buvo literatūriškai 
tobulinama. Tuo nereikėtų stebėtis, nes Platonas savo tekstus 
mėgo nuolat perkurti ir stilistiškai tobulinti, netgi esmingai 
keisti kompozicinę jų struktūrą, o tokių dialogų, kaip Valstybė 
ir Faidras, galbūt egzistavo net keli skirtingais laikotarpiais 
sukurti variantai. 

Kad Sokrato apologijoje pateikiamos kalbos nėra tiksli 
istorinio Sokrato gynimosi teisme kalbų kopija, galime spręsti 
ir iš to, kad šiame dialoge Platono Sokratas daro mįslingas 
užuominas į kai kuriuos dalykus, ypač tam tikras istorines 
aplinkybes, kurių istorinis Sokratas negalėjo žinoti (nebent jis 
iš tiesų buvo pranašas!), nors šias aplinkybes, be abejo, žinojo 
Platonas. Tai būdingas Platono dialogų, kuriuose Sokratas 
iškyla būtent kaip literatūrinis herojus, kaip sutartinė figūra 
ir draminė persona („kaukė“), bruožas: tyrinėtojai yra pa- 
stebėję, kad Platono Sokratas neretai kalbasi su istorinėmis 
asmenybėmis, politikais ir mąstytojais, kurie veikė gerokai 
anksčiau už istorinį Sokratą, be to, Platono Sokratas keistai 
„Žino“ apie istorinius įvykius, nutikusius po istorinio Sokrato 
mirties. 

Vis dėlto, kaip jau teigéme, nėra itin svarbu, kokį — istorinį 
ar Platono literatūriškai sukonstruotą — Sokratą regime šiame 
dialoge. Gerokai svarbesnė yra pati filosofinė ir egzistencinė 
Sokrato apologijos žinia. Taigi ką, žvelgiant iš vertėjo požiūrio 
taško, šis Platono tekstas sako skaitytojui — ne tik antikiniam, 
bet ir šiuolaikiniam? 

Visų pirma, Platono Sokratas radikaliai keičia pačią 
retorikos meno, retorinės meistrystės (tekhné) sampratą, 

atsisakydamas mokykliško žodžių „lipdymo“ (17c), efek- 
tingo kalbų dekoravimo puošniomis, bet tuščiomis frazėmis. 
Atmesdamas sofistams būdingą siekį bet kokia kaina, bet 
kokiomis meistriškomis („techniškomis“) retorikos prie- 
monėmis kurti sakomos kalbos teisingumo regimybę, kitaip 
tariant, efektingą iliuziją, pamėgdžiojančią tiesą, Sokratas 
įsakmiai pabrėžia retorikos ir filosofijos prigimties panašumą, 
retorinio ir filosofinio šaunumo, arba dorybės (areté), gimi- 
nystę. Anot jo, teisėjo šaunumas, nusakantis teisėjo pareigą, 
yra gebėjimas tirti, ar teisiamasis kalba tiesą, o retoriaus šau- 
numas yra noras ir pajėgumas sakyti tiesą (taléthé legein, 18a). 
Tuo Sokratas atskleidžia, kad retoriui būtina turėti aštrų protą 
ir paprasčiausiai būti doram, aistringai ieškoti tiesos, o ją 
suradus - tvirtai tikėti savo teisumu: nors Sokratas to tiesiai 
nepasako, jis leidžia mums suprasti, kad pati tiesa, kai tik ji 
surandama, pasirodo esanti tokia galinga, taip užvaldanti 
visą retoriaus esybę, jog suteikia jam kone dievišką iškalbos 
dovaną, įtikinimo jėga pranokstančią bet kokią išmoktą reto- 
rinę meistrystę. Tuo tarpu visos tradicinei retorikai būdingos 
kalbų puošnumo ir įtaigumo priemonės tiesos akivaizdoje 
galų gale atsiskleidžia kaip retoriškai neefektyvios. 

Tai, ką Platono Sokratas šiame dialoge tiesiogiai ar ne- 
tiesiogiai pasako apie retorikos meno prigimtį, vėlesnėje 
antikinės retorikos tradicijoje išsikristalizuoja į du pamatinius 
retorikos principus. Pirmasis iš jų skelbia, kad būtina laikytis 
dalyko esmės, tiesiog rūpintis turiniu, o jį išreiškiantys žo- 
džiai savaime seks paskui mintį. Antrasis principas reikalauja 
suvokti, jog didžiausias menas - paslėpti meną, šiuo atveju — 
retorikos meną, kitaip tariant, tikras iškalbos meno žinovas 


Vertėjo žodis 11 


privalo kalbėti taip, kad klausytojas jo retorinės meistrystės 
nė nepastebėtų, taigi tuščiai nedemonstruoti jokių efektingu 
retorinių triukų. 

Vis dėlto būtina pripažinti, kad, nepaisant to, ką skelbia 
Platono Sokratas, šis Platono dialogas parašytas meistriš- 
kai, o jo autorius nevengia šmaikštauti, kartais netgi labai 
efektingai. Antai Sokrato apologijoje grakščiai sužaidžiama 
įvairiais graikiško daiktavardžio tekhnė ir kitų šios šaknies 
žodžių, pavyzdžiui, atekhnos, reikšmėmis. Dialogo pradžioje 
Sokratas teigia, kad teisme visiems įprastas, tradicine reto- 
rikos samprata paremtas kalbėjimo būdas jam yra svetimas 
atekhnės, o tai reiškia — tiesiog, paprasčiausiai, iš prigimties, 
neapsimetinėjant svetimas: atekhnós oun xenos ekho tës entade 
lexeós (17d). Tuo tarpu vėliau, vartodamas tą patį prieveiksmį 
atekhnos, Sokratas ironiškai prikiša Meletui, pretenduojan- 
čiam būti tradicinio retorikos meno žinovu, kad šis savąjį ieš- 
kinį prieš Sokratą nemeistriskai, netechniškai (atekhnos) parašė 
kažin kokiu įžūlumu, nesutramdomumu ir jaunuoliškumu: 
atekhnės tėn graphėn tautén hybrei tini kai akolasiai kai neotėti 
grapsasthai (26e). Taigi pirmuoju atveju, nusakydamas savąjį 
kalbėjimo būdą, prieveiksmį atekhnės Sokratas konotuoja 
teigiamai: juo įvardijamas tiesus, tiesioginis, paprastas, ne- 
apsimestinis, iš prigimties gelmių plaukiantis doro ir teisaus 
žmogaus kalbėjimas, kuriam svetimas techninėmis retorikos 
priemonėmis pagrįstas įmantravimas, nenuoširdumas ir vy- 
lius. Tačiau antruoju atveju, sužaidžiant kitu prieveiksmio 
atekhnės reikšmės atspalviu, šis žodis konotuojamas jau nei- 
giamai: Sokratas, įgeldamas Meletui, kad šis savąjį ieškinį 
parašė atekhnės, t. y. »nemeistriskai‘, nori klausytojams įteigti, 

kad jo kaltintojas iš tikruju neišmano nei tradicinio, j kalbu 
puošnuma orientuoto retorikos meno, nei juo labiau tikrojo, 
sokratiškai suvokiamo retorikos meno, reikalaujančio sakyti 
tiesą ir kalbėti tiesiai, be užuolankų ir jmantravimy. 

Sokrato apologijoje žaviai žaidžiama ir skirtingomis grai- 
kiško būdvardžio deinos reikšmėmis: įprastinė, kasdienė dei- 
nos reikšmė yra „baisus, siaubingas“, o specialesnė, techninė jo, 
kaip retorikos termino, reikšmė yra „baisiai, siaubingai gabus 
(kalbétojas)“ Deinos rhetor, anér deinos legein reiškia baisiai 
gabų kalbėtoją, vyrą, kurio nepaprastai paveikios, sakytume, 

„gorg(on)iškai“ stulbinančios, pritrenktą klausytoją į akmenį 

stingdančios kalbos paprastam žmogui kelia pagarbią baimę, 
dievišką ar demonišką virpulį. Vienu tiksliu lietuvišku atitik- 
meniu deinos išversti neįmanoma, tačiau apytikslį jo ekviva- 
lentą turi, pavyzdžiui, šiuolaikinė šnekamoji anglų kalba, ypač 
vartojama Šiaurės Amerikoje: tai būdvardis terrific, kasdienėje 
vartosenoje dažniausiai reiškiantis „puikus, nuostabus“, tačiau 
turintis ir kitą, dabar jau nustelbtą, nors žodynuose vis dar 
nurodomą reikšmę „baisus, keliantis siaubą“, kuri etimologi- 
jos požiūriu yra pirmesnė ir atitinka savo etimono, panašiai 
skambančio lotyniško būdvardžio terrificus, reikšmę (plg. ir 
tarptautinius šios šaknies žodžius, tokius kaip teroras, teroriz- 
mas ir pan.). Panašiai ir lietuvių kalboje, kai sakome, kad kas 
nors yra, tarkime, baisiai gražus, baisiai geras, baisiai gabus ir 
pan., prieveiksmis baisiai tiesiogine prasme jau nereiškia bai- 
sumo, o paprasčiausiai sustiprina, suintensyvina būdvardžiais 
gražus, geras ir gabus nusakomą kokybę. 

Dialogo pradžioje Sokratas pasijuokia iš savo kaltintojų, 
kurie ragina klausytojus saugotis, kad kalbėdamas jų neapgautų, 

neapmulkintų savo iškalbos grožybėmis, nes jis, atseit, esąs, 
baisiai gabus kalbėtojas (hös deinou ontos legein, 17a), kitaip 
tariant, duoda suprasti, kad Sokratas yra puikus tradicinės, 
sofistinės retorikos žinovas. Kaltinamasis tokį jam priskiriamą 
apibūdinimą iš karto paneigia, tuo lyg norėdamas šmaikščiai 
pasakyti, kad klausytojams jo neverta bijoti: kadangi jis nesąs 
deinos rhétor, jis ir apskritai nėra deinos, t. y. tas, kurio reikėtų 
bijoti ir sergėtis. Tačiau kiek vėliau, meistriškai sužaisdamas 
būdvardžio deinos reikšmėmis, Sokratas ironiškai sumenkina 
savo kaltintojų, ypač Anito, baisumą (o kartu — ir retorinį 
„baisumą“, kitaip tariant, jų retorinius gabumus bei retorinę 
meistrystę), teigdamas, kad jis, Sokratas, labiau bijąs ankstes- 
niųjų savo kaltintojų nei Anito bendrų, nors, suprask, šiek tiek 
prisibijo ir Anito su jo sébrais: emou gar polloi katégoroi gego- 
nasi pros hymas kai palai polla édé etë kai ouden alėthes legontes, 
hous ego mallon phoboumai ë tous amphi Anyton, kaiper ontas 
kai toutous deinous: all’ ekeinoi deinoteroi, 6 andres... (18b). 
Joks vertimas nepajėgus perteikti įstabaus žodžių žaismo, 
atsiskleidžiančio tada, kai Platono Sokratas žaidžia semanti- 
nėmis sąsajomis tarp tikrinių vardų ir tos pačios šaknies ben- 
drinių žodžių reikšmių. Antai Meletui, kurio vardas, išvertus 
į lietuvių kalbą, reiškia „Tas, kuris rūpinasi“, trumpiau tariant, 
kažin koks Rūpintojėlis, arba Rūpestėlis, ir kuris demonstruoja 
savo uolų „rūpinimąsi“ polio reikalais, ypač doriniu jaunuolių 
ugdymu, patraukdamas teisman „nedorėlį“ Sokratą, mąsty- 
tojas kandžiai rėžia: tu, Meletai, aiškiai parodai savo nesirūpi- 
nimą (saphós apophaineis tėn sautou ameleian, 25c). Dialogo 
pradžioje užsimindamas apie į Atėnus atvykusį iškilų sofistą 
Eueną, kurio vardas, išvertus į lietuvių kalbą, reiškia „Gerai 

vadeliojantis“, Sokratas teigia sužinojęs, kad šis apsistojęs pas 
turtuolį Kaliją („Gražuolį“), Hiponiko („Laiminčio pergales 
žirgų lenktynėse“) sūnų, kuris, rodos, nusamdė Eueną savo 
dviem sūnums, ironiškai lyginamiems su kumeliukais: mat 
Euenas, kaip gerai vadeliojantis, juos, suprask, turėtų tinkamai 
prajodyti, idant jie, kaip grynaveisliai „gražuolio“ Kalijo pali- 
kuonys ir „pergalingo žirgininko“ Hiponiko vaikaičiai, taip pat 
taptų „gražūs ir geri“, kalokagatiški. Ironiškai reikšdamas ta- 
riamą, suvaidintą pavydą Euenui, Sokratas tvirtina, kad ir pats 
grožėtysi (t. y. didžiuotųsi bei girtusi) ta meistryste, kuria pui- 
kuojasi iškilusis sofistas, jei tik būtų pajėgus šios meistrystės 
išmokti, tuo pat metu dar kartą sužaisdamas semantine sąsaja 
tarp Kalijo („Gražuolio“) vardo ir veiksmažodžio kallunomai 
(„grožėtis, didžiuotis, puikuotis, girtis“). Akivaizdu, kad šiame 
dialogo fragmente (20a-b) atsiskleidžiantis aliuzijų laukas 
(čia būtina paminėti ir visažinio sofisto Hipijo („Žirgininko, 
Raitelio“) iš Elidės vardo sąsają su žirgininkystės sritimi (19e)) 
yra susijęs su Atėnų aristokratijai, pamišusiai dėl žirgų sporto, 
itin svarbiais geros kilmės (geros žmonių bei žirgų veislės) ir 
gero ugdymo reikalavimais, kurie Sokrato akivaizdžiai pa- 
šiepiami, taip pat su gerumą ir gražumą integruojančia bei 
ugdymo idealą išreiškiančią kalokagatijos sąvoka. 

Sokratas, atvirai prisipažįstantis, kad nieko nežino (arba, 
tiksliau sakant, nežino nieko, išskyrus patį nežinojimo faktą), 
savaisiais kvotimo seansais, kuriuos regime ir Sokrato apologi- 
joje, siekia ir kitiems atskleisti jų nežinojimą. Įsidėmėtina, kad 
jis niekada nebando savo oponentų nuginčyti, pateikdamas 
kokius nors jų požiūriui prieštaraujančius faktus, konkrečius 
empirinius duomenis, kurie, atskleisdami „objektyvią“ dalykų 

padëti, pašnekovu poZiürj paneigtu empiriškai. Priešingai, 
Sokratas iš pradžių nuolankiai priima - arba ironiškai apsi- 
meta priimąs — pašnekovo poziciją, apsimestiniu meilikavimu 
sugundo būsimą kvotimo auką, kuriai įperša mintį, esą jis 
lenkia galvą prieš gundomo naivuolio žinias ir išmintį (nes 
priešingu atveju potencialus pašnekovas net nepradėtų su 
juo šnekėtis), o vėliau pradeda „tardyti“, vieną po kito pa- 
teikdamas klastingus klausimus, kuriais siekia išsiaiškinti 
loginį pašnekovo ginamos pozicijos pagrįstumą, išanalizuoti 
oponento požiūrį jo vidinės loginės darnos atžvilgiu. Naiviam 
pašnekovui nepastebint, Sokratas subtiliu, beveik nejuntamu 
spaudimu, kylančiu neva ne iš jo paties, kaip kvotėjo, o iš 
pačios jo pateikiamų „neutralių“ klausimų struktūros, tiek 
teminės, tiek formaliosios, nejučia „ištraukia“ iš oponento 
sau reikalingus — ir iš anksto numatytus - atsakymus, kurie 
laipsniškai, būdami susiję vieni su kitais Sokrato valdomo 
vieningo argumento gijomis irišsirikiuodami tam tikra logine 
seka, jau iš anksto numatytu būdu kumuliatyviai ir selektyviai 
sumuoja būtent tuos oponento pozicijos aspektus, kurie 
ryškiausiai atskleidžia jos prieštaringumą. Iš pradžių nė nejtar- 
damas, į kokius spąstus yra viliojamas, po keleto ar keliolikos 
tokių atsakymų Sokrato pašnekovas su apmaudu pamato, kad 
paskutinis jo atsakymas, logiškai plaukiantis iš ankstesniųjų, 
atsakymas, kurio išvengti nėra jokių galimybių ir kurį tenka 
iškošti pro sukąstus dantis, yra visiškai priešingas tai pozicijai, 
kuriai jis buvo jsipareigojes kvotimo pradžioje. Tada kvočia- 
masis supranta, kad, „padedamas“ klastingo kvotėjo, iš tiesų 
paneigė save patį, nugalėjo save savo paties ginklais, o ne 
Sokratas jį nuginčijo kokiais nors „objektyviais“, faktiniais, 

su empirine dalykų padėtimi susijusiais ar juo labiau subjek- 
tyviais, iš Sokrato įgeidžio plaukiančiais argumentais. 

Iš esmės tai reiškia, kad Sokratas, pateikdamas savo pašne- 
kovui virtinę klausimų, kurių atsakymus jis iš anksto būdavo 
numatęs, ir pajėgdamas mintyse kontroliuoti, kad oponento 
atsakymų grandinė nepakreiptų pokalbio Sokratui nenau- 
dinga linkme, įžvalgiai anticipuojamais atsakymais grįstu taku 
ilgainiui atvesdavo pašnekovą į Sokrato trokštamą temiškai ir 
logiškai specifinę, kvotėjo „išpranašautą“ pokalbio vietą: žvel- 
giant būtent i$ šios specifinės vietos, tartum kokios apžvalgos 
aikštelės, oponento pozicijoje ryškiausiai atsiskleisdavo jai 
prieštaraujantys, jos loginę nedarną akivaizdžiausiai paro- 
dantys ir šitokiu būdu ją sugriaunantys aspektai. Beje, toks 
Sokrato taikytas paneigimo būdas, kai oponento teiginiai 
sugriaunami, remiantis ne jų atžvilgiu išoriniais empiriniais 
faktais, o ydingomis formaliosiomis argumentų savybėmis, 
analitiškai išryškinant loginę teiginių struktūrą ir atskleidžiant 
joje inherentiškai slypinčią loginę nedarną, labai plačiai var- 
tojamas ir šiuolaikinėje analitinėje filosofijoje: atskleidus 
loginį oponento teiginių nekoherentiškumą, sakoma, kad šie 
„paneigia save pačius“, „nugali save pačius“, šitaip pabrėžiant, 
kad destrukcinės potencijos slypi pačiuose teiginiuose, o ne 
jų išorėje. Nelyginant gerai žinomame mite iš argonautų žygių 
ciklo: pakanka mesti akmenį į spartais vadinamų priešo karių, 
išdygusių iš pasėtų slibino dantų, būrį, ir susikovę tarpusa- 
vyje jie netrukus išžudo vieni kitus. Taip pat ir filosofinės 
bei literatūrologinės dekonstrukcijos, siejamos su Jacgueso 
Derrida vardu, procedūra toli gražu nėra tokia naujoviška, 
kaip kartais manoma. Tai tik paskiras, savaip apibendrintas ir 

interpretuotas sokratiškojo paneigimo metodo, vadinamojo 
elencho, su kuriuo prancūzų mąstytojas buvo puikiai susipaži- 
nęs, atvejis: šios procedūros esmė ta, kad dekonstrukcionistas 
iš pradžių fiksuoja „fasadinę“, paties teksto autoriaus dekla- 
ruojamą intenciją, o vėliau parodo, kad kruopšti teksto analizė 
jame atskleidžia prasmes, esmingai prieštaraujančias autorinei 
teksto intencijai ar netją paneigiančias (kitaip tariant, tekstas, 
„atitrūkęs“ nuo savo autoriaus ir privilegijuotos autorinės 
intencijos, pradeda gimdyti paties autoriaus nenumatytas 
ir „kontrolinei“ jo intencijai prieštaraujančias prasmes, taip 
suardydamas darnią prasminę savo struktūrą ir „sugriauda- 
mas“ - elenchiškai paneigdamas — save iš vidaus). 

Sokratiškąjį elenchą, beje, besiskiriantį nuo sofistinio elen- 
cho, būtina aptarti kiek plačiau. Graikiškai elegkhos reiškia 
paneigimą arba paneigiantį įrodymą, t. y. įrodymą, jog da- 
lykų padėtis nėra tokia, kaip teigia oponentas. Šiuo atžvil- 
giu elegkhos skiriasi nuo teigiančiojo (pozityviojo) įrodymo, 
graikiškai įvardijamo žodžiais deixis, apodeixis, endeixis ir pan., 
kurių visiems žinomas lotyniškas atitikmuo yra demonstra- 
tio, tuo tarpu lotyniškasis elegkhos atitikmuo yra refutatio. 
Daiktavardis elegkhos yra padarytas iš veiksmažodžio elegkhein, 
kurio kasdienė reikšmė yra „pagauti nusikaltėlį nusikaltimo 
vietoje“, antai pastverti vagį už rankos in flagrante delicto. 
Kai nusikaltėlis pagaunamas nusikaltimo vietoje, nereikia 
ieškoti jokių papildomų, „išorinių“ įkalčių, nes visi reikalingi 
įkalčiai savaime aptinkami nusikaltimo vietoje, kartu su pačiu 
nusikaltėliu. Žodžiui elegkhos įgijus termino reikšmę ir pra- 
dėjus reikšti loginį, analitinį oponento pozicijos paneigimą, 
kai ši sugriaunama iš vidaus, kasdienės šio žodžio reikšmės 

atspalvis išlieka svarbus ta prasme, kad visi loginiai, analitiniai 

„įkalčiai“, „pagaunantys“ argumentą nelyginant kokį vagį, jau 
yra paties argumento, jo loginės struktūros viduje, todėl jų 
nereikia ieškoti išorėje, empirinių faktų srityje. 

Bet ar iš tiesų egzistuoja esminis skirtumas tarp sokra- 
tiškojo ir sofistinio elencho? Tais atvejais, kai šis skirtumas 
apskritai pripažįstamas, bandoma parodyti, kad sokratiškuoju 
elenchu, kuris turįs ne tik negatyvią, bet ir pozityvią funkciją, 
pašnekovui neva ne tik norima atskleisti jo požiūrio klaidin- 
gumą, bet ir paraginti jį ieškoti tiesos, tuo tarpu vienintelis 
sofistinio elencho tikslas esąs radikaliai negatyvus - paneigti 
pašnekovą bet kokia kaina — ir nesiejamas su jokiais kitais, 
aukštesniais tikslais. Vis dėlto, atidžiai skaitant Platono dia- 
logus, ypač ankstyvuosius, susidaro įspūdis, kad skirtumas 
tarp sokratiškojo ir sofistinio elencho iš tiesų nėra toks ryškus, 
kaip kartais tvirtinama. Jis tampa ryškesnis, turint omeny 
būtent Platono (arba Platono Sokrato, ypač vaizduojamo 
brandžiuosiuose dialoguose) poziciją. Brandžiųjų Platono 
dialogų Sokratas savo pašnekovų protuose sukelia sumaištį 
tik tam, kad paskatintų juos griebtis radikalios epistemolo- 
ginės priemonės, vadinamojo „antrojo plaukimo“ (deuteros 
plous), t. y. atsigręžimo į eidų (idėjų) pasaulį, kuris vienintelis 
galįs atverti tiesą. Tačiau tai veikiau Platono, o ne Sokrato, 
juo labiau ne istorinio Sokrato programa. Jei, remdamiesi 
Sokrato apologija, darome prielaidą, kad vienintelis tikras 
istorinio Sokrato žinojimas, jo paties požiūriu, esąs grynai 
negatyvus, išreiškiamas formule „žinau tik tai, kad nieko 
nežinau“, privalome pagrįstai įtarti, jog istorinis Sokratas 
Paprasčiausiai nepajėgė toleruoti jokių pretenzijų į pozityvų 

žinojimą, nesutampantį su minėta formule arba į ją neredu- 
kuojamą. Vienintelis Sokrato tikslas, kurio jis siekė kvosdamas 
pašnekovus ir taikydamas savąjį paneigimo (elencho) metodą, 
tebuvo padaryti, kad ir visi kiti, sutriuškinti jo klausimų atakos, 
epistemologiškai rezignuotų, pripažintų absoliutų sokratiško- 
sios „(ne)žinojimo formulės“ ir sokratiškojo „(ne)žinojimo 
išpažinimo“ teisingumą, su atodūsiu pakartodami Sokrato 
žodžius: žinau, kad nieko nežinau... 

Būtina pabrėžti, kad visi sokratiškojo kvotimo seansai 
lieka be pozityvių rezultatų: Sokratas nuginčija bet kurį savo 
pašnekovą, sukritikuoja bet kurią pašnekovo suformuluotą 
kokios nors sąvokos apibrėžtį, savo motinos Fainaretés gėdai 
majeutiškai „pribūdamas“ tik negyvus kūdikius. Beje, į akis 
krenta su istorinio Sokrato asmenybe (kiek ją apskritai įma- 
noma rekonstruoti) sunkiai deranti aplinkybė, kad Platono 
dialoguose Sokratas po nesėkmingų bandymų surasti kokią 
nors pozityvią tiesą, antai apibrėžti kokią nors etinę sąvoką, 
dialogo pabaigoje sau ir kitiems palinki toliau atkakliai ieš- 
koti tiesos, „nenuleisti rankų“. Deja, kyla įtarimas, jog tai 
būtent Platono Sokrato, o ne istorinio Sokrato nuostata: 
Platonas, tokiu savo pavaizduoto Sokrato raginimu dialogo 
dalyviams palikdamas bent teorinę galimybę rasti pozityvią 
tiesą, nors patį tiesos radimą nukeldamas į neapibrėžtą ateitį, 
tuo lyg ir daro užuominą į visiškai kitokius, dar niekieno 
neatrastus tiesos ieškojimo kelius, pavyzdžiui, susijusius su 
išmokimu proto akimis regėti inteligibilius esinius — idėjas. 
"Tačiau, kaip galime spėti iš Sokrato apologijoje pavaizduoto 
Sokrato svarstymų stiliaus, taip pat Aristotelio Metafizikoje 
paliudyto skirtumo tarp istorinio Sokrato ir Platono mokymų, 

istoriniam Sokratui tokia nuostata vargu ar buvo priimtina: 
kaip ir sofistų, taikiusių savąjį elencho tipą, taip ir istorinio 
Sokrato, besirémusio savuoju, neva kitonisku elencho tipu, 
tikslas buvo nuginčyti pašnekovą bet kokia kaina, tiesiog 
aprioriškai atimant iš oponento bet kokią, net menkiausią 
pozityvios tiesos radimo galimybę. Matyt, istoriniam Sokratui, 
įtikėjusiam Delfų orakulo pranašyste, kuri paskelbė jį išmin- 
tingiausiu žmogumi vien dėl to, kad jis epistemologiškai re- 
zignavo, prisipažindamas nieko nežinąs, konkrečių pozityvių 
teiginių, kuriuos pokalbių metu išsakydavo jo oponentai, 
turinys, ko gero, netgi nebuvo įdomus. Bet kuris Sokrato 
pašnekovas, jei tik neprisipažindavo, panašiai kaip Sokratas, 
nieko nežinąs, savaime tapdavo sokratiškojo elencho taikiniu. 
Atsižvelgiant į tai, kad Sokratas oponentams neleisdavo savo 
minčių dėstyti nuosekliai, rišliai išskleistu pavidalu, o liep- 
davo arba atsakinėti į jo tiesmukai formuluojamus klausimus, 
arba patiems jo klausinėti, neatrodo, jog Sokratas troško 
nuoširdžiai įsigilinti į savo oponentų minčių turinį. Galime 
spėti, kad jam tai visiškai nerūpėjo. Be to, turėkime omeny 
pačią Sokrato pateikiamų klausimų architektoniką, išanks- 
tinį jų sekos bei krypties numatymą ir kontroliavimą, kad 
pašnekovas, nenukrypdamas į šalį, neišvengiamai ateitų į jo, 
Sokrato, trokštamą pokalbio vietą, kurioje oponentas būtų 
logiškai sunaikintas savo paties ginklais. Tad sunku išvengti 
išvados, kad Sokratas jau pačioje pokalbio pradžioje, užuot 
rimtai gilinęsis į pašnekovo poziciją ir mąstęs, ar egzistuoja 
bent menkiausia, tegul vien teorinė galimybė, kad jo pašne- 
kovo požiūris yra bent iš dalies teisingas, mąstydavo vien apie 
oponento formalaus sutriuškinimo savuoju elenchu strategiją 

ir taktika, mintyse kaip geras šachmatininkas iš anksto tiksliai 
surikiuodamas visus savo klausimus (savo „ėjimus“ ) ir numa- 
tomus oponento atsakymus (priešo „ėjimus“ ). 

Tačiau netgi darant prielaidą, kad pozityvus pašnekovo 
teiginių turinys istoriniam Sokratui nelabai rūpėjo, vis dėlto 
išlieka tam tikras — ir net nemažas — skirtumas tarp sokra- 
tiškojo elencho ir sofistinio elencho. Nors taikant šias abi 
elencho rūšis siekiama to paties tikslo - paneigti oponento 
teiginius bet kokia kaina, - sokratiškasis elenchas, skirtingai 
nei sofistinis, turi moralinę prasmę: sofistai, savuoju elen- 
chu paneigę oponento požiūrį, tenkindavosi pačiu varžovo 
sutriuškinimo faktu, glosčiusiu jų, puikių savo „meistrystės“ 
žinovų, savimeilę, tuo tarpu Sokratas, savuoju elenchu pa- 
neigęs pašnekovą, vien pačiu paneigimo faktu nesitenkin- 
davo, o laukdavo, kad įveiktas varžovas morališkai praregėtų 
ir „atsiverstų“ į sokratiškąjį „tikėjimą“, pagrįstą nežinojimo 
prezumpcija bei radikaliu epistemologiniu rezignavimu ir 
susijusį su pačiam Sokratui būdinga moraline laikysena. 

Akivaizdu, kad sokratiškąjį elencha taikant vien formaliai 
bei tiesmukai ir nesiejant jo su aukštesniu moraliniu tikslu, 
pranokstančiu vien tikslą nuginčyti bet kokia kaina, jis - ypač 
paprastesnių žmonių akyse — niekuo nesiskirdavo nuo sofisty 
taikyto elencho. Galbūt dėl šios priežasties daugelis istorinio 
Sokrato amžininkų, netgi tokie iškilūs autoriai, kaip komedio- 
grafas Aristofanas, jį laikė eiliniu sofistu, įžūliai drįstančiu 
drumsti atėniečių ramybę, ir kandžiai pašiepė savo komedijoje 
Debesys. Daugelį konservatyvių pažiūrų atėniečių, kaip galime 
spręsti ir iš Sokrato apologijos, itin erzino tai, kad dykinėjan- 
čios kilmingų tėvų atžalos sekiojo paskui Sokratą ir mokėsi 


22 Sokrato apologija 


iš jo paneiginėjimo meno: akivaizdu, jog dauguma jaunuo- 
lių, neįžvelgdami moralinės sokratiškojo elencho esmės bei 
paskirties, o paprasčiausiai tenkindami paaugliškam amžiui 
būdingą absoliutaus negatyvumo instinktą, tiesiog sportiškai 
smagindavosi regėdami, kaip jų herojus ir linksmo būrio 
„vadas“ Sokratas, žmogus be aukštesnio socialinio statuso, 
o savo išvaizda beveik padugnė, savaisiais klausimais vieną po 
kito nuvainikuoja didžiausius Atėnų autoritetus, įsivaizduo- 
jančius, jog turi teisę pamokslauti jaunimui. Neperimdami 
sokratiškajam elenchui būdingo moralinio turinio, kuris ne- 
išmokstamas iš formalių kvotimo pratybų, o įgyjamas kartu 
su gyvenimo patirtimi, „gadinami“ jaunuoliai perimdavo 
tik eristinę elencho techniką, ir ši aplinkybė kėlė visiškai 
suprantamą bei teisėtą daugumos atėniečių pasipiktinimą. 
Deja, šis pasipiktinimas savo mirtinu geluonimi galų gale at- 
sigręžė į patį Sokratą, mėgusį — kokia likimo ironija! - vadinti 
save akliu, tupiančiu ant surambėjusių atėniečių. Beje, pats 
Platonas vėlesniuose savo dialoguose, antai Valstybėje, atkrei- 
pia dėmesį į sokratiškojo elencho nebrandžioms jaunuolių 
sieloms keliamus pavojus, drausdamas šio pavojingo metodo 
mokyti tuos, kurie dar nepajėgūs suvokti jo moralinio turinio 
ir tikrosios paskirties. 

Elencho taikymo pavyzdžių randame ir pačioje Sokrato 
apologijoje. Pavyzdžiui, virtine įkyrokų ir erzinančių klausimų 
privertęs Meletą neapdairiai tvirtinti, kad visi atėniečiai, tin- 
kamai auklėdami jaunuolius, daro šiems gera, ir tik vienintelis 
Sokratas juos gadinąs, dialogo herojus, vėl griebdamasis savo 
pamėgtos analogijos tarp žmonių ir žirgų, analogijos, kurios 
adekvatumo ir kartu įrodomosios galios Sokratas nė nesiima 

pagrįsti, retoriškai klausia Meleto, ar ir žirgus tinkamai prajo- 
dyti bei mankštinti geba daugelis, o gadinti - kažin kas vienas, 
kaip atsakymo susilaukdamas Meleto tylėjimo, prilygstančio 
prisipažinimui, kad ankstesnis jo tvirtinimas yra akivaizdžiai 
absurdiškas ir paneigiantis save patį (24dd—25c). Kitu atveju, 
privertęs Meletą vėlgi labai neapdairiai tuo pat metu tvirtinti 
du teiginius - pirmąjį, kad Sokratas, nepripažindamas polio 
garbinamų dievų, vietoj jų garbina „kitus naujus daimonus“ 
(hetera daimonia kaina, 24c), ir antrąjį, kad Sokratas esas 
visiškas bedievis (parapan atheos), nes nepripažįstąs jokių 
dievų (26c), - o netrukus ne visai sąžiningai pasiremdamas 
būtent liaudiškai mitologinei sąmonei, kurią kitomis progomis 
negailestingai kritikuodavo, įprasta ir problemų nekeliančia 
analogija tarp vaikus gimdančių žmonių ir dievų, neva pana- 
šiai kaip žmonės taip pat gimdančių savo vaikus, vadinamus 
daimonais, analogija, kuri šiame kontekste pateikiama labai 
ironiškai ir kurios pagrįstumu Sokratas tikrai vargu ar galėjo 
tikėti, atskleidžia minėtų dviejų Meleto teiginių konjunkcijos 
(tvirtinimo vienu metu) absurdiškumą. Būtina pabrėžti, kad ši 
konjunkcija yra logiškai neįmanoma tik žvelgiant iš liaudiškos 
mitologinės sąmonės, kuriai, Sokrato manymu, atstovauja 
naivuolis Meletas, pozicijų, o ne žvelgiant iš Sokrato požiūrio 
taško, tarkime, kokios nors sokratiškosios teologijos, apie 
kurią nežinome beveik nieko, pozicijų. Vadinasi, Sokratui 
pakanka, kad Meletas paneigtų save pagal tas žaidimo tai- 
sykles, kurias nustatė ir priima jis pats, o tai reiškia — įveiktų 
save savo paties ginklais, net jei jo tvirtinimas bent iš principo 
galėtų pasirodyti teisingas, žvelgiant iš kitokio — tarkime, netgi 
paties Sokrato — požiūrio taško. Juk logiškai visiškai įmanoma 

pripažinti daimonus, kaip kažin kokias amžinas anapusines 
būtybes, kurios savo galybe bei tobulumu neprilygsta die- 
vams ir negali būti jais laikomos, be to, būdamos amžinos, 
nėra pagimdytos ir dėl to nėra dievų vaikai, tuo pat metu 
nepripažįstant dievų (nes, postulavus daimonų amžinumą, 
nebūtina postuluoti dievų, kaip daimonų tėvų). Tai rodo, 
kad Sokratui svarbu paneigti savo varžovą bet kokia kaina ir 
būtent pagal paties varžovo nustatytas žaidimo taisykles, o ne 
nešališkai išsiaiškinti, ar minėti du Meleto teiginiai apskritai 
jokia prasme ir jokiu atveju negali būti kartu laikomi teisingais 
logiškai neprieštaringu būdu. 

Būtina trumpai aptarti, kaip radikalus Sokrato negaty- 
vumas susijęs su moraline jo laikysena ir etinėmis nuostato- 
mis. Čia ir vėl slypi paradoksas, nes kasdienė mūsų patirtis 
rodo, kad negatyvumas veikiau susijęs su amoralumu nei 
aukštomis moralės normomis ir jų laikymusi. Sasajq tarp 
Sokrato negatyvumo ir moralinės jo laikysenos leidžia su- 
prasti ryšys tarp savižinos ir sąžinės (lietuvių kalboje abu 
šie žodžiai išreiškia žinojimo refleksyvuma, jo nukreiptumą 
į save; graikiškas žodis suneidėsis „sažinė“ yra padarytas iš 
veiksmažodžio eidenai „žinoti“ su priešdėliu sun — „su, kartu su 
(savimi)“ ). Visų Sokrato svarstymų apie žmogiškąjį pažinimą 
pradinis taškas — įsakmus Delfų įrašo reikalavimas „Pažink 
save patį“ (gndthi seauton). Į save patį atsigręžęs ir negatyviai 
save pažinęs žmogus visų pirma suvokia egzistencinį savo 
menkuma bei trapumą, jsisamonina skirtumą tarp žinančio 
dievo ir nežinančio žmogaus. Atkreipkime dėmesį į tai, kad, 
pavyzdžiui, Aristotelis dievą taip pat suvokia kaip mąstantį 
save patį, pažįstantį save patį ir visiškai pasitenkinantį vien 

savęs paties mąstymu bei pažinimu, bet skirtumas čia tas, kad 

Aristotelio dievas pažįsta save pozityviai, kaip sau pakankamą 

pilnatvę, ir geba save pažinti. Tuo tarpu žmogus, pabandęs 

pažinti save patį, aptinka savyje juodą bedugnę, atveriančią 

žmogui jo esybės neskaidrumą ir jo negebėjimą save pažinti 

pozityviai, bet kartu dovanojančią iš egzistencinio siaubo 

kylantį negatyvų pažinimą, savosios menkystės ir savojo ne- 
dieviškumo pažinimą, kurio vienintelė pozityvi paskirtis — 
parodyti žmogui jo, kaip mirtingos būtybės, ribas ir išmokyti 

jį kuklumo, padedančio bendrauti su kitomis mirtingomis, 
ne-dieviškomis būtybėmis. Moralinę sokratiškojo nežino- 
jimo reikšmę gerai atskleidžia vėlyvojo dialogo Teaitetas 

pabaiga. Po visų nesėkmingų bandymų išgauti („pribūti“) 

iš Teaiteto teisingą atsakymą, kas yra pažinimas, žinojimas 

(epistėmė), Sokratas galų gale jam sako: jei tu, Teaitetai, liksi 

(pozityvaus žinojimo atžvilgiu) tuščias, būsi mažesnė našta, 
mažesnė sunkenybė šalia esantiems žmonėms, tapsi kuklus 

ir nuosaikus (Theaet. 210c). Priešingai nei byloja naivokas 

liaudiškas posakis „žinių ant pečių nenešiosi“, Sokratas tartum 
sako Teaitetui: „galbūt tu savojo pozityvaus žinojimo, tarsi 

sunkios naštos, ant savo pečių nenešiosi, tavojo žinojimo 

naštą ant tavo pečių tikrai nešios kiti, todėl pasirūpink kuo 

greičiau išmesti šį žinojimą lauk“. 

Be to, būtina pabrėžti, kad radikaliai negatyvi yra ne tik 
sokratiškoji savižinos, bet ir sokratiškoji sąžinės samprata. 
Atkreipkime dėmesį į tai, kad Sokratą kreipiantis dieviškasis 
ženklas, nesvarbu, kaip interpretuotume tikrąją jo prigimtį, yra 
labai panašus į sąžinės balsą: jis niekada neragindavo Sokrato 
daryti ką nors pozityvaus ir niekada nesikreipdavo į jį kokiu 

nors rišliu, turiningu tekstu, o tik formaliai drausdavo, taip 
pat rišliu, turiningu tekstu neaiškindamas draudimo motyvu, 
kai Sokratas ketindavo daryti ką nors netinkama (40a-c ). 
Beje, ir visi Senojo Testamento dekalogo įsakymai, išskyrus 
didįjį, yra formuluojami negatyviai: nežudyk, nevok, nekalbėk 
netiesos, nesvetimauk ir t. t. Dauguma ikisokratinio laikotar- 
pio graikų, kiek galime spręsti iš jų darbų ir tekstų, moralę 
siejo ne su negatyviais, o su pozityviais reikalavimais, pačią 
dorybę (areté) suvokdami veikiau kaip šaunumą, t. y. gebė- 
jimą aktyviai veikti, nuveikti gyvenime kažin ką ypatinga ir 
tuo pasižymėti bei įsiamžinti, o ne susilaikyti nuo tam tikrų 
veiksmų darymo, apribojant savo ego ir egotistinį ekspan- 
syvumą. Atsižvelgiant į tai, kad, palyginti su ikisokratinio 
laikotarpio graikams būdingomis etinėmis nuostatomis, so- 
kratiškoji moralaus elgesio samprata santykinai artimesnė 
judeokrikščioniškajai, siejamai visų pirma su dekalogu ir 
semitiškąja nuodėmingos žmogaus prigimties samprata, iš 
dalies - kaip manė ir Nietzsche — yra pagrįsta kalbėti apie 
tam tikrą moralinės graikų savimonės „krikščionėjimą“ po- 
sokratiniu laikotarpiu, o šios tendencijos iniciatorius, be 
abejo, buvo pats Sokratas, nors kitais atžvilgiais laikyti jį 
„krikščionimi“ visiškai absurdiška. Kaip matome, ryšys tarp 
Sokratui būdingos negatyviosios savižinos ir negatyviosios 
sąžinės yra akivaizdus: nusigręžimas nuo išorinio pasaulio, 
kurio įdėmus, smalsumu ir nuostabos išgyvenimu pagrįstas 
stebėjimas galėtų teikti pozityvų žinojimą, ir atsigręžimas 
į save patį, į savo sielą, kurios tamsi, neperregima bedugnė 
gimdo tik negatyvų žinojimą, yra tiesiogiai susiję su pastanga 
apriboti žmogui iš prigimties būdingą ekspansyvumą, graikų 

laikytą tikriausiu aristokratiškumo ženklu, ilgainiui pereinant 
nuo šaunumu pagrįstos pozityviosios moralės, reikalaujančios 
nuveikti daugybę „šaunių“ darbų (pasižymėti kare, sporte, 
politiniame gyvenime), prie negatyviosios moralės, reikalau- 
jančios uždėti apynasrį savo egotistinėms užmačioms ir palikti 
po saule vietos kitoms, ypač silpnesnėms už save, mirtingoms 
būtybėms. Ši aplinkybė iškalbingai rodo, kad Sokrato figūra 
iš tiesų, kaip byloja ir patys terminai, gali būti pripažinta 
kaip žyminti ikiksokratinės ir posokratinės epochų takoskyrą, 
ribą tarp ankstesnio „labiau pagoniško“ ir vėlesnio „mažiau 
pagoniško“ etapų pačioje graikų pagonybėje, arba, kitais 
žodžiais tariant, ribą tarp intelektualiai bei moraliai savimi 
pasitikinčios pagonybės ir pradedančios savimi intelektualiai 
bei moraliai abejoti pagonybės. 

Esmingiausia Sokrato apologijoje brėžiama riba — tai riba 
tarp nežinančio žmogaus ir žinančio dievo. Paskutiniai, viso 
dialogo mums perteikiamą žinią apibendrinantys ir už- 
antspauduojantys žodžiai, „neaišku niekam, išskyrus dievą“ 
(adélon panti plën ei tõi thedi, 42a), gana netikėtai pozityviu 
rėmu kontrastiškai įrėmina visą kupantį teksto negatyvumą. 
Sokratas jais tartum sako: nors aš nežinau (kalbant apskritai — 
absoliučiai nieko pozityvaus, o kalbant konkrečiai — to, kas 
manęs laukia po mirties), dievas vis dėlto žino. Žodis „dievas“, 
graikiškajame originale pavartotas naudininko forma, būda- 
mas pats paskutinis paskutinės, trečiosios, Sokrato kalbos ir 
viso dialogo žodis, itin svariai ir neatšaukiamai užantspau- 
duoja šį didingą Platono tekstą, nepalikdamas nė menkiausios 
galimybės kalbėti apie kokį nors Platono Sokrato — ir, beveik 
be abejonės, taip pat ir istorinio Sokrato - ateizmą. 

Sokrato apologijoje, kurioje išryškinama daugybė pana- 
šumų bei skirtumų tarp žmogaus ir dievo, galime įžvelgti 
įdomiai sukonstruotas, su minėtų panašumų bei skirtumų 
atskleidimu susijusias simetriją, asimetriją ir asimetrinę simet- 
riją. Simetrija tarp žmogaus ir dievo ta, kad abu šį tą žino: 
dievas žino viską, o žmogus žino bent jau tai, kad nieko nežino. 
Asimetrija tarp žmogaus ir dievo ta, kad, kalbant iš esmės ir 
atsižvelgiant į tikrąją žmogiškojo ir dieviškojo žinojimo vertę, 
žmogus nežino, o dievas - žino. Ir pagaliau asimetriné simet- 
rija tarp žmogaus ir dievo yra ta, kad dievas žino pozityviai, 
o žmogus - negatyviai. 

Vienas didžiausių sokratiškosios dievo sampratos para- 
doksų yra tai, kad, nepaisant joje išryškėjančios neperžengia- 
mos prarajos tarp žmogaus, kuris nežino, ir dievo, kuris žino, 
žmogus, remdamasis sokratiškąja dievo samprata, turi teisę — 
bent iš principo - tvirtinti, kad apie dievą jis žino daugiau nei 
apie aplinkinį pasaulį ir, ko gero, netgi daugiau nei apie save patį. 
Taip yra dėlto, kad sokratiškojoje dievo sampratoje esmingiau- 
siu žinojimo apie dievybę elementu tampa nepajudinamai tvir- 
tas žinojimas - netgi, sakytume, tam tikra prasme pozityvus, 
nors ir negatyviai prieinamas žinojimas — apie moralinę dievo 
ir dieviškumo paties savaime prigimtį, apie iš pačios dievo pri- 
gimties plaukiantį jo gerumą. Kaip seka iš Sokrato svarstymų 
logikos, žmogus, neturėdamas jokių patikimų žinių apie išorinį 
pasaulį, vis dėlto gali tvirtinti turįs patikimų žinių apie moralinį 
dievo veidą. Šios žinios, be abejo, yra ne empirinės, o grynai 
apriorinės, jos plaukia iš apriorinio atsisakymo priskirti dievui 
ydas, kurios būdingos žmonėms ir tradiciškai poetų priskiria- 
mos antropomorfiniams graikų mitologijos dievams. Antai 

Delfų dievui paskelbus Sokratą išmintingiausiu žmogumi, 
Sokratas, bandydamas suvokti, ką dievas iš tiesų tuo nori jam 
pasakyti, daro apriorinę, moralės kriterijais pagrįstą prielaidą, 
jog dievas nemeluoja: „juk jis nemeluoja; mat jam nevalia 
meluoti“ (ou gar dëpou pseudetai ge: ou gar themis autoi, 21b). 
Žodžiu themis, kuris šioje citatoje figūruoja kaip prieveiksmis, 
įvardijamas dieviškasis įstatymas, kurio privalo laikytis patys 
dievai. Be to, šio įstatymo esmės įžvalga, kaip galime spręsti 
iš Sokrato svarstymų, prieinama ne tik dievo, bet ir žmogaus 
protui. Taigi Sokratas, manęs, kad apie išorinį pasaulį, kuris 
žmogui nepažinus iš esmės, jis žino mažiau, nei manėsi žiną 
kiti to meto graikai, tuo pat metu buvo paradoksaliai įsitikinęs, 
jog apie dievą ~ ar dievus — jis tam tikra prasme žino daugiau, 
nei manėsi žiną kiti helėnai, kurių išpažįstami dievai, nors 
ir būdami skulptūriškai vizualüs, „atpažįstamo“ žmogiško 
pavidalo, jiems atrodė neperprantamos, neprognozuojamos, 
moralės atžvilgiu dažniausiai neutralios, bet neretai įnoringos, 
paikai pavydžios, kitaip tariant, nežinomo ir neįmanomo sužinoti 
moralinio būdo būtybės. Nors tiesiogiai to nepasako, Sokratas, 
atsisakęs pretenzijų į išorinio pasaulio pažinimą, netikėtai įgyja 
pačių didžiausių — dieviškų - dalykų pažinimą, bent jau jo dalį, 
žmogui patį vertingiausią ir sunkiausiai pasiekiamą pažinimą, 
paremtą absoliučiai ir aprioriškai teisinga moralinės dievo 
prigimties įžvalga. Išsamesnė šios prigimties analizė patei- 
kiama Platono dialoge Eutifronas, tradiciškai priskiriamame 
sokratiškųjų dialogų grupei. Tobulai gero ir doro dievo, kurį 
išpažįsta Sokratas, akivaizdoje visi antropomorfiniai tradicinės 
graikų mitologijos dievai, Atėnų polio pripažįstami remian- 
tis įstatymais (nomoi) ir formaliai „vartojami“ tarsi kokios 

monetos (nomísmata), kuriomis atsiskaitoma ritualinių bei 

ideologinių mainų metu (graikiškas veiksmažodis nomizein 

reiškia tiek „manyti, tikėti, išpažinti“, tiek „formaliai, remiantis 

įstatymu, pripažinti“, tiek „vartoti (kaip įstatymo nustatytą 
atsiskaitymo priemonę)“ ), atsiskleidžia kaip, švelniai tariant, 
abejotino moralumo būtybės: ironišką užuominą į amoralų 

tradicinės mitologijos dievų elgesį Sokratas daro, formuluoda- 
mas patį argumentą, kuriuo siekia paneigti Meleto jam mestą 
kaltinimą visiška bedievyste. Jame, minėdamas numanomą 
daimonų kraujo ryšį su dievais, Sokratas kalba apie daimonus 

kaip apie kažin kokius „benkartus“ (paides nothoi), prigulėtus 

su nimfomis ar kitomis būtybėmis (27d). 

Sokrato atsisakymas bijoti mirties yra susijęs ne tik su neži- 
nojimu, kokia yra ontologinė tikrovės sąranga tiek šiapusybėje, 
tiek anapusybėje, bet ir su jo įsitikinimu, kad viskas tiek šiame, 
tiek aname pasaulyje galų gale priklauso nuo dievo valios, kad 
moralinė dievo prigimtis, be jokios abejonės, yra gera, todėl jis 
niekada su jokiu žmogumi nesielgs netinkamai ir neadekvačiai, 
ir — tai ne mažiau svarbu - kad geram žmogui (o Sokratas tokiu 
save laikė) nei gyvam, nei mirusiam negali nutikti nieko bloga 
(ouk estin andri agathói kakon ouden oute zénti oute teleutésanti, 
41c), nes dievai nepaliauja rüpintis jo reikalais. Kitaip nei dau- 
guma paprastų žmonių, visais laikais bijančių tiek apskritai 
po mirties išnykti, tiek atsidurti šiurpioje, Hadu vadinamoje 
anapusybės vietoje, Sokratas yra įsitikinęs, jog doram žmogui 
abi pomirtinės lemties galimybės - tiek išnykimas, tiek pate- 
kimas į „kitą vietą“ — yra neabejotinai geros. Graikiškas žodis 
Haidės turi dvi pagrindines etimologijas: pirmoji, tradicinė, 
kurią Platonas tikrai žinojo ir daro į ją aliuziją pačioje Sokrato 

apologijoje, Hadą apibūdina kaip „tai, kas nematoma“, kaip 
„nematomą vietą“ (iš veiksmažodžio idein „išvysti“ (aoristo 
infinityvas) su nuneigiamaja alfa, alpha privativum), o antroji, 
kurią dauguma šiuolaikinių kalbininkų laiko patikimesne, 
įvardija Hadą kaip „vietą, kurioje susimatoma, susitinkama 
(su anksčiau mirusiais artimaisiais)“ (iš to paties veiksmažo- 
džio idein „išvysti“ ir priešdėlio *sam- „su, kartu su (kitais)“). 
Įdomu ir kartu likimiškai ironiška tai, kad trečiojoje Sokrato 
kalboje Platonas, sakytume, sužaidžia abiem šiomis etimolo- 
gijomis (antrosios iš jų jis, regis, negalėjo žinoti). Pozityvių 
žinių apie anapusybe, kaip ir apie šiapusybę, neturėjimas 
Sokratui leidžia (kaip ir derėtų, remiantis pirmąja etimologija) 
įsivaizduoti mirtį ir pomirtinę žmogaus būklę kaip „tai, kas 
nematoma, todėl ir nepažįstama bei neverta bijoti anksčiau 
laiko. Vis dėlto, aptaręs pirmąją žmogaus absoliutaus išnykimo 
po mirties galimybę, kuri taip pat esanti gera, nelyginant ramus 
miegas be sapnų, kurio trokšta net didysis karalius (40c-e), 
Sokratas imasi pasakoti anapusinės būklės mitą, kuriame 
tradicinių Hado vaizdinių elementus susieja su moralinėmis 
savo paties pažiūromis: Hadas piešiamas kaip vieta, kurioje 
ten atvykusius teis teisingi teisėjai, nepanašūs į čionykščius, 
ir kurioje bus galima susitikti, susimatyti su iškiliais istorinės 
ir mitinės praeities žmonėmis. Net ir anapusybėje mėgsta- 
miausiu savo užsiėmimu Sokratas linkęs laikyti pokalbius su 
didžiomis praeities asmenybėmis, jų kvotimą ir paneiginėjimą. 
Tai, kad net ir kitame gyvenime Sokratas neketina keistis pats 
ir neketina keisti savojo veiklos būdo, pagaliau tai, kad jis 
netgi nežino jokio geresnio užsiėmimo ir jokios didesnės laimės 
užtą užsiėmimą bei laimę, kuriuos turėjo gyvendamas šiapus, 

iškalbingai rodo, jog jis įstengė tapti laimingas dar gyvendamas 
šiapus ir tikisi šią palaimingą būseną pratęsti ir po mirties. 

Darvienas dalykas, kurį derėtų pabrėžti, yra Sokrato apolo- 
gijoje regima radikali suvokimo, kas yra tiesa ir kas yra tikrasis 
teisingo pažinimo bei žinojimo objektas, transformacija. Į akis 
krenta ryškus, bet vis dėlto tariamas prieštaravimas: viena 
vertus, Sokratas kone arogantiškai ir net kiek juokingai tvirtina, 
kad klausytojai iš jo netrukus išgirs visą tiesą (hymeis d'emou 
akousesthe pasan tën alétheian, 17b; pasan hymin tën alétheian 
eró, 20d), tačiau, kita vertus, vėliau teigia žinąs tik tai, kad nieko 
nežino, ir laikąs tai didžiausios išminties, skiriančios jį nuo 
visų kitų žmonių, ženklu (20c-23b). Iš tikrųjų jokio priešta- 
ravimo čia nėra. Juk Sokratui tiesa — tai tiesa apie žmogiškąją 
būklę, apie egzistencinę žmogaus menkystę, apie ontologinį 
ir epistemologinį mirtingos būtybės, pasmerktos nežinoti 
nieko tikra apie pamatinę tikrovės sąrangą, varganumą. Ši tiesa, 
kuria Sokratas nė kiek neabejoja ir kurią laiko absoliučiai ne- 
pajudinama, - tai tiesa ne apskritai apie bet ką, o tik apie tai, 
kad žmogui, bent jau šiame pasaulyje, nėra prieinama jokia 
nežmogiška (antai dieviška) tiesa, jokia tiesa apie bet ką, kas 
nėra tiesiogiai susiję su pačia egzistencine žmogaus būkle ir 
tragišku, netgi beviltišku jos varganumo pripažinimu. Ši tiesa, 
kuri nėra kokia nors „mokslinė“ ar siaurąja prasme „teorinė“ 
tiesa, tėra minimalistiškai neturininga, bet vis dėlto nepaju- 
dinamai tikra egzistencinė tiesa. Galų gale ši tiesa — tai tie- 
siog radikalus, nežinojimo prezumpcija paremtas žmogaus 
pamatinio trapumo pripažinimas ir išpažinimas. Juk ne veltui 
Sokratas pabrėžia, kad jo išmintis tėra žmogiška, o ne kokia 
nors ją viršijanti (tarkime, dieviška) išmintis (20d). 

Galbūt ir į Platono Sokratą panašus istorinis Sokratas, su- 
vokęs pamatinį žmogaus būklės tragiškumą, kuriuo neabejojo 
nė vienas tikras graikas, taip pat savo kailiu įsitikinęs, kad ne- 
priekaištingai doras žmogus nei Atėnuose, nei kur kitur šioje 
žemėje negali likti gyvas, jei tik nenori daryti kompromisų 
su savo sąžine, drąsiai ir ryžtingai pasirinko mirtį. Nors jis 
pats tiesiogiai nepakėlė prieš save rankos, Sokrato apologijos 
herojus, jei Platono liudijimas yra teisingas, teisme, vaizdžiai 
tariant, pakėlė prieš save liežuvį taip, kad šis nusileido ant jo 
galvos kaip kalavijas, visa stingdančia cikutos nuodų galia. 
Skaitydami graikišką originalą nesunkiai įsitikiname, kad 
teisme Sokratas kalbėjo ne tik labai drąsiai, bet ir labai kan- 
džiai, o kartais netgi užgauliai ir pagiežingai. Neteisūs tie, kurie 
Sokratą vaizduoja kaip romų teisuolį: teisme jis iš tiesų kalbėjo 
arogantiškai ir iššaukiančiai, tarsi trokšdamas bet kokia kaina 
prisišaukti mirtį, nors tuo pat metu žodžiais skelbdamas savo 
visišką indiferentiškumą tiek gyvenimui, tiek mirčiai. 

Kodėl Sokratas taip pasielgė? Susidaro įspūdis, kad jis, 
norėdamas išlikti (arba tapti) absoliučiai doras, absoliučiai 
„šaunus“ etiniu požiūriu, jau nenorėjo - kad ir kaip baisu tai 
būtų ištarti — toliau terštis gyvybe ir gyvenimu. Sokratas, kaip ir 
kiekvienas mąstantis graikas, regis, puikiai suvokė, kad žmogui, 
norinčiam išlikti absoliučiai doram, gyvenimas šioje žemėje 
yra nuolatinės derybos, nuolatinis kompromisas su savo sąžine, 
o tai reiškia — nuolatinis ir neišvengiamas savęs kompromi- 
tavimas absoliučių etinių principų, kurie nepripažįsta jokio 
kompromiso ir kuriems dėl šios priežasties tiesiog neįmanoma 
nenusižengti, akivaizdoje. O juk gebėjimas ieškoti kompromiso 
ir jį rasti tiesiogiai susijęs su gebėjimu jausti saiką. Tiesą sakant, 


34 Sokrato apologija 


pats saiko principas, sudarantis graiku mentaliteto pagrinda 
ir apibrėžiantis helėnų kultūros esmę, yra tiesiog kitas, eufe- 
mistiškai įvardijamas, kompromiso, neišvengiamai susijusio su 
kompromitacija, principo pavidalas. Ikisokratikai, tokie kaip 
Anaksimandras ir Herakleitas, aiškiai įžvelgė, kad nėra ir negali 
būti nei absoliučiai nekaltos gyvybės, nei absoliučiai nekalto 
(absoliučiai doro, absoliučiai šaunaus ir pan.) gyvenimo: jei 
gyvename, tai gyvename tik kitų mirties kaina, ir patys kada 
nors ateityje po mūsų gyvensiančioms būtybėms sumokėsime 
savo mirties kainą kaip bausmę už tai, kad paprasčiausiai gy- 
venome, paprasčiausiai likome gyvi kitų būtybių sunaikinimo 
kaina, o ne už tai, kad buvome kokie nors išskirtiniai nedo- 
rėliai ar juo labiau nusikaltėliai. Galime spėti, kad Sokratas 
taip pat puikiai matė jau ne tik socialinį bei politinį žmonių 
visuomenės ydinguma, bet ir pamatinį ontologinį visos tikro- 
vės ydingumą, kurio jau niekaip neįmanoma ištaisyti. Rodos, 
visa helėnų kultūra, pagrįsta sveiku protu, o tai reiškia — saiko 
ir kompromiso principais, Sokrato akyse galutinai susikompro- 
mitavo. Jis nebenorėjo ilgiau gyventi pagal graikiškąjį saiko, 
o kartu ~ ir saikingo kompromiso principą, be abejo, principa 
tokio kompromiso, kuris remiasi būtent sveika nuovoka ir 
neperauga į sąmoningą ir piktavalę moralinių principų išda- 
vyste, tačiau yra pagrįstas kukliu ir liūdnu pripažinimu, jog 
bet kuris, netgi pats doriausias žmogus šioje žemėje negali 
išlikti doras absoliučiai, be jokių išlygų, nes yra kaltas jau 
vien dėl to, kad gyvena, kad paprasčiausiai lieka gyvas, nes 
norėdamas gyventi privalo derėtis su gyvenimu, siekti su juo 
kompromiso. Būtent dėl savo etinio revoliucingumo Sokratas 
nutolo nuo autentiškos graikybės dvasios, kurios šerdis yra 

saikas, aukso vidurys, balansas, savo ir svetimo interesų derinimas, 
pagrįstas subtilia savo ir kitų gyvybės bei mirties ekonomija, ir 
šiuo požiūriu Nietzsche, kaltinęs Sokratą senosios, ikisokra- 
tinės graikų kultūros išdavyste bei griovimu, iš dalies buvo 
teisus. Vis dėlto Sokratas, kuris pripažino ir išpažino tik savo 
„nežinojimą“, o ne savo „nedorumą“ ar „nešaunumą,, taip pat 
ne savo egzistencinį kaltumą sub specie aeternitatis, tikrai ne- 
buvoir krikščionis iki Kristaus, todėl Nietzsche, priskirdamas 
Sokratui kone krikščioniškas nuostatas, šiuo atžvilgiu buvo 
visiškai neteisus. Sokratas nebuvo „krikščionis“ jau vien dėl 
to, kad gyvybė pati savaime Sokratui nebuvo didelė vertybė, 
be to, nepamirškime, kad kai kurių vadinamųjų sokratiškųjų 
filosofinių mokyklų atstovai, laikę Sokratą savo neginčijamu 
autoritetu, tokie kaip kirėnietiškos pakraipos hedonistinio pe- 
simizmo, taip pat pamokslavusio apie sokratiškosios dorybės 
siekį, atstovas Hegesijas, amžininkų vadintas mirties advokatu 
(Peisithanatos), netgi atvirai propagavo įvairias pasyvios savi- 
žudybės formas, pavyzdžiui, nusimarinimą badu. 
Šios įžanginės pastabos, manau, paaiškina, kodėl norėjau, 
kad mano vertimas nebūtų pernelyg „sklandus“, „romus“, 
„nenervingas“. Man rūpėjo emocinė graikiškojo teksto įtampa, 
būtent tai ir siekiau perteikti savajame vertime, kartu puikiai 
suvokdamas ir kukliai pripažindamas, kad prilygti originalui 
net ne sunku - tiesiog neįmanoma. 


Naglis Kardelis 
Vilnius, 2009 m., Trijų Karalių šventė 

Sokrato apologijos planas 


Šis planas pritaikytas lietuviškam vertimui, todėl graikiško 
teksto eilutės (išskyrus 38b) nenurodomos. Komentatoriai 
(Brissonas, Heitschas, de Stryckeris) pateikia gan skirtingus 
Apologijos planus, tačiau veikiau skiriasi teksto padalų smul- 
kumas ir pavadinimai, o ne bendra sandara. 


Pirmoji kalba: Sokratas paneigia kaltinimus 
I. Įžanga (prooimion, 17a-18a). 
II. Reikalo pristatymas (prothesis, 18a-19a). 
111. Kaltinimų paneigimas (lysis, ioa—28b). 
A. Senieji kaltintojai (19a-24b). 
1. Negatyvioji dalis. Kas Sokratas nėra (19a—24b): 
a. jis nėra gamtos tyrinėtojas (19a-d), 
b. jis nėra sofistas (19d-20c). 
2. Pozityvioji dalis (diégésis) Kas Sokratas yra iš 
tiesų, kaltinimų priežastis (20c-24b): 
a. orakulo ištarmė (20c-21a): 
i. Sokrato „išmintis“ (20c—20e), 


evy = 


ii. orakulo iššūkis (20e-21a); 

b. ištarmės prasmės paieška (21b-22e): 
i. įžanga (21b), 
ii. politikų tyrimas (21b—e), 
iii. poetų tyrimas (21e-22c), 
iv. amatininkų tyrimas (22c-e); 
c. tyrimo rezultatai (22e—23c): 
i. tyrimas sukėlė pasipiktinimą (22e-23a), 
ii. Sokratas suprato, kad dievas jį paskyrė 
pavyzdžiu (23a-c), 
iii. jaunimas ėmė mėgdžioti 
Sokratą (23c-24b). 
B. Naujieji kaltintojai, Meleto apklausa (24b-28a). 
1. Įžanga: skaitomas rašytinis kaltinimo 
raštas (24b-c). 
2. Meleto apklausa: kaltinimai jaunimo 
gadinimu (24c-26a): 
a. nejaugi Sokratas pavojingas, gadindamas 
jaunimą tik vienas? (24c—2sc), 
b. nejaugi Sokratas gadina jaunimą tyčia, 
taip kenkdamas sau? (2scs—26a). 
3. Meleto apklausa: kaltinimai 
bedievybe (26a-27e). 
4. Išvada (27e-28a). 
c. Bendroji išvada: kaltinimai nepagrįsti (28a-b). 
rv. Nukrypimas (parekbasis, 28b-34b). 
A. Pirmas priekaištas: Sokrato gyvensena — 
pavojinga (28b-31c). 
1. Svarstymai to, kas „dera“ (kalon) 
požiūriu (28b-30c): 

a. bendrasis principas — pareiga svarbiau 
už mirties baimę (28b-d), 
b. pritaikymas Sokratui: mirties pavojuje 
jis neatsizada pareigos (28d-29b). 
2. Svarstymai to, kas „naudinga“ (dphelimon), 
požiūriu (29c-31c): 
a. išteisintas Sokratas darytų tą patį, juk 
svarbiausia — rūpintis siela (29c-30c), 
b. Sokrato žūtis būtų nuostolis pirmiausia 
Atėnams (30c-31C). 
B. Antras priekaištas: kodėl Sokratas vengia 
politikos? (31c-34b). 
1. Sokratą sustabdė dieviškasis ženklas (31c-d). 
2. Neįmanoma dalyvauti Atėnų politikoje ir likti 
doram (31d-32e). 
3. Dėl to Sokratas tenkinasi privačiomis 
diskusijomis (32e-33b). 
4. Jo įtaka jaunimui - teigiama (33b-34b). 
v. Epilogas (epilogos, 34b-35d). 
1. Atsisakoma maldauti teismą 
gailestingumo (34b-3sb). 
2. Primenama teisėjų pareiga (35b-35d). 


Antroji kalba: Sokratas siūlo sau bausmę (antitimėsis) 


1. Įžanga: Iš esmės Sokratas bylą laimėjo (35a—36b). 
II. Alternatyvios bausmės variantai (36b-38b). 

1. Sokratas nusipelnė maitinimo 

Pritanéjuje (36b-372). 

2. Įkalinimas ir tremtis — nepriimtini (37b-38a). 
3. Piniginė bausmė (38b): 

a. siūloma Sokrato (38b1-6), 

b. siūloma Platono ir draugų (38b7-10). 


Trečioji kalba: po nuosprendžio 
1. Teisėjams, balsavusiems už mirties bausmę (38c-39d). 
1. Įžanga: teisėjų laukia gėda (38c). 
2. Sokrato ir neteisingų teisėjų 
palyginimas (38d-39b). 
3. Priešmirtinė pranašystė (39e). 
II. Teisėjams, balsavusiems už išteisinimą (39e—42a). 
A. Įžanga (39e). 
B. Mirtis nėra blogis (402-41d). 
1. Daimonas nestabdė Sokrato teisme (40a-b). 
2. Mirties nereikia bijoti, nes ji (40c-41d): 
a. arba panaši į gilų miegą (40c-e), 
b. arba yra gyvenimas su išminčiais 
ir herojais (40e-41d). 
C. Epilogas: tikėjimas savo misija ir dievu (41e-42a). 
1. Sokrato vaikus dera auklėti taip, 
kaip jis auklėjo piliečius (41e). 
2. Tikrąją Sokrato dalią žino vien dievas (42a). 

Kaip jus, vyrai atėniečiai, paveikė mano kaltintojai — ne- 
žinau, o aš per juos vos neužsimiršau — taip įtikinamai 
kalbėjo. Vis dėlto nieko teisinga, atvirai kalbant, jie nėra 
pasakę. Iš daugelio dalykų, kuriuos jie primelavo, labiau- 
siai nusistebéjau vienu — tuo, kur kalbėjo, jog reikią jums 
sergėtis, kad nebūtumėte manęs apmulkinti, mat aš esąs 
baisiai gabus kalbėti. Jų nesigėdijimas, jog tuojau pat 
bus mano pagauti vietoje meluoją, vos tik pasirodysiu 
visiškai nesąs baisiai gabus kalbėti, — tai man pasirodė 
begėdiškiausia iš jų pusės, nebent iš tiesų baisiai gabių 
kalbėti jie vadina sakantį tiesą; tad jeigu jie būtent tai 
sako, ir aš jiems pritarčiau, kad esu retorius, tik ne jų 
pavyzdžio. Taigi jie, kaip aš ir sakau, nėra ištarę nė trupu- 
tėlio tiesos; o jūs iš manęs išgirsite visą tiesą, bet, prisiekiu 
Dzeusu, vyrai atėniečiai, ne išdailintas kalbas, kaip anų, 


ir ne išpuoštas posakiais bei žodžiais — išgirsite tai, kas 

kaip papuolama sakoma čia pat pasitaikiusiais žodžiais: 
juk tikiu, kad teisinga yra tai, ką sakau, ir niekas iš jūsų 
tenelaukia iš manęs nieko kito. Be to, man nederėtų, vyrai, 
tokiame amžiuje prieš jus stoti kaip lipdančiam kalbas 
jaunuolėliui. Taigi, vyrai atėniečiai, štai ko iš jūsų pra- 
šyte prašau ir maldauju: jeigu išgirstumėte mane ginantis 
tais pačiais žodžiais, kokiais esu įpratęs kalbėti ir ago- 
roje prie pinigų keitimo stalų, kur daugelis iš jūsų esate 
manęs klausęsi, ir kitur, nesistebėkite ir nekelkite dėl 
to triukšmo. Juk štai kaip yra: dabar aš pirmą kartą esu 
stojęs prieš teismą, sulaukęs septyniasdešimt metų, todėl 
meistriška čionykštė kalbėsena man yra svetima. Taigi 
kaip tuo atveju, jeigu iš tiesų būčiau svetimšalis, jūs tikrai 
atleistumėte man, kalbančiam anąja kalba ir tuo būdu, 
kaip buvau išauklėtas, taip dabar šito iš jūsų, manding, 
teisingai prašau: leisti man kalbėti savuoju būdu - ne- 
svarbu, ar jis būtų blogesnis, ar geresnis — ir žiūrėti bei 
dėmesį kreipti tik į tai, ar aš kalbu, kas teisu, ar ne. Juk 
būtent tokia yra ir teisėjo pareiga, tuo tarpu retoriaus — 
sakyti tiesą. 
Taigi teisinga, vyrai atėniečiai, jei pirma pasiteisin- 
siu dėl pirmesniųjų man mestų melagingų kaltinimų ir 


prieš pirmesniuosius kaltintojus, o po to — dėl vėlesniųjų 

kaltinimų ir prieš vėlesniuosius kaltintojus. Juk daug yra 
radęsi mano kaltintojų, šmeižiančių mane jums seniai, jau 
daugel metų, nors nieko teisinga nepasakančių. Jų aš bi- 
jau labiau nei Anito pakalikų, nors ir tie yra baisiai gabūs. 
Vis dėlto, o vyrai, baisingai gabesni anie, kurie daugelį 
iš jūsų nuo vaikystės pasičiupę įtikinėjo ir visai nepagris- 
tai mane kaltino, sakydami, jog esąs kažin koks Sokratas, 
išmintingas vyras, to, kas aukštybėse, mąstytojas ir visa ko, 
kas po žeme, tyrėjas, taip pat silpnesnę kalbą paverčiantis 
stipresne. Tie, kurie paskleidė šią paskalą, o vyrai atėnie- 
čiai, ir yra baisiai gabūs mano kaltintojai, nes jų besiklau- 
santieji mano, jog tuos dalykus tyrinėjantys netgi dievų 
nepripažįstą. Reikia pridurti, kad šių kaltintojų yra daug 
irjie jau ilgą laiką yra mane kaltinę; be to, jie kalbėjo jums 
dar tame amžiuje, kai buvote patikliausi, kai kurie iš jūsų 
buvote vaikai ir jaunuoliai. Jie kaltino nemeistriškai, už 
akių, niekam nesiginant. O visų kvailiausia tai, kad nej- 
manoma sužinoti ir pasakyti netgi jų vardų, nebent kuris 
nors pasitaikytų besąs komedijų kūrėjas. Visi, kiek tik jų 
iš pavydo piktai šmeiždami jus įtikinėjo, taip pat ir tie, 
kurie, patys būdami įtikinti, įtikinėjo kitus, — šie visi yra 
neprieinamiausi: mat neįmanoma nė vieno nei atvesti čio- 


nai, nei juos iškvosti, tačiau besiginant būtina tarsi kovoti 

su šešėliais ir kvosti niekam neatsakinėjant. Tad sutiksite 
ir jūs, kad mano kaltintojų, kaip aš teigiu, atsirado dve- 
jopu: vieni iš jų yra mane apkaltinę neseniai, o kiti seniai, 
apie kuriuos aš ir kalbu, ir pripažinkite, kad man reikia 
pirma apsiginti būtent nuo šių. Juk ir jūs anų anksčiau ir 
daug labiau mane kaltinančių klausėtės nei tų, kurie ėmė 
kaltinti vėliau. 


Tebūnie. Reikia gintis, vyrai atėniečiai, ir pabandyti 


išrauti iš jūsų šmeižtą, kurį per ilgą laiką sukaupę nešioja- 19 


tės — tokį didelį išrauti per tokį trumpą laiką. Aš norėčiau, 
kad būtent taip ir įvyktų, jei tai geriau ir jums, ir man, ir 
kad man nors kiek labiau pavyktų apsiginti. Bet manau, 
jog tai sunku, ir man nėra jokia paslaptis, koks nelengvas šis 
sumanymas. Vis dėlto ši byla teeinie ten, kur miela dievui, 
o įstatymui reikia paklusti ir gintis. 

Tad vel nuo pat pradžios išnagrinėkime, koks yra tas kalti- 
nimas, iš kurio yra kilęs mano šmeižimas — juo mat patikėjęs 
Meletas ir parašė prieš mane šį kaltinamąjį raštą. Tebūnie. 
Ką būtent sakydami šmeižė šmeižikai? Taigi reikia perskai- 
tyti ju — tartum tikrų kaltintojų — priesaika paliudytą ieškinį: 
„Sokratas nusikalsta ir niekus veikia, tyrinėdamas ir tai, kas 


po žeme, ir dangiškus dalykus, silpnesnę kalbą darydamas stip- c 


resne ir kitus to pat mokydamas“ Maždaug toks yra kaltinimas; 

juk tai esate mate ir patys Aristofano komedijoje — kažin kokį 
Sokratą, ten aplinkui nešiojamą, sakantį, kad jis žengiąs oru, 
ir krečiantį daugybę kitų kvailysčių, apie kurias aš nieko — 
nei daug, nei mažai — nenutuokiu. Ir tai sakau ne tarytum 
negerbiąs šitokio pažinimo, jei tik kas nors yra panašių dalykų 
išminčius, kad netektų gintis dar ir nuo tokių Meleto mestų 
kaltinimų, tačiau dėl to, kad aš nė su vienu iš tų dalykų niekaip 
nesusijęs. Kaip liudytojus pasitelkiu daugelį iš jūsų pačių ir 
prašau, kad vieni kitiems išaiškintumėte ir pasakytumėte, visi, 
kiek tik yra kadaise klausiusių manęs besikalbančio — o tokie 
juk daugelis iš jūsų, — taigi vieni kitiems pasakykite, ar kada nors 
kuris iš jūsų girdėjo mane, nesvarbu, mažai ar daug, kalbantį 
apie panašius dalykus, ir iš to sužinosite, jog ne daugiau verta 
ir visa kita, ką apie mane dauguma šneka. 

Bet visa tai yra visiški niekai, kaip ir tai, jei iš ko nors 
esate išgirdę, kad aš neva imuosi lavinti žmones ir taip kalu 
pinigus — tai taip pat nėra tiesa. Nors ir tai man atrodo gražu, 
jei kas nors esąs pajėgus lavinti žmones taip, kaip leontietis 
Gorgijas, kejietis Prodikas ar elidietis Hipijas. Mat kiekvie- 
nas i$ ju, o vyrai, pajėgia eidamas į kiekvieną miestą įtikinti 
jaunuolius, galinčius dykai bendrauti su tais iš savųjų piliečių, 
su kuriais tik panorėtų, kad šie jaunuoliai, palikę savo pi- 


liečių bendriją, susieitų su jais, o užmokėję jiems pinigus 

dar ir padėkotų. Be to, yra dar ir kitas išmintingas vyras 
iš Paro, kuris, kaip aš patyriau, pas mus apsigyveno. Mat 
pasitaikė man sutikti vyrą, kuris yra sumokėjęs sofistams 
pinigų daugiau nei visi kiti drauge — Kaliją, Hiponiko sūnų. 
Taigi jo paklausiau (mat jis turi du sūnus): „Kalijau, - tariau 
aš, - jei tavo sūnūs būtų gimę kumeliukais arba teliukais, 
mes turėtume jiems paimti ir pasamdyti prižiūrėtoją, kuris, 
atsižvelgdamas į tai, koks prigimtinis šaunumas jiems dera, 
turėtų juos užauginti gražius ir gerus; jis būtų arba kuris 
nors iš žirgų augintojų, arba žemdirbių; tuo tarpu dabar, 
kadangi abu jie yra žmonės, ką jiems manai paimti prižiū- 
rėtoju? Kas yra panašaus šaunumo, žmogiško ir pilietiško, 
išmanytojas? Manau, jog tai esi nuodugniai apsvarstęs, nes 
turi įgijęs sūnus. Ar yra toks, — tariau aš, — ar nėra?“ „Tikrai 
yra“, - pasakė jis. „Kas? — paklausiau, - ir iš kur, ir už kiek 
moko?“ „Euenas, — tarė, - o Sokratai, parietis; moko už 
penkias minas“ Ir aš Eueną palaikiau laimingu, jei jis iš tiesų 
įvaldęs šią meistrystę ir už tokią deramą kainą moko. Mat 
aš ir pats puikuočiausi ir didžiuočiausi, jei išmanyčiau šiuos 
dalykus. Bet juk neišmanau, vyrai atėniečiai. 

Vis dėlto galbūt kas nors iš jūsų paprieštarautų: „Bet, 
oSokratai, kuo tu vertiesi? I$ kuryrakile tie prieš tave nukreipti 
šmeižtai? Šitokie gandaiir kalbos véliau pasklido tikrai ne todėl, 

kadtuneveikei nieko, kasypač skirtųsi nuo kitų veiklos, ir kad 
nedareikazin ko kitoniško, negu daro daugelis. Tad sakyk mums, 
kastaiyra,idant mes tuščiai ir skubotai apie tave nesprestume/" 
Man rodos, jog taip sakantis kalba teisingai, ir aš pamėginsiu 
jums atskleisti tai, kas man ir vardą sukūrė, ir užtraukė šmeižtą. 
Taigi klausykitės. O jei, šiaip ar taip, kai kuriems iš jūsų pasi- 
rodysiu juokaująs, vis tiek įsidėmėkite, kad sakysiu jums visą 
tiesą. Juk aš, vyrai atėniečiai, šį vardą esu įgijęs ne dėl ko kito, 
o dėltam tikros išminties. Kokia gi toji išmintis? Ji, matyt, yra 
žmogiškoji išmintis. Regis, aš iš tiesų esu išmintingas šiąja iš- 
mintimi. Tuo tarpu anie, apie kuriuos ka tikkalbéjau, veikiausiai 
yra išmintingi didesne išmintimi negu žmogaus, arba neturiu 
kairsakyti. Mat aš tikraijos nesuprantu, o kuris sako priešingai, 
tas meluoja ir kalba, idant mane šmeižtų. Ir jūs man nekelkite 
triukšmo, o vyrai atėniečiai, net jei pasirodysiu jums kalbąs 
kažin kaipišdidžiai - juk ne savo žodžius kalbėsiu, o perteiksiu 
tai, kayra pasakęs kalbėtojas, vertasjūsų pasitikėjimo. Savosios 
išminties, jei tai yra kokia norsišmintis, ir kokia ji yra, liudytoju 
jums pateiksiu tą dievą, kuris Delfuose. Juk tikrai pažįstate 
Chairefontą. Jis buvo ir mano draugas nuo jaunystės dienų, ir 
daugelio išjūsų draugas. Jis kartu pabėgo ton tremtin ir drauge 
su jumis sugrįžo. Ir jūs tikrai žinote, koks buvo Chairefontas, 


kokssmarkus visuosesumanymuose, kurių tik griebdavosi. Tad 

vieną karta atvykęs į Delfus, išdrįso orakulą štai ko paklausti ir — 
aš gi sakau jums, vyrai atėniečiai, netriukšmaukite - paklausė, 
artikraiyrakas nors už mane i$mintingesnis. Taigi Pitija atsakė, 
kad niekas nėra išmintingesnis. Ir tuos žodžius jums paliudys 
anava šis jo brolis, nes jis pats yra mires. 

Dabarištirkite, kodėltai sakau; mat ketinu jums išaiškinti, 
iškuryrakilęs tas prieš mane nukreiptas šmeižtas. Tai išgirdęs, 
aš ėmiausi mąstyti štai kaip: „Ką gi dievas kalba ir ka mislémis 
mena? Mat ag sau pačiam né kiek - nei labai, nei tik truputėlį — 
neatrodau esas ismintingas. Taigi ka jis galų gale sako, tardamas 
mane išmintingiausią esant? Juk jis tikrai nemeluoja - jam 
tai uZginta/" Ir daug laiko sumišęs svarsčiau, nesuprasdamas, 
ka gijis sako. Vėliau vargais negalais ėmiausi šiąištarmę šitaip 
tyrinėti. Nuėjau pas kažin kurį iš tų, kurie laikomi išmintin- 
gais, idant kur jau kur, o ten tai tikrai pajėgčiau įrodyti, jog 
pranašavietė klysta, paskelbdamas orakului, kad „štai šitasyra 
už mane išmintingesnis, o tu sakai, kad aš“ Taigi nuodugniai 
jį tyrinėdamas (vadinti jį vardu nėra jokio reikalo, buvo jis 
vienas iš valstybės vyrų, į kurį žvelgdamas aš maždaug štai ką 
patyriau, o vyrai atėniečiai) irkalbėdamasis su juo susidariau 
nuomonę, kad šis vyras atrodė esąs išmintingas ir daugeliui 
kitų žmonių, irlabiausiai sau pačiam, bet ištiesų toks nebuvo. 


Po to pabandžiau jam įrodyti, kad jis tik manė esąs išmintingas, 

tačiau toks nebuvo. Taigi dėl to įsipykau ir jam, ir daugeliui 
išten buvusių. Išeidamas iš ten, mąsčiau sau, kad uz tą žmogų 
esuišmintingesnis. Rodos, nėvienas iš mudviejų nežino nieko, 
kas gražuir gera, bet anas, nežinodamas, mano kažin ką žinąs, 
oaš, kadangi nežinau, tai ir nemanau žinąs. Tad, atrodo, būsiu 
užjįišmintingesnis norsjau pačiu tuo kažin kokiu mažmožiu, 
jogto, ko nežinau, ir nemanau žinąs. Po to ėjau pas kitą, vieną 
is tu, kurie rodėsi esąišmintingesni uz ana, ir susidariau visiškai 
tokią pat nuomonę. Ir ten jsipykau ir jam, ir daugeliui kitų. 
Paskui jau vaikščiojau iš eilės, jausdamas, kad įsipykau, 
dėlto liūdėdamas ir baimindamasis, bet vis dėlto man rodės 
būtina viršiausiu dalyku laikyti dievo ištarmę. Taigi man, 
žvalgančiam tai, ką reiškia orakulo žodžiai, reikia vaikščioti 
pas visus, kurie mano kažin ką žinantys. Ir, prisiekiu šunimi, 
vyrai atėniečiai — juk reikia jums sakyti tiesą — aš iš tiesų pa- 
tyriau maždaug štai ką: labiausiai laikyti šlovingais pasirodė 
man, tyrinėjančiam juos pagal dievo ištarmę, vos ne dau- 
giausiai stokojantys, o kiti, laikyti menkesniais, turimos nuo- 
vokos atžvilgiu atsiskleidė esą vertesni vyrai. Tikrai reikia 
jums parodyti manąją klajonę, tartum kažin kokius vargus 
vargstančiojo, idant ištarmė man taptų nepaneigta. Po vals- 
tybės vyrų vaikščiojau pas poetus - ir tragedijų kūrėjus, ir di- 


tiramby, ir kitus, idant ten tarsi vagystės vietoje pagaučiau 

save esantį nemokšiškesnį už anuos. Taigi imdamas tuos jų 
kūrinius, kurie man rodėsi labiausiai apdoroti, klausinėjau jų, 
ka jie norėję pasakyti, kad kartu ir aš ko nors iš ju išmokčiau. 
Man gėda, vyrai, pasakyti jums tiesą. Vis dėlto reikia ją pa- 
sakyti. Trumpai tariant, beveik visi ten buvusieji geriau kal- 
bėjo apie tai, ką anie poetai buvo sukūrę. Tad netrukus vėlgi 

ir apie poetus sužinojau, kad ne išmintimi jie kuria tai, ką ku- 
ria, bet kažin kokiu jgimtu gabumu ir būdami dievo įkvėpti 

tartum pranašautojai bei istarmiy giedotojai; mat ir šie, nors 

kalba daug ir gražiai, bet vis tiek nieko nežino apie tai, ką 
byloja. Kažin koki6s panašios aistros pagavą man pasirodė 
patyrę ir poetai. Ir kartu jutau, jog dėl savo kūrybos jie manė 
esq išmintingiausi iš žmonių ir kitais atžvilgiais, nors taip ir 
nebuvo. Taigi išėjau ir iš ten, manydamas juos pranokstąs 

tuo pat, kuo ir valstybės vyrus. 

Pabaigoje ėjau pas rankų meistrus. Man pačiam buvo 
aišku, kad aš, trumpai tariant, nieko neišmanau, tuo tarpu 
apie šiuos žinojau, kad rasiu juos išmanančius daug gražių 
dalykų. Ir šiuo atžvilgiu aš nesuklydau, nes jie išmanė tai, 
ko aš neišmaniau, ir tuo jie buvo už mane išmintingesni. 
Betgi, vyrai atėniečiai, kaip ir poetai, tą pačią ydą man pa- 
sirodė turį ir gerieji amatininkai: dėl to, kad gražiai vertėsi 


meistryste, kiekvienas dėjosi esąs išmintingiausias ir kituose, 

didžiausiuose dalykuose, ir ši jų klaida paslėpdavo netgi 
aną jų turimą išmintį. Taigi prisimindamas ištarmę savęs 
klausiau, ką pasirinkčiau: ar man likti tokiam, koks esu, 
nebūdamas nei išmintingas anuju išmintimi, nei nemokša 
jų nemokšiškumu, ar turėti abu tuos dalykus, kuriuos turi 
anie. Atsakiau tad sau pačiam ir orakulo ištarmei, jog man 
verta likti tokiam, koks esu. 

Būtent dėl šito tyrinėjimo, o vyrai atėniečiai, kilo daug 
prieš mane nukreiptos neapykantos - tokios baisiausios 
ir slogiausios, kad iš jos užgimė gausybė šmeižtų ir aš im- 
tas vadinti tuo išminčiaus vardu. Mat kiekvieną kartą da- 
lyvaujantys pokalbyje mano, jog aš esąs išmintingas tuose 
dalykuose, kuriuose paneiginėju kitą. Matyt, vyrai, iš tiesų 
išmintingas yra dievas, ir šia ištarme jis teigia tai, kad žmo- 
giškoji išmintis yra maža ko vertair netgi neverta nieko. Ir at- 
rodo, kad jis, minėdamas tąjį Sokratą, yra tik pasinaudojęs 
mano vardu, keldamas mane pavyzdžiu, tarsi sakytų, jog „tas 
išjūsų, o žmonės, yra išmintingiausias, kuris kaip Sokratas 
yra sužinojęs, kad iš tiesų yra nieko nevertas palyginti su 
išmintimi“, Taigi aš dar ir dabar aplinkui vaikščiodamas tai 
tyrinėju ir pagal dievo ištarmę tiek iš miesto piliečių, tiek ir 
iš svetimšalių kvočiu tą, kurį tik palaikau esant išmintingą. 


Ir kai tik jis toks man jau nebeatrodo, skubėdamas dievui į 

pagalbą įrodinėju tardomajam, kad jis nėra išmintingas. Ir dėl 
šio užimtumo man nėra likę laisvalaikio atlikti ką nors, ką 
būtų verta paminėti, nei iš miesto, nei iš namų reikalų, tačiau 
dėl tarnystės dievui gyvenu didžiausiame skurde. 

Be to, savo noru mane lydintys jaunuoliai, turintys 
daugiausia laisvalaikio, turtingiausiųjų sūnūs, džiaugiasi 
klausydamiesi tardomų žmonių ir dažnai patys mane még- 
džioja — po to patys bando kitus tardyti. Ir, man regis, vėliau 
jie patys randa didelę gausybę žmonių, kurie mano kažin 
ką žinantys, nors žino mažai arba nieko. Taigi dėl to jų 
tardomieji įniršta ant manęs, o ne ant savęs pačių, ir sako, 
kad esąs kažin koks Sokratas, bjaurybių bjaurybė, ir ga- 
dinąs jaunuolius. Kai kas nors jų paklausia, ką jis darąs 
ir ko mokąs, jie neturi ką atsakyti, nes nežino, bet, kad 
neatrodytų sutrikę, kalba tai, kas įprasta sakyti apie visus 
filosofuojančius, jog tie „tiria tai, kas aukštybėse, ir tai, 
kas po žeme“, ir „nepripažįsta dievų“, ir „silpnesnę kalbą 
daro stipresne“. Manau, jog sakyti tiesos jie nenorėtų, nes 
tokiu atveju taptų visiškai aišku, jog jie tik apsimeta žiną, 
nežinodami nieko. Tad kadangi jie, manau, yra garbėtroš- 
kos, smarkūs ir gausūs, darniai bei įtikimai apie mane kal- 
bantys, jie yra perpildę paskalomis jūsų ausis, $meiZdami 


ir nuo seno, ir smarkiai. Iš jų ir Meletas mane užsipuolė, ir 

Anitas, ir Likonas: Meletas gieždamas nuoskaudą už poetus, 
Anitas — už amatininkus ir valstybės vyrus, o Likonas - už 
retorius. Taigi, kaip jau sakiau pradėdamas, stebėčiausi, 
jei būčiau pajėgus per tokį trumpą laiką išrauti iš jūsų šį 
šmeižtą, taip smarkiai išvešėjusį. Štai jums, vyrai atėniečiai, 
tiesa, ir aš kalbu neslėpdamas nuo jūsų nei didelių, nei 
mažų dalykų, ir nenutylėdamas jų iš baimės. Ir nors beveik 
neabejodamas žinau, jog įsipykstu būtent tuo, tai ir yra 
įrodymas, kad kalbu tiesą, kad būtent šitoks yra prieš mane 

nukreiptas šmeižtas ir kad kaip tik tokios yra jo priežastys. 
Ir ar dabar, ar kada nors vėl iš naujo tai tyrinėtumėte, rasite 

šitaip esant. 

Taigi dėl dalykų, kuriais mane kaltino pirmieji mano kal- 
tintojai, šitoks pasiteisinimas prieš jus tebūnie pakankamas. 
Po to bandysiu pasiteisinti prieš Meletą, kaip jis sakosi, gera 
ir miestą mylintį žmogų, ir vėlesniuosius kaltintojus. Tad ir 
vel, tartum šie kaltintojai būtų kiti, atėjus eilei paimkime irjy 
kaltinamąjį raštą, patvirtintą priesaika. Jame tvirtinama maž- 
daug taip: „Sokratas, — sako jis, - nusikalsta tiek gadindamas 
jaunuolius, tiek nepripažindamas dievų, kuriuos pripažįsta 
miestas, bet pripažindamas kitus naujus daimonus“ Taigi 
kaltinimas štai koks. Kiekvieną paskirą šio kaltinimo teiginį 
ištirkime skyrium. 

Sako tad jis, kad aš nusikalstas gadindamas jaunuolius. O aš, 
vyrai atėniečiai, sakau nusikalstant Meletą, nes jis juokauja 
su rimtais dalykais, lengvabūdiškai iškviesdamas žmones į 
teismo kovą, apsimesdamas, jog sielojasi bei užsiima rei- 
kalais, kurie jam niekuomet visiškai nerūpėjo. Kad iš tiesų 
taip yra — pabandysiu ir jums įrodyti. 

— Nagi, ateik man čionai, Meletai, pasakyk: ar tu iš tiesų lai- 
kai svarbiausiu dalyku, kad jaunuoliai būtų kuo geriausi? 

— Aš — taip. 

— Nagi, tuomet pasakyk dabar štai šiems, kas juos daro geres- 
nius. Mat aišku, kad žinai, — juk tau tai rūpi. Atradęs juos gadi- 
nantį, kaip sakai, mane, atvesdini pas anava šituos ir kaltini. Na, 
o dabar pasakyk, kuris daro juos geresnius, ir paminékjiems, kas 
jis toks. Matai, Meletai, jog tyli ir neturi ką pasakyti. Tai kaip — 
artau neatrodo, jog tai gėdinga iryra pakankamas įrodymas to, 
apie ką aš ir kalbu, būtent, jog nė vienas iš tų dalykų tau nėra 
rūpėjęs. Bet pasakyk, gerasai, kas jaunuolius daro geresnius? 

- Įstatymai. 

— Betgi aš ne to klausiu, o geriausiasai, tačiau teiraujuosi, 
kas tas žmogus, kuris visų pirma išmano būtent ir patį šį 


dalyką - įstatymus. 

— Štai tie, Sokratai — teisėjai. 

- Ką kalbi, Meletai? Šie yra pajėgūs ir auklėti jaunuolius, 
ir daryti juos geresnius? 

— Kuo labiausiai. 

~ Ar visi, o gal tik kai kurie iš ju, tuo tarpu kiti — ne? 

- Visi. 

- Prisiekiu Hera, gražiai kalbi, sakydamas esant tokią di- 
delę naudingųjų gausybę. Tai ką? O šie klausytojai daro jau- 
nuolius geresnius ar ne? 

- Ir šitie. 

— Na ką, o tarybos nariai? 

- Ir tarybos nariai. 

- Bet, Meletai, argi tie, kurie dalyvauja tautos susirinkime, 
tautos susirinkimo nariai, negadina jaunuolių? O gal ir anie 
visi daro juos geresnius? 

- Ir anieji. 

— Taigivisi atėniečiai, kaip rodos, jaunuolius daro gražius ir ge- 
rus, išskyrus mane - tik aš vienas juos gadinu. Ar šitaip teigi? 

— Labai smarkiai tai tvirtinu. 

- Didele mane apkaltinai nelaime. Bet man atsakyk: ar 
tau atrodo, kad šitaip būna ir su žirgais? Kad visi žmonės 
yra darantys juos geresnius, o kažin kuris vienas — juos ga- 


dinantis? Ar visai priešingai — yra kažin kuris vienas, esantis 

pajėgus daryti juos geresnius, arba labai nedaugelis, jodi- 
nėjimo mokovai, tuo tarpu dauguma, jei tik turi reikalų su 

žirgais ir jais naudojasi, juos gadina? Ar ne taip yra, Meletai, 
ir su žirgais, ir su visais kitais gyvūnais? Tai visiškai aišku, 
nesvarbu, ar tu ir Anitas nepritartumėte, ar pritartumėte. 
Mat jaunuoliams būtų kažin kokia didžiulė laimė, jeigu juos 

gadintų vienas vienintelis, o kiti teiktų naudą. Bet, Meletai, 
pakankamai parodei, kad jaunuoliai tau niekada nerūpėjo, 
ir aiškiai atskleidi savo nesirūpinimą, nes tau nėra svarbus 

nė vienas iš dalykų, dėl kurių mane trauki teisman. 

Dar mums pasakyk, vardan Dzeuso, Meletai: ar geriau 
gyventi su gerais piliečiais, ar su nelabais? Na, mielasis, atsa- 
kyk; juk neklausiu tavęs nieko sunkaus. Ar nelabi nedaro ko- 
kio nors blogio tiems, kurie visuomet jiems artimiausi, 
o gerieji - kokio nors gėrio? 

- Be abejo. 

~ Tad ar yra toks, kuris labiau nori, kad jo artimieji jam 
kenktų, užuot trokšdamas patirti iš jų naudą? Atsakyk, o ge- 
rasai, mat ir įstatymas liepia atsakinėti. Ar yra toks, kuris 
nori, kad jam kenktų? 

- Aišku, kad ne. 

- Nagi, ar mane atvedi čionai kaip kenkiantį jaunuoliams 


ir darantį juos nelabesnius tyčia ar netyčia? 

- Kaip darantį tai tyčia. 

- Ka, Meletai? Nejaugi tu, būdamas toks jaunas, esi 
tiek išmintingesnis už mane, sulaukusį tokio amžiaus, jog 
tik tu žinai, kad blogieji tiems, kurie visuomet arčiausia jų, 
daro kažin ką bloga, o gerieji - kažin ką gera, o aš priartéju 
prie tokio nemokšiškumo, kad nežinau net ir to, kad jei tik 
kurį nors iš artimųjų padarysiu netikusį, man kils pavojus 
patirti iš jo kažin kokią blogybe, taigi, kaip tu sakai, aš tyčia 
darau šį tokį didelį blogį? Aš, Meletai, netikiu tokiu tavo tvir- 
tinimu ir manau, jog tuo netiki ir joks kitas žmogus; bet arba 
aš jaunuolių negadinu, arba, jei gadinu, tai netyčia, taigi tu 
abiem atvejais meluoji. O jeigu gadinu netyčia, įstatymas 
nereikalauja už tokius suklydimus atvesti čionai, o būtina 
asmeniškai mokyti ir įkrėsti proto; juk aišku, kad jei tik 
pamoką išmoksiu, liausiuosi daryti tai, ką darau netyčia. 
Tu gi vengei su manimi pabendrauti ir nenorėjai manęs iš- 
mokyti, bet atvedi mane čionai, kur įstatymas verčia atvesti 
reikalingus bausmės, o ne pamokymo. 

Bet, vyrai atėniečiai, jau aišku yra tai, kad, kaip sakiau, 
Meletui šitie dalykai niekada nė kiek nerūpėjo. Vis dėlto pa- 
sakyk mums, Meletai, kaip, tavo teigimu, aš gadinąs jaunuo- 
lius? Mat aišku, kad pagal rašytinį ieškinį, kurį prieš mane 


iškėlei, aš juos gadinąs tuo, jog mokau nepripažinti dievų, 

kuriuos pripažįsta miestas, o garbinti naujus daimonus? 
Ar ne tai teigi, kad juos gadinu mokydamas? 

- Labai tvirtai teigiu būtent tai. 

- Tuomet, Meletai, vardan tų dievų, apie kuriuos dabar 
kalbame, pasakyk dar aiškiau ir man, ir štai šitiems vyrams. 
Mat aš negaliu suprasti, ar tu teigi, kad aš mokąs pripažinti 
esant kai kuriuos dievus - taigi ir pats pripažįstu esant dievus 
ir nesu visiškas bedievis nei šituo nusikalstu — nors, tiesa, 
ne tuos pačius, kuriuos pripažįsta miestas, o kitus, ir būtent 
tuo mane kaltini, jog pripažįstu kitus, ar teigi, kad aš ir pats 
visiškai nepripažįstu dievų, ir kitus to mokau? 

— Būtent tai ir sakau — kad tu visiškai nepripažįsti 
dievų. 

- Nuostabusis Meletai, kodėl tu tai sakai? Ar aš nei saulės, 
nei mėnulio nepripažįstu esant dievais, kaip pripažįsta kiti 
žmonės? 

- Prisiekiu Dzeusu, vyrai teisėjai, taip yra iš tiesų, kadangi 
saulę jis teigia esant akmenį, o mėnulį - žemę. 

— Anaksagorą manai kaltinti, brangusis Meletai? Ir taip 
niekini anava šituos — ir manai juos nepažįstant raidžių, 
taigi nežinant, kad Anaksagoro Klazomeniečio knygos ku- 
pinos tokių teiginių? Ir jaunuoliai iš manęs išmoksta tai, ką 


orchestroje nusipirkę kartais ne daugiau kaip už drachmą, 

kaip įmanydami išjuoktų Sokratą, jei tik jis apsimestų, esą 
tai jo paties aiškinimai, ką ir kalbėti apie tai, kad jie tokie 
keisti? Bet, vardan Dzeuso, ar aš tau būtent šitaip atrodau? 
Nepripažįstu esant jokio dievo? 

— Iš tiesų, prisiekiu Dzeusu, nė trupinėlio nepripažįsti. 

~ Tu, Meletai, kaip man atrodai, esi iš tiesų nesugebas 
įtikinti netgi pats savęs. Man, vyrai atėniečiai, anava šis regis 
esąs baisiai įžūlus ir nesutramdytas - ir atrodo nemeistriškai 
parašęs šį ieškinį kažin kokiu įžūlumu, nesutramdomumu 
irjaunuoliškumu. Jis panašus į lyg mįslę sukürusjji, išmėgi- 
nanti: „Ar išminčius Sokratas sužinos, kad aš šmaikštauju ir 
prieštarauju sau pačiam — o gal apmulkinsiu jį ir kitus manes 
besiklausančius?“ Šis man atrodo savo rašytiniame ieškinyje 
prieštaraująs sau pačiam, tarsi būtų pasakęs: „Sokratas nu- 
sikalsta tuo, jog nepripažįsta dievų, bet pripažįsta dievus“ 
Ir iš tiesų tai — žaidžiančio darbas. 

Visi drauge ištirkite, vyrai, ar jis tai sako taip, kaip man 
atrodo. Tu mums atsakyk, Meletai. O jūs, ko jau iš pradžių 
jūsų paprašiau, atminkite man netriukšmauti, jei kalbėčiau 
sau įprastu būdu. 

Ar yra kuris nors iš žmonių, Meletai, manantis, kad 
žmogiški dalykai yra, o žmonių nemano esant? Jis, vyrai, 


teatsakinėja, o ne vėl ir vėl kelia triukšmą. Ar yra kuris nors, 

žirgų nepripažįstantis, o jodinéjimo dalykus - pripažįstantis? 

Arba nemanantis, kad yra Aeitininkai, bet pripažįstantis, jog 

su fleitomis susiję dalykai - yra? Taip nebūna, o geriausiasis 

iš vyrų. Jei tu nenori atsakyti, tau ir kitiems - štai šitiems — 
kalbu aš. Bet į tai vis dėlto atsakyk: ar yra toks, kuris daimo- 
niškus dalykus pripažįsta esant, o daimonų nepripažįsta? 

- Nėra. 

- Kaip pagelbéjai, kad vargais negalais atsakei, verčiamas 
štai šitų. Tad ar neteigi, jog daimonų veikimus aš pripažįstu 
ir kitus mokau pripažinti, nesvarbu, ar tiek veikimai būtų 
nauji, ar seni, — bet, šiaip ar taip, daimonų veikimus, remian- 
tis tavo kalba, aš pripažįstu, ir būtent tai tu kaltinamajame 
rašte patvirtinai net prisiekdamas. O jei daimonų veikimus 
pripažįstu, aišku, jog yra visiškai būtina, kad aš pripažinčiau 
ir daimonus. Ar šitaip nėra? Aišku, kad yra taip. Laikau, kad 
man pritari, nes neatsakai. Ar nelaikome daimonų arba 
dievais, arba dievų vaikais? Teigi tai ar ne? 

- Be abejo. 

~ Taigi jei, kaip tu teigi, daimonus aš pripažįstu ir jei dai- 
monai yra kažin kokie dievai, tuomet ir turėtų būti taip, kaip 
aš sakau teigdamas, jog tu užmeni mįslę ir šmaikštauji kalbė- 
damas, kad aš, nepripažindamas dievų, vis dėlto juos pripa- 


žįstu, kadangi, kaip ten bebūtų, daimonus juk aš pripažįstu. 

Vėlgi jei daimonai yra kažin kokie neteisėti dievų vaikai, 
gimę, kaip ir kalbama, iš nimfų ar kitokių kitų būtybių, kuris 
iš žmonių pripažintų esant dievų vaikus, o dievų — nepri- 
pažintų? Panašiai būtų keista, jei kas nors pripažintų esant 
mulus, žirgų ir asilų vaikus, o žirgų ir asilų nepripažintų esant. 
Bet, Meletai, negali būti kitaip nei tai, jog šį savo ieškinį tu 
parašei arba mus išbandydamas, arba nežinodamas, kokiu 
tikru nusikaltimu mane apkaltini. O kad pajėgtum įtikinti 
kurį nors žmogų, net ir mažai proto turintį, jog tas pats as- 
muo galėtų pripažinti ir daimoniškus, ir dieviškus veikimus, 
tačiau tuo pat metu vis tiek nepripažintų nei daimonų, nei 
dievų, nei herojų, — yra visiškai neįmanoma. 

Vis dėlto, vyrai atėniečiai, man rodos, jog nereikia 
ilgo gynimosi, kad nenusikalstu tuo, kuo esu kaltinamas, 
remiantis rašytiniu Meleto ieškiniu, bet užtenka ir šitų žo- 
džių. Tačiau gerai žinokite, kad, kaip ir anksčiau sakiau, 
yra tiesa, jog esu užsitraukęs didelį daugelio žmonių pyktį. 
Ir tuomet tai mane pražudys, jei pražudys, - ne Meleto ir 
ne Anito, o daugelio šmeižtas ir pavydas. Tai pražudė daug 
ir kitų gerų vyrų — manau, jog dar ir pražudys. Tad neverta 
baimintis, kad tai sustos ties manimi. 

Šiaip ar taip, kas nors galėtų pasakyti: „Ar nesigėdiji, 
Sokratai, atlikęs tokį darbą, už kurį dabar tau kyla pavojus 

numirti?“ Aš tokiam atsikirsčiau teisingu žodžiu: „Negražiai 
kalbi, žmogau, jei manai, kad vyras, iš kurio yra nors kiek 
naudos, turėtų atsižvelgti į pavojų gyventi ar mirti, o ne 
vien žiūrėti to, ką jis daro, - ar daro teisingus darbus, ar 
neteisingus ir ar darbus gero vyro, ar blogo. Remiantis 
tavo kalba, netikę būtų tie iš pusdievių, kurie gavo galą 
Trojoje, tarp kitų ir Tetidės sūnus, kuris, palyginti su baime 
padaryti kažin ką gėdinga, taip niekino pavojų, kad, kai 
jam trokštant nužudyti Hektorą jo motina, būdama deivė, 
jam ištarė, kaip aš manau, maždaug taip: „Vaike, jei keršysi 
už draugo Patroklo nužudymą ir nudobsi Hektorą, pats 
žūsi — juk tuojau pat tau, - sako ji, - „po Hektoro prirengtas 
krytis“, — jis tai išgirdęs paniekino mirtį ir pavojų, daug 
labiau pabūgęs gyventi būdamas blogas ir nekeršyti už 


draugus: „Tuojau pat, - sako, - numirčiau nubaudęs nu- d 


sikaltėlį, idant nepasilikčiau išjuoktas čia, prie pūstašonių 
laivų, kaip žemės našta.“ Nejaugi manai, kad jis atsižvelgė 
į mirtį ir pavojų? 

Jukiš tiesų, vyrai atėniečiai, būna šitaip: kur kas nors save 
pastatytų, nusprendęs, jog tai geriausia, arba būtų pastatytas 
vado, ten jam reikia, kaip man rodos, pasilikus žvelgti į akis 
pavojui, visiškai nepaisant nei mirties, nei ko kito, išskyrus 


gėdą. Mat aš būčiau padaręs baisų dalyką, vyrai atėniečiai, 

jei tada, kai mane vadai, kuriuos jūs išrinkote man vadovauti, 
pastatė rikiuotén ir Poteidajoje, ir Amfipolyje, ir Delijuje, jei 
tada ten, kur anieji pastatė, likau kaip ir kuris nors kitas — ir 
patyriau pavojų mirti, o dabar, pačiam dievui mane pasta- 
čius, idant aš, kaip pamaniau ir supratau, privalėčiau gyventi 
filosofuodamas bei tyrinėdamas save patį ir kitus, šioje vie- 
toje išsigandęs ar mirties, ar kokio kito dalyko, palikčiau 
rikiuotę. Būtų baisu, ir iš tiesų tada mane teisėtai kas nors 
galėtų atvesti teisman, teigdamas, kad nepripažįstu esant 
dievų, netikiu pranašavietės ištarme ir pabūgstu mirties, 
manydamas esąs išmintingas, toks nebūdamas. Mat pabūgti 
mirties, vyrai, yra ne kas kita, kaip laikyti save išmintingu, 
tokiu nesant: juk tai yra manyti, kad žinai tai, ko nežinai. 
Juk niekas nežino, kas yra mirtis, nei to, ar kartais ji žmogui 
nėra didžiausia iš visų gėrybių, ir bijosi jos tartum gerai 
žinodami, kad ji yra didžiausia iš blogybių. Ir ar tai tam 
tikru būdu nėra gėdingiausias nemokšiškumas — manyti, 
kad žinai tai, ko nežinai? Tuo tarpu aš, vyrai, būtent šiuo at- 
žvilgiu, šiaip ar taip, ir skiriuosi nuo daugelio žmonių, ir jei 
kam nors pasirodyčiau išmintingesnis už kurį kitą, tai tik 
tuo, kad, nepakankamai žinodamas apie tai, kas yra Hade, 
tai ir manau nežinąs; o kad nusikalsti ir neklausyti geres- 


niojo - tiek dievo, tiek žmogaus — yra bloga ir gėdinga, tai 

žinau. Todėl niekada nebijosiu ir nevengsiu dalykų, apie 
kuriuos nežinau, ar tik jie kartais nėra geri, labiau nei blogų, 
apie kuriuos tikrai žinau, kad jie blogi. Taigi jei dabar jūs 
mane paleisite, nepatikėję Anitu, kuris teigė, kad arba man 
iš viso nereikėjo čia ateiti, o jei vis dėlto atėjau, jau nejma- 
noma manęs nenužudyti, sakydamas jums, kadjei išvengčiau 
mirties, jau visi jūsų sūnūs, darydami tai, ko moko Sokratas, 
taps visiškai sugadinti, — jei man, išklausę tokio tvirtinimo, 
atsakytumėte: „Sokratai, dabar mes nepatikėsime Anitu ir 
tave paleidZiame, tačiau tik su sąlyga, kad niekada nesigriebsi 
tyrinėjimo ir nefilosofuosi, o jei paleistas ir vėl tai darysi — 
mirsi“, — tad jei mane, kaip sakiau, paleistumėte iškėlę šias 
sąlygas, jums pasakyčiau: „Aš jums, vyrai atėniečiai, linkiu 
gero ir jus myliu, bet paklusiu veikiau dievui nei jums, ir kol 
kvėpuosiu bei pajėgsiu, jokiu būdu nesiliausiu filosofavęs, jus 
raginęs ir įtikinėjęs kiekvieną sutiktąjį iš jūsų, kalbėdamas 
tai, ką esu įpratęs: „O geriausiasis iš vyrų, būdamas atėnietis, 
didžiausio ir garsiausio išmintimi bei jėga miesto pilietis, ar 
nesigėdiji, kad rūpiniesi turtais, idant jų turėtum kuo dau- 
giausiai, taip pat šlove ir garbe, o nesirūpini nei mąstymu, 
nei tiesa, nei siela, idant ši būtų kuo geriausia, ir apie tai 
nemąstai? O jei kuris nors iš jūsų prieštarautų ir sakytų, 


kad rūpinasi, jo iš karto nepaleisiu ir neatstosiu nuo jo, bet 

jį klausinėsiu, tyrinėsiu bei paneiginėsiu, ir jeigu jis man 
neatrodys įgijęs šaunumo, o tik sakys jį turįs, aš jį gėdinsiu už 
tai, kad verčiausius dalykus laiko menkiausiais, o blogesnius 
vertina labiau. Taip elgiuosi ir su jaunesniu, ir su vyresniu, 
kurį tik sutiksiu, tiek su svetimšaliu, tiek su bendrapiliečiu, 
betvis dėlto labiau su bendrapiliečiais - tiek, kiek man esate 
artimesni pagal giminę. Juk tai daryti, gerai įsidėmėkite, 
liepia dievas, ir aš manau, kad jūs visame mieste neturite 
kada nors atsiradusio gėrio, didesnio už šį mano patarnavimą 
dievui. Mat aš nedarau nieko kito, o tik vaikštau aplinkui, 
įtikinėdamas jus — ir jaunesnius, ir vyresnius — nesirūpinti 
nei savo kūnais, nei turtais pirmiau ir labiau nei savo siela, 
kad ši būtų kuo geriausia, sakydamas: „Ne iš turtų atsiranda 
šaunumas, o iš šaunumo žmonėms kyla turtai ir visos kitos 
gėrybės — tiek asmeniniame, tiek visuomeniniame gyvenime: 
Tadjei taip kalbėdamas gadinu jaunuolius, būtent šie žodžiai 
ir turėtų būti kenksmingi; o jei kas nors teigtų, kad aš kalbu 
ką kita nei tai, jis šnekėtų niekus: Be to, aš pasakyčiau: „Vyrai 
atėniečiai, įtikėsite Anitu ar ne, paleisite mane ar nepaleisite, 
aš nesielgsiu kitaip, net jei turėčiau daugelį kartų mirti“ 
Netriukšmaukite, vyrai atėniečiai, bet iki galo pakluskite 
mano žodžiams, kuriais prašiau jūsų netriukšmauti išgirdus 


tai, ką kalbu, o klausytis: mat, kaip aš manau, klausydamiesi 

įgysite naudos. Ketinu jums pasakyti ir kai ką kita, ka išgirdę 
jūs, šiaip ar taip, šauksite; vis dėlto jokiu būdu to nedarykite. 
Gerai žinokite, kad jei mane, esantį tokį, kaip aš sakau, nu- 
žudytumėte, labiau pakenktumėte ne man, o sau patiems: 
juk man niekaip nepakenktų nei Meletas, nei Anitas. Jie ne- 
pajėgtų to padaryti: manau, jog nėra leista, kad geresniam 
vyrui pakenktų blogesnis. Be abejo, jis galėtų nužudyti, išvyti 
iš miesto arba atimti piliečio teises; bet juk būtent šis — ar 
kuris kitas — mano, jog tai yra didelės blogybės, o aš nemanau, 
tačiau daug didesniu blogiu laikau tai, ką štai šis dabar daro — 
nusikalstamai kėsinasi nužudyti vyrą. Taigi dabar, vyrai atė- 
niečiai, aš ginuosi toli gražu ne dėl savęs, kaip kas nors galėtų 
pamanyti, o dèl jūsų, idant, nubalsavę prieš mane, kaip nors 
nesuklystumėte, spręsdami apie tai, kas jums duota dievo. 
Juk jeigu mane nužudytumėte, nelengvai surasite kitą tokį, 
jei galima pasakyti nemeistriškai — ir juokingiau — dievo už- 
sodintą miestui tartum dideliam ir kilmingam žirgui, kuris 
dėl savo dydžio tapo panašesnis į pavainikį, ir jam reikia, kad 
jį žadintų koks nors aklys. Man rodos, dievas yra priskyręs 
miestui mane - kaip tokį, kuris kiaurą dieną nesiliauja visur 
tūpti, jus budindamas bei įtikinėdamas ir kiekvieną iš jūsų 
gėdindamas. Taigi, vyrai, kitas toks jums nelengvai atsiras, 


bet jei manimi įtikėsite, manęs pasigailėsite. Vis dėlto labai 

galimas daiktas, kad jūs, pykdami panašiai kaip žadinami 
snaudaliai, lengvai mane nužudysite, patikėję Anitu ir man 
smogę, o vėliau likusį gyvenimą praleisite miegodami, jei 
tik dievas, jumis rūpindamasis, neatsiųs jums kurio nors 
kito. O kad aš esu toks, lyg būčiau duotas miestui dievo, ga- 
lėtumėte suprasti štai iš ko: juk neatrodo panašu į žmogišką 
dalyką tai, kad aš, nesirūpindamas visais savo reikalais irjau 
tiek metų iškęsdamas namų ūkio apleidimą, visuomet nu- 
veikinėju jūsų darbus, prie kiekvieno asmeniškai prieidamas 
kaip tėvas ar vyresnysis brolis, įtikinėjantis rūpintis šaunumu. 
Irjei dėl to kaip nors pasipelnyčiau ir anais dalykais rūpintis 
raginčiau imdamas užmokestį, tuomet turėčiau tam tikrą 
išskaičiavimą; o juk dabar ir patys matote, kad kaltintojai, 
taip begėdiškai kaltinantys mane visais kitais nusikaltimais, 
nebuvo pajėgūs įvykdyti tokios begėdystės, jog pateiktų liu- 
dytoją, tvirtinantį, esą aš kada nors užsidirbdavau kokį nors 
užmokestį arba jo reikalaudavau. Manau, kad pateikiu pakan- 
kamai patikimą liudytoją, jog sakau tiesą, — savo neturtą. 
Vis dėlto galėtų pasirodyti keista, kad aš tai patarinėju 
asmeniškai, vaikštinėdamas aplinkui ir visur kišdamasis, o pa- 
tarinėti miestui viešai, užkopęs ten, kur jūsų susirenka daug, 
neišdrįstu. To priežastis yra ta pati, apie kurią jūs dažnai daug 
kur esate girdėję mane kalbant, būtent, kad man pasireiškia 

kažin kas dieviška ir daimoniška, tai išjuokdamas savo ieš- d 


kinyje paminėjo ir Meletas. Man tai pasireiškia nuo pat vai- 
kystės — kažin koks pasigirstantis balsas, kuris tada, kai tik 
pasigirsta, visada nukreipia mane šalin nuo to, ką ketinčiau 
daryti, bet niekada neragina. Būtent šis balsas man priešinasi, 
drausdamas dirbti valstybės darbus, ir, man rodos, labai puikiai 
daro, kad priešinasi. Mat gerai žinote, vyrai atėniečiai, kad 
jei aš praeityje būčiau pabandęs užsiimti valstybės reikalais, 
seniai būčiau pražuvęs ir nei jums nebūčiau suteikęs jokios 
naudos, nei sau. Ir neširskite ant manęs, kalbančio tiesą: nėra 
tokio žmogaus, kuris išliktų sveikas, rimtai priešindamasis 
jums ar kokiai kitai daugumai ir kliudydamas valstybėje įvykti 
daugeliui nusikaltimų bei neteisybių, bet yra neišvengiama, jog 
tas, kuris iš tiesų kovoja už teisybę, jei tik jis ketina nors trumpą 
laiką išlikti sveikas, privalo veikti asmeniškai, o ne viešai. 
Ašjums pateiksiu svarius šių teiginių įrodymus, ne žodžius, 
o tai, ką jūs gerbiate — darbus. Tad išklausykite, kas yra man 
nutikę, idant žinotumėte, kadaš neįstengčiau, pabūgęs mirties, 
neteisėtai paklusti né vienam išjūsų, onepaklusdamas galėčiau 
dėl to pražūti. Pasakysiu jums kasdieniškai nuvalkiotus ir tei- 
siškai nuobodžius dalykus, tačiau teisingus. Aš, vyrai atėniečiai, 
valstybėje niekada nėjaujokių kitų pareigų, betbuvau Tarybos 
narys. Ir teko mūsų Antiochidės filei eilė vadovauti posėdžiui 

tada, kai jūs susitarėte teisti iš karto dešimt karo vadų, kurie 
nesurinko kritusių jūros mūšyje, teisti neteisėtai, kaip vėlesniu 
metujumsvisiems tapoaišku. Tadaašvienintelisiš vadovavusių 
tarybos posėdžiui pasipriešinau jums, ragindamas nedaryti 
nieko, kas prieštarautų įstatymams, ir nubalsavau priešingai. 
Ir kai retoriai jau buvo pasiruošę mane apkaltinti ir suimtą iš- 
vesti, jums liepiant jiems tai padaryti ir šaukiant, maniau, kad 
man labiau dera iškęsti pavojų drauge su įstatymu ir teisybe nei, 
išsigandus kalėjimo pančių ar mirties, pereiti įjūsų, besitariančių 
neteisėtai, puse. Tai vyko, kai miestas darbuvotautosvaldomas. 
Okaijsiviespatavo nedaugelio valdžia, Trisdešimt, vėlgi išsikvietę 
manesukitais keturiaisį Tola jsakéiš Salaminoatvesdinti Leontą 
Salaminietį,idantšisbūtų nužudytas. Daugpanašių darby anieji 
irdaugeliui kitų įsakydavo, norėdami, kadkiekjmanoma daugiau 
žmonių [drauge su jais] susiterštų kaltėmis. Taigi tada ašjau ne 
žodžiu, o darbu velgijrodziau, kiekman terūpi mirtis, nerūpi nė 
kiek,jei taip pasakyti nebūtų stačiokiškiau, o nedaryti nieko ne- 
teisėtairnešventarūpi kuo labiausiai. Manęs anoji valdžia, nors ir 
būdamatokia galinga, nepritrenké is baimés taip, kadnuveikčiau 
kažin ką neteisėta, bet kai išėjome iš Tolo, anie keturi išvyko į 
Salamingiratvesdino Leontą, o a$éjau keliaudamas namo. Šiaip 
ar taip, už tai būčiau numires, jei ši valdžia nebūtų buvusi itin 


greitai nuversta. Tai jums galės paliudyti daug liudytojų. 

Tad nejaugi manote, kad būčiau išgyvenęs tiek metų, jei 
būčiau dirbęs visuomeninius darbus, ir dirbęs vertai gero vyro, 
skubėdamas į pagalbą teisiesiems ir, kaip dera, būčiau tai laikęs 
svarbiausiu dalyku? Toli gražu, vyrai atėniečiai. Ir joks kitas 
žmogus to nebūtų įstengęs. Bet aš atrodysiu visą gyvenimą 
išlikęs toks pat — tiek viešajame gyvenime, jei tik kur nors šį tą 
nuveikiau, tiek asmeniniame, niekada niekuo nusikalstamai 
nepritaręs niekam — nei kam nors kitam, nei bet kuriam iš tų, 
kuriuos mane šmeižiantys vadina mano mokiniais. Aš niekada 
nebuvau tapęs niekieno mokytoju: jei kas nors trokšta klausytis 
manęs kalbančio ir darančio savo darbą, nesvarbu, ar jis būtų 
jaunuolis, ar vyresnis, niekuomet niekam nedraudžiauto iš pa- 
vydo, ir niekada nebuvo taip, kad paimdamas pinigus kalbuosi, 

ojų negaudamas - nesikalbu, bet vienodai tiek turtingam, tiek 
vargšui leidžiu save klausinėti, ir jei kas nors panorėtų, gali man 
atsakinėdamas klausytis to, ką aš kalbu. Ir jeigu iš jy kuris nors 
tampa geru žmogumi ar netikusiu, už tai aš negalėčiau teisėtai 
tapti atsakingas, nes niekada né vienam iš jy neprižadėjau išmo- 
kyti kokio nors mokslo ir neišmokiau. Jei kas nors sako kažin 
kada ko nors iš manęs išmokęs ir asmeniškai išgirdęs iš manęs 
tai, ko negirdėjo visi kiti, gerai žinokite, kad jis kalba netiesą. 
Bet būtent kodėl kai kurie mėgsta ilgai su manimi leisti 
laiką? Tai esate girdėję, vyrai atėniečiai, — aš pasakiau jums 

visą tiesą: kadangi jie mėgsta klausytis, kaip aš tyrinéju tuos, 
kurie manosi esą išmintingi, nors tokie nėra, Juk tai nėra 
nemalonu. Man tai daryti, kaip aš ir sakau, yra paliepta 
dievo tiek pranašavietės ištarmėmis, tiek sapnais, tiek aps- 
kritai visokiu būdu, kokiu ir bet kuri kita dieviška skirtis 
kada nors buvo paliepusi žmogui ką nors daryti. Tai, vyrai 
atėniečiai, yra ir teisinga, ir lengvai įrodoma. Mat jei vienus 
išjaunuolių aš gadinu, o kitus jau esu sugadinęs, tuomet tikrai 
reikėjo kai kuriems iš jų, jei tik tapę vyresni jie sužinojo, kad 
ašjiems, darjauniems, kada nors patarinėjau kažin ką bloga, 
dabarlipti ant pakylos manes kaltinti ir man keršyti. O jeigu 
jie patys nenorėtų to daryti, tuomet kas nors iš jų namiškių, 
tėvai, broliai ir kiti giminaičiai, jei tik dėl mano kaltės jų na- 
miškiai yra patyrę kokią nors blogybę, dabar tai prisimintų 
ir keršytų. Šiaip ar taip, čia dalyvauja daugelis iš jų, aš juos 
matau: visų pirma, anava tas, Kritonas, mano bendraamžis 
ir kilęs iš to paties, kaip ir aš, demo, tėvas štai to, Kritobulo; 
po to Lisanijas Sfetietis, štai to, Aischino, tėvas; dar anava tas, 
Antifontas Kefisietis, Epigeno tėvas; ir kiti, štai tie, kurių bro- 
liai leido su manimi laiką, — Teozotido sūnus ir Teodoto bro- 
lis Nikostratas (mat pats Teodotas jau yra miręs, taigi jis 
negalėjo priprašyti brolio, [kad šis manęs nekaltintų |); ir štai 


tas, Paralijas, Demodoko sūnus, kurio brolis buvo Teagas, 

o štai šis - Adeimantas, Aristono sūnus, kurio brolis yra 
anava tas, Platonas; ir Ajantodoras, kurio brolis yra štai tas, 
Apolodoras. Ir aš galiu jums išvardyti daugelį kitų — kurį 
nors i$ ju Meletui labiausiai reikėjo savo kalboje pateikti kaip 
liudytoją; jeigu tuomet jis primiršo tai padaryti, tepateikia 
dabar — aš jam suteikiu galimybę - ir tepasako, jei tik turi 
ką nors tokio. Bet jūs, vyrai, rasite visiškai priešingą anajam 
dalyką — visus jų namiškius esant pasiruošusius atskubėti į 
pagalbą man, gadintojui, darančiam blogybes, kaip teigia 
Meletas ir Anitas. Mat patys pagadintieji greičiausiai dar 
turėtų pagrindą skubėti man į pagalbą; tačiau nepagadintieji, 
jau vyresni vyrai, anųjų giminaičiai, kokį kitą - jei ne teisingą 
ir teisėtą — turi pagrindą skubėti man į pagalbą, kadangi visi 
jie vienodai žino, jog Meletas meluoja, o aš sakau tiesą? 
Tebūnie tiek, vyrai. Kuo aš galėčiau gintis, ir yra maždaug 
tai, o visa kita, šiaip ar taip, yra į tai panašu. Greičiausiai kuris 
norsišjūsų praradęs kantrybę galėtų pasipiktinti, prisiminęs 
apie save, jei tik jis, kovodamas net ir mažesnę už štai šią tei- 
sinę kovą, prašė ir maldavo teisėjus, gausiai apsipylęs ašaromis, 
atsivedęs savo vaikučius, idant jo kuo labiausiai būtų gailimasi, 
ir kitus iš namiškių bei daugelį draugų, tuo tarpu aš tikrai 
nedarysiu nė vieno iš šių dalykų, net ir atsidurdamas tokiame 


dideliame — kaip galėčiau atrodyti, kraštutiniame — pavojuje. 

Tad greičiausiai kas nors, pamąstęs apie tai, galėtų jau nesi- 
terliodamas imti su manimi elgtis ryžtingiau ir, įniršęs uz 
šiuos mano žodžius, su pykčiu tėkšti balsavimo akmenėlį 
prieš mane. Jei kas nors iš jūsų yra taip nusiteikęs — mat 
aš to netvirtinu, bet jei taip būtų - man regis, aš į jį kreipčiausi 
tinkamai, sakydamas: „Ir aš, o geriausiasis, turiu kažin kokius 
namiškius; juk ir aš, kalbant štai šiais Homero žodžiais, nesu 
kilęs ,i8 ąžuolo ar uolos, o iš žmonių, taigi, vyrai atėniečiai, 
turiu ir namiškius, ir sūnus, i$ viso tris, vienas iš jų jau yra 
jaunikaitis, o du dar vaikeliai. Bet vis tiek, neatsivedes čia nė 
vieno iš jų, nemaldausiu jūsų balsuoti už mano išteisinimą.“ 
Taigi kodėl aš nedarysiu nė vieno iš tų dalykų? Ne jus nie- 
kindamas, vyrai atėniečiai, ir ne atsisakydamas jus gerbti. 
Ar aš drąsiai laikausi mirties akivaizdoje, ar ne, tai kita kalba, 
bet garbės akivaizdoje ir man, ir jums, ir visam miestui, man 
rodos, būtų negražu, jei aš visai nekreipčiau dėmesio į to- 
kius dalykus, sulaukęs šitokio amžiaus ir turėdamas šitokį 
vardą — nesvarbu, ar jis būtų teisingas, ar melagingas — bet 
juk yra manoma, kad Sokratas kažin kuo skiriasi nuo dauge- 
lio žmonių. Jei tokie bus tie iš jūsų, kurie mano išsiskirią arba 
išmintimi, arba drąsa, arba kokiu kitu šaunumu, - tai būtų 
gėdinga. Aš dažnai esu matęs, kaip teisiami kai kurie iš tų, 


kurie mano esą šis tas, daro nuostabą keliančius dalykus, lyg 

manydami patirsią kažin ką baisaus, jei numirsia, tartum jie 

pasidarytų nemirtingi, jei tik jas jų nenužudytumėte; man jie 

atrodo užtraukią miestui gėdą, taigi ir kuris nors iš svetimšalių 

galėtų pamanyti, jog tarp atėniečių išsiskiriantieji šaunumu, 
kuriuos jie patys išrenka į valdžią ir kitas garbingas pareigas, — 
būtent šie niekuo nesiskiria nuo moterų. Taigi šito, o vyrai 
atėniečiai, nei jums, kurie iš tiesų vertai manote esą šis tas, 
nereikia daryti, nei mums, jei mes taip darytume, to neleisti, 
tačiau parodyti būtent tai, kad jūs daug greičiau pripažinsite 
kaltu vaidinantį šiuos verksmingus vaidinimus ir užtraukiantį 
miestui pajuoką nei besielgiantį ramiai. 

Jau nekalbant apie garbę, o vyrai, man atro do, kad nėra 
teisėta maldauti teisėjo ir maldaujant pabėgti nuo baus- 
més, bet privalu mokyti ir įtikinėti. Juk teisėjas sėdi ne tam, 
kad suteikdamas malonę atsisakytų to, kas teisėta, o idant 
spręstų, kas yra teisėta. Ir jis yra prisiekęs neteikti malonės 
kam panorėjęs, o teisti pagal įstatymus. Todėl nei mums 
nedera įpratinti jus pažeisti priesaiką, nei jums prie to įprasti. 
Mat priešingu atveju nė vieni iš mūsų neišliktume pamaldūs. 
Taigi nereikalaukite, vyrai atėniečiai, kad jūsų akivaizdoje 
daryčiau tai, ko nelaikau nei gražiu dalyku, nei teisėtu, nei 
šventu, ypač, prisiekiu Dzeusu, daryti tai dabar, kai siekiu 


pabėgti nuo anava to, Meleto, kaltinimų. Juk aišku, kad jei 

jus įkalbinėčiau ir šitaip maldavimu prievartaučiau prisie- 
kusiuosius, mokyčiau jus laikyti, kad nėra dievų, ir nemeist- 
riškai gindamasis kaltinčiau save, jog dievų nepripažįstu. 
Tačiau toli gražu taip nėra: aš juos, vyrai atėniečiai, pripažįstu 
kaip niekas iš mano kaltintojų ir patikiu jums bei dievui 


mano bylą išspręsti taip, kaip bus geriausia ir man, ir jums. 


Daug ir kitų dalykų, vyrai atėniečiai, prisidėjo prie to, kad 
negaliu piktintis tuo, kas įvyko, — kad nubalsavote prieš 
mane, ir man tai nebuvo netikėta, bet daug labiau stebiuosi 
balsavimo akmenėlių, kritusių į vieną ir į kitą pusę, skaičiumi. 
Mat kas jau kas, o aš tai tikrai nemaniau būsiąs nuteistas to- 
kia maža balsų persvara, maniau, jog daug didesne. Gi dabar, 
kaip atrodo, jei tik trisdešimt akmenėlių būtų kritę kiton 
pusėn, būčiau pabėgęs nuo bausmės. O nuo Meleto, kaip 
man regis, ir dabar pabėgau, ir ne tik pabėgau, bet kiekvie- 
nam aišku tai, kad jei Anitas bei Likonas nebūtų užžengę čia, 
idant mane kaltintų, jis, nesurinkęs vienos penktosios balsų 
dalies, būtų kaip baudą sumokėjęs tūkstantį drachmų. 
Tasvyras man siūlo kaip bausmę skirti mirtį. Tebūnie. O ko- 
kią bausmę aš, vyrai atėniečiai, paskirsiu sau vietoj anosios? 


Ar neaišku, kad pelnytą? Tad kokią? Ką esu vertas patirti arba 

kuoišsipirkti užtai, kadnežinia kuriam galui gyvenime nedaviau 

sauramybėsir, skirtingai nei dauguma, nesirūpinau turtais, namų 

ūkiu, nesiekiau tapti karo vadu arkalbėtoju tautai, nesigviešiau ir 

kitųvaldžios pareigų, nedalyvavau mūsų mieste vykstančiuose 

samoksluose ir sukilimuose, nusprendęs, kad is tiesų esu perne- 
lygpadorus,jogįtaiįsivėlęsišlikčiau sveikas. Dėlto nėjau ten, kur 
neijums, nei sau pačiam nebūčiau galėjęs būti niekaip naudingas, 
vietoj to eidamas ten, kur kiekvienam asmeniškai galėjau atlikti, 
kaip aš sakau, visų didžiausią geradarybę, taigi ėjau ten, bandy- 
damas kiekviengišjūsų įtikinti niekuo savu nesirüpinti pirmiau, 
nei bus pasirūpinta pačiu savimi taip, jogbūtumeikuo geriausias 

irprotingiausias,taip pat niekuo išto, kas priklauso miestui, nesi- 
rūpintianksčiaunei pačiumiestu, ir šitaip tokiu patbūdurūpintis 

irvisaiskitais dalykais -tadką esu vertas patirti, būdamas šitoks? 
Kažin ką géra, vyrai atėniečiai, jei iš tiesų dera atlyginti pagal 
vertingumą; be to, reikia atlyginti tokia gėrybe, kuri man tiktų. 
Tadkas gitinka vyrui, kurisyra skurdžius ir geradarys, reikalingas 
laisvalaikio, idant galėtų jus raginti? Nėra nieko, vyrai atėniečiai, 
kastokiam vyrui tiktų labiau nei maitinti jį Pritanėjuje, - taijam 
tinka dauglabiauneitamišjūsų, kurisyra nugalėjęs Olimpinėse 
žaidynėse, jodamasraitas, važiuodamas dvikinke arba kinkiniu: 
mat šis daro, kadjūs atrodytuméte laimingi, o aš darau, kad jūs 
tokiebūtumėte,irjam nereikia maitinimo, oašjo stokoju. Tadjei 

turiu skirti sau atlygį pagal tai, ko esu teisėtai vertas, skiriu sau 
štai ką — maitinimą Pritanėjuje. 

Šiaip ar taip, galbūt ir tai sakydamas jums atrodau kalbas iš- 
didžiai, kaip ir apie vaitojima bei maldavimą parpuolus ant kelių: 
taip nėra, vyrai atėniečiai, betveikiau štai kaip. Esujsitikinęs, jog 
tyčia nenusikalstu né vienam iš žmonių, tačiau jūsų tuo nejti- 
kinu — mažai laiko vieni su kitais esame kalbėję. Mat jei, kaip 
kiti žmonės, turėtumėte įstatymą, numatantį, kaip reikalą dėl 
mirties bausmės dera spresti ne vieną dieną, o daugelį, aš manau, 
būtumėte įtikinti; dabar nelengva per trumpą laiką išsklaidyti 
didžius šmeižtus. Büdamas jsitikines, kad niekam nenusikalstu, 
toli gražu nesiimsiu nusikalsti sau paciam ir pats prieš save kalbéti, 
esa esu vertas blogybės, ir neskiriu kažin kurios iš blogybių sau 
pačiam kaip bausmės. Ko pabūgęs galėčiau to griebtis? Arkad ne- 
patirčiau to, ką man baudžiasi skirti Meletas, apie k3 a$ sakau, jog 
nežinau, nei artai gera, neiar tai bloga? Tad negi vietoj šito aš pa- 
sirinkčiau kurį nors iš dalykų, apie kuriuos gerai žinau, jog tai 
blogybės, paskyręs jį kaip bausmę sau? Gal kalėjimą? Betkodėl 
turėčiau gyventi kalėjime, vergaudamas nuolat besikeičiančiai 
valdžiai, tiems Vienuolikai? O galbūt skirti sau piniginę baudą 
ir pasilikti kalėjime surakintam, kol ją sumokėsiu? Bet man tai 
yrata pati bausmė, apie kurią kalbėjau ka tik: juk neturiu pinigų, 
kuriais galėčiau išsipirkti. O gal paskirčiau sau tremtį? Šiaip artaip, 

jūs man ją skirtumėte. Iš tiesų, vyrai atėniečiai, mane būtų apė- 
musi stipri gyvenimo meilė, jei būčiau taip pristigęs nuovokos, 
jogneįstengčiau suprasti, kadjūs, būdami mano bendrapiliečiai, 
nesate pajėgūs ištverti mano buvimo šalia ir mano kalbų, tapusių 
jums sunkesniais ir nekenčiamesniais dalykais, nei yra iš tiesų, 
taigi ieškote, kaip būtent dabar nuo jų išsigelbėti; o ar lengvai 
tai ištvers kiti? Toli gražu, vyrai atėniečiai. Taigi puikus man 
būtų gyvenimas - tiek metų sulaukusiam žmogui išėjus gyventi, 
pakaitom persikeliantišvieno miesto į kita ir i$ kiekvieno išveja- 
mam. Mat gerai žinote, kad kur tikatvykčiau, jaunuoliai, kaip ir 
čia, klausysis manęs kalbančio: o jeigu juos nuvyčiau, jie patys 
mane išvytų, įtikinę vyresniuosius; o jei nenuvyčiau, mane dėl 
tų pačių jaunuolių išvytų jų tėvai ir namiškiai. 

Vis dėlto galbūt kas nors pasakytų: „Nejaugi, Sokratai, išvy- 
kes i$ mūsų neįstengtum gyventi tylėdamas ir džiaugdamasis 
ramybe?“ Būtent tuo yra visų sunkiausia įtikinti kai kuriuos 
išjūsų. Mat jei pasakyčiau, jog tai reikštų neklausyti dievo, - ir 
būtent dėlto būtų neįmanoma gyventi ramiai, - manimi nepa- 
tikėsite tartum apsimetinėjančiu; ojei vėlgi sakyčiau, jog tai yra 
žmogui didžiausia gėrybė - kiekvieną dieną kalbėti apie šau- 
numg ir kitus dalykus, apie kuriuos jūs girdite iš manes, besikal- 
bančio su jumis ir kvočiančio tiek save patį, tiek kitus, tuo tarpu 
neištardytas gyvenimas žmogui nėra gyventinas, — šitaip 

kalbančiu manimi dar vargiau patikėsite. Vis dėlto yra būtent 
taip, kaip aš sakau, o vyrai, tačiau tuo įtikinti nelengva. Ir, be 
to, aš nesu įpratęs laikyti savęs vertu kokios nors blogybės. 
Jei turėčiau pinigų, skirčiau kaip piniginę baudą sau tiekjų, kiek 
ir privalėčiau sumokėti; tai man niekaip nepakenktų. Dabar gi 
jųnėra, nebentiš tiesų, kiekaš įstengčiau sumokėti, šitokio dy- 
džio baudą ir nutarsite man skirti. Šiaip ar taip, galėčiau jums 
sumokėti miną sidabro. Tad šitiek ir skirčiau. 
Štai tas, Platonas, vyrai atėniečiai, taip pat Kritonas, 
Kritobulas ir Apolodoras liepia man skirti trisdešimt minų, 
o patys teigia laiduojantys. Taigi tiek ir skirčiau, o šie išmo- 


kos sidabru laiduotojai jums bus patikimi. 


Dėl neilgo laiko, [kurio nenorėjote palaukti,] vyrai atėnie- c 


Čiai, įgysite vardą ir suteiksite dingstį norintiems koneveikti 
mūsų miestą už tai, kad esate nužudę Sokratą, išmintingą 
vyrą - mat norintys jus gėdinti sakys mane esant išminčiumi, 
net jeiir nesu toks. Juk jei būtumėte išlaukę nedaug laiko, tai 
jums būtų įvykę savaime. Gi pažvelkite į mano amžių — kaip 
toli jau esu nuo gyvenimo ir kaip arti mirties. Tai sakau ne 
visiems jums, o tik nubalsavusiems už mano mirtį. Šiems 


aš sakau ir štai ką. Galbūt manote, vyrai, kad esu nuteistas 

dėlto, jog įkliuvau pristigęs žodžių, kuriais būčiau galėjęs jus 
įtikinti, jei tik būčiau manęs, kad reikia daryti ir kalbėti viską, 
idant išvengčiau teisingos bausmės. Toli gražu. Vis dėlto esu 
nuteistas dėl kliuvinio — tačiau pristigęs ne žodžių, o įžūlumo, 
begėdystės ir nenoro jums kalbėti tai, ko klausytis jums būtų 
buvę mieliausia, kalbėti man raudant, vaitojant ir darant 
bei sakant daugelį kitų manęs nevertų dalykų, visa tai, ką, 
kaip aš teigiu, jūs esate įpratę girdėti iš kitų. Bet nei tuomet 
nemaniau, jog atsidūręs pavojuje turiu padaryti ką nors, kas 
neverta laisvo žmogaus, nei dabar nesigailiu, kad gyniausi 
šitaip, bet daug verčiau renkuosi, taip gynęsis, mirtį nei - jei 
būčiau gynęsis anaip — gyvenimą. Nei teisme, nei kare nei 
man, nei niekam kitam nedera griebtis tokių suktybių, kad 
tik, darydamas bet ką, išvengtum mirties. Juk ir mūšių metu 
dažnai būna aišku, kad galėtum pabėgti nuo mirties tiek 
metęs ginklus, tiek ėmęs maldauti persekiotojus; ir patekus 
į bet kurį iš pavojų esama daugybės kitų gudrių išeičių, kaip 
pasprukti nuo mirties, jei tik išdrįstum daryti ir kalbėti bet 
ką. Bet, vyrai, šis dalykas - pabėgti nuo mirties - tikrai nėra 
sunkus, o daug sunkiau yra pasprukti nuo blogybės: mat ši 
mitresnė už mirtį. Ir dabar aš, būdamas lėtas ir senas, esu pa- 
gautas lėtesnio, o mano kaltintojai, būdami baisiai smarkūs 


ir greiti, yra pavyti greitesnio — blogybės. Ir dabar aš, jūsų 

nuteistas mirtimi, pasitraukiu j ja, o šieji, nuteisti tiesos, — 
i piktybe ir neteisybe. Ir aš tvirtai pasilieku su savo bausme, 
ir jie. Kaip bežvelgtum, taip ir turėjo įvykti, ir manau, jog 
tai yra tinkama. 

O nubalsavusieji prieš mane, trokštu jums paskelbti 
ištarmę apie tai, kas nutiks vėliau. Juk man jau atėjo metas, 
kai žmonės labiausiai geba pranašauti, - tuomet, kai jie turi 
mirti. Taigi, o vyrai, kurie esate mane nužudę, sakau, jog 
tuojau pat po mano mirties jums ateis kerštas, prisiekiu 
Dzeusu, daug sunkiau pakeliamas nei mirtis, kuria esate 
mane nužudę; juk dabar tai padarėte manydami, kad išveng- 
site būtinybės duoti gyvenimo apyskaitą, bet jums, aš sakau, 
nutiks visiškai priešingai: bus dar daugiau jus paneiginėjan- 
čių, kuriuos aš sulaikydavau, bet jūs to nejautėte; ir juos bus 
juo sunkiau ištverti, juo jie bus jaunesni, — ir jūs dar labiau 
širsite praradę kantrybę. Mat jei žudydami žmones manote 
sulaikyti kurį nors iš jų nuo jūsų gėdinimo, kad neteisingai 
gyvenate, mąstote negražiai: juk šitoks išvengimas nėra 
nei labiau įmanomas, nei gražus, o štai jums ir gražiausias, 
ir lengviausias išvengimas — ne kitiems trukdyti [jus gė- 
dinti], bet pačiam stengtis, kad būtumei kuo geriausias. 
Tai išpranašavęs jums, nubalsavusiems prieš mane, nuo jūsų 


pasitraukiu. 

O su nubalsavusiais už mano išteisinimą mielai pasi- 
kalbėčiau apie štai šį nutikusį įvykį, kol archontai užsiėmę 
ir dar neinu ten, kur nuėjusiam man reikia mirti. Na, vyrai, 
kurį laiką pasilikite su manimi: mat, kol įmanoma, mums 
niekas netrukdo pasišnekučiuoti mitais vieniems su kitais. 
Juk jums kaip draugams noriu atskleisti, ką pagaliau reiškia 
tai, kas man nutiko. Man, vyrai teisėjai, - juk vadindamas 
jus teisėjais, vadinčiau teisingai — įvyko šis tas nuostabaus. 
Man įprastas pranašaujantis daimoniškas [ženklas] visą 
ankstesnį laiką pasigirsdavo itin dažnai ir labai priešindavosi 
net smulkiems dalykams, jei tik ketindavau padaryti ką nors 
neteisingai. Dabar gi man nutiko, kaip matote ir patys, tai, 
apie ką kas nors pamanyty - ir tai įprastai laikoma - didžiau- 
sia iš blogybių; tačiau dievo ženklas nepasipriešino man 
nei rytą išeinant iš namų, nei kuomet užžengiau čionai, į 
teismą, nei jokioje mano kalbos vietoje, nesvarbu, ką bebū- 
čiau ketinęs pasakyti. Mat kitose kalbose jis mane kalbantį 
daugelyje vietų sulaikydavo pusiau žodžio. O dabar, šios 
bylos metu, jis man nesipriešina niekur - nei man ką nors 
darant, nei kalbant. Tad kokią numanau viso to priežastį? 
Aš jums pasakysiu: gali būti taip, kad šis dalykas man nutiko į 
gera, ir negali būti, jog teisingai nutuokiame mes, kurie tik 


manome mirtį esant blogybę. Aš įgijau didį to įrodymą: 

juk negali būti, kad įprastas ženklas man nesipriešintų, jei 
tai, ką ketinčiau daryti, nebūtų géra. 

Pamąstykime ir šitaip: ar daug vilties, jog tai yra geras 
dalykas? Juk numirti yra viena iš dviejų: tai arba lyg visai 
nebūti, ir mirusysis visiškai nieko nejaučia, arba, remiantis 
tuo, kas pasakojama, sielą ištinka tam tikras pokytis ir per- 
sikėlimas iš čionykštės vietos į kitą. Ir jei nėra jokio pojūčio, 
bet yra lyg miegas, kuomet koks nors miegantysis neregi 
net jokio sapno, tuomet mirtis būtų nuostabiai naudingas 
įgijimas. Mat aš manau, kad jei kas nors privalėtų išsirinkti 
tą naktį, kurią miegojo taip, kad net neregėjo sapno, ir kitas 
savo gyvenimo naktis bei dienas palyginęs su šia naktimi 
turėtų ištyręs pasakyti, kiek dienų ir naktų, geresnių bei 
mielesnių už tąją naktį, yra nugyvenes savo gyvenime, manau, 
kadne tik koks nors paprastas žmogus, bet ir Didysis karalius 
atrastų, kad jos, palyginti su kitomis dienomis ir naktimis, 
yra nesunkiai suskaičiuojamos. Tad jei mirtis yra būtent toks 
dalykas, aš ją vadinu naudingu įgijimu. Juk šitaip atsiskleidžia, 
kad visas laikas nėra šis tas daugiau už vieną naktį. O jei, 
antra vertus, mirtis yra tartum iškeliavimas iš čia į kitą vietą 
ir jei teisingai pasakojama, jog būtent ten yra visi mirusieji, 
koks, vyrai teisėjai, galėtų būti gėris, didesnis už šį? Mat jei 
kas nors, atvykęs į Hadą, pasitraukęs nuo štai tų vadinamųjų 

teisėjų, atras tikruosius teisėjus, kurie, kaip pasakojama, ten 41 


teisėjauja - Minojas, Radamantas, Ajakas, Triptolemas ir kiti, 
kurie tik iš pusdievių savo gyvenime buvo teisingi, ar tai būtų 
blogas iškeliavimas? Arba vėl - ko bet kuris iš jūsų neatiduotų, 
jei tik įgytų galimybę susitikti su Orfėju, Mūsaju, Hesiodu ir 
Homeru? Bent jau aš trokštu daugybę kartų numirti, jei tai 
yra tiesa. Juk būtent man laiko leidimas ten būtų nuostabus 
ir tuo, kad, kai susitikčiau su Palamedu, Telamono sūnumi 
Ajantu ir kitais senovės žmonėmis, jei tik kuris iš jų mirė 
būdamas neteisingai nuteistas, man, kaip aš manau, nebūtų 
nemalonu palyginti savo patyrimus su anyjy kentėjimais. 
O didžiausia laimė man būtų leisti laiką, ten gyvenančius 
kvočiant bei tyrinėjant taip, kaip ir čionykščius — kuris iš ju 
yra išmintingas, o kuris tik mano toks esąs, bet iš tiesų nėra. 
Ko kiekvienas neatiduotų, vyrai teisėjai, už galimybę ištardyti 
tą, kuris atvedė prie Trojos didelę kariauną, arba Odisėją, 
arba Sisifą, arba nesuskaičiuojamą gausybę kitų, kuriuos 
tik kas nors pajėgtų išvardyti, tiek vyrų, tiek moterų, su 
kuriais ten kalbėtis, bendrauti ir juos kvosti būtų nejma- 
noma nusakyti laimė? Kad ir kaip būtų, ten gyvenantieji už 
tai tikrai nežudo. Be kitų dalykų, tenykščiai žmonės už čia 
gyvenančius yra laimingesni ir tuo, kad jau visą likusį laiką 


būna nemirtingi, jei tik tai, kas pasakojama, yra teisinga. 

Bet ir jums, vyrai teisėjai, mirties atžvilgiu reikia puo- 
selėti gerą viltį ir šį vieną dalyką suvokti esant teisingą — tai, 
kad geram vyrui nei gyvam, nei numirusiam nėra jokios 
blogybės, o jo reikalais nenustoja rūpintis dievai. Ir tai, kas 
nutiko man, neįvyko savaime, bet man yra aišku tai, kad jau 
numirti ir išsivaduoti iš reikalų man buvo geriau. Dėl to 
ir ženklas nė vienoje vietoje manęs nenukreipė šalin, o ir 
ant nubalsavusių prieš mane bei savo kaltintojų aš nelabai 
pykstu. Tačiau ne apie tai mąstydami jie prieš mane bal- 
savo ir mane kaltino, o ketindami pakenkti — už tai juos 
verta peikti. Vis dėlto jų prašau tik tiek: mano sūnums, kai 
tik jie suaugs, keršykite, vyrai, kamuodami juos tuo pat, 
kuo ir aš jus kamavau, jei tik jums pasirodys, jog turtais ar 
kuo kitu jie rūpinasi pirmiau nei šaunumu, ir jei tik ma- 
nys esą šis tas, būdami niekas, gėdinkite juos taip, kaip 
aš jus, — kad nesirūpina tuo, kuo reikia, ir manosi esa šis 
tas, būdami nieko verti. Ir jei šitai darytumėte, ir aš pats, ir 
mano sūnūs iš jūsų būsime patyrę tai, kas teisinga. Bet jau 
metas išeiti — man, kad numirčiau, o jums - idant gyventu- 
mėte; kas iš mūsų eina prie geresnio dalyko, neaišku niekam, 


išskyrus dievą. 

Pratarmé 


Vargu, ar yra labiau pagaunantis įvadas į Platono filosofiją, o kai 
kada ir j filosofiją apskritai, negu Sokrato apologija. Ta mintis ly- 
dėjo rašant šį komentarą. Kuo trumpesnis tekstas, tuo didesnė 
pagunda jį išsamiai komentuoti. Nenorint, kad paaiškinimai 
užgožtų patį dalyką, teko griežtokai atsirinkti, ką būtina aptarti. 
Tokią atranką neišvengimai paženklina subjektyvumas, tad bus 
skaitytojų, kuriems vienas kitas paaiškinimas gal pasirodys ne- 
privalomas, bus ir tokių, kurie ko nors pasiges. Nebijota gausiau 
pateikti filologinės, socialinės, idėjų istorijos informacijos, nau- 
dingos Apologijai ir jos pirminiam kontekstui suprasti. Antra 
vertus, nesinorėjo ręsti ištisinės filosofinės teksto interpreta- 
cijos, siūlyti tarsi galutinio perskaitymo, nepaliekančio vietos 
paties skaitytojo supratimams. Todėl filosofinio pobūdžio 
paaiškinimai labiau apmatiniai, ne visada iki galo išplėtoti, kaip 
įmanoma vengta ir perdėm filosofinės kalbėsenos. Nesiekta 
pristatyti ar nuginčyti ir visų komentatorių nuomonių. Įvairios 
tyrėjų nuomonės minimos pirmiausia tais atvejais, kai atrodė 
galinčios praplėsti teksto supratimą arba labai besiskiriančios 
nuo dėstomos komentare. Šiuolaikiniai Platono tyrimai nepaly- 
ginti jautresni kūrinių literatūrinei formai, tai atspindėti norėta 

ir šiame komentare. Reikia pabrėžti, kad kai Sokratas komen- 
tare minimas be specifinių apibūdinimų, visada turimas galvoje 

literatūrinis, tik Platono dialogų pasaulyje gyvenantis Sokratas. 
Taigi ir pasakymai „Sokratas teigia“, „anot Sokrato“ ir pan. tai- 
komi dialogų Sokratui, o ne V a. gyvenusiam filosofui. 

Ši knyga ir šis komentaras nebūtų atsiradę be Naglio 
Kardelio naujo vertimo, stojančio šalia dešimtmečiais skaitytų 
Antano Smetonos ir Merkelio Račkausko vertimų. Pastarieji, 
be abejonės, išlaiko istorinę ir literatūrinę vertę, tačiau tik gavęs 
naująją lietuvišką Apologiją ryžausi savo keleto metų užrašus ir 
apmąstymus sutelkti į daiktą*. Daugelis tų užrašų ir minčių ra- 
dosi dirbant Kembridžo bibliotekose, o tai buvo įmanoma tik 
dėl Manto Adomėno svetingumo. Paulius Garbačiauskas ma- 
loniai sutiko pažvelgti į tekstą redaktoriaus žvilgsniu. Galiausiai 
„Aidų“ leidyklos vadovo Prano Vildžiūno dėmesys nemenkai 
lėmė, kad komentaro rašymas gyvenimo pervartose nebuvo 
užmestas iki „ramesnių laikų“. Visiems jiems — nuoširdžiai ačiū. 
Be abejo, už visus komentaro trūkumus atsakingas tik autorius, 
padaręs, ką gali dabar. Faciant meliora potentes. 


Vytautas Ališauskas 
Roma, 2009 m. sausio 25 d., šv. apaštalo Pauliaus atsivertimo šventė 


* Reikia paminėti, kad „Vertėjo žodžio“ ir „Komentaro“ autoriai 
savo tekstų tarpsusavyje nederino ir neskaitė. Tiek interpreta- 
cijos sutapimai, tiek skirtingumai liudija, kad Platono dialogai 
yra atviri įvairialypiam ir dėl to vaisingam skaitymui. 

Pirmoji kalba: 
Sokrato gynimasis 


ĮŽANGA (prooimion, exordium): 17a1-18a6 


Pagal atikine retorikos teoriją, įžanga turėjo būti skiriama 
laimėti klausytojų arba teisėjų geranoriškumą (eumeneia). 
Viena iš priemonių palankumui pelnyti buvo girti teisėjų 
kompetenciją ir teisingumą (Anax. Ars Rhet. 36, 6 = Rhet. 
ad Alex. 1442a15~-16). Sokratas šią konvenciją laužo. Teisėjų 
teisingumas, juo labiau jų kompetencija, nėra iš anksto aki- 
vaizdūs. Maža to, jis žino, kad visi Atėnų gyventojų sluoksniai 
prisiskiria sau išmintį, kurios neturi, ir rūpinasi ne tuo, kuo 
reikia rūpintis pirmiausia, tad ir teisėjų sprendimas vargu ar 
bus pagrįstas išmintimi ir dorybe. 


17a1-3 Kaip jus, vyrai atėniečiai, paveikė mano kal- 
tintojai — nežinau, o aš per juos vos neužsimiršau — taip 
įtikinamai kalbėjo. 

Vyrai atėniečiai. Toks kreipimasis į teisėjus yra nejpras- 
tas — tai pastebėta jau seniai ir minima kone kiekviename 
komentare. „Juk jis galėjo pasakyti 6 andres dikastai | „vy- 


rai teisėjai“ |. Bet, matyt, ne be priežasties Sokratas teisėjus 

vadina 6 andres Athénaioi’, — taip sako autoritetingas XIX a. pr. 
Platono leidėjas ir tyrinėtojas! Visi komentatoriai sutaria, kad 

tokiu kreipiniu Sokratas leidžia teisėjams suprasti nelaikąs jų 

tikrais savo teisėjais. Antai kaltintojas Meletas kreipiasi į teismą 

tradiciniu būdu 6 andres dikastai (26d4), tuo tarpu Sokratas, 
pabrėždamas, kad tai daro apgalvotai ir pagrįstai, „teisėjais“ 
baigiamojoje kalboje pavadins tik tuos Atėnų piliečius, kurie 

balsavo už jo išteisinimą (40a2-3). 

Vis dėlto tokio paaiškinimo negana. Galbūt Sokratas ir nu- 
mano negalįs tikėtis palankaus teismo sprendimo, tačiau jam 
neturėtų būti paslaptis, kad tarp teisėjų yra ir daug palankių 
žmonių (iš tiesų kaltintojai laimėjo palyginti nedidele balsų 
persvara, žr. 36a1-6). Tad būtų paviršutiniška teisėjus nuo 
pat pradžių atmesti en bloc. Perskyra tarp tikrųjų ir netikrųjų 
teisėjų atsiskleis tik po balsavimo, vadinasi ir klausytojas (skai- 
tytojas) dabar jos įžvelgti neprivalo. Atėniečiai, kaip teisėjai, 
pačioje kalbos pradžioje atmetami tik neakivaizdžiai, pasitel- 
kiant užuominą, kurios prasmė paaiškės vėliau. Kol kas krei- 
pinys į teismą skamba neįprastai, tačiau ne paniekinamai. 

Daugiskaitinės formos „atėniečiai“ vartosena paprastai 
įvardijama politinė Atėnų bendruomenė, savaveiksmė miesto 
piliečių visuma?. Sokratas, stojęs prieš teismą, ne tiek atmeta 
tikėjimą šios institucijos teisingumu, kiek atsisako prisiimti 


1 Platonis Opera omnia, rec. et comm. instruxit G. Stallbaum, Vol. 1, 
sect. I, Gothae et Erfordiae, 1833, ad loc. 

2 Plg. M. H. Hansen, „City-ethnics as evidence for polis identity“, 
in: More Studies in the ancient greek polis, ed. by M. H. Hansen 
and K. Raaflaub, Stuttgart: Franz Steiner Verlag, 1996 (Historia 
Einzelschriften, 108), p. 186, 193-194. 

teisiamojo vaidmenį. Pirmaisiais savo kalbos žodžiais perženg- 
damas teisminei retorikai būdingą „nusižeminimo“ konven- 
ciją, jis stoja prieš teisėjus kaip lygus jiems šio miesto pilietis 
(dar plg. Ap. 37c7-8 bei d4). Netrukus Sokratas paaiškins, 
kad nesirengia teisme kalbėti kitaip, negu yra pratęs viešose 
miesto vietose (17c9—10). Net ir teisiamas filosofas neketina 
atsižadėti savo misijos; jis ir stovėdamas ant teismo pakylos 
tirs save bei bendrapiliečius — kokie jie iš tiesų yra. Gorgijo 
dialoge Sokratas susimąsto — ką gi jis galėtų pasakyti, jei būtų 
patrauktas į teismą? Vienintelis atsakymas būtų toks: „Visa, 
ką sakiau ir dariau, tai dėl jūsų, vyrai - kaip jūs [t. y. retoriai | 
sakote — teisėjai“ (Gorg. s22b9-c2)3. Šis atsiribojimas nuo 
įprastinio kreipinio į teismo narius ir Gorgijuje rodo daugiau 
negu nepasitikėjimą Atėnų teismo sistema ar teisėjų kompe- 
tencija. Sokratas pabrėžia, kad įprastasis kreipinys nėra jo Zo- 
dyno dalis, sakyti „vyrai teisėjai“ pratę retoriai, atstovaujantys 
politiniam Atėnų gyvenimui. Jį pavartodamas pats filosofas 
įeitų į svetimą viešojo, politinio kalbėjimo erdvę. 
Tačiau apeliavimas į Atėnų bendriją turi dar ir kitą atspalvį. 
XIX a. pirmoje pusėje Stallbaumas Sokrato pasirinktą formą 
„atėniečiai“ kiek naiviai, bet drauge įžvalgiai aiškino kaip pa- 
garbią nuorodą į teisėjų ypatingumą, išskirtinumą: „atėnietis 
reiškia ne vien Atėnų pilietį, bet ir tokį, kuris vertas Atėnų 
miesto: žmogų |... ] pasipuošusį išmintimi, protu, žmoniš- 
kumu, išsilavinimu““. Iš tikro Sokratas atėniečių „išminties 
ir galios“ pašlovinimą vadina sau įprastu dalyku (žr. 29d2-4). 
3 Plato, Gorgias: A revised text with introduction and commentary 


by E. R. Dodds, Oxford: Clarendon Press, 1959, p. 371. 
4 ad loc. 

Tačiau Apologijoje, kaip ir kituose dialoguose, Sokrato pa- 
gyrimų negalima priimti už tikrą pinigą. Apgailėtina reali 
valstybės padėtis ir piliečių negebėjimas ar nenoras ją at- 
pažinti šaukiasi ironijos (žr. paaišk. prie 29d2—e3). Ją Čia ir 
išreiškia pasirinktas kolektyvinis kreipinys „atėniečiai“. Jį 
girdėdami teisėjai girdi tai, ką nori girdėti — jie yra piliečiai, 
„verti Atėnų miesto“. Teismo sprendimas atskleis ir kas yra 
tikrieji teisėjai, ir kokie yra atėniečiai (plg. 38c1-2). Taigi 
Sokrato apibendrintas kreipimasis pabrėžia jo paties, kaip 
Atėnų piliečio, statusą, yra išoriškai pagarbus, bet ironiškas, 
o kalbos pabaigoje paaiškėja, kad juo atsisakoma pripažinti 
teisėjų kompetenciją ir keliamas klausimas dėl atsakomybės 
už Atėnų garbę po bylos baigties". 


nežinau |... | vos neužsimiršau. Ouk oida pirmame sa- 
kinyje sakoma neatsitiktinai: žinojimo ir nežinojimo tema 
dialoge bus viena iš pagrindinių. Čia „nežinau“ reiškia Sokrato 
abejonę, ar teisėjai pajėgė atsispirti kaltintojų retorikos ga- 
liai — mat pats teisiamasis jos paveiktas „vos neužsimiršo“ (epe- 
lathomén). Iš pirmo žvilgsnio atrodo, kad Sokratas apie save 
kalba nuoširdžiai. Platono dialoguose jis ne kartą pabrėžia 
s Šiuolaikinis lyčių lygybės jautrumas kreipinyje „vyrai atėnie- 
čiai“ įžiūrės dar vieną specifinį akcentą — moterų ignoravimą. 
Tai akivaizdu xx a. antros pusės feministinei kritikai, bet ne 
seniesiems skaitytojams. Platono dialogų, kaip ir to meto graikų 
politiniame pasaulyje moterų tiesiog nėra: Puotos Diotima yra 
vienintelė išimtis (jei neįskaitysime ironiškų užuominų apie 
Aspasiją Menksene; ši Sokrato ironiška pažiūra galbūt atsispindi 
ir Ksenofonto Memorabilia). Simboliškai nuskamba paliepimas 
išvesti moteris Phaed. 116bs-6. 

esąs jautrus iškalbos poveikiui (plg. Phaedr. 234d; Symp. 198b; 
Menex. 235c). Antra vertus, tokie prisipažinimai turi ironišką 
atspalvį — ne veltui vienas iš pašnekovų Menksene atsilie- 
pia: „amžinai šaipaisi, Sokratai, iš retorių“ (aei su propaizeis, 
6 Sókrates, tous rhétoras; Menex. 2356). Vis dėlto psicholo- 
giniam kalbų poveikiui Sokratas skiria nemaža dėmesio ir 
visai rimtai laiko jį pavojingu. Ironija čia dengia perspėjimą. 
Retoriams graikų priskiriama galia šiandien mums vargiai 
suprantama, tačiau senosiose kultūrose santykis su viešuoju 
kalbėtoju buvo daug mažiau reflektuotas ir kultūriškai įtarpin- 
tas negu mūsų. Retorika veikė ne tik racionalioje plotmėje, kai 
klausytojas gali būti suklaidinamas gudriais samprotavimais. 
Sokrato teigimu, kalbų kūrėjo darbas panašus į kerėtojo — pas- 
tarasis keri „gyvates, nuodingus vorus, skorpionus, taip pat 
kitus žvėris bei ligas, o anas — keri bei užkalba teismus, tautos 
susirinkimus bei minios sambūrius“ (Euthd. 290a). Anot gar- 
siojo kalbėtojo ir sofisto Gorgijo, žodis (logos) „kažin kokio 
nelabo įtaigumo vaistais apžavi ir užburia sielą“ (Helen. 14; 
T. Aleknienės vert.). Meneksene (235c1) retorių kalbai taikomi 
vaizdūs epitetai enaulos („šiurkštus linijinis garsas, darantis 
iracionaly poveikį“; plg. Cri. 54d, kur sakoma, kad toks garsas 
„užgožiąs visa kita“) ir phtongos, taip pat vartojamas kalbant 
apie Seirenių užburiantį balsą (Od. 12, 41; 159)“. Tad ironiškas 
savo būsenos apibūdinimas iš tiesų yra nuoroda, kad retorika 
klausytojo savivoką veikia ne apeliuodama į mąstymą, kaip 
gali pasirodyti iš pirmo žvilgsnio, bet iracionaliai, pačiam 
klausytojui nė nenuvokiant. 

6 S. Tsitsiridis, Platons Menxenos: Einleitung, Text und Kommentar, 

Stuttgart-Leipzig: B. G. Teubner, 1998, p. 156-157. 

Ką tiksliai reiškia Sokrato pasakymas, kad jis „kone už- 
simiršęs“, komentatoriai ne visai sutaria. Senesnieji autoriai 
akcentuoja, kad šis sakosi pradėjęs manyti esąs visai kitoks, 
negu iš tiesų yra („eo adductum, ut putarit se non esse eum, 
qui revera sit" — Stallbaum, plg. Burnet), naujieji, norėdami 
pabrėžti „magiškąjį“ retorikos poveikį ir pašalinti įtarimą, kad 
Sokratas buvo bejtikįs esas nusikaltes, aiškina: „to become 
entranced“ (Str.-S.); „die Wirkung, die der Hórer gegebe- 
nefals erfšhrt und an sich beobachtet“ (Heitsch). Vis dėlto 
nors filologiškai tiksliai tai sunku įrodyti, filosofinė perspek- 
tyva atskleidžia aliuziją ir į Herakleito minimą „užsimiršimą“ 
(epilanthanontai (fr. 1 DK) V”, kai „fandamentalesnės tikrovės 
atžvilgiu žmonės elgiasi tarsi miegodami, nesuvokdami savo 
pačių egzistencijos ir nieko aplinkui““. Kad ir kaip ten būtų, 
Sokratui grėsęs „užsimiršimas“ — tai filosofui nederama būsena, 
kai prarandamas sąmonės budrumas ir kritiška nuostata savo 
paties ir aplinkos atžvilgiu. Netrukus, tolesniame sakinyje, bus 
su paminétu epilanthano kontrastuojanti a-létheia („tiesa“). 


įtikinamai. Sokratas Gorgijui priskiria retorikos kaip 
peithous démiourgos, „įtikinimo kūrėjos“, apibūdinimą. 
Retorika neturinti kitos užduoties kaip „klausytojų sielose 


7 Plg. H.-D. Voitlinder, „Heraklitische Prágung der Sokratesgestalt 
in Platons Apologie‘, in: Antike und Abendland, 30, 1984, p. 35-36; 
L. Taran („The first fragment of Heraclitus“ [1986]) įžvelgia bent 
jau paralele: idem, Collected Papers, 1962-1999, Leiden: Brill, 
2001, p. 124. 

8 R. Dilcher, Studies in Heraclitus, Hildesheim: Georg Olms 
(Spudasmata 56), p. 19. 

įdiegti įtikinimą“ (Gorg. 453a2—6). Atėnų imperijoje, įsipai- 
niojusioje į įvairiausius karinius ir politinis rūpesčius, reikėjo 
operatyvių ir ryžtingų sprendimų. Demokratija buvo išsiplėto- 
jusi taip, kad dalyvių skaičius tapo per didelis, kad būtų galima 
rengti nors kokias tikras diskusijas’. Antra vertus, demokratinė 
auditorija turėjo neribotą galią, nevaržomą jokių išorinių au- 
toritetų, sprendimai būdavo priimami nuolatiniais balsavimais, 
renkantis iš vienas kitam prieštaraujančių pasiūlymų. Vargu 
ar buvo galima net tikėtis racionalių tautos pasirinkimų, tik 
įtikinant buvo įmanoma paveikti auditoriją apsispręsti už 
vieną ar kitą siūlymą”. Tad retorikos kritiką Platono kūryboje 
nuolat lydi ir slapta ar atvira demokratijos kritika. 


17a4—s Vis dėlto nieko teisinga [... ] jie nėra pasake. 
Iš daugelio dalykų [ ... ] labiausiai nusistebėjau vienu [... ] 
aš esąs baisiai gabus kalbėti. 

nieko teisinga [ ... | jie nėra pasakę. Mūsų laikų nepasiekė 
kaltintojų kalbos, kaip ir vėlesnis Polikrato Kaltinimas“!, tad 


9 Atėnuose 2-3 tūkst. (kartais iki 6 tūkst.) žmonių bent po pusę die- 
nos 30 kartų per metus praleisdavo Asamblėjoje; žr. K. A. Raaflaub, 
„The transformation of Athens in the fifth century“, in: Democracy, 
Empire, and the Arts in Fifth-Century Athens, ed. by D. Boedeker 
and K, Raaflaub, Harvard University Press, 1998, p. 20-21. 

10 H. Yunis, , The constraints of democracy and the rise of art of 
rhetoric“, in: Democracy, Empire, and the Arts in Fifth-Century 
Athens, p. 233. 

u Anot N. Livingstone'o, A Commentary on Isocrates! Busiris, 
Leiden: Brill (Mnemosyne suppl. 223), 2001, p. 28-40, Polikrato 
kalba vargu ar rimtai skaitėsi su istoriniu kaltinimo turiniu — vei- 
kiausiai ji buvo paradoksinis kaltinamasis žodis. 

negalime spręsti nei apie jų retorinę kokybę, nei apie jų įtaką 
Platono Apologijai. Tačiau Sokratas kol kas ir neanalizuoja kal- 
tintojų kalbų turinio. Jis iš karto pareiškia, kad „nieko teisinga 
(aléthes) |... ] jie nėra pasakę“. Retorinis perspėjimas netikėti 
kaltintojais nėra retenybė klasikinių Atėnų teismuose!*. Tačiau 
retorinė banalybė čia panaudojama įvesti svarbiam klausimui, 
kaip viešasis kalbėjimas (retorika) turi sietis su tiesa. 


baisiai gabus. Gr. žodis deinos, mūsų vertime perteikia- 
mas žodžių junginiu „baisiai gabus“ praktiškai neišverčiamas, 
kaip ir daugelis pamatinių graikų sąvokų. Šis žodis plačiai 
vartojamas jau epe - jo prasmę galima suvesti į apibūdini- 
mus „bauginamas“ ir „nepaprastai pavojingas“. Tai gali būti 
ir gyvi, ir negyvi objektai, tačiau bet kuriuo atveju toks jų 
apibūdinimas teikia kažko antžmogiško, „antgamtiško“ at- 
spalvį!?. Ir vėliau deinos išlaiko „baisingo, pavojingo“ reikšmes. 
Ksenofanas kalba (su negatyviu atspalviu) apie „baisingas 
rungtynes, vadinamas pankratijonu“ (Xenophan. B 2, 5: to dei- 
non aethlon ho pagkration kaleousin). Apibūdinimas deinon 
vartojamas pasakojant apie rafinuotus Busirido nusikaltimus 
(Isokr. Bus. 46). Panašiai deina pavartota ir Apol. 28dio - tai 
tiesiog „baisus, pasibaisėtinas dalykas“. Tačiau šis būdvardis 
gali turėti ir švelnesnį atspalvį — juo apibūdinama kas nors 
neįprasta, kas kelia nejaukumą, nebūtinai siaubą: „raštas [ ... ] 
turi kažką gąsdinančio (deinon), kuo jis iš tiesų panašus į 
12 Žr. pavyzdžius Stokes, p. 99. 
13 Lexikon des frūgriechischen Epos, begrūndet von Bruno Snell, 


t. 2: B-A, Göttingen: Vandenhoeck und Ruprecht, 1991, p. 235- 
238 [deinos, H. W. Nordheider]. 

tapybą — mat jos palikuonys stovi kaip gyvi, o jei jų ko nors 
paklaustumei, jie labai oriai tyli“ (Phaedr. 275d4-6). Antra 
vertus, žmogus gali būti deinos dėl savo gabumų, stebinančio 
ir sukrečiančio pasirodymo. 

Sofoklio Antigonėje parodoma, kaip gali susijungti abi 
deinos prasmės‘. Pirmasis tragedijos choras (332-375) pra- 
dedamas netikėtu pranešimu: „Daugel dalykų yra deina, bet 
labiausiai deinos yra žmogus“ Sofokliui žmogus yra keista ir 
monstriška būtybė, nes jis yra išmestas iš gamtos prieglobsčio 
dėl savo turimų tekhnai (įgūdžių, meistrystės, taigi gebėjimo 
užvaldyti aplinką)". Viena iš gausių tekhnai yra iškalba. Ji aprė- 
pia stulbinančiai sumanaus pasirodymo ir pavojingo poveikio 
momentus. Šia galia retorius gali didžiuotis — rhétor deinos 
(Alkidamantas, Apie rašytines kalbas, 34), bet taip pat jos kraty- 
tis, kaip nekeliančios pasitikėjimo (‘Thucid. 8, 68, 1 apie politiką 
Antifoną sako, kad pastarasis niekad viešai nekalbėdavęs, nes 
turėjęs deinos reputaciją; Demosth. De Pace, u neigia už savo 
pasisekimus esąs dėkingas deinotės, o ne sėkmei). 

Platonas deinon sąvokai suteikia naujų atspalvių, įtraukda- 
mas ja į filosofo—retoriaus priešstatą. Herodotas (v, 23, 9) mini 
barbaro įvertinimą, skirtą graikams: andri Helleni deindi te 
kai sophéi. Pasakymas Cia turi negatyvią konotaciją. Buvimas 


14 Viename iš naujausių Antigonės vertimų į anglų kalbą (Sophocles, 
The Theban Plays, transl. by Peter Meineck, Paul Woodruff, with 
Introduction and Notes, Indianapolis: Hackett, 2003) polla ta 
deina (Ant. 332) perteikta kaip „many wonders, many terrors“ 

15 Plg. Heideggerio pateiktą Antigonės choro interpretaciją: 
M. Heidegger, Einführung in die Metaphysik, Tübingen: Max 
Niemeyer Verlag, 19986, p. 112-126. 

„gabiu“ ir „išmintingu“ (abu žodžiai čia vartojami kaip sino- 
nimai) — esminis graiko bruožas, todėl graikiškumas laiko- 
mas pavojingu’®. Platonas gudriai išardo herodotišką posakį 
(matyt, seniai įsitvirtinusį kalboje; plg. Aristoph. Eccl. 245): 
Protagoro dialoge (341a-b), remdamasis Prodiko, kūrusio 
tikslias semantines perskyras, autoritetu, Sokratas šaiposi — 
norėtų Protagorą pavadinti sophos kai deinos, tačiau Prodikas 
neleidžiąs, klausdamas, ar Sokratui negėda gerus daiktus va- 
dinti deina, mat to gar deinon |... ] kakon esti. Buvimas deinon 
čia ne tik apibūdinamas negatyviai, bet, svarbiausia, prieši- 
namas išminčiai (sophia). Protagoras ir kiti sofistai turėtų 
rinktis — būti „baisiai gabūs“ ar „išmintingi“, stotis retorikos ar 
filosofijos pusėn. Taigi Sokratas, vartodamas įprastinį retorinį 
topos - neigdamas savo ,gabuma/, kalba atsakingai: filosofas 
nėra tas pats, kas politinis kalbėtojas, jis negali būti deinos, 
nebent, — truputį toliau ironiškai pastebi Sokratas, — tokiu 
vadintume žmogų, nuolatos kalbantį tiesą. 


17b1—4 jų nesigėdijimas [ ... ] pasirodė begėdiškiausia 
išjų pusės. Kaltinti oponentą begėdyste buvo įprasta Atėnų 
teismų retorikoje (Antiph. 3g1; 385; Lys. 6, 33; 32, 20 etc.). 
Gėdos kultūroje tai turėjo pakirsti pasitikėjimą oponentu, nes 
nejaučiantis gėdos išsprūsta iš socialinės kontrolės rėmų ir gali 
sau leisti visa, ko nori. Vėliau Sokratas atmes tokią archajinę 
gėdos sampratą (plg. paaišk. prie 28b3) ir kels klausimą, kas 
iš tikrųjų gėdinga. 


16 Erodoto, Le storie, vol. v, libro v a cura di G. Nenci, Fondazione 
Lorenzo Valla (Mondadori), 1994, p. 184 (ad loc.). 

17bo prisiekiu Dzeusu. Tokio tipo priesaikos, primenančios 
dabartinį „dievažijimąsi', laikytinos „neformaliomis“. Nors nėra 
aišku, kaip rimtai jos buvo priimamos, komedijų tyrimai rodo, 
kad veikėjai vengia priesaika Dzeusu remti visiškai melagingus 
teiginius". Dzeusas yra prakilniausias (aristos) ir teisingiausias 
iš Dievų, todėl prisiekti juo teisme — visai natūralu (plg. Euthph. 
seó—6a1). Aristofanas Debesyse tvirtino, kad Sokratas ir jo se- 
kėjai atmetą priesaiką dievais: Strepsiadui paminėjus tokią 
priesaiką, Sokratas šaiposi: „kokiais dievais prisieki? Dievų 
čia mes nelaikome nomisma" (čia esama žodžių žaismo — no- 
misma gali reikšti pripažįstamą dalyką, instituciją, arba monetą; 
Nubes 247-248); vėliau Sokratas prisiekia Alsavimu, Chaosu ir 
Oru (ibid., 627); maža to, jis tiesiogiai neigia Dzeusą egzistuo- 
jant (ibid., 367). Strepsiadui davus priesaiką „vardan tėvų globėjo 
Dzeuso“, Feidipidas atšauna: „Argi yra koks Dzeusas? [ ... ] Nėra. 
Išvijęs Dzeusą, viešpatauja Sūkurys“ (ibid., 1468-1473). Tad prie- 
saika Dzeusu yra tarsi nuoroda, jog Sokratui mestas kaltinimas 
buvo nepagrįstas. Vėliau Sokratas prisieks ir Hera (24e9). Anot 
Ksenofonto, Sokratas kaltintas pripažįstąs naujus dievus vietoj 

„Dzeuso, Heros ir dievų, esančių su jais“ (Ap. i, 24). 

Priesaikos dievais „išradėju“ laikytas Radamantas; bet 
kai dievais maža kas betiki, - vėlyvame veikale pastebi Pla- 
tonas, — tokia priesaika teisme nieko verta: verčiau kaltinto- 
jas tiesiog tepateikia kaltinimo raštą (Leges xii, 948b3-c2). 
Dar plg. paaisk. prie 2221. 

17 Alan H. Sommerstein, „Cloudy swearing: when (if ever) is an 
oath not an oath?“, in: Horkos: The Oath in Greek Society, ed. by 


Alan H. Sommerstein, Judith Fletcher, Exeter: Bristol Phoenix 
Press, 2007, p. 125-137. 

17c2 sakoma čia pat pasitaikiusiais žodžiais. (Sokratas 
Puotoje (199b) panašiai apibūdina savo kalbą Erotui pagirti.) 
Kalbėdamas Prieš Teokriną, Demostenas ragino teisėjus ne- 
paisyti, kas stovįs jų akivaizdoje, ir atsiminti, jog retoriškai 
paruoštai kalbai įstatymai galioja nė kiek ne daugiau negu at- 
sitiktiniais žodžiais išklotai (ton hopos etykhen legontón, Dem. 
58, 41). Čia matome klasikinių Atėnų politinės ir teisminės 
retorikos paradoksą — iš anksto rūpestingai paruošta prakalba 
klausytojams būdavo pateikiama kaip paprastas piliečio pasi- 
sakymas!?. Taip buvo kuriama vieša fikcija: įgudęs kalbėtojas 
atėniečių prašė atleisti už neiškalbumą ir nekompetenciją, 
tuo tarpu minia dėjosi nepastebinti retorinio meistriškumo. 
Ši fikcija paskutiniu metu tyrinėtojų interpretuojama kaip 
politinio elito ambicijų kontrolės mechanizmas: išsilavinęs 
elitas turėjo bent formaliai dėtis lygus masei, savo ruožtu 
suspenduojančiai savo nepasitikėjimą!?. Vis dėlto negalima 
be išlygų teigti, kad atėniečiai visą laiką žaidė socialinį žaidimą, 
apsimesdami, kad tiki retoriaus susimenkinimu. Prakalbos 
taip pat turėjo estetinę bei pramoginę reikšmę, tad klau- 
sytojams rūpėjo ir iškalbos kokybė. Nerimą klausytojams 
labiausiai kėlė retorikos profesionalizavimas, jos perėjimas 
į specialistų logografų (kalbų rašytojų) rankas ir iš to plau- 
kiantis vis platesnis iš anksto parašyto teksto vartojimas vietoj 


18 Toks pareiškimas apie nemokėjimą kalbėti Sokrato teismo metu 
dar galėjo būti priimtas kaip nuoširdus, bet tai nebejsivaizduo- 
jama Platono laikais, plg. Ø. Andersen, „How good should an 
orator be?^ in: The orator in action and theory in Greece and Rome, 
Leiden: Brill, 2001 (Mnemosyne Suppl., 225), p. 3-16. 

19 J. Ober, op. cit., p. 190. 

„natūralios“ kalbos. Atėniečiai mėgavosi prakalba kaip orali- 
niu pasirodymu ir tapdavo įtarūs, jei ji pernelyg pakvipdavo 
rašytiniu tekstu. Tad tikrasis kalbėtojo uždavinys būdavo ne 
simuoliuoti pasisakymo „(pa)prastumą“, bet nuslėpti rašytinį 
prakalbos pobūdį, išlaikyti tradicinį artumą rapsodui ar lyri- 
nės poezijos atlikejui??. 

Vis dėlto to meto teisminėse kalbose nėra analogų Sokrato 
teiginiui, kad jis kalba pirmais pasitaikiusiais žodžiais, t. y. ne- 
paruošta prakalba. Toks kalbėjimas tuometinėje retorikoje 
turi veikiau negatyvias konotacijas?'. Taip pat ir Gorgijuje 
(503d6-e2) atmetamas kalbėjimas „kaip pasitaikys“ (eikė). 
Tačiau tai tokia pat retorinės sampratos transformacija kaip 
ir Apologijoje. Pastarojoje Sokratas nori pabrėžti savo kalbė- 
senos svetimumą profesionaliai parengtai rašytinei kalbai, iš 
kurios sakytojo negali patirti nieko daugiau, negu joje para- 
šyta, o Gorgijuje svarbu ne įprastinės retorinės kompozici- 
jos kokybė, o tai, kad oratorius turi rengti kalbą „įsmeigęs 
žvilgsnį į kai ką“? (apoblepón pros ti; Gorg. s04ds): „dorybę“, 
„santūrumą“ ir „teisingumą“ (Gorg. so4c5-d4), kaip į savo 


20 Johan Schloemann, „Entertainment and democratic distrust: the 
audiences attitude towards oral and written oratory in classical 
Athens‘, in: Epea and Grammata: Oral and Written Communication 
in Ancient Greece, ed. by Ian Worthington and John Miles Foley, 
Leiden: Brill, 2002 (Mnemosyne Suppl., 230), p. 133-146. 

21 G. Danzig, , Apologizing for Socrates: Plato and Xenophon on 
Socrates behavior in Court", in: TAPhA, 133, 2003, p. 298. 

22 Anot Doddso, šis „kai kas“ yra „efektų, kuriuos [kalbėtojas] 
nori sukelti, protinis vaizdinys ar modelis, neturintis apibrėžto 
ontologinio statuso“; žr. Plato, Gorgias, Text, Introd., Comm. by 
E. R. Dodds, Oxford: Clarendon Press, 1959, p. 328. 

prakalbos provaizdžius. Tad Sokratas skiriasi nuo įprasto 
kalbėtojo, pareiškiančio, kad jis kalbas „kaip visi“, bet praby- 
lančio pagal retorikos taisykles. Teismo ir politikos iškalbai 
jis iš tikrųjų priešina ne kasdienę „visų“, bet filosofijos kalbą 
ir tiesos paieškos bei perteikimo įrankį. 


17¢4 tokiame amžiuje prieš jus stoti kaip lipdanciam 
kalbas jaunuolėliui. 

tokiame amžiuje - Sokratas teismo metu jau ėjo 71 metus 
(žr. Ap. 17d2). 


kaip |... ] jaunuolėliui, gr. meirakion - amžius maždaug 
nuo 14 iki 21 metų. Komentatoriai dažniausiai nurodo Arist. 
Rhet. 1413a30—b2, kur kalbama apie jaunuolišką polinkį var- 
toti hiperboles, netinkamas vyresniam žmogui. Isokratas 
Panatėnaike (xii, 3) sako, kad pagyvenusiam vyrui nedera 
išdailintos prakalbos. Anaksimenas ragina viešai kalbančius 
jaunuolius prisipažinti, kad stokoja išminties ir apeliuoti į 
savo rūpestingą pasirengimą (Ars Rhet 29, 20 = Rhet. ad Alex. 
1437bs). Pasak vélyvo antikinio traktato Apie pakylétumq 
autoriaus, „jaunuolystė (meirakiodes)" esanti „mokyklinė 
mąstysena, dėl persistengimo virstanti šaltumu[.] Į šitokią 
raišką nusirita tie, kurie siekia pernelyg gero, naujadariško 
ir ypatingai malonaus stiliaus, bet nugrimzta mažmenose ir 
neskoningume“ (De sublim. iii, 4; H. Zabulio vert.). 


17c8-dı tais pačiais žodžiais, kokiais esu įpratęs kalbėti 


ir agoroje prie pinigų keitimo stalų |... ], ir kitur, nesiste- 
bėkite ir nekelkite dėl to triukšmo. 

agoroje prie pinigu keitimo stalu. Pinigu keitimo stalai sto- 
vėjo agoros šiaurės vakaruose”. Įdomu, kad teismo pastatas 
buvo priešpriešiais tai Sokrato pamégtai vietai — agoros piet- 
ryčiuose““. Analogiškai sakoma Hip. min. 368b3-5, tačiau 
čia kontekstas kitas: sofistas Hipijas giriasi savo išmintimi, 
rodoma agoroje. Galbūt šis sutapimas neatsitiktinis, skai- 
tytojams galbūt leidžiama suprasti, kad Sokratą nuo sofistų 
atskirti nėra taip lengva. Iš tiesų Sokratas mieliau lankydavosi 
gimnasijuose, ten, kur rinkdavosi Atėnų „auksinis“ jaunimas — 
Euthphr. 2a, Lis. 203a, Euthd. 217a, Symp. 223d. 


nekelkite dėl to triukšmo% (plg. Apol. 20d.e, 21a, 27b, 30c, 31e) — 
paraginimas netriukšmauti yra įprasta exordium dalis (Arist. 
rhet. 314; Demost. passim). Vis dėlto tai nėra vien retorinė fikcija 
(plg. Pl. Leges 876b). Triukšmas teisme buvo įprasta klausytojų 
reakcijos raiška. Nors triukšmauti (thorybein) galima ne tik išreiš- 
kiant nepritarimą, bet ir palaikymą, susižavėjimą (Euthd. 276d; 


23 H. A. Thompson, R. E. Wycherley, The Agora of Athens: The 
History, Shape and Uses of an Ancient City Center (The Athenian 
Agora xiv), Princeton, 1972, Nr. 12, p. 171, 

24 Thomas C. Brickhouse, Nicholas D. Smith, Routledge philosophy 
guidebook to Plato and the trial of Socrates, New York and London, 
2004, p. 74, su nuoroda į John M. Camp, The Athenian Agora: 
Excavations in the Heart of Classical Athens, London: Thames 
and Hudson, 1992, p. 107-108, 113-116. 

25 V. Bers, , Dicastic thorubos^ in: Crux: Essays presented to G. E. M. de 
Ste. Croix on his 75 Birthday, ed. by P. A. Cartlege, F. D. Harvey, 
Exeter: Imprint Academic, 1985, p. 1-15; J. Tacon, „Ecclesiastic 
thorubos: interventions, interruptions, and popular involvement 
in the Athenian assembly“, in: GR, 48, 2001, p. 173-192. 

Resp. V1 492c), triukšmas pirmiausia reiškia nepritarimą kalbė- 
tojui (Strycker-Slings ad. loc.). Dėmesys thorybos šaltiniuose 
labai priklauso nuo demokratinės ar antidemokratinės autoriaus 
nuostatos??. Taip pat ir Gorgijuje (s21d-e) Sokratas numato, 
kad galimame jo teisme būtų priešiškai triukšmaujama. 


17d4-5 svetimšalis. Atėnuose įsikūręs atvykėlis („metoi- 
kas“) — „vidinis xenos („svetimas“)“, nepaisant svetingumo 
principo, dažniausiai buvo suvokiamas kaip potencialus prie- 
šas. Neturėdamas šeiminių ir draugystės ryšių su bendruo- 
mene, jis teismo akivaizdoje tapdavo „ypač pažeidžiama ir 
izoliuota figūra“27. Šiame kontekste dėmesio verta paralelė: 
Lisijas, būdamas metoikas, nugalėjus demokratams kalba 
Prieš Eratosteną taip, tarsi būtų atėnietis, tuo tarpu Sokratas, 
būdamas Atėnų pilietis, netikėtai ir rizikingai pripažįsta savo 
svetimumą politinei miesto sąrangai. 


18a5 teisėjo pareiga. Čia pirmą kartą savo kalboje Sokratas 
pavartoja gr. žodį aretė, paprastai verčiamą kaip „šaunumas“ 
arba „dorybė“. Kreipiantis į teisėjus, ši sąvoka pavartota filo- 
sofiškai nereflektuota prasme, neklausiant „kas yra dorybė“. 
Areté tokiu kasdieniu požiūriu suprantama kaip konkrečių 
prievolių, derančių konkrečioms žmonių grupėms, vykdymas 


26 Tacon (p. 174-175) išryškina kontrastą tarp Ksenofonto ir 
Tukidido. 

27 C. Patterson, „Ihe hospitality of Athenian justice: the metic 
in court“, in: Law and Social Status in Classical Athens, ed. by 
V. Hunter and J. Edmondson, Oxford: University Press, 


p. 93-112. 

(antai moters „dorybė“ esanti „gerai prižiūrėti namus, globoti 
jų labą ir klausyti vyro“ - plačiau žr. Meno 71b-72a). Gorgijas, 
neigęs abstrakčias „dorybės“ apibrėžtis, tokią sampratą per- 
kėlė ir į filosofiją. Dar plg. paaišk. prie 20a-b. 


GYNIMOSI ĮVADAS (prothesis, propositio): 1847-1927 


Čia neinformuoti asmenys supažindinami su kaltinimų esme. 
Reikia turėti galvoje, kad diskutuoja ne istorinis Sokratas 
su Aristofanu, ar tikriau tuo įspūdžiu, kurį padarė atėnie- 
čiams jo Debesys, bet Platonas, kalbantis Sokrato lūpomis, 
su Debesimis, įtrauktais į platoniškosios filosofijos kontekstą. 
Sokrato kaltintojai yra dvejopi, senieji ir naujieji, todėl jis 
kaltinamas ne tik kelias valandas čia, teisme, bet jau daugelį 
metų, o apsiginti, kaip toliau bus pabrėžta, neduodama laiko 
(plg. ir Theatet. 172c-d, plg. 187d). Debesų pabaigoje jau tiesio- 
giai keliama mintis apie susidorojimą su filosofu: Strepsiadas, 
atsipeikėjęs iš Sokrato primestos bedievybės, klausia Hermio 
(tikriau - jo statulos), gal reikėtų kreiptis į teismą dėl Sokrato 
su oficialiu kaltinimu bedievyste (graphé asebeias), bet gauna 
patarimą tiesiog sudeginti mastykla (Nub. 1481-1485) — gal pa- 
našiai, kaip buvo sudegintas pitagorininkų susiėjimas Krotone 
(Iambl. Vita Pyth. 249). Nors ir diskutuojama, ar šiame mas- 
tyklos gaisre Sokratas iš tikro 2üva??, pats graphé asebeias 


28 F. D. Harvey, „Nubes 1493 sqq.: Was Socrates murdered?“, 
in: Greek, Roman and Byzantine Studies, 22, 1981, p. 339-343 
(Sokratas žuvęs); M. Davies, „Popular justice and the end of 
Aristophanes Clouds“, in: Hermes, 118, 1990, p. 237-242 (mano, 
kad buvo padegtas tik stogas). 

paminėjimas, žvelgiant iš vėlesnių įvykių perspektyvos, nu- 
skamba kaip niauri Sokrato bylos pranašystė. 


18b3 Anito pakalikų. Sokratas parodo žinąs, kas tikrasis 
jo kaltinimų iniciatorius - Atėnų demokratijos šulas Anitas, 
vis dėlto neišeinantis į viešumą, o siunčiantis „baisiai gabius“ 
kaltintojus, pirmiausia - Meletą. Savo kaltintojus paskelbda- 
mas „baisiai gabiais“, Sokratas į juos atgręžia jų pačių ginklą: 
iš tiesų būtent kaltintojai manipuoliuoja teismu, faktiškai 
„silpnesnę kalbą paversdami stipresne“. 


18b7-c1 išmintingas vyras, to, kas aukštybėse, mąs- 
tytojas ir visa ko, kas po žeme, tyrėjas, silpnesnę kalbą 
paverčiantis stipresne. 

išmintingas — gr. sophos. Sokratas, atsiribodamas ir, viena 
vertus, nuo gamtos filosofų bei sofistų, ir, antra vertus, nuo 
tradicinės atėniečių visuomenės „išminties“, vėliau išsamiai 
paaiškins, kokia prasme esas iš tikro „išmintingas“. Vis dėlto 
atsiriboti nuo sofistų išminties nėra paprasta: su klausimu, 
kuo Sokratas skiriasi nuo sofisto, Platonas galynėsis ne tik 
Apologijoje, bet ir daugelyje kitų savo dialogų”. 


mąstytojas — gr. žodis phrontistės žinomas tik iš Aristofano 
Debesų ir su Sokratu susijusios raštijos (pvz. Xen. Symp. vi, 6; 
plg. veiksmažodį phrontizein, Plato Symp. 220c). Šis žodis 
iškart turi priminti Aristofano komediją, jos net neįvardijus 
tiesiogiai. 
29 Plačiau žr.: T. E. Morris, , Platos Apology: on how Socrates differs 
from the Sophists“, in: ancw, 32, 2001, p. 85-98. 

kas aukštybėse [... | kas po žeme tyrėjas — „tai, kas aukš- 
tybėse“ — ta metedra pirmiausia reiškia dangaus kūnus. 
Astronominiai Sokrato laikų tyrinėjimai — tai žvaigždžių 
judėjimas, planetų ir kometų atstumo nuo žemės skaičiavi- 
mas, jų periodai ir sukimosi priežastys (Xen. Memor. iv, 7, 5). 
Sunkiau apibrėžti tyrimo to, kas yra po žeme pobūdį. Debesyse 
šaipomasi: „Mokinys: Jie ieško [= tyrinėja], kas po žeme. 
Strepsiadas: Aha, tai svogūnų ieško!“ (Nubes, 187-190), o kiti 
mokiniai „graibo po Tartaro tamsybes“ (192). Galbūt kalbama 
apie konkrečių gamtos fenomenu (pvz. ugnikalnių ar kitokių 
„požeminių ugnių“ veiklos — plg. Empedoklj A 68-69 DK) 
priežasčių paieškas, gal ir svarstymus, nepaliekančius vietos 
požeminių „Hado namų“ egzistavimui. 


silpnesnę kalbą paverčiantis stipresne — tokios frazės Debesyse 
nėra (plg. 112—115). Anot Aristotelio, tai Protagoras žadėjęs 
„silpnesnį argumentą (logos) paversti stipresniu“ (Arist. Rhet. 
1402a23 = Protagoras B6b DK). Debesyse (882-884 ir t.) varžosi 
abi jasmenintos „kalbos“ (logos). Aristofanas norėjo ne iš- 
juokti vieną asmenį, ar tai būtų Sokratas, ar Protagoras, bet visą 
sofistinį sąjūdį, todėl atribucijos tikslumo iš jo tikėtis neverta. 
Platonas galbūt sąmoningai įdeda tikslią protagorišką frazę, 
idant išsilavinęs skaitytojas atpažintų tikrąjį jos autoriu??. 


18c1 paskleidė šią paskalą. „Paskalą“ (phėmė) jaunesnysis 
Platono amžininkas Aischinas apibrėžė taip: „kai daug piliečių 
30 N. Papageorgiou, „Prodicus and the agon of the logoi in Aristo- 


phanes' Clouds“, in: Quaderni urbinati di cultura classica, 78, 2004, 
p. 61-69. 

savaime (automaton) ir be jokios dingsties sako, kad koks nors 
dalykas yra įvykęs“ (Aeschin. i, 145); beje, jai buvo aukojama 
kaip dievybei. Paskalą reikia skirti nuo diabolé - konkretaus 
asmens darbo; veikiausiai tokį atspalvį šios sąvokos turi ir 
Apologijoje — pvz. 18d2, 1921 minimas pirmiausia komediografų 
paskleistas šmeižtas. 


18c3 tuos dalykus tyrinėjantys netgi dievų nepripažįstą. 
Šiame kontekste „nepripažinti dievų“ reiškia „ne atsisakymą 
dalyvauti oficialiame kulte, bet miglotą ateizmo formą, kitaip 
sakant, tam tikrą spekuliatyvią nuostatą“ (Str.-S.). Platonas 
irgi pripažino, kad „bedievybė“ tipingai jungia „mokslinį“ ti- 
kėjimą mechanistine visata su būdingu „sofistiniu“ atsidėjimu 
gyvenimui pagal „prigimtį“, o ne konvenciją - papročius bei 
įstatymus (plg. Leg. 889b—8902)?!. 


18c5-6 buvote vaikai. Vaikas (pais) esti nuo septynių iki 
keturiolikos metų. Jaunuolis — meirakion — maždaug iki dvi- 
dešimt vienerių. Debesys buvo pastatyti 423 m., taigi daugelis 
teisėjų turėjo būti sulaukę apie 30-40 m. Teisėjo amžiaus 
cenzas — bent 30 m. 


18d nebent kuris nors pasitaikytų besąs komedijų kū- 
réjas. Sokratą pajuoké ne vienas komedijų rašytojas’. Dabar 
žinomi šie: Telekleidas (fr. 41), Kalijas (fr. 15), Ameipsijas 


31 R. Parker, Athenian Religion: A History, Oxford: Clarendon Press, 


1996, p. 212. 
32 Jeff Mitscherling, „Socrates and the Comic Poets“, in: Ap, 36, 


2003, p. 67-72. 

(fr. 9; komedija Konnos, 423 m., pavadinta Sokrato muzikos 
mokytojo vardu); vėlesniais laikais kaip Sokrato kritikas la- 
biausiai pagarsėjo Eupolidas, kuriam galbūt skirta anoniminė 
nuoroda Faidone („komedijų rašytojas pasakytų, esą tauskiu 
niekus ir samprotauju apie tai, kas man nedera“; 70c1-2). 
Anot vėlyvo scholiasto, Eupolidas, „nors paminėjęs Sokratą 
nedaugel kartų, užsipuolė jį smarkiau negu Aristofanas vi- 
suose Debesyse" (X Nub. 96). Vis dėlto tai, ką žinome apie 
Eupolido kūrybą, leidžia spėti, kad Sokratas, nors ir pasirodo 
keliose jo komedijose, nė vienoje nebuvo pagrindinis vei- 
kėjas. Neabejotinai Sokratas minimas tik poroje Eupolido 
fragmentų (fr. 386, 395) - viename vadinamas „nuskurusiu 
plepiu“, kitame kaltinamas vyno indo vagyste. Tad tradicinis 
Eupolido sureikšminimas veikiausiai buvo perdétas**. Be to, 
negalime drąsiai teigti, jog pastarasis buvęs konservatorius, 
toks kaip Aristofanas?*, Tolesniame Apologijos tekste tiesio- 
ginės aliuzijos daromos, regis, tik į Aristofano Debesis. 


18d4—5 neįmanoma nė vieno nei atvesti čionai, nei juos 
iškvosti. „Kvotimas“ („elenchas“ - elegkhos) tapo techniniu 
terminu įvardyti sokratiškajam filosofiniam tyrimui klausi- 
nėjant ir atsiliepiant į atsakymus. Senesniųjų kaltintojų nej- 
manoma pakviesti liudyti ne todėl, kad jų nėra tarp gyvųjų 
(pvz. Aristofanas mirė tik 386 m.), bet dėl to, kad kaltinimas 
yra įgavęs anoniminių paskalų pobūdį. Šiuo atžvilgiu senieji 
kaltintojai primena sustingusį tekstą (žodinės poezijos kūrinį 
33 Plačiau žr.: L. S. Storey, Eupolis: Poet of Old Comedy, Oxford: 
University Press, 2003, p. 321-327. 
34 I. S. Storey, ibid., p. 371-372. 

Protagore arba rašytinį veikalą Faidre), kurio negalima prakal- 
binti, reikalaujant apginti savo teiginius. Antra vertus, naujieji 
kaltintojai yra autoriai, stovintys šalia savo „palikuonies“ — rašy- 
tinio kaltinimo, tad jie gali ir turi jį ginti, atsakinėdami į Sokrato 
klausimus ir taip de facto jsitraukdami į filosofinį tyrimą. 


19a2 trumpą laiką. Plg. Teaitete aptariamą skirtumą tarp 
teismų žmogaus, skubančio sutilpti į vandens laikrodžio ma- 
tuojamą laiką, ir filosofo, kuriam nerūpi, ar samprotavimas 
trumpas, ar ilgas — jis turi trukti tiek, kiek būtina klausimui iš- 
siaiškinti ( Theat. 172d-e). Taigi Sokratui svetima teismo skuba, 
nes filosofo tyrimui reikia laiko, kurio negalima nustatyti 
„objektyviai“. Laikas yra svarbus ir kitais atžvilgiais: jis duoda 
vietos spontaniškiems įvykiams - pvz., bičiuliai sumano už 
Sokratą sumokėti baudą??. Dar plg. paaišk. prie 23b. 


KALTINIMU PANEIGIMAS (lysis): 19a-28b 


Sokratas pirmiausia atremia senuosius kaltinimus, neva jis 
esąs gamtos filosofas ir sofistas, mokantis už pinigus do- 
rybės. Įdomu tai, kad Sokratas niekur tiesiogiai nenugin- 
čija priekaišto, kad jis „silpnesnę kalbą paverčiąs stipresne“. 
Iš šono stebint sokratiškąjį kvotimą, taip gali atrodyti iš tikro 
(plg. Protagorą, kuriame Sokratas, ginčydamasis su Protagoru, 
ar dorybės galima išmokyti, „apverčia“ pradines savo ir opo- 
nento pozicijas — jis teigia, kad dorybės išmokyti neįmanoma, 
35 Thomas Meyer, Platons Apologie, Stuttgart: W. Kolhammer 
(Tübinger Beitráge zur Altertumswissenschaft, 42), 1962, 

P. 40-45. 

o Protagoras — atvirkščiai. Sokratas diskusijoje prieina prie 
išvados, kad dorybė esanti žinojimas, tad natūraliai plaukia 
išvada, kad jos galima išmokyti, tuo tarpu Protagoras mėgina 
įrodyti, kad dorybė nesanti žinojimas, taigi jam tenka pripa- 
žinti, jog dorybės išmokyti neįmanoma). Galiausiai Sokratas 
paaiškina jam mestų kaltinimų kilmę. 


19c2 aplinkui nešiojamą, sakantį, kad jis Zengias oru. 
„Nešiojamą“ ore scenos įrenginiu (Nub. 218—219; 225). 


20a-b Kalijui, galbūt turtingiausiam atėniečiui ir sofistų glo- 
bėjui, tai ne pirmas pokalbis, kuriame aiškinamasi, ar „šaunumo“ 
(areté) galima išmokyti. Jo namuose vyko garsioji Protagoro ir 
Sokrato diskusija šia tema, aprašyta Protagore. Su Apologija pas- 
tarąjį dialogą taip pat susieja sofistai Prodikas bei Hipijas, minimi 
ir čia, ir ten. Perpasakojamo pokalbio su Kaliju funkcija bei žinia 
dialoge paaiškėja tik iš platesnio kultūrinio konteksto. Sokratas 
jį pradeda „žemdirbiškomis“ analogijomis. Pretekstą taip elgtis 
duoda pirminis gr. žodžio aretë daugiaprasmiškumas. Šis žodis 
giminiškas gr. aristos „geriausias“, arsén „vyriškas“, taip pat siejamas 
su aro „sėti, apvaisinti“; pirmapradiškai juo įvardijamas būdingas 
dalyko funkcinis tobulumas - gebėjimas tinkamai atlikti tai, kas 
privalu pagal prigimtį. Todėl apie žirgo aretė galima kalbėti visai 
taip pat kaip ir žmogaus (tokią sampratą palaiko ir Aristotelis „pir- 
mojoje filosofijoje“ bei etikoje). Epinėje tradicijoje daug dėmesio 
kreipta į herojaus areté — tai būtų, anot vieno tyrinėtojo, ,drasa- 
ir-fizinis-smarkumas-ir-socialinė-padėtis-ir-šlovė““*. Gal bent 
36 A.W. H. Adkins, „Homeric ethics‘ in: A New Companion to Homer, 
ed. by I. Morris and B. Powell, Leiden: Brill, 1997, p. 706. 

iš tolo šią sampratą ir perteikia naujuosiuose lietuviškuose 
Platono dialogų vertimuose vartojamas „šaunumas“. Archajiniu 
laikotarpiu visokeriopo šaunumo kilmė laikoma dievų skirtimi, 
moira: „dievas davė šitam pranašumą karo dalykuos, [ ... ] kito 
širdin [... ] Dzeusas teikias įdėti protą šviesesnį“ (IL 13, 730; 
732—733; plg.: „nėra tokio bailio, kuriam pats Erotas neįkvėptų 
šaunumo (areté)“; Symp. 179 a8). Žinoma, gera prigimtis (dievų 
dovana) yra būtina gerai veiklai. Antra vertus, vyro fizinės 
savybės ir kovos įgūdžiai yra išlavinami pratybomis — karių 
bendruomenei tai akivaizdus faktas. Šitaip suprantama aretė 
svyruoja tarp to, kas įgimta, ir to, kas jgyta?". Areté atsiskleidzia 
sporto varžybose arba mūšio lauke - ji labiausiai matoma ten, 
kur tarpusavyje rungiamasi, kur rodomos savo galios. Tokia 
areté raiškos erdvė jau implikuoja bendrijos narių tarpusavio 
lygybę, nes tikros varžybos neįmanomos tarp nelygių asmenų - 
visai kitaip, negu įsivaizduojama aristokratinėje visuomenéje??. 
Taip areté tampa modernia pilietine vertybe, nustelbiančia kari- 
nės visuomenės vertinamą orientaciją į timé — išorinę, bendrijos 
teikiamą „garbę“, kurioje pergalę lemia asmens kilmė ir padėtis. 
Kompeticinis „šaunumo“ aspektas tampa galingu socialiniu 
stimulu, skatinančiu ne tik narsą mūšyje, bet ir siekį įgauti kuo 
daugiau reikšmės polio gyvenime. Antai Ksenofanas (580—577) 
ragina (B 1, 21-23 DK) puotose užmiršti senovės pramanus 
37 A. Capizzi, „Le aporie di arete dall'epica a Platone^ in: Tradizione 
e innovazione nella cultura greca da Omero all'eta ellenistica: Scritti 
in onore di Bruno Gentili, a cura di R. Pretagostini, t. I, Roma: 
GEI, 1993, p. 69—78. 
38 M. Finkelberg, „Timč and areté in Homer’, in: CQ, 48, 1998, 
p. 15. 

apie titanų, gigantų bei kentaurų kovas (makhds) ar atletų 
gaunumga ir laiką skirti pokalbiui, kuris, skatinamas „atminimo“ 
(mnėmosynė), „iškelia į šviesą taurius darbus“ ir liečia aretė 
temą (B 1, 20 DK)??. Tokios kalbos puoselėja naują „šaunumo“ 
sampratą, svarbią piliečių bendrijai. Saunumas, įgavęs politinį 
matmenį, priartėja prie to, ką dabar vadiname „dorybe“: šalia 
fizinio-kovinio pajėgumo ne mažiau svarbus asmens gebėjimas 
prisidėti prie bendrijos gyvenimo. Ypač jautri naujai dorybės- 
šaunumo problematikai esti 500-490 m. susiformuojanti Atėnų 
demokratija, į miesto valdymą (bent teoriškai) įtraukianti 
visus piliečius. Keičiantis aretė turiniui kyla klausimas apie šio 
„naujojo šaunumo“ mokymo metodus, akivaizdžiai skirtingus 
nuo tradicinių karinės ir sportinės patirties perteikimo būdų. 
Stiprėjanti rašto kultūra meta iššūkį tradicinei ugdybai (paideia), 
paremtai tiesioginiu, papročiu paremtu kartų bendravimu. 
Neveltui v a. pr. vazose pasirodo knygos-ritinio atvaizdų — iki 
tol panašių piešinių nesama““. Penktojo šimtmečio büvyje, 
matyt, apie jo vidurį, Atėnuose atsiranda rašymo mokyklų, bet 


39 Esminės svarbos ne tik Ksenofano, bet ir ikisokratinės filosofijos 
tekstas (B 1, 20 DK), atrodo, yra sužalotas, tačiau pagrindinė jo min- 
tis pakankamai aiški. Plg. Senofane, Testimonianze e Frammenti, 
a cura di M. Untersteiner, Firenze: La Nuova Italia, 1956 (repr. 
Milano: Bompiani (Testi a fronte), 2008), p. 104—106; Ch. Schafer, 
Xenophanes von Kolophon: ein Vorsokratiker zwischen Mythos und 
Philosophie, Stuttgart: Teubner, 1996, p. 194—195. 20 eil. skaitome 
pagal Schafer: hös hé mnémosyné kai ton hos amph’ aretės. 

40 H.R. Immerwahr, „Book rols on Attic Vases‘, in: Classical, 
Mediaeval and Renaissance Studies Presented to B. L. Ullman, part 1, 
Roma, 1964, p. 17-48; idem, „More book rols on Attic vases‘, in: 
Antike Kunst, 16, 1973, p. 143-147. 

jau keletą dešimtmečių turtingųjų namuose mokytojas (gram- 
matistės) mokydavo privačiai. Daugelis mokytojų, bent jau 
pirmieji, buvo ne vietiniai, bet svetimieji, atsikviesti iš Jonijos. 
Gal iš dalies ir dėl to visuomenės pažiūra į ugdymą Sokrato 
laikų Atėnuose liko faktiškai tokia pat, kokia buvo amžiaus 
pradžioje*!. Platono dialogai liudija, kad tradicinė oralinė pai- 
deia filosofo brandos laikais dar nebuvo pakeista į knygą orien- 
tuotu ugdymu, vadovaujamu profesionalaus mokytojo. Antai 
Valstybėje (Resp. 376e) Atėnų paideia apibūdinama tradiciškai: 
jos pagrindas — gimnastika ir muzika (mousiké). Tad į sofistų 
pretenziją jaunimui pasiūlyti ir kitą mokymo turinį, ir kitokią 
perteikimo formą atėniečiai žiūri įtariai. Nerimą turėjo kelti ir 
sofistų savikliova, Apologijoje regima iš pasakojimo apie Eueną: 
jiene tik pabrėžė galimybę išmokti aretė, bet ir patys pasiskelbė 
„naujojo šaunumo“ mokytojais. Platono amžininkas sofistas, 
tarsi atsakydamas į Sokrato klausimą Kalijui: „ką jiems manai 
paimti prižiūrėtoju? Kas yra panašaus šaunumo, žmogiško ir 
pilietiško, išmanytojas?“, pareiškia: „atsakantį argumentą [... ], 
jog tam nėra ypatingų mokytojų - tai ko gi dar moko sofistai, 
jei ne išminties ir areté?“ (Dissoi logoi vi, 8). 

Tad „šaunumas“ Sokrato raiškos metu lieka labai 
daugiaprasmis — moderni samprata sieja šaunumą su 
pareiga miestui-valstybei, bet vis dar gyvi aristokratinės ideo- 
logijos likučiai (plg. Faidro kalbą Puotoje““, taip pat kaip 


41 K. Robb, Literacy and Paideia in Ancien Greece, Oxford University 
Press, 1994, p. 190-197. 

42 Plačiau žr.: V. Ališauskas, „Polio žmogaus ugdymas ir tradicija 
Faidro kalboje (Symp. 178a-180b)“, in: Literatūra, 46(3), 2004, 
p. 15-22. 

Archidamas (Thuc. i, 84) apibrėžia spartietišką dorybingumą: 

„sveiko mąstymo“ arba „santūros“ (sophrosynė) pagrindinis 
elementas yra aidos, gėda, o gėdos — drąsa) palaiko karinės 
dorybės mitą, savo ruožtu sofistai kreipia į individualios nau- 
dos paiešką. 

Šiame kontekste ir aiškėja Kalijo intermezzo reikšmė. 
Pirmiausia, Sokratas kaltintojams nurodo, jog Atėnuose už 
pinigus dorybės mokymas savotiškai legalizuotas — jos mo- 
koma viešai ir ne pirmą dieną; tokiu mokymu naudojasi 
garbingi ir įtakingi piliečiai. Antra, mokymo sugretinimas 
su žirgų ugdymu verčia klausytojus susimąstyti, ar dorybės 
gali išmokyti bet kas — t. y. visi piliečiai — ar tik tai išmanan- 
tys (plg. 25b). Pokalbio pradžia („jei tavo sūnūs būtų gimę ku- 
meliukais arba teliukais") visam svarstymui suteikia ironišką 
atspalvį, apgaubiantį ir 25b. Kumeliuky aretė isugdoma tiesiog 
sumania dresūra, ugdybai nereikia, kad ugdytinis suprastų ug- 
dymo tikslus ir jiems pritartų, nereikia, kad ir ugdytojas turėtų 
bruožų, panašių į tuos, kuriuos norėtų perteikti ugdytiniui 
(pvz. jis neturi mokėti greitai ir grakščiai bėgti). Teisėjai, kaip 
ir savo metu Kalijas, regis, ironijos neįžvelgia, nes faktiškai 
tebesilaiko senosios „šaunumo“ ir jo perteikimo būdų sam- 
pratos. Trečia, Sokratas, ironiškai pagirdamas Eueną, kad už 
„deramą“, kitaip sakant, ne per didelę kainą jis išmokąs visų 
svarbiausio dalyko, kelia klausimą, ar dorybė tikrai yra dalykas, 
iškeičiamas į adekvatų fiksuotą užmokestį, nesvarbu, koks jis 
būtų — pinigai (sofistų požiūris) ar seksualinis palankumas 
(taip, pvz., mano Alkibiadas Puotoje, sekdamas tradicine aris- 
tokratiškąja paideia). Maža to, Kalijas ir Sokrato klausytojai 
skatinami pasidomėti Eueno mokymu - koks žmogiškos ir 

politinės dorybės turinys, ko iš tikrųjų išmoks jo sūnūs, kokia 
Eueno kompetencija mokyti dorybés**? Galiausiai, ketvirta ir 
galbūt svarbiausia, Sokratas nubrėžia esminę ribą tarp savęs 
ir sofistų — reikia rūpintis ne tuo, jog pastarieji ima pinigus 
už mokymą (dorybė būtų verta pinigų, jei kam nors pavyktų 
jos išmokyti). Sofistai, pretenduodami išmokyti dorybės, pri- 
menama kiek toliau, turėtų pasižymėti kažkokia antžmogiška 
išmintimi. Šis Sokrato pasakymas neabejotinai yra ironiškas. 
Jis, sakydamasis neišmanąs „visų šių dalykų“ - t. y. sofistinės 
areté ugdybos metodų ir turinio, atsiriboja nuo naujųjų mo- 
kytojų savikliovos. 


20a1-2 užmokėję jiems pinigus dar ir padėkotų. Sokratas 
čia atkreipia dėmesį į paradoksalią situaciją: užuot mokęsi vel- 
tui iš savo miesto piliečių, jaunuoliai kažin kodėl moka pinigus 
svetimšaliams mokytojams ir dar pasako ačiū. Atėniečiai 
tuo tarpu nesuvokia, kad tradicinė ugdyba nebėra paveiki 
(Sokratas ne kartą primena, jog pats Periklis savo sūnaus 
nepajėgė išmokyti dorybės: Meno 94a-b; Protag. 319e). 


20a3 išmintingas vyras iš Paro. Euenas iš Paro nebuvo 
sofistas tikrąja žodžio prasme. Paskutiniu metu argumentuo- 
jama versija, jog jis laikytas pitagorininku““. 


20as sumokėjęs sofistams pinigų. Šaltiniuose minimos 
sofistų mokymo kainos yra labai įvairios. Isokratas kalboje 


43 Plg. E. Heitsch, p. 69. 
44 T. Ebert, „Why is Evenus called a philosopher at Phaedo 61c?", 


in: CQ, 51, 2001, p. 423-434. 

„Prieš sofistus“ (apie 390 m.) teigia, jog sofistai mokymo kursą 
vertindavę trimis-keturiomis minomis, ir šaiposi, kad už to- 
kia kuklią kainą galima įsigyti urmu dorybę ir laimę (13.4); 
antra vertus, toks buvo vidutinis amatininko metų uždarbis. 
Prodikas imdavęs so drachmų (pusę minos) už paskaitą (Arist. 
Rhet. 1415b12-17); žemiau minima, kad Euenas už visą kursą 
prašydavęs 5 minų. Antra vertus, vėlyvuose šaltiniuose tei- 
giama, kad Gorgijas iš mokinio imdaves net 100 minų (DK 82A2 
ir 4). Bėda ta, kad nežinome, koks buvo santykis tarp mokes- 
čio, susirinkusių mokinių skaičiaus ir kurso trukmės“. 


20b2 kuris nors iš žirgų augintojų. Ganėtinai juokinga, 
kai Sokratas su Kaliju kalbasi apie žirgų auginimo meną. Mat 
sofistas Hipijas (Hippias) ir šeimos tradiciniu vardu pava- 
dintas Kalijo sūnus Hiponikas (Hipponikos) turi „arkliškus“ 
vardus - pirmasis būtų „žirginis“, nuo hippos („žirgas“), o ant- 
rasis — tai tas, kuris laimi su žirgais arba laimi ant žirgų (hippos 
it nikaomai). Žirgininkystės palyginimų prasmę Sokratas 
atskleis vėliau (plg. paaišk. prie 30e4—5). 


20b4 šaunumo, žmogiško ir pilietiško. Gr. tes anthro- 
pinės te kai politikės aretės — ši dorybės samprata veikiausiai 
yra ta pati kaip Faidono (82a10-b3) démotiké kai politikė areté 
(pace de Strycker-Slings): „žmonės ją vadina santūrumu bei 
teisingumu ir įgyja įpročio ir praktikos dėka, be filosofijos ir 
mąstymo“““. Sokratas atsiriboja nuo tokio valstybei naudingo, 
45 G. B. Kerferd, The Sophistic Movement, Cambridge: University 


Press, 1981, p. 26-28. 
46 T. Aleknienės vertimas. 

bet neapmastyto, neištirto, vien tradicine visuomenės sankloda 
paremto dorybingumo, kurio ir ketina pamokyti sofistai. 


20b9-c1 Eueną palaikiau laimingu |... ] už tokią deramą 
kainą moko. 

palaikiau laimingu. Sokrato sąlyginės ironijos pavyzdys: 
jeikas nors galėtų išmokyti žmones dorybės taip, kaip sofistai 
pretenduoja, tai būtų taurus darbas, tačiau iš Gorgijo, abiejų 
Hipijų, Protagoro, Eutidemo žinome, kad taip nėra — sofistai 
dorybės išmokyti nepajėgūs“. 


deramą. Pokalbio su Kaliju atpasakojime pora kartų pavar- 
totas žodis emellen, emmeleós (20b1, 20c1 — „dera, deramas“) 
panašiu skambesiu galbūt anticipuoja kaltintojo Meleto vardą. 
Vėliau prakalboje Sokratas ne kartą naudosis šaknies mel- 
sąskambiais (žr. paaišk. prie 24cs—8). 


20d7-e1 Kokia gi toji išmintis? Ji, matyt, yra žmogiškoji 
išmintis. 

kokia gi toji išmintis? „Išmintis“ (sophia) buvo vienas svar- 
biausių graikų tradicinės ugdybos siekinių. Sąvoka daugia- 
prasmiškumu prilygsta jau aptartai „dorybei“. Įtikinamos jos 
etimologijos nėra. Jau cituotas Herodotas (v, 23, 9) „išmintį“ 
laiko lygia sumanumui, praktiniam nuovokumui. Šia prasme 
sophia archajiniu laikotarpiu vartojama plačiai: antai Alkmanas 
(vil a. antra pusė) „išmintimi“ vadina Kastoro gebėjimą val- 
dyti žirgus (Alcman, 2 Page). Pindaras ją supranta kaip poeto 


47 Iakovos Vasiliuo, „Socrates“ reverse irony in: cQ, 52, 2002, p. 222. 

paveikumą žmonėms: ,o sophia apgauna, suvedžiodama sak- 
mėmis“ (sophia de kleptei paragoisa mythois - Pind. Nem. 7,22). 
Antra vertus, kalbėdamas apie herojų ar net atletų sophia, ją pri- 
lygina „šaunumui“ apskritai“*. Kai Ksenofanas iškelia savo 
sophia, kaip politinei bendrijai nepalyginti vertingesnę už žirgų 
ir vyrų smarkumą (Xenoph. B 2 DK), taip ir negalime tiksliai 
pasakyti, ką gi jis turi galvoje: „poetinį meistriškumą“, ,ug- 
dymo (paideia) turinį“ ar tą visiškai savitą tikrovės apmąstymą, 
kurį jau galime vadinti filosofiniu®’. Savo ruožtu Septynių iš- 
minčių tradicija sophia siejo su gebėjimu atrasti dievų ir žmonių 
akivaizdoje teisingo gyvenimo taisykles. Tad tradicinė „išmin- 
ties“ sąvoka sulieja amatininko, atleto ar poeto gebėjimus su 
įžvalgos galia formuluojant pagrindinius gyvensenos principus. 
Šia prasme bendruomenė rūpinosi išminties perdavimu lygiai 
taip pat kaip ir dorybės mokymu. Atsakyti į klausimą, kaip 
išmintis perduodama, nebuvo paprasta. Kai Puotoje Platonas 
pašiepia tikėjimą, kad išmintis gali būti perduota per fizinį 
kontaktą (175c), galima manyti, jog tai žaismingas, kiek ero- 
tizuotas diskusijos apie tikrąjį pažinimą įvadas. Tačiau pseu- 
doplatoniškame Teage jaunuoliui Aristidui dedami į lūpas 
žodžiai, jog filosofuoti geriausiai sekasi liečiantis prie Sokrato 
ar bent sėdint šalimais, skamba visai rimtai. Tokia archajinė, 
sakytume, maginė išminties samprata neabejotinai sietina su 
iš gilios senovės paveldėtu požiūriu į mokytojo ir mokinio 


48 Žr. Douglas E. Gerber, A Commentary on Pindar Olympian Nine, 
Wiesabaden: Franz Steiner Verlag (Hermes-Einzelschriften, 87), 
2002, p. 33. 

49 Senesnės diskusijos apžvalga: Senofane / M. Untersteiner, p. 113- 
114; interpretavimo linijos ir įvairovė panaši ir šiuo metu. 

santykį. Sofistai, įsitikinę, kad tikrieji išminties mokytojai yra 
jie, matė išmintį kaip profesionaliai perteikiamą (ir atitinkamai 
atlyginamą) tam tikrų politinių įgūdžių ir mokėjimo jais pasi- 
naudoti konkrečioje situacijoje sistemą“. Sokratas, nurodęs 
tradicinės, nereflektuotos „dorybės“ sąvokos neadekvatumą, 
dabar pradeda ir analogišką „išminties“ sąvokos kritiką: so- 
kratiškoji samprata iš esmės išsiskirs su amatininkų, poetų 
ir politikų neapmąstytu įsitikinimu, kad jie esą „išmintingi“. 
Tai, ką šieji geba, nėra „išmintis“, tolygi savęs paties (savo sielos) 
pažinimui. Tačiau jie vadina tai išmintimi, todėl Sokratas ir dėl 
šios priežasties sakosi jos neturįs. Plg, ir paaišk. prie 18b7. 


žmogiškoji išmintis. Apologijoje ne iškart atskleidžiama, ką 
Sokratas nori pasakyti kalbėdamas apie žmogiškąją išmintį. 
Skirtumas tarp dieviškos ir žmogiškos išminties buvo pa- 
brėžiamas jau iki Sokrato. Pindaras, šalia poetinės išminties 
apmąstęs ir gyvenimiškąją išmintį, kurios kryptį buvo nužy- 
mėję Septyni išminčiai, svarstė: 


Kokia ta išmintis, kurios 
vienas vyras turi 
truputį daugiau negu kitas? 
Neįmanoma juk, ką dievai sumane, 
mirtingu protu ištirti — 
iš mariosios gi moters jis gimęs. 
(Pindaras, fr. 61 Maehler) 
so Žr., pvz., Christopher L. Johnstone, „Sophistical Wisdom: 


Politikė Aretė and Logosophia", in: Philosophy and Rhetoric, 39, 
2006, p. 265-289. 

Taigi žmogaus išmintis, palyginti su dievo, yra fragmen- 
tiška, ribota, išmatuojama („vienas turi daugiau negu kitas“); 
Sokratas (21b4), atsiliepdamas į tokią „matuojamos“ išminties 
sampratą, sako nesąs išmintingas „nei daug, nei mažai“. Tikroji 
išmintis, anot Pindaro, būtų suvokti gyvenimo visumą: jo įvykių 
sąryšį ir prasmę („dievų sumanymus“), tačiau čia ji susiduria su 
neįveikiama riba — mirtingasis yra panardintas laike: praeitis, 
ateitis ir net dabartis jam neperžvelgiami. Klasikiniai žmogui 
būdingos (ne)išminties pavyzdžiai — Kroisas arba Oidipas, ku- 
rių pastangos išvengti lemties pastarąją tik paverčia tikrove. Tad 
„vyro“ išmintis tinkama tvarkyti reikalams, susijusiems vien su 
žmogaus kontroliuojama tikrovės atraiza. Ksenofontas panašiai 
interpretavo ir Sokrato žmogiškąją išmintį: pastarasis ne tik 
atsiribojęs nuo gyvenimui nieko neduodančių kosmologinių 
spekuliacijų, bet visais klausimais, kurie kildavę dėl žmogaus 
veiksmų rezultatų, nebesančių jo valioje, patardavęs keiptis į 
orakulą. Sokratas aiškinęsis tik griežtai gyvenimiškus dalykus: 
kas esą gražu ir negražu, dievobaiminga ir bedieviška, kas tei- 
singa, kas neteisinga, galiausiai — kas esanti valstybė, kas esąs 
politikas ir pan. (plg. Memorab.i, 1, 10-16). Tokį ksenofontišką 
„žmogiškosios išminties“ aiškinimą priima ir kai kurie komen- 
tatoriai (plg. Brisson, ad loc.). Vis dėlto ši interpretacija mums 
regisi nepakankama - plačiau žr. paaišk. prie 21d7—8; 23as—8. 


20e5 kalbas kažin kaip išdidžiai. Kodėl Sokratas nutarė 
„kalbėti išdidžiai“ (mega legein), tarsi provokuodamas teismą, 
jo mokiniams buvo sunkus klausimas. Ksenofontas, matyt, 
polemizuodamas su Platonu, pasiūlė savo versiją: „Man at- 
rodė, jog verta perduoti atminimui, kaip Sokratas, patrauktas 

į teismą, apsvarstė savo gynimasi ir savo gyvenimo atbaigą. 
Tiesa, kiti jau yra parašę apie tai, ir visi perteikė jo megalėgoria. 
[ ... ] bet jie neiškėlė švieson, kad jis buvo nutaręs, jog mirtis 
jam pasirinktinesnė už gyvenimą, todėl jo megalėgoria regisi 
neapgalvota“ (Apol. i, 1) Sokratas apgalvotai atlikęs „teisinę 
savižudybę“, nenorėdamas sulaukti laiko, kai gyvenimas taps 
„varganas ir be džiugesio“ (plg. Memor. iv, 8, 5-10)?!. 

Platonas iš tikrųjų nepateikia formalaus paaiškinimo, 
kodėl jo mokytojas kalbėjo „išdidžiai“ — taip, kad teisėjams 
regėjosi kalbas arogantiškai. Paaiškinimas yra pati Apologija. 
Sokratas kalba ne kaip teisiamasis, bet kaip filosofijos prakti- 
kuotojas. Jam svarbu yra ne įtikinimas (kad ir savo teisumu), 
bet tiesa. Tokia pozicija yra „arogantiška“, nes nesiekiama 
įtikti teisėjams, netgi nesiekiama įrodyti savo nekaltumo. 
Iš tikrųjų teisme įrodomas pačių atėniečių „kaltumas“ - ne- 
išmanymas, kas yra tikra pagarba dievybei, kas yra išmintis, 
kas — teisingas piliečių ugdymas. 


20es juk ne savo žodžius kalbésiu (ou gar emon ero ton 
logon hon an lego). Šių nusišalinimo įspūdį kuriančių žodžių 
prasmė nemenkai priklauso nuo to, kaip suprasime tolesnį 


51 Platono ir Ksenofonto nuomonės šiuo klausimu bei ju atitinkamų 
tekstų santykis plačiai tirta: L.-A. Dorion, „Ihe Daimonion and 
the Megalegoria of Socrates in Xenophon's Apology’, in: Ap, 38, 
2005, p. 127—142; taip pat plg. V. J. Gray, ,Xenophon's Defence of 
Socrates: The Rhetorical Background to the Socratic Problem", 
in: CQ, 39, 1989, p. 136-140; Paul A. Vander Waerdt, „Socratic 
justice and self-sufficiency: The story of the Delfic oracle in 
Xenofon's Apology of Socrates", in: Oxford Studies in Ancient 
Philosophy, 11, 1993, p. 1-48. 

Sokrato pasakojimą — ar Delfų ištarmė yra ad hoc (Sokrato- 
Platono) sukurta literatūrinė fikcija, ar tikras atsitikimas — 
„tikras“ nebūtinai istorinio fakto prasme, bet bent šiame teksto 
erdvėlaikyje. Galbūt čia Platonas skaitytojui duoda ženklą 
pradedąs kalbėti tik nuo savęs paties ir jo mokytojas nieko 
panašaus nebuvo sakęs??? 

Patarlę primenantis posakis yra aliuzija į Euripido tragediją. 
Paprastai sakoma (pvz., Brisson), jog Čia cituojama Melanipė 
Išmintingoji (Nauck, Fr. Trag. Graec. 484 = Ars rhet. ix, 11), 
mat panašia fraze (ouk emon ho mythos) pradedamas „filosofi- 
nis“ Melanipės monologas, kuriame ji pasakoja apie pasaulio 
atsiradimą, kai dangui ir žemei atsiskyrus vienam nuo kito, ra- 
dosi visi dalykai. Tragedijoje frazės tęsinys yra ,[ ... ] bet savo 
motinos“. Jei tai tikrai citata iš Melanipės, Euripido originale 
esantį mythos Sokratas cituodamas pakeičia į logos. Tikslią 
šios tragedijos citatą galime rasti Puotoje, 177a2—4. Diodoras 
savo Bibliotekoje (i, 7, 7) pateikdamas tragedijos frazę ir jos 
tęsinį, primena, jog Euripidas buvęs Anaksagoro mokinys ir 
Melanipės lūpomis dėstąs jo mokslą. Aliuzija į Anaksagorą 
Apologijoje būtų visai tikėtina - Sokratas apkalbamas kaip 
Anaksagorui artimų pažiūrų skleidėjas, tačiau jis pasakoja 
visai ką kita negu išmintingoji Melanipė. Prisidengdamas 
savo heroje, Euripidas seka natūrfilosofinį mythos apie pa- 
saulio genezę, tuo tarpu Sokratas papasakos apie Delfų dievo 


52 Panašią literatūrinę priemonę cezūrai tarp sokratiškojo Platono ir 
„Savarankiško“ Platono pažymėti nemaža tyrinėtojų regi Puotoje 
(210a1), kai Diotima kalba apie „didžiuosius slėpinius“ į kuriuos 
Sokratas negalįs būti įšventintas. Plačiau žr. mūsų kom. ad. loc. 
in: Platonas, Puota, Vilnius: Aidai, 2000, p. 174. 

paskatintą filosofo radimąsi. Šiaip ar taip, frazė, įvedanti „mitą“ 
apie pasaulio kilmę, tinkama pradėti pamatiniam pasakoji- 
mui, grindžiančiam ne tik visą Sokrato gynybos strategiją, 
bet ir visą jo gyvenimą. Tačiau kitoje Euripido tragedijoje — 
Helenėje (513) - esama Apologijos versijai artimesnės formu- 
luotés: logos gar estin ouk emos*; ši frazė originale tęsiama 
taip (514): „išmintingas pasakymas: niekas nėra galingesnis už 
baisiąją būtinybę“ (sophon depos, deinės anagkės ouden iskhyein 
pleon). Įdomu, kad nutylėtoje tąsoje pavartoti du žodžiai, 
svarbūs ir turintys kitas prasmes retorikos teorijoje: deinon 
ir anagkė (dėl pastarojo plg. Pl. Phaedr. 264b-c). Helenės 
citatą (bei numanomą jos tęsinį) atriboję nuo pirminio kon- 
teksto (tokia operacija nesvetima antikinei hermeneutikai), 
anagkė galime suprasti pagal Faidrą — kaip „būtinybę“ tei- 
singą prakalbą kurti pagal filosofiškai pagrįstą kompoziciją, 
o pažyminiui deinon galime suteikti Sokrato siūlomą prasmę 
(„nebentiš tiesų baisiai gabiu kalbėti jie vadina sakantį tiesą“). 
Faidre kalbant apie retorinę būtinybę ypač akcentuojama 
prooimion reikšmė: tokia tikroji Sokrato apsigynimo kalbos, 
anot Faidro metaforos, „galva“ (įžanga) ir būtų Chairefonto 
istorija. Vis dėlto ar ne per toli siekia tokia interpretacija? 
Atsakyti galėtų tik Platonas... 


53 Helenė lygia greta su Melanipe komentaruose minima, pvz.: Plato, 
Apology of Socrates and Crito etc., edited by Louis Dyer, revised 
by Thomas D. Seymour, Boston etc.: Ginn and Company, 1908, 
P. 50; pirmenybė atiduodama kad ir Platone, Apologia di Socrate, 
a cura di Simonetta Nannini, Siena: Lorenzo Barbera editore, 
2007, p. 67 (n. 19). 

20e8 liudytoju jums pateiksiu tą dievą, kuris Delfuose. 
„Delfuose esantis dievas“ yra Apolonas. Delfų pranašavimas 
buvo klasifikuojamas kaip „natūralus“ (mantike atekhnos), 
kylantis pranašautojo vidujybėje, t. y. kaip priešingybė man- 
tikė tekhnė, kai ženklai būdavo gaunami iš žmogui išorinio 
šaltinio (pvz. paukščių skrydžio). 

Panhelėninės pranašavietės Delfuose ištarmės buvo 
pasitelkiamos legitimuoti daugeliui politinių ir buitinių 
sprendimų. Platono pasakojimas apie Sokrato misiją pra- 
dedamas analogiškai Herodoto naratyvinei strategijai - irgi 
Delfy ištarme. Herodotui tokia strategija duoda pamatą tei- 
giniams, kuriems reikia didesnio autoriteto, negu istorikas 
gali turėti?*. Platonas ir jo herojus taip pat remiasi „kalbė- 
toju, vertu pasitikėjimo“. „Dievas“ minimas per visą pra- 
kalbą, tačiau niekur neįvardijamas kaip Apolonas. Panašiai 
ir Herakleitas (B 93 DK) mini „valdovą, kurio pranašavietė 
yra Delfuose“, neatskleisdamas jo vardo. Šis mums keistas 
reiškinys gali būti aiškinamas keliais būdais: 1. Apolonas 
aplinkiniu būdu nusakomas, o vėliau jo vardas nuolat nutyli- 
mas eufemistiškai — pripažįstant dievui ir jo vardui ypatingą 
galią bei reikšmę; 2. Platonas ir jo atstovaujamas Sokratas 
(galbūt ir Herakleitas) išreiškia monoteistinę (ar kiek pase- 
nusiais religijos filosofijos terminais sakant — henoteistinę) 
nuojautą, Apoloną laikydami Dievo paties savaime epifanija; 
3. Apolonas šiame kontekste yra „dievas“ par excellence, todėl 
nėra reikalo minėti jo vardu - ir taip aišku, apie ką kalbama 
(panašiai kaip Pindaras (be artikelio) Nem. 7, 40: dikheto de 


54 Julia Kindt, ,Delfic oracle stories and the beginning ofhistorio- 
graphy: Herodotus’ Croesus logos“, in: cPh, 101, 2006, p. 34-51. 


2088 Komentaras 173 


pros theon). Visos šios versijos gali büti ginamos ar neigia- 
mos daugmaž sėkmingai, tačiau regis, kad galima pažvelgti ir 
iš kitokių — teksto visumos - pozicijų. Antai Sokratas, teig- 
damas, jog „išmintingas yra tik dievas“ (23a5-6), kalba ne 
apie konkretų dievą Apoloną (ar Dzeusą, Afroditę, Dionisą), 
nei daro indukcinę išvadą apie visiems dievams bendrą sa- 
vybę. „Dievo“ įvardijimas su predikatu „Delfų“, pačiam jo 
„vardui“ leidžiant pasitraukti šešėlin, įgalina Sokrato istoriją 
regėti apoloniškosios teofanijos šviesoje??, neméginant jos 
interpretuoti JHVH monoteizmo - graikų politeizmo prieš- 
statoje. Delfų — tiesą apie žmogų atskleidžiantis — dievas 
Sokrato pasakojime nėra siejamas su jo mitologine apo- 


loniška istorija, bet ir nėra vienas iš „Dievo“ vardų, vei- | 


kiau jis atveria pasaulį tokiu būdu, kad šiame pasigirsta 
reikalavimas tapti „išminties mylėtoju“ — filosofu. Apolono 
(beje, ir jo tarpininko Chairefonto) absencija pasakojime 
Sokratą palieka akis į akį su dievu, kaip Įvykiu, Reikalavimu, 
(išminties) Horizontu. Šio Horizonto tikroviškumą (vadi- 
nasi, ir buvimą žmogui nepasiekiamu) nuolatos patvirtina 
Sokrato atliekamas tyrimas, drauge apibrėžiantis žmogaus 
būseną pasaulyje — kaip ne-išmintingos būtybės, šiame 
horizonte atpažįstančios savo ne-išmintį ir taip įgyjančios 
išminties, leidžiančios gyventi „Žmogaus vertą gyvenimą“. 
Dievas, neleisdamas sustoti ieškant savo (ne)išminties ir ja 
be paliovos tikrinant, įeina į filosofo gyvenimą kaip nuola- 
tinis jo dalyvis. Filosofas, mėgindamas įminti jam užmintą 
55 Maždaug Walterio F. Otto prasme (plg. W. F. Otto, Theophania. 
Der Geist der altgriechischen Religion, Frankfurt am Main: Vittorio 
Klosterman, 19933). 


174 Sokrato apologija 20e8 


gyvenimo mįslę, tampa dievo „tarnu“, kaip ir Pitija, turinti 
perteikti pranašingąją dievybės ištarmę. Matyt ne atsitikti- 
nai ta eonta (Il. 1, 70), Homero pavartota apibūdinti aiškia- 
regio žinojimo aprėpčiai, vėliau bus įvardyta kaip bendras 
filosofijos pažinimo objektas*“. 


21a1-2 draugas [...] pabėgo ton tremtin ir drauge su 
jumis sugrįžo. 

draugas (hetairos) čia turi dvigubą prasmę — Sokratui 
Chairefontas yra jo draugas (kaip liudija Debesys, karštas jo 
sekėjas), tuo tarpu atėniečiams jis yra „daugelio“ („liaudies“) 
draugas, t. y. demokratas. 


drauge su jumis sugrįžo. Chairefontas 404 m. pasitraukė iš 
Atėnų ir grįžo su Trasibulu, žlugus oligarchų valdžiai. 


21a4—6 vieną kartą atvykęs į Delfus, išdrįso orakulą 
štai ko paklausti [ ... ] ar tikrai yra kas nors už mane išmin- 
tingesnis. 

atvykęs į Delfus. Komentuotojus jaudina klausimas, ar šis 
pasakojimas yra istoriškai tikras. Ksenofontas savojoje Apolo- 
gijoje (14) taip pat mini Delfų ištarmę, tegu ir gerokai kita 
forma („nė vienas žmogus už mane nėra laisvesnis, teisin- 
gesnis, santūresnis“ (sophronesteron)). Tai galėtų liudyti, 
jog Platonas neprasimanė šio Sokrato gyvenimo epizodo. 
Pasakojimų išsiskyrimas negalįs būti argumentas, kad jie 


56 Giovanni Manetti, Christine Richardson, Theories of the Sign in 
Classical Antiquity, Indiana University Press, 1993, p. 14-15. 

abu netikri (kaip sako, pvz., Stokes, 115)?7. Veikiau tai rodytų, 
jog jie yra nepriklausomi vienas nuo kito (t. y. Ksenofontas 
nenusirašęs šios istorijos nuo Platono). Svaresnis argumen- 
tas prieš Delfų ištarmės istoriškumą — ex silentio. Mat ir 
Platonas, ir Ksenofontas šią lemiamą ištarmę mini tik kiek- 
vienas savo Apologijose, nors progų papasakoti tokią gražią 
istoriją abu autoriai turėję ir daugiau. Antai Faidone pats 
Sokratas pasakoja visai kitokią negu čia savo filosofinio po- 
sükio nuo natürfilosofijos į eidų (bendrųjų esmių) paiešką 
versiją. Tasai posūkis kilęs iš nepasitenkinimo Anaksagoro 
mokymu (Phaed. 97c ir t.). 

"Tyrinėtojai pabrėžia ir vidinį pasakojamos situacijos prieš- 
taringumą: kas galėjo paskatinti Chairefontą kreiptis į Delfus? 
Nuosekliai mąstant, Sokratui tik pagarsėjus kaip išminčiui 
būtų buvę prasminga teirautis, ar esama už jį ko nors išmintin- 
gesnio. Tuo tarpu neturime informacijos, kad Sokratas būtų 
labai reiškęsis kaip gamtos filosofas, o jo garsioji filosofinė 
veikla jau sąlygota noro išsiaiškinti tikrąją Delfų ištarmės 
prasmę. Tad veikiau ne Sokratas, o pats Platonas šia istorija 
legitimuojas savo, kaip filosofo, veiklą?*. Vis dėlto galimas ir 
kitoks požiūris: Sokrato gebėjimas „klausinėti“ ieškant tiesos 

57 Paul A. Vander Waerdt, „Socratic justice“, p. 29-30, svarsto kitaip: 
Ksenofontas tiesiog perdirbęs fiktyvų Platono pasakojimą pagal 
savą Sokrato misijos supratimą. Taigi pasakojimų skirtingumai, 
anot jo, liudija ne istorinį tikrumą ar netikrumą, o skirtingas 
abiejų autorių filosofines vizijas. 

58 Plg., pvz., Robin Waterfield, , Xenophon’s Socratic mission“, in: 
Ch. Tuplin (ed.), Xenophon and his World: Papers from the con- 
ference, held in Liverpool in July 1999, Wiesbaden: Franz Steiner 
Verlag (Historia Einzelschriften, 172), 2004, p. 94-95. 

buves Zinomas seniai ir atrodes labai svarbus artimu draugu 
rateliui — toks svarbus, kad Chairefontas negalëjes nurimti, 
nepasitikrines savo išvados, jog Sokratas esas išmintingiausias 
iš žmonių. Galima sutikti, kad Sokratas viena ar kita forma 
Delfus bus minėjęs savo tikrojoje apsigynimo kalboje, o ar 
jis kalbėjo apie tikrą biografijos faktą, ar kūrė fikcija — nebe- 
pasakysime. Abu „Sokrato evangelistai“ kiekvienas savaip 
panaudojo šį pasakojimą savajam filosofo paveikslui kurti. 
Antra vertus, verta dar kartą pabrėžti, kad Delfų atsakymo 
istorinis „tikrumas“ ar „fiktyvumas“ nesvarbus, interpretuo- 
jant prieš akis turimą Apologijos tekstą. Reikšmę interpretaci- 
jai turi tik tai, ar Platonas matė šio pasakojimo prieštaringumą, 
ir, jei taip, kodėl norėjo jį pateikti būtent tokį, koks jis yra — 
trikdančiai nenuoseklų. Šiais laikais kalbėti apie „autoriaus 
intenciją“ kaip ir nebeįmanoma; vis dėlto sunku patikėti, kad 
Platonas būtų buvęs naivesnis už savo dabartinius komenta- 
torius. Čia svarbu ne tik autoriaus intelektinė galia. Apsirikti 
pasitaiko visiems. Svarbiausia — Platono, kaip rašytojo, dė- 
mesys detalėms, žaidimas užuominomis, subtili ironija, pa- 
klaidinanti ne vieną pernelyg rimtą tyrinėtoją. Prieš autorinį 
žioplumą ar naivumą liudija visas meninis teksto audinys, 
kuriame vargu ar rasime atsitiktinių sampynų. Pradėdamas 
pasakoti Delfų istoriją, Sokratas pareiškia, jog kalbėsiąs ne 
savo žodžius; galbūt Platonas taip paragina atsisakyti svars- 
tymų dėl orakulo ištarmės istoriškumo (plg. paaišk. prie 20e5) 
kaip nereikalingų ir net trukdančių suprasti tikrąją žinią? 
Tad ką sako pats tekstas? Pirmiausia — pasakojimas apie 
Delfų ištarmę nėra Sokrato sukurta fikcija, skirta aukštesniu ir 
protui neprieinamu autoritetu pridengti savo misiją. Sokratas 

pareiškia kalbėsiąs tiesą, ir šis jo pareiškimas nedvelkia nė ma- 
žiausia ironija. Atvirkščiai — tik rimtai jį priėmus, tampa galimi 
ir leistini sokratiškosios ironijos fontanai arba tik filosofuojan- 
tiems suprantamos klastingos tokių tradicinių, akivaizdaus 
turinio sąvokų kaip „dorybė“ ir „išmintis“ transformacijos. Taigi 
Platono kūrinio tikrovėje Chairefonto istorija yra nepramanyta. 
Kodėl Chairefontas klausė orakulo, kas esąs išmintingiausias? 
Klausimas reiškia dvejone, t. y. svyravimą tarp dviejų galimybių. 
Sokratas yra išmintingas. Jis įsigilinęs į Anaksagoro mokymą ir 
mėgina jį plėtoti. Bet svarbiau tai, jog jis jau kuria naują būdą 
tiesai rasti, tai, kas vadinama „elenchu“, klausimų, atsakymų ir 
jų vertinimo seką. Tai daro nepaprastą poveikį Chairefontui. 
Antra vertus, jis jaučia, kad tokia išmintis kažkuo negera — gal- 
būt panaši ir komedijų kūrėjų, ypač Aristofano, jausena. Toks 
visa ko tikrinimas tiesą, teisingumą, dorybę, išmintį — net pa- 
čias jų sąvokas - išima iš politinės bendrijos kompetencijos 
ir perduoda nežinia kieno įgaliotam filosofui. Tai iššūkis ne 
tik Atėnų santvarkai, bet ir pačiai demokratijos idėjai, besire- 
miančiai prielaida, kad „išmintinga“ yra liaudis. Ar yra kas nors 
dar išmintingesnis už Sokratą? „Draugui“ Chairefontui tai ne 
spekuliatyvus, o egzistencinis klausimas. Delfų dievo atsakymas 
gal ir nuramina Chairefontą, bet apverčia Sokrato gyvenimą. 
Išoriškai tiesmukas orakulo atsakymas tiesiog išstumia jį į miestą. 
Ankstesnė mąstytojo (ne)išmintis terūpėjo vienam jo artima- 
jam. Po Delfų įsikišimo ji įgauna politinę prasmę. Mėgindamas 
išsiaiškinti ištarmės prasmę, Sokratas tiria visus politinės bend- 
rijos sluoksnius. Pasakojimo pabaigoje jis atskleis, kad Delfų 
dievas turėjo didesnį tikslą, negu nuraminti Chairefontą ar 
pakeisti filosofo gyvenimą (žr. paaišk. prie 23b1). 

ar tikrai yra kas nors |... | išmintingesnis. Delfų ora- 
kulo dažniausiai klausta, „ką daryti?“ ir „kur apsigy- 
venti?“ — t. y. kurti naują koloniją. Tačiau ištarmė dėl Sokrato 
turi analogų: antai valstietis Misonas Apolono buvo pa- 
skelbtas išmintingesniu už visus žmones (plg. Hiponakto 
liudijimą, Fr. 61 Diehl)??. 


21b3-4 Ką gi dievas kalba ir ką mjslémis mena? Prana- 
šavietėse, ypač Delfuose, duodami atsakymai būdavo nevien- 
prasmiai, reikalingi interpretacijos. Kokybinis skirtumas tarp 
dieviško ir žmogiško žinojimo suvokiamas kaip pernelyg 
didelis, kad būtų užgrindžiamas kasdiene kalba. Aukštesniojo 
žinojimo neįmanoma perteikti taip, tarsi bendrautų žmo- 
gus su žmogumi. Adekvati dieviškojo žinojimo perdavimo 
žmonėms forma - mįslė, drauge ir slepianti tiesą, ir duodanti 
nuorodą į ją. Herakleito liudijimas, nors ir labai susijęs su jo 
filosofijos kontekstu, situaciją nusako istoriškai labai tiksliai: 
„Valdovas, kurio pranašavietė yra Delfuose, nei sako, nei sle- 
pia, bet teikia ženklą“ (B 93 DK) Per orakuly ištarmes dievai 
suteikia pagrindą apmastymui, kuriuo žmonės turi prieiti 
konkretų (apsi)sprendimą, tačiau drauge neduoda jokios 
nuorodos, kokiu keliu reikėtų eiti, norint atskleisti gautosios 
ištarmės prasmę““, 


s9 Plačiau žr: H. W. Parke, D. Wormell, The Delfic Oracle, Oxford, 
1956, I, p. 378-392. 

60 Giovanni Manetti, Christine Richardson, Theories of the Sign, 
p. 18. 

21bó-7 nemeluoja. Tai veikiausiai tradicinis Delfų ora- 
kulo supratimas — plg. Herodoto duotą apibūdinimą apseudės 
(Hdt.i, 49). 


21d7-8 būsiu [... ] išmintingesnis |... ] to, ko nežinau 

ir nemanau žinąs. Sokrato teiginys, plėtojamas 22-23, kad jis 
„nieko nežinąs“, trikdo daugelį Apologijos interpretatorių. Jie 
nurodo, kad Sokratas ir vadinamuosiuose ankstyvuosiuose 
dialoguose, ir pačioje Apologijoje pasirodo žinąs labai svarbių 
dalykų (plg. 29a4—bo, 37b2-8), tad taip teigdamas prieštarau- 
jas sau pačiam“!. Nesunku atmesti tokius žinojimo atvejus 
kaip savo vardo, buitinių ar sveiko proto dalykų žinojimas. 
Paprastai sakoma, jog Sokratas tenkinasi elenktiniu (t. y. plau- 
kiančiu iš savo kvotimo) žinojimu. Lieka žinojimas, atsispi- 
rigs elencho patikrinimui, bet elenchas neteikiąs pozityvaus 
turinio, taigi žinojimu labiausia vadintinas samprotavimo 


klaidų pazinimas™. Antai Sokratas sakosi neturįs etinių da- ; 
lyky pažinimo, lygaus amatininkų tekhné — pastarieji žino dau- 


gelį dalykų, reikalingų sėkmingai pagaminti kokį nors daiktą, 
tačiau sokratiškuoju būdu klausinėjami, kas yra, pvz., dorybė, 
pasakyti nebegali. Sokratas irgi negalįs to pasakyti, tačiau 
kitaip negu poetai, politikai ar amatininkai žino, ko nežinąs. 
Vis dėlto problema, ar Sokratas sau neprieštarauja, teigda- 
mas stokojas etinių dalykų („kas gražu ir gera“ —21d4) žinojimo, 
išlieka. Juk net šioje gynimosi kalboje jis bendrapiliečiams 
61 Problemos ir sprendimų išsami analizė: D. Wolfsdorf, „Socrate's 
avowals of knowledge“, in: Phronesis, 49, 2004, p. 75-140. 


62 Plg. Vlastos su Reeve, apžvelgta D. Wolsdorf, op. cit., p. 106-108, 
111-113. 

priekaištauja dėl neteisingumo ir netinkamo elgesio ne tik 
savo, bet ir ju pačių bei jų bendruomenės atžvilgiu. 
Atsakymo galime ieškoti pradėdami svarstyti iš toliau. 
Ryszardas Legutko tiksliai formuluoja paradokso, kaip 
Sokratas gali būti išmintingas drauge nieko nežinodamas, 
sprendimą, artimą jau išdėstytam: „Sokratas, kitaip negu visi 
jo pašnekovai, turi tai, ką galima pavadinti epistemologiniu 
jautrumu, taigi neturėdamas materialiojo žinojimo nei konk- 
rečių amato įgūdžių, supranta formalius kriterijus, kuriuos 
žinojimas privalo tenkinti. Vietoj žinojimo jis turi veikiau me- 
tazinojima, Todél jis gali būti svetimų sprendinių recenzentas, 
įvertindamas juos formaliuoju atžvilgiu, pvz., nurodydamas 
pažinimo ribas, nubrėžtas objekto arba metodo, įsigalėjusių 
apibrėžčių nenuoseklumą arba ydingumą, tam tikrų teiginių 
nederamumą su sąlygomis, kurias turi tenkinti pažinimas ir 
pan. Šitaip Sokratas turi žinojimo koncepciją, neturėdamas 
paties žinojimo“? Šią žinojimo koncepciją Sokratas taiko ne 
tik atėniečiams, bet ir sau pačiam. Vis dėlto negana Sokrato 
„išmintį“ sutraukti tik iki metodo. Šiuo atveju ji mažai skirtųsi 
nuo sofistų skepticizmo. Neturėtų prasmės Sokrato reikalavi- 
mas kalbėti tiesą — jei elencho ugnies neatlaiko jokie teiginiai, 
tai kas būtų tiesa? Iš šio taško žvelgiant, paprastų atėniečių 
skleidžiama apkalba, jog Sokratas mokas silpnesnį (mela- 
gingą) samprotavimą paversti stipresniu, pasirodytų pateisi- 
nama. Bet iš tikro atraminis Sokrato savivokos taškas yra ne 
metodo žinojimas, o savęs palyginimas su dievu - tik dievas 
yra išmintingas, o žmogaus išmintis palyginti su juo maža 
63 Ryszard Legutko (tlum. i koment.), Platon, Obrona Sokratesa, 
Kraków: Ośrodek Myśli Politycznej, 2003, p. 118. 

ko ar ir visai nieko verta (23a5-8). Taigi filosofas yra tarp 
išmintingojo dievo ir neišmintingų žmonių: jis žino nieko 
nežinąs, kitaip negu jo bendrapiliečiai. Tačiau šis žinojimas 
nėra metodinis. Tai perkeičiantis asmeninis patyrimas, kurį 
turi išgyventi kiekvienas besirūpinantis savimi. Sokrato netru- 
kus paskelbsimuose dievo žodžiuose palyginamos jau ne dvi 
išmintys (dieviška ir žmogiška), bet žmogus ir išmintis: „tas iš 
jūsų, o žmonės, yra išmintingiausias, kuris kaip Sokratas yra 
sužinojęs, kad iš tiesų yra nieko nevertas palyginti su išmin- 
timi" (23b2—4). Netekti savo tariamo žinojimo būtina, idant 
stotum akistaton su išmintimi (pros sophian). Tokiu atveju 
suprantama, kodėl Sokratas atsiriboja ne tik nuo politikų, 
poetų ar amatininkų „išminties“, bet ir nuo sofistų pretenzijos 
būti dorybės mokytojais (plg. paaišk. prie 20 a-b). 


2221 šunimi. Platono dialogų korpuse Sokratas šunimi 
prisiekia apie 15 kartų; mokslininkai net teigia, jog prisiekti 
šunimi — „istorinio“ Sokrato bruožas““. Gorgijuje Sokratas 
prisiekia „šunimi, egiptiečių dievu“ (482bs) — galbūt tai 
nuoroda į Anubj, ironiškai atspindinti šaltiniuose minima 
priekaištą, jog Sokratas prisiekinėjęs svetimomis dievybėmis 
(plg. Xen. Ap. 24). Antikinė tradicija teigė, jog tokia priesaika 
buvusi sumanyta Radamanto (žr. paaišk. prie 40e7-41a), 
kaip pakaitas priesaikai dievais, idant pastaroji per dažnu 
vartojimu nebūtų nuvertinta (FGrHist Sosikrates F3 = Schol. 
Aristoph. Av. s21). Kad ir kaip ten būtų, priesaika šunimi 
néra unikali: Aristofanas tokia priesaika deda j lüpas savo 


64 Klaus Geus, ,,,...beim Hund‘ Historische Anmerkungen zum 
Eid des Sokrates", in: Gymnasium, 107, 2000, p. 97-107. 

komedijos veikėjui vergui (Vasp. 83). Iš Platono pomėgio 
minėti tokią priesaiką negalima daryti išvadų apie Platono 
ryšius su Egiptu ar apie orfizmo įtakas Sokratui®. 


2227 parodyti manąją klajone [ ... | tartum kažin kokius 
vargus vargstančiojo. 

Klajonė (planė) filosofinę prasmę turi jau graikų mąstymo 
aušroje““. Herodotas pasakoja apie Solona, vieną iš išminčių, 
kuris ieškodamas išminties pirmasis leidosi į klajonę (i. 30). 
Keliauja ir ikisokratiniai filosofai (pvz. Empedoklis). Sofistų 
kelionė ypatinga — jie eina iš miesto į miestą, telkdami moki- 
nius ir taip pelnydami pinigus. Sokrato kelionė paradoksali: 
jo klajojimas mieste yra tarsi ikisokratikų ar sofistų klajonių 
miniatūra (ir parodija?). Jis neina iš gimtojo miesto - Atėnų, 
nenori pažinti „kito miesto ar kitų įstatymų“ (Crito 2sbo—1o). 
Sokratas ne praturtėja, o nuskursta, ieško ne mokinių, bet 
tiria save ir kitus. Dėl ypatingo klajonės pobūdžio filosofas 
įgauna „ambivalentišką prezenciją gimtajame mieste — ir atvy- 
kėlio, ir savojo““". Apolonas, „kelių dievas“, užuot sugrąžinęs 
Sokratą į tikslą, jį išbloškia iš ramios būsenos — tai kontrastas 
Parmenido deivei, duodančiai tikslias kelionės nuorodas. 


65 Ilse Tódt, ,Beim Hunde’, in: Platon-Miniaturen für Georg Picht, 
hrsg. Ise Tédt (Texte und Materialien der Forschungsstátte der 
Evang. Studiengem. Reihe A, 25), Heidelberg, 1987, p. 73-79. 

66 Fundamentalus klajonės kultūrinės reikšmės tyrimas: S. Montiglio, 
Wandering in Ancient Greek Culture, Chicago: University Press, 
2005; dar plg. S. Montiglio, , Wandering philosophers in Classical 
Greece“, in: JHS, 120, 2000, p. 86-105. 

67 S. Montiglio, Wandering in Ancient Greek Culture, p. 152. 

vargus vargstančiojo. Aliuzija j Heraklio darbus; plg. Sophoc. 
Philoct. 1419-1420. 


22b8-9 beveik visi ten buvusieji geriau kalbėjo apie tai, 
ką anie poetai buvo sukūrę. 

beveik visi ten buvusieji. „Ten buvusiųjų“ paminėjimas 
rodo, kad Sokratas poetus klausinėjo viešai, dalyvaujant atė- 
nieciams®*. Nenuostabu, kad poetai, patyrę viešą sugėdinimą, 
irgi panūdo atmonyti Sokratui. 


geriau kalbėjo apie tai, ką anie poetai buvo sukūrę. 
Homero, Hesiodo, Pindaro kūrybos tyrimai rodo, kad šie 
poetai stengėsi sumažinti auditorijos interpretacinę galią 
ir išlaikyti savo veikalus savo kompetencijoje®. Vis dėlto 
poetų kūrinių aiškinimas Sokrato laikais jau buvo papli- 
tusi praktika. Platono dialoge Ionas minimi Metrodoras iš 
Lampsakos, Stesimbrotas iš Taso ir Glaukonas (visi - v am- 
žiaus) parašė Homero alegorines interpretacijas, Dervenės 
papiruso autorius (prieš ar apie 400 m.)"? - Orfėjo poemos 


68 Kai kurie aiškintojai mano, kad lyginimas su aplinkiniais gali 
būti tiesiog retorinė bendrybė, „galbūt paprasčiausiai stiprus 
pasakymas“ (Stokes, ad 22b7). Vis dėlto nurodomų pavyzdžių 
per maza tokiai išvadai. 

69 G. M. Ledbetter, Poetics Before Plato: Interpretation and Authority 
in Early Greek Theories of Poetry, Pinceton-Oxford: Princeton 
University Press, 2003. 

70 Dėl datavimo žr. The Derveni Papyrus, edited with Introduction 
and Commentary by Theokritos Kouremenos, George 
Parassoglou, Kyriakos Tsantsanoglou, Firenze: Leo Olschki 
editore, 2006, p. 10. 

aiškinimą. Protagoras to paties vardo Platono dialoge mė- 
gina aiškinti Simonido eiles — tai irgi veikiausiai atspindi 
istorinę tiesą. 


22c1—2 dievo įkvėpti tartum pranašautojai bei ištarmių 
giedotojai. 

dievo įkvėpti. Plačiau apie poetinį įkvėpimą kalbama 
Platono Ione”. Jame Sokratas atriboja įkvėpimą nuo žino- 
jimo - tai pažiūra, svetima archajinei Graikijai, kur abi šios 
sąvokos buvo neatskiriamos. Penelope Murray teigia, kad 
poetinio įkvėpimo, kaip „ekstazės“ ar „apsėdimo“, samprata 
iki Platono nebuvo žinoma. Anot archajinių poetų, Mūzos 
tiesiog teikia poetui momentinį postūmį arba laikiną pagalbą, 
duoda reikiamų žinių arba „saldumo“ giesmei. Amato reikšmė 
poetams buvusi svarbiausia — jis turėjo įvaldyti eiliavimo ir 
kūrinių perteikimo technikas". 


pranašautojai buvo oficialiai paskirti asmenys, duodantys 
atsakymus pagal pranašingus ženklus (daugiausia paukščių 
skrydį); ištarmių giedotojai (khresmoidoi) turėjo parinkti 
problemišką situaciją paaiškinantį orakulo atsakymą; anot 
grakštaus Antano Smetonos persakymo, „chresmoidai“ esą 


71 Svarbesni Iono komentarai: Platon, Ion, traduction, intro- 
duction et notes par Monigue Canto, Paris: Flammarion, 
20017; C. Capuccino, Filosofi e Rapsodi. Testo, traduzione e 
commento dello Ione platonico, Bologna: CLUEB, 2005 (plati 
bibliografija). 

72 P. Murray, „Poetic inspiration in early Greec^ in: Journal of Hel- 
lenic Studies, 101, 1981, p. 87-100. 

„tie, kurie ripuote ripuoja žyniuonių Zosme“. Ir vieni, ir kiti 
kalba ne savo vardu ir ne savo galia. 


22C6 dėl savo kūrybos jie manė esą išmintingiausi iš žmo- 
nių. Poetų kūryba buvo vienas iš pagrindinių tradicinio ugdymo 
šaltinių. Anot Platono, pažindami poetų kūrinius, jaunuoliai su- 
siduria „su daugeliu pamokymų, daugeliu aprašymų ir enkomijų 
gilios senovės vyrams taip, kad berniukas (pais), geisdamas 
pamėgdžioti, siekia tapti toksai kaip pastarieji [ ... ] Maža to, kai 
berniukai išmoksta skambinti kitara, jie mokomi daugelio gerų 
poetų žodžių“ (Prot. 326a). Nenuostabu, kad poetai pretendavo 
įišminčių statusą — juk jie ne tik gebėjo meistriškai pinti žodžius, 
betir perteikdavo esmines bendruomenės vertybes, t. y. žinojo 
ne tik kaip, bet ir ką pasakyti. Puotoje (174c8) poeto-išminčiaus 
įvaizdį prisiima pobūvio šeimininkas — Agatonas. 


22C9 pas rankų meistrus. Terminas kheirotekhnės, kaip 
ir démiourgos (amatininkas), reiškia ir amatininką dabartine 
prasme (pvz., puodžių ar stalių), ir tai, ką dabar vadiname 
menininku (skulptorių, tapytoją ar architektą). 


23a5-8 išmintingas yra dievas. Perskyrą tarp filosofo — „iš- 
minties mylėtojo“ — ir dievybės, „turinčios išmintį“, antikinė 
tradicija priskiria Pitagorui (Diog. Laert. i, 12 = Heraclid. fr. 87 


73 Plačiau žr. A. W. Argyle, „Khresmologoi and manteis“, in: CR, 20, 
1970, p. 139; J. Dillery, „Chresmologues and manteis: independent 
diviners and the problem of authority“ in: Mantikė: Studies in 
Ancient Divination, ed. by S. I. Johnston, P. T. Struck, Leiden etc.: 
Brill, 2005, p. 167-231. 

Wehrli; Diod. Sic. x, 10, 1), nors sunku pasakyti, ar ši tradicija pati- 
kima"*. Vis dėlto perskyra tarp dievybės išminties ir žmogiškojo 
pažinimo buvo žinoma iki Sokrato: gana prisiminti Herakleito 
pasakymus: „vyras paikas dievybės akyse, kaip vaikas — vyro“ (B 79 
DK) bei „Viena Išmintinga....“ (B 32 DK). Veikiausiai Herakleitas 
vartojo ir žodį „filosofas“ (B 35 DK)". Nėra pagrindo neigti, kad 
šią perskyrą naudojo ir „istorinis“ Sokratas, tačiaują išplėtojo tik 
Platonas Puotoje ir Faidre. Dar plg. paaišk. prie 20d7—e1. 


23b1 keldamas mane pavyzdžiu. Sokratas yra pavyzdys 
(paradeigma) ta prasme, kad turėtų būti pamėgdžiotinas: 
„Vorbild und Exempel zugleich“7“. Čia pastebėtinas dar vienas 
netikėtumas — dievas, kuris yra Delfuose, ne tik klausiamas 
atskleidžia paslėptus dalykus, bet ir tiesiogiai rūpinasi politine 
bendrija, parūpindamas jai pavyzdį. 


23b3 išmintingiausias [ ... ] kaip Sokratas. „Kaip“ (hosper) 


gali būti suprantamas dvejopai: „sužinotų, kaip ir Sokratas“ 


arba „tokiu būdu, kaip sužinojo Sokratas“. 

74 Walter Burkert, „Platon oder Pythagoras? Zum Ursprung des 
Wortes "Philosophie", in: Hermes, 88, 1960, p. 159-77; Christoph 
Riedwig, „Zum Ursprung des Wortes ‘Philosophie’ oder 
Pythagoras von Samos als Wortschópfer^ in: A. Bierl, A. Schmitt, 
A. Willi (Hg.), Antike Literatur in neuer Deutung. Festschrift für 
J. Latacz, München: K. G. Saur, 2004, p. 147-181. 

75 Plg. Manto Adomėno komentarą in: Hėrakleitas, Fragmentai, 
Vilnius: Aidai, 1995, p. 290-291. 

76 Thomas Meyer, Platons Apologie, p. 174. 

77 James Doyle, „Socrates and the Oracle, in: AncPhil, 24, 2004, 
P. 30-31. 

23b9 nei iš miesto, nei iš namų reikalų. Polis ir oikos 
erdvės maždaug atitinka „privačios“ ir „viešos“ erdvės sam- 
prata”°. Paprastai oikos — tai namas, kuriame gyvena ir dirba 
šeima“?. Namai buvo ne tik ūkio faktas, bet ir ekonominės 
ideologijos centras. Oikos gamyba skirta savo poreikių paten- 
kinimui ir priešinama piniginiam ūkiui, neturinčiam pelno 
ribų. Kai oikos reiškia turtą, ši samprata apima viską, ką turi 
individas — žemę, pastatus, javus, gyvulius, vergus, baldus, 
drabužius, pinigus, išduotas paskolas. Šia prasme oikos nėra 
„šeimos“, bet vieno asmens nuosavybė. Nuo V a. oikos gali 
reikšti kelių kartų šeimą“. Polis neturėtų būti priešinamas 
oikos kaip šiais laikais priešinama privačioji ir viešoji erdvė. ` 
Veikiau šios sąvokos papildo viena kitą. Polis yra natūrali oikos 
egzistavimo prielaida, antra vertus, jokia namų galva negali 
ribotis tik privačiu gyvenimu. Drauge miestas daugeliui žmo- 
nių yra ir svarbus pajamų šaltinis. Teigiama, kad Atėnuose 
iš komunalinės tarnybos gyveno 10-15 tūkst. iš 50-60 tūkst. 
žmonių“!. 


78 S. C. Humpreys, The Family, Women and Death, 2nd ed., Ann Arbor: 
The University of Michigan Press, 1993, p. 1-32; J. Roy, „Polis and 
oikos in classical Athens“, in: Greece and Rome, 46, 1999, p. 1-18. 

79 M. Jameson, „Private space and the Greek city“, in: The Greek 
City: From Homer to Alexander, ed. by O. Murray and S. Price, 
Oxford: Clarendon Press, 1990, p. 171-195. 

80 D. M. MacDowell, „The oikos in Athenian law“, in: CQ NS, 39, 
1989, p. 11. 

8 K. A. Raaflaub, „The transformation of Athens in the fifth cen- 
tury‘, in: Demokracy, Empire, and the Arts in Fith-Century Athens, 
ed. by D. Boedeker and K. Raaflaub, Harvard University Press, 
1998, p. 20-21. 

23c1 dėl tarnystės [ ... ] gyvenu skurde. Tarnystė, latreia, 
vėliau įvardijama kitu žodžiu - hyperesia (plg. 30a ir koment.); 
ryškias religines latreia konotacijas matome ir Faidre (244e). 
Kadangi dievas yra tobulai teisingas, negali kilti konflikto tarp 
teisingumo ir tarnavimo dievui. 


skurde. Graikų pasaulyje įpulti į skurdą, neturtą (penia) 
buvo laikomas didele nelaime (nors perteklinis turtas nelaiky- 
tas laimės sąlyga). Anot tradicinės išminties skelbėjo Teognido, 
„Žmogus, patekęs skurdan, negali nei kalbėti, nei veikti: jam 
surištas liežuvis“ (177-178), o Penija nelaukiama agoroje ir teis- 
muose (267-270). Tačiau Sokratas neatitinka tradicinio nuskur- 
dėlio įvaizdžio — neturtas jam nekliudo laisvai ir viešai reikšti 
savo nuomonę. Antra vertus, viešai reikšdamasis, Sokratas 
skiriasi nuo sofistų, praturtėjusių iš savo dėstymo. Filosofo 
skurdas įrodo, kad jis už mokymą pinigų neima. Dėl komen- 
tatorių abejonių Sokrato neturtu žr. paaišk. prie 28e1-3. 


23c2jaunuoliai, turintys daugiausia laisvalaikio. Laisvalaikis 
(skholé) graikų piliečiui buvo svarbijo visaverčio gyvenimo sąlyga. 
Būtent darbas apibrėžiamas gramatiškai negatyviai — kaip laisva- 
laikio nebuvimas (askholia). „Žmonių laikas sudarytas iš nuola- 
tinių perėjimų nuo skholé prie askholia, t. y. nuo jo „turėjimo“ prie 
jo ,stokos; o šie perėjimai yra sąlygoti dalykų, kuriais kiekvienas 
asmuo užsiima, kaitaliojimosi arba sekos: Beje, né viena is abiejų 
sąvokų netaikoma vergų darbui“?. Svarbesnis klausimas — pats 


82 V. I. Anastasiadis, „Idealized scholé and disdain for work: Aspects of 
philosophy and politics in ancient democracy in: CQ, $4, 2004, p. 63. 
83 V. I. Anastasiadis, op. cit., p. 63. 

disponavimas savo laiku. Paradoksaliai neturtingesnieji turi dau- 
giau skholé asamblėjai ir teismams negu turtuoliai, užimti turto 
valdymu (Aristot. Pol.1239a1-9). „Laisvo laiko“ Sokratas gali tikė- 
tis tik maitinamas Pritanėjuje (žr. 36d). Antra vertus, laisvalaikio 
(skholé) sąvoka graikams nėra vienprasmé. Jos negalima sieti vien 
supozityviomis konotacijomis. Atėnų elito jaunuoliai turi laisvo 
laiko, bet nebūtinai jį naudoja kilniai. Sokratas čia nevertina tų 
jaunuolių užsiėmimo - jis tiesiog konstatuoja, kad jo pavyzdys 
užkrečia. Jaunuolių intencijos gali būti visai kitos negu filosofo; jie, 
atrodo, mėgdžioja tik Sokrato ,kvotima’, bet nejo tarnystę dievui 
beijsipareigojima miestui. Šiame kontekste galėtume sakyti, kad 
jaunuoliai, bent kai kurie, kvočia atėniečius ir „iš neturėjimo ką 
veikti“. (Dar plg. paaišk. prie 24b8-c1.) 


2386 užsipuolė, ir Anitas [ ... ] - už amatininkus ir vals- 
tybės vyrus. Argumentuojant, kad sąvokos „retorius“ ir „poli- 
tikas“ IV a. Atėnuose buvusios sinoniminės, Apologijos tekste 
Anitui priskiriamas atstovavimas „ir valstybės vyrams“ laiko- 
mas vėlesniu perrašinėtojo, nežinojusio to meto Atėnų politi- 
nių realijų, papildymu (Cobet [1873 |; Brisson**). Rankraščiai 
tokiai nuomonei neduoda jokio pagrindo (žr. OCT, apparatus 
ad loc.) Sokratas prideda „ir politikus, tarsi norėdamas išjuokti 
atėniečius, kurie amatininkus iškelia į aukščiausius valstybės 
postus“ (Stallbaum, ad loc.). Politikos čia reiškia „ne politiką, 
bet politiškai suinteresuotą ir veiklų“ vyrą, kuris kaipo pilietis 
jaučiasi atsakingas už polis.95 

84 Brisson, 140, n. 101. 
85 Heitsch, 101, plg. de Strycker-Slings, 249 (ad 2421) ir 187, n. 1, 

abu komentatoriai nurodo Tukididą (ii, 40, 2). 

Anitas buvo strategas — vienerios iš pareigų mieste, kurias 
gaudavo ne burtų keliu, o asmeniniu išrinkimu. Į Menoną 
Platonas įterpia gan ilgą Sokrato pokalbį su Anitu, atsklei- 
džiantį jo mąstymą ir priešiškumo Sokratui šaknis (Meno 
89e-94e). Anitas yra kategoriškas naujoviškojo ugdymo prie- 
šininkas. Sofistai tik gadina jaunimą - tai pareiškęs Anitas nė 
nemirktelėdamas pripažįsta niekad nuo sofistų nenukentėjęs 
ir nesusidūręs su jų ugdymu. Tačiau jam to ir nereikia. Anitas 
viską žino ir taip. Paklaustas, kas galėtų Menoną išmokyti 
išminties ir dorybės, Anitas atsako maždaug taip, kaip teisme 
Meletas: bet kuris „taurus ir geras“ sutiktas atėnietis, jei tik 
Menonas leisis jo įtikinamas (92e). Tiesiog synousia savaime 
išmoko būti geru piliečiu — tas savybes reikia perimti iš „tau- 
riu ir gerų“ pirmtakų (tōn proterón mathein, 93a1). Visi šie 
samprotavimai slepia gilią Anito nuoskaudą: „[Profesionalių 
areté mokytojų) pretenzijos parduoti už pinigus dzentelmeno 
(kalos kagathos) gebėjimus nupigina tai, ką jo šeima didelėmis 
pastangomis pasiekė per tris kartas, kildama nuo dėmiourgoi, 
amatininkų odininkų, iki valdančiojo politinio elito 96. 


24bs miestą mylintį žmogų. Atėniečiai skyrė privačius ieš- 
kinius, kuriuose ieškovas paprastai būdavo nukentėjusioji pusė, 
irviešuosius ieškinius, kur kiekvienas suaugęs vyras, paprastai 
pilietis, galėjo iškelti bylą. Atėnai buvo vienintelis graikų miestas, 
įgalinęs piliečius teikti ieškinį valstybės labui. Tokios bylos buvo 
suvokiamos kaip įrankis, skirtas apsaugoti Atėnų tautos kolekty- 
vinius interesus. Ne kiekvienas turėjo išteklių ir gebėjimų tokiai 
86 K. Robb, Literacy and Paideia in Ancien Greece, Oxford University 
Press, 1994, p. 200. 

bylai kelti, tad kaltintojai save pateikdavo kaip miesto mylëtojus 
(philopoleis) ir liaudies mylétojus (philodémoi)?". 


24b8-c tvirtinama maždaug taip: „Sokratas [ ... | nusi- 
kalsta tiek gadindamas jaunuolius, tiek nepripažindamas 
dievų, kuriuos pripažįsta miestas, bet pripažindamas kitus 
naujus daimonus“ f 

maždaug taip. Sokratas „neatsimena“ tikslaus kaltinamojo 
rašto teksto ir kaltinimo punktus sukeičia vietomis. Diogenas 
Leaertietis cituoja autentišką kaltinimo raštą, skambėjusį 
taip: „Šitai surašė ir dėl to prisiekė Meletas, sūnus Meleto 
iš Pito [demo], prieš Sokratą, sūnų Sofronisko iš Alopekės 
[demo]: Sokratas kaltas tuo, kad nepripažįsta (ou nomizón) 
dievų, kuriuos pripažįsta polis, ir įveda naujus daimonus; 
taip pat kaltas tuo, kad gadina jaunimą. Bausmė — mirtis“ 
(Diog. Laert., 11, 40)** Ksenofonto liudijimas atitinka Laer- 
tiečio tekstą (Memorab. i, 1, 1). Labai tikėtina, kad Sokratas 
savo gynimąsi pradeda nuo antro kaltinimo kaip svarbesnio - 
kas ir kokiu būdu jaunimą gadina ar daro geresnį miestui, 
yra lemtingas klausimas. 

Kaltinimo rašte vartojama niekatrosios giminės dau- 
giskaita (ta daimonia). Šią neutrum formą mėginant iš- 
versti atsiskleidžia du Sokrato patiriamo reiškinio aspektai: 


87 M. R. Christ, The Litigious Athenians, Baltimore and London: 
John Hopkins Univesity Press, 1998, p. 118-159. 

88 Diogenas Laertietis kaltinimo tekstą ima iš graikiškų enciklope- 
dinių kūrinių autoriaus, retoriaus Favorino Arelatiečio (11 a. po 
Kr. pr.) veikalo; pastarasis teigė pats matęs originalą Metroone 
(Dievų Motinos šventovėje, joje saugotas Atėnų archyvas). 

neapibrėžtumas ir beasmeniškumas. Ta daimonia, kaip ir 
paties Sokrato vartojama vienaskaitos forma, sunkiai per- 
teikiama vertime (antai Ciceronas tai apibūdino kaip Esse 
divinum guiddam, guod daemonion appellat, cui semper pareat 
(De divinat. i, 54 [122]; Stokesas mėgina to daimonion persa- 
kyti tai kaip superhuman beings, tai kaip superhuman things). 
Tad šiame vertime kaltinimo tekste vartojama „daimonai“. 


nusikalsta gadindamas jaunuolius. Kaltinimas teisme jau- 
nimo gadinimu, regis, yra unikalus — kito tokio oficialaus 
kaltinimo klasikiniuose Atėnuose nežinoma“?. Kaltintojai 
plačiau neaiškina, kaip Sokratas „gadina“ jaunuolius, tačiau 
Meletas netrukus pasiduoda Sokrato provokacijai ir pritaria, 
kad Sokratas gadinąs jaunuolius, juos mokydamas nepripa- 
žinti miesto dievų (26b2—6). Šitaip Sokratui pavyksta abu 
kaltinimus susieti — vadinasi, jei kaltinimas dievų nepripaži- 
nimu neteisingas (tai bus parodyta vėliau), tai neteisingas ir 
kaltinimas jaunimo gadinimu. Todėl jis atskirai nesigina dėl 
mokymų, kuriais „gadinąs“ jaunimą, bet tenkinasi įrodydamas 
principinį tokio kaltinimo absurdiškumą. Tačiau situacija yra 
rimtesnė. Abu kaltinimai yra politiniai, tačiau jei Sokratas iš 
tiesų gadina jaunimą - jis ne šiaip nusikalsta bendruomenei ir 
jos vertybėms, bet griauna miesto pamatus. Politinė bendrija 
pati atsako už naujosios kartos ugdybą, kitaip tariant už savo 
socialinę reprodukciją. „Mechanizmas, jei jį galima taip pava- 
dinti, garantuojantis, kad ši ugdyba bus išlaikyta perdavimu iš 
kartos į kartą, buvo tipingas oralinei visuomenei — tai įprotis 


89 Stokes, 11. 

palaikyti rūpestingai kultivuojamą glaudžią kasdienę bend- 
rystę (synousia) tarp paauglių ir jų vyresniųjų [ ... ] Siam tiks- 
lui institucija favorizuodavo homoseksualų ryšį:?? Sofistai, 
prisistatydami profesionaliais politinio gyvenimo sėkmės 
mokytojais, jau ardė šią struktūrą — mokinio ir mokytojo 
ryšys neturėjo asmeninio (nei giminiško, nei erotinio) po- 
būdžio, o perteikiamos žinios buvo prieinamos kiekvienam, 
kas nori ir gali už jas mokėti. Į ugdymą įsiterpiantis raštas 
naujo piliečio tapsmo sąlygas padaro dar anonimiškesnes — 
netrukus Sokratas minės Anaksagoro knygą, kurios pakanka 
bedieviškoms idėjoms pasigauti (žr. paaišk. prie 26d6-8). 
Tačiau Sokratas laikomas pavojingesniu už sofistus, kurie, nors 
ir nemėgstami, Atėnuose veikė palyginti laisvai (pasakojimas 
apie Protagoro persekiojimą dėl traktato Apie dievus veikiausiai 
yra apokrifinis). Sokratiškoji filosofinė ugdyba išoriškai atmetė 
politinį gyvenimą, ar, teisingiau, jį suliejo su privačiąja gyve- 
nimo sritimi. Tokios ugdybos paragavę jaunuoliai, kaip pri- 
pažįsta teisiamas filosofas, „patys bando kitus tardyti. Ir, man 
regis, vėliau jie patys randa didelę gausybę žmonių, kurie mano 
kažin ką žinantys, nors žino mažai arba nieko. Taigi dėl to jų 
tardomieji įniršta ant manęs, o ne ant savęs pačių, ir sako, kad 
esąs kažin koks Sokratas, bjaurybių bjaurybė, ir gadinas jau- 
nuolius“ (23cs-d2). Filosofo paveikti jaunuoliai, užuot kant- 
riai lauke, kol subręs viešai raiškai politinėje erdvėje (kitaip 
negu tautos susirinkimuose dėl jaunumo negalintis dalyvauti 
Eutidemas Gražuolis, tūnodavęs pakinktininko dirbtuvėje, kad 
tik būtų arčiau agoros), faktiškai prisiima ugdytojų funkciją 


90 E. Haveloc, The Muse Learns to Write, New Haven, 1986, p. 4-5. 

ir taip socialinę tvarką apverčia aukštyn kojomis (kaip tas 
pats Eutidemas, ėmęs mėgdžioti Sokratą"). Beje, Alkibiadui 
buvo prikišama dėl to, kad jaunuoliai, sekdami jo pavyzdžiu, 
užuot lavinęsi gimnasijuose, laiką leidžia stebėdami teismus 
ir, kai vyresnieji kariauja, agoroje saką kalbas (Pseudo-Lysias, 
c. Alcib. 22; plg. Aristofano Debesis 1002-1004). Tai šiek tiek 
skiriasi nuo kaltinimų Sokratui, tačiau esmė ta pati — sukeisti 
vyresniųjų ir jaunųjų vaidmenys visuomenėje. 


24c5-8 Meletas [ ... ] užsiima reikalais, kurie jam [... ] 
nerūpėjo. Platonas Sokratui į lūpas deda ironišką nuorodą 
į Meleto (apytikriai „rūpestingojo“; plg. Euthph. 2d; 3a1-3) 
vardo reikšmę: ouden | ... ] emelėsen. Netrukus (25c1-3) Mele- 
tas dar kiečiau apkaltinamas nesirūpinąs (ameleian) dalykais, 
dėl kurių patį Sokratą patraukęs teisman. Tačiau tai nėra tik 
retorinė figūra, paremta kaltintojo vardo ir jo esmės (ne)ati- 
tikimu. Visas Apologijos tekstas prisodrintas veiksmažodžio 
meletūn (daiktavardis — meleté), reiškiančio „užsiimti“, „rūpin- 
tis“, „praktikuoti“, „studijuoti“, vedinių. Akivaizdu, jog meletūn 
Sokratui (o ir jo oponentui) nėra nereflektuotai vartojamas 
kasdienės kalbos žodis. Sofistų ir apskritai v a. pab. — IV a. pr. 
retorinės kultūros leksikoje tai buvo svarbi sąvoka. 

Pradžiai prisiminkime, kaip Platonas apmeta vaizdelį 
„iš natūros“: retorikos gerbėjas Faidras (Phaedr. 228b4-5) iš- 
eina už miesto sienos, ketindamas gamtos prieglobstyje pabūti 
su Lisijo kalbos ritinėliu; jis ketina ją, regis, jau išmoktą atmin- 
tinai, dar ir dar pasikartoti (meletdié). „Kartoti (meletūn) tai, 


91 Apie Eutidemą Gražuolį (nepainioti su sofistu Eutidemu) Atsimi- 
nimuose apie Sokratą pasakoja Ksenofontas (Memorab. iv, 2). 

kas išgirsta“, rekomenduoja sofistiniu „Dvigubų samprota- 
vimų“ autorius. Mat jsiminimo menas (mnūma) — didžiau- 
sias išradimas, naudingiausias išminčiai ir gyvenimui (Dissoi 
logoi 9, 1; 3). Sis prigimti (physis) perkeiciantis kantrus Ziniu 
atrajojimas (jam artima sąvoka — askėsis) sofistų buvo laiko- 
mas ugdybos pagrindu (plg., pvz., Protagora, B 3; 10 DK). 
Tuo atžvilgiu jie buvo nedaug atsitrauke nuo archajinės 
kultūros, kurioje meletė turėjo ypatingą socialinę vertę. Vieno iš 
septynių išminčių, Periandro, garsiausias posakis buvo meleté to 
pan (D. L.i, 99. 6; arba, galbūt, meleta to pan - „rūpinkis viskuo“, 
žr. Stobaeus, Anthol, iii, 1, 172). Be platesnio konteksto sunku nu- 
statyti tikslią šio pasakymo reikšmę. Jei iš tikro jo autorius buvo 
Korinto tiranas Periandras — anot tradicijos, pirmas tiranas apskri- 
tai, tai labai tikėtina jog meletėjam buvo tam tikra tvarkos bend- 
ruomenéje garantija, priešinga laisvam dykinėjimui (skholė)?*. 
92 Anot šaltinių, Periandras uždraudęs Korinto piliečiams įsigyti 
vergų, idant piliečiai nuolat turėtų ką nors dirbti ir neatsiduotų 
skholë - nieko neveikimui (Ephorus, FGH 70 F 179; Heraclidis 
excerpta ex Aristotele, FGH ii, 212, fr. s). Jau visai kitos epochos 
autorius Decimas Magnas Ausonijus (310-395 po Kr.), rem- 
damasis nusistovėjusia graikiškos sąvokos vertimo tradicija, 
„Septynių išminčių vaidinime" (Ludus septem sapientium, apie 
390 po Kr.) Periandro meleté lotyniškai perteikė kaip meditatio 
(Ephyra creatus huc Periander prodeo, / meletë to pan gui dixi et 
dictum iam probo, / Meditationem esse omnem quod recta geras. / 
Is quippe solus rei gerendae est efficax, / Meditatur omne qui prius 
negotium. Kritine teksto publikacija: Monumenta Germaniae 
Historiae: Auctores antiquissimi 5,2: D. Magni Ausonii Opuscula, 
hrsg. von Karl Schenkl, Berlin, 1883, p. 111, eil. 214-218; cituoju 
eilučių naujesnę redakciją: Bruno Snell, Leben und Meinungen 
der Sieben Weisen, München: Heimeran Verlag, 1971*). 

Ne menkesnės svarbos už užsiėmimą bendrijos ar darbo rü- 
pesčiais karinėje graikų visuomenėje buvo kovinės pratybos 
(hai ton polemikon meletai - plg. Thuc. ii, 39; Pl. Leges ix, 865a6). 
Antra vertus, senybių rinkėjas ir keliautojas Pausanijas mini 
tris pirmaprades Helikono mūzas, Atminties (Mnémosyné) 
dukras: Meletė, Mnėmė, Aoidė — „Pratyba“, „Atsiminimas“, 
„Giesmė“ (Paus. Descr. ix, 29, 2-3). Visos šios senovinės mū- 
zos tiesiogiai atstovauja oralinės poezijos kūrybai. Meletė 
čia yra proto pratyba, atminties disciplina, būtina poetinės 
technikos sąlyga. 

Tačiau filosofinis (ikisokratinis) šaunumo-dorybės ug- 
dymas taip pat reikalavo nuolatinio rūpinimosi bei dėmesio 
koncentracijos (epimeleia), buvo artimas ir poetiniam at- 
minties palaikymui, ir karinei įtampai (ponos). Pitagorikai 
sujungė atminties kultivavimą (gymnasia kai epimeleia) su 
moraliniu tobulėjimu: jie ne tik turėjo atsiminti visa, kas 
buvo „dėstyta ir aiškinta“, bet ir kiekvieną vakarą, guldami, 
atmintyje perkratyti visą praėjusią dieną (Aristokseno liudi- 
jimas: 58 D 1 [164] DR) - faktiškai atlikti tai, kas Naujaisiais 
laikais bus vadinama sąžinės sąskaita. Savo ruožtu tiek ka- 
rinis, tiek dorybių srities „nerūpestingumas“ buvo laikoma 
yda (plg. Xen. Oecon. xii, 6-11; xx, 3-6). Sokratas „rūpini- 
muisi" suteikia naujo pobūdžio politinį matmenį. Meletė, 
kaip bendrijos tapatumą palaikančios poetinės išminties 
prielaida, kaip karinės visuomenės dorybė ir kaip paideia 
pamatas, yra svarbi politinei bendruomenei. Piliečiams rūpi, 
kad jaunimas, perimdamas tradicinę išmintį ir įgūdį, įgytų 
reikiamas pilietines dorybes. Sofistai savo ruožtu palaikė ir 
plėtojo mnemoninę ugdybą kaip būtiną retorikai, be kurios 

neįsivaizduojamas geras (sėkmingai veikiantis) politikas. 
Tačiau Sokratas, ragindamas rūpintis siela pirmiau negu visa 
kuo gyvenime (30b) ir „bandydamas kiekvieną [ ... ] įtikinti 
niekuo savu nesirūpinti pirmiau, nei bus pasirūpinta pačiu 
savimi“ (36c), apverčia įprastinę politinę filosofiją. Asmeninis 
tobulėjimas nebėra diktuojamas į paviršutiniškai suprastą 
tradiciją atremtos politinės pragmatikos. Meletui prikiša- 
mas nesirūpinimas polio vertybėmis kyla iš to, kad Meletas 
nerūpi sau pačiam. Jis rūpinasi jaunimo ugdymu, bet nesirū- 
pina (tai yra kritiškai neieško), kas yra ugdymo pagrindas ir 
tikrasis ugdytojas. Puotoje analogišką savo padėtį išpažįsta 
Alkibiadas: „[Sokratas] priverčia mane pripažinti, kad pats 
daug ko stokodamas, vis dar nesirūpinu pačiu savimi, bet esu 
atsidėjęs atėniečių reikalams“ (Symp. 216a5). 

Žaismingiau analogišką šaknų mel- sąskambį Platonas 
pavartos Parmenido įžangoje (126c): filosofijos gerbėjai 
Atėnuose ieško tokio Antifonto, mat šis, būdamas paaug- 
lys, rimtai praktikavęs (diemeletésen) filosofija, tad galėsiąs 
atpasakoti kadaise buvusią Zenono ir Sokrato diskusiją. 
Pasirodo, filosofiją šis jau užmetęs, dabar labiausiai domisi 
žirgais (tekste priešinama prasmingas filosofijos diameletan 
ir žirgininkystės diatribein, kaip beprasmis laiko leidimas). 
Tačiau kodėl gi neužėjus, gyvenąs čia pat, Melitėje (oikei de 
eggys en Melitéi) - Atėnų rajone į rytus nuo agoros. Rajono 
pavadinimas lemia gera — smalsuoliai pasakojimą vis dėlto 
išgirsta. 

Valstybėje Platonas kalba apie „Nerūpestingumo“ upę 
(Ameléta potamon — Resp. 621a), pomirtiniame pasaulyje te- 
kančią Užmaršties („Lėtės“) slėniu. Tai i$ jos lemta be saiko 

gerti nepasiekusiems tobulumo ir, prieš pradedant nauja 
gyvenima, pamiršti visa pomirtine patirtį”. 


24c10 Nagi, ateik man čionai, Meletai. Šiuo kreipimusi 
prasideda erótësis (kaltintojo apklausa)?*. Anot Toddo, be 
Apologijos išliko dar keturios tokios apklausos (Lysias 11, 12, 
15; Isaios 11), kiti tyrinėtojai, traktuodami šaltinius plačiau, 
randa jų kiek daugiau”. Šiaip ar taip, anuomečiuose šalti- 
niuose erotėsis „stenograma“ yra retenybė. Meleto apklausą 
sudaro dvi dalys. Pirma dalis skirta atmesti kaltinimą jau- 
nimo gadinimu, ji sudėta iš dviejų padalų: a) parodoma, 
kad Meletas iš tiesų nesirūpina jaunimo ugdymu, o jei 
tik vienas Sokratas gadintų jaunimą, tai būtų didelė laimė 


93 Lietuviškojo vertimo komentaruose upės pavadinimas aiš- 
kinamas taip: „pažodžiui: jupé, nusinešanti visus rūpesčius“ 
(Platonas, Valstybė, vertė Jonas Dumčius, antras pataisytas leid., 
Vilnius: Pradai, 2000, p. 455). Tokia samprata įtikinamai paneigta: 
Jean-Pierre Vernant, „Il fiume Amėlės e la melėtė thandthou“, 
in: idem, Mito e pensiero presso i Greci: Studi di psicologia sto- 
rica, Torino: Einaudi (Piccola Biblioteca Einaudi: Storia), 2001, 
p. 125-143 (pranc. orig.: Mythe et pensée chez les Grecs: Études de 
psychologie historique, Paris, 1985”) — Ero mite kalbama ne apie 
„rūpesčius“, bet apie „rūpinimąsi“, kaip dorybę. 

94 E. M. Carawan, „Erotesis: Interrogation in courts of four-century 
Athens“, in: GBRS, 24, 1983, p. 209-226; S. C. Todd, „Advocacy, 
logography and erótésis in Athenian lawcourts“, in: Thinking 
like a lawyer (essays on legal history and general history for 
John Crook on his eigetieth birthday), ed. by. Paul McKechnie, 
(Mnemosyne supplements, 231) Leiden: Brill, 2002, p. 151-165. 

95 S. C. Todd, „Advocacy, logography and erétésis in Athenian 


lawcourts^ p. 156. 

miestui (24c-25c); b) atkreipiamas dėmesys, jog neįtikėtina, 
kad Sokratas gadintų jaunuolius tyčia, juk taip darytų žalą 
sau pačiam (25C5—26a). Antra dalis skirta paneigti Meleto 
kaltinimus „bedievybe“ (26a-27e). 

Komentatoriai kartais užjaučia Meletą ~ Platonas jį 
verčiąs kvailai atsakinėti į naiviai suktus klausimus. Galbūt 
Platonas kerštingai stengiasi diskredituoti kaltintoją, o gal 
Platonas-Sokratas pačius Meleto kaltinimus traktuoja ne- 
rimtai?“? Vienas iš galimų atsakymų - tai, ką rašąs Platonas, 
esą „istorinis tikslumas: Meleto atsakymų kvailumas pri- 
skirtinas paties Meleto kvailumui“??. Komentatoriai (kad ir 
Stokesas) svarsto, kaip Meletas būtų galėjęs taikliau atšauti į 
Sokrato klausimus. Tačiau taip svarstant neįvertinama meninė 
tiesa: Platonas piešia konkretų charakterį, žmogų, iš esmės 
nesuprantantį filosofo ir filosofijos. Nesvarbu, ar „tikrasis“ 
Meletas buvo bukokas žmogus - veikiausiai taip. Svarbu, 
koks žmogus Platono pasakojime yra svetimas filosofijai. 
Gana pastebėti meistrišką autoriaus štrichą: „Esama dviejų 
atsakymų rūšių, įprastų kituose [Platono] dialoguose, bet 
jų čia niekada nevartoja Meletas: jis niekad nesako, jog jam 
atrodo esant taip ir taip, ir kad jis mano, jog esą ar nesą taip, 
kaip Sokratas sakąs.“ Jis tiesiog tvirtina: „sakau...“ (lego)?*. 
"Toks žmogus iš tiesų patenka ne į Sokrato dialektikos, bet į 
paties pasirinktos teismo (politikos) retorikos spąstus: pri- 
pažinti klystas — taigi ir sakyti tiesos — jis negali. Sokratas 

96 Plg. M. C. Stokes, 128. 
97 L. Reid Smith, „The interrogation of Meletus: Apology 24C4-28a1“, 


CO, 45, 1995, P. 372. 
98 L. Reid Smith, op. cit., p. 380. 

jį įstumia į aklavietę tikrai absurdiškais klausimais, tačiau 
kaip tik tokie klausimai visiems turi parodyti, jog absurdišką 
situaciją kuria ne filosofo klausimai, o kaltintojo noras reto- 
riškai manipuliuoti klausytojais: ,So.: Visi atėniečiai, kaip 
rodos, jaunuolius daro gražius ir gerus, išskyrus mane - tik 
aš vienas juos gadinu. Ar šitaip teigi? — Me.: Labai smarkiai 
tai tvirtinu“ (25a9-11) 


24du kas jaunuolius daro geresnius? - Įstatymai. Hoi 
nomoi graikui buvo neabejotina vertybė. Sokratas irgi ja ne- 
abejoja, bet neleidžia Meletui prisidengti įstatymais, ven- 
giant konkretaus atsakymo, kokie asmenys teisingai ugdo 
jaunuolius. Meletas įvardijo Sokratą kaip jaunimo gadintoją, 
tad tegu įvardija ir jaunimo gerintojus. Antra vertus, Kritone 
personifikuoti Įstatymai pasirodo kaip savarankiškas veikėjas, 
tiriantis patį Sokratą (Crito soa—s4d). 


24e9 Prisiekiu Hera. Priesaika Hera būdinga moterims. 
Anot Calderio, ji išreiškia apsimestinį gėrėjimąsi??. Dar Zr. 
paaišk. prie 17bo. 


2564—5 tyčia darau šį tokį didelį blogį? Tai vienas iš 
vadinamųjų Sokrato paradoksų: niekas nedarąs blogo savo 


99 William M. Calder 11, „The oath by Hera in Plato“, in: Mélanges 
offerts à Édouard Delebecque, Aix-en-Provence: Publications of 
the Université de Provence, 1983, p. 33-34. Sokratą prisiekinéjus 
Hera gausiai mini ir Platonas (dar žr.: Gorg. 449d; Hipp. maj. 287a, 
291e; Phaedr. 230b; Theaeth. 154d), ir Ksenofontas (Memor. i, s, 
5; ili, 10, 9; 11, 5; iv, 2, 9; 4, 8). 

noru'??, Drauge su kitais dviem („dorybė yra žinojimas“ 


ir „visos dorybės yra viena“) jie davė pagrindą tradicinei 
nuomonei apie Sokrato „etinį intelektualizmą“, moralinę 
elgseną tiesiogiai (ir naivokai) siejantį su intelektiniu paži- 
nimu. Tuo tarpu naujausios studijos akcentuoja šių Sokrato 
„paradoksų“ intelektualinį ir literatūrinį kontekstą". Kai 
kurie sofistai (bent taip jų nuomonę rekonstruoja Platonas) 
teigė, jog „niekas nėra teisingas savo noru ir peikia neteisin- 
gumą tik iš bailumo arba senatvės, arba kokios kitos nega- 
lios, nes neįstengia dorai elgtis“ (Resp. ii, 366d, J. Dumčiaus 
vert.). Tad ir atvirkščias Sokrato teiginys suvoktinas kaip 
poleminis sofistų atžvilgiu. Į paradoksą jis atsako paradoksu. 
Antra vertus, teismo situacijoje šis teiginys ne tik sustiprina 
kaltinamojo poziciją ir visiems parodo, kad kaltintojas nėra 
susimąstęs apie moralinio blogio kilmę, bet savo paradok- 
salia forma provokuoja ir atėniečius svarstyti, kodėl žmonės 
elgiasi neteisingai, taigi — ir kas yra teisingumas. Protagore 
Sokratas principą, kad niekas nesielgiąs neteisingai savo 
noru, pritaiko kalbėdamas apie taurų žmogų, kuriam pikta 
daro jo paties tėvynė: tai žinodamas jis nukenčia, susitaiko 
ir netgi prisiverčia ją girti. Nesunku atspėti, kad tai prana- 
šystė apie save patį (Prot. 345d-346b). Kritone šis paradok- 
sas pateikiamas kaip imperatyvas: „Sakome, kad nereikia 
neteisybės daryti tyčiomis nė jokiu atveju, ar vienu kartu taip, 


100 Plačiau žr.: T. Brickhouse, N. Smith, „The Socratic Paradoxes‘, 
in: The Blackwell Companion to Plato, ed. H. Benson Malden, 
Blackwell, 2006, p. 263-277. 

101 Kad ir plačiai diskutuota knyga: Roslyn Weiss, The Socratic 
Paradox and Its Enemies, University of Chicago Press, 2006. 

kitu — kitaip?“ (Crito 49a4—5) Sokratas primena Kritonui, 
kad prie šios išvados jie priėjo „seniai“, „rimtai tarpusavyje 
svarstydami" (spoudéi dialegomenoi — Crito 49210). Tyčia 
(t. y. sąmoningai) bloga daryti būtų galima tik tada, kai jau 
žinotume, kas yra gera ir kas bloga, kas teisybė ir kas netei- 
singumas. Tačiau toks žinojimas ar jo siekimas tiesiogiai 
susijęs su rūpinimusi savo siela, o šiam rūpinimuisi atsida- 
vęs žmogus sąmoningai blogo nedarys. Tad teiginys, kad 
niekas nedaro blogo sąmoningai vienaip nuskamba kas- 
diene patirtimi besivadovaujančiam žmogui, tokiam kaip 
Meletas, kitaip — filosofiškai pažengusiam pašnekovui - kad 
ir Kritonui. Tik pirmajam jis gali atrodyti kaip paradoksas, 
tiksliau — keistas teiginys, iš dalies prieštaraujantis gyvenimo 
faktams, bet neįveikiamas „logiškai“ (išties, kas gi norėtų 


daryti bloga dėl to, kad tai yra bloga?). 


26d1-2 aš nei saulės, nei mėnulio nepripažįstu esant 
dievais? Anot Hesiodo, šiedu šviesuliai esą titanų vaikai: 
Urano ir Gajos vyriausioji dukra Tėja, sugulusi su savo bro- 
liu Hiperionu, pagimdė sūnų Heliją (Saulę) ir dvi dukte- 
ris - Selėnę (Mėnulį) ir Eos (Aušrą) (Hes. Theog. 371-374). 
Keliaujantis per dangų Helijas (Il. 8, 68; Hes. Theog. 760—761) 
viską regi, tad yra nusižengimų ir priesaikų liudyto- 
jas (plg. Il. 3, 277; 19, 259). 

Sokratas teisme nebuvo kaltintas atmetąs Saulės ar 
Mėnulio dieviškumą, tačiau gintis nuo kaltinimo bedievyste 
jis pradeda nurodydamas konkrečius „dievus“, matyt taip 
norėdamas parodyti Meleto ryšį su „senaisiais kaltintojais“ ir 
paneigti savo sąsajas su gamtos filosofais (žr. paaišk. toliau). 

Saulė ir Mėnulis aptariami tradicinėje graikų mitologijoje 
ir galbūt atėniečių buvo gerbiami privačiai (plg. Leges 
887d7-e7)!““, tačiau Atėnuose (kaip ir daug kur Graikijoje) 
jie nepriklausė prie miesto dievų ir neturėjo atskiro kulto. 
(Antai Aristofano Taikoje vaizdžiai supriešinami helenų 
aukojimai olimpiečiams su barbarų aukojimais Saulei ir 
Mėnuliui; Pax 406-411). Tad Meletas, noriai atsakydamas į 
Sokrato klausimą teigiamai, leidžiasi nuvedamas į šoną nuo 
savo paties iškelto kaltinimo, kad filosofas nepripažįstąs 
miesto dievų. 

Verta paminėti, kad Sokratas ne tik nutyli, ką manąs apie 
dangaus kūnų dieviškumą, bet ir neapeliuoja į savo pamaldumą 
Apolonui, nors, regis, tai būtų jam naudinga - mat Helijas v a. 
imamas tapatinti su Apolonu. Tai pirmąsyk neabejotinai 
atspindima Euripido Faetonte (fr. 781 Nauck? / 225 Diggle) - 
čia Faetonto motina okeanidė Klimenė, apraudodama sūnų, 
skundžiasi, kad pastarąjį pražudęs Helijas ne veltui esąs va- 
dinamas „Apolonu“ („Naikintoju“). Tad Apolono vardas 
nutylimas ir Čia (Zr. paaišk. prie 20e8). 

Puotoje Alkibiadas pasakoja matęs Sokratą auštant besi- 
meldžiantį Saulei (Symp. 220ds) — taip į dionisišką dialogo 
kontekstą matyt įpinamas apoloniškasis motyvas. 


102 de Strycker-Slings, 122—123 teigiama, kad ši Įstatymų vieta ne- 
abejotinai liudija buvus platų dviejų didžiųjų šviesulių kultą. 
Deja, argumentuojant apeinamas klausimas, ar tikrai apeigos, 
atliekamos Saulei ir Mėnuliui tekant bei leidžiantis, t. y. tam 
tikru paros metu, buvo skiriamos tiesiogiai šiems šviesuliams. 

26d6-8 Anaksagora manai kaltinti, brangusis Meletai? 
[...] manai juos [... | nežinant, kad Anaksagoro Klazome- 
niečio knygos kupinos tokių teiginių? 

Anaksagorą manai kaltinti? Sokratas, nieko nesakydamas 
apie savo paties pažiūras, nurodo tikrąjį teiginio, kad svar- 
biausi dangaus kūnai tesą akmenys, autorių — Anaksagorą. 
Anot Hipolito, Anaksagoras manęs, kad saulė ir mėnu- 
lis esą nuo sukimosi ratu eteryje užsiliepsnoję akmenys 
(A 42.6 DX). Kiti šaltiniai anaksagoriškąją saulės medžiagą va- 
dina mydros — iki raudonumo įkaitusia (tikėtina, kad metalo) 
mase (žr. A 1.8 DK; A 19 (Olympiod.) DK; A72 DK; schol. in 
Apoll. Rhod. i, 498)'9*. 


Anaksagoras gimė Klazomenuose, Jonijoje, turbūt apie 
soo m. Mirė 72 metų Lampaskoje, nelabai toli nuo savo gim- 
tojo miesto. Į Atėnus jis atvyko dvidešimtmetis (vienų auto- 
rių nuomone apie 480 m., kitų — 462 m. Periklio kvietimu), 
sakoma, jog pragyveno šiame mieste tris dešimtmečius, t. y. 
iki 450 m. Jo intelektualinė įtaka siekė tokius atėniečius kaip 
Periklis ir Euripidas. Neaišku, ar Sokratas, gimęs 470 m., buvo 
bendravęs su juo asmeniškai. Anot Plutarcho (Periklis 32), 
Anaksagoras drauge su Feidiju ir Aspasija 433/432 m. buvo 


103 Po Dielso-Kranzo standartinio ikisokratikų rinkinio pasirodė 
naujų komentuotų Anaksagoro leidimų: Anassagora, Frammenti 
e testimonianze: Sulla natura, a cura di Giovanni Gilardoni e 
Giampiero Giugnoli, Milano: Bompiani (Testi a fronte 66), 
2002; Patricia Curd, Anaxagoras of Clazomenae. Fragments and 
Testimonia: a text and translation with notes and essays, Toronto: 
University of Toronto Press (The Phoenix Presocratics, 6), 2007. 

apkaltintas dievų nepripažinimu ir dangaus reiškinių ty- 
rimu pagal vad. Diopeito psefismą (įstatymą; 432—431 m.), 
draudusį nepripažinti dievų ir aiškinti dangaus reiškinius 
(Plut. ibid.)?*, Nuo mirties bausmės mąstytoją išgelbėjusi 
tik Periklio iškalba ir įtaka. Vis dėlto Anaksagoras turėjęs 
palikti Atėnus. Chronologiniai bei dalykiniai neatitikimai, 
taip pat vienalaikių šaltinių (pvz. Platono) tyla ir filosofo 
procesą, ir pati Diopeito įstatymą skatina laikyti vélyvu 


doksografy pramanu!0s, 


Įstatymuose (221a-222c) Atėnietis, kurdamas naują ug- 
dymo projektą, tarsi persvarsto Sokrato gynybos strategiją: 
„Mums sakoma“, kad su šventa pagarba dievams nesuderinama 
tyrinėti „aukščiausią dievą“ (ton megiston theon), visatą (holon 
ton kosmon) ir ieškoti priežasčių (tas aitias). Tačiau, nepažįs- 
tant dangaus kūnų judėjimo, apie dievus gali būti kalbama 
klaidingai ir nepagarbiai. Antai „mes, graikai“, beveik „visi 
meluojame“ apie „didžius dievus“, Saulę ir Mėnulį, vadindami 
juos planetomis — t. y. „klajojančiomis [žvaigždėmis]“ o iš 
tiesų tuodu dievu juda pastoviomis orbitomis. Tad jaunimas 
turįs studijuoti astronomiją, idant išvengtų piktžodžiavimo 


104 Kai kas nuorodą į Diopeito psefismą mato pirmiau aptartoje 
Įstatymų vietoje (Leges 821223; plg. Platone, Le Leggi, traduzione 
di Franco Ferrari, note di Silvia Poli, Milano: Rcs Libri/BUR, 
2007, p. 663, n. 95). 

105 Anaksagoro bylos istoriškumu radikaliai suabejojo K. Dover, 
„Ihe freedom ofintelectualin Greek society“ in idem, The Greeks 
and their Legacy. Collected Papers 11, Oxford: Blackwell, 1988, 
P- 134-158 (dėl Anaksagoro bylos abejotinumo £r. p. 140—141). 

dievams, tartų gera linkinčius žodžius aukodamas ir maldingai 
kalbėtų maldas. Tokiu būdu Atėnietis astronomijai suteikia 
teologijos statusą, o dangaus kūnų išmanymą padaro tikro 
maldingumo sąlyga — jei Sokratas būtų taip kalbėjęs teisme, 
gal ir būtų buvęs išteisintas, bet pasakęs netiesą, kad jam rūpi 
gamtos filosofija. 


Anaksagoro knygos. Žinoma tik viena (ir veikiausiai vienin- 
telė) Anaksagoro knyga Apie prigimtį (Peri physeos) parašyta 
apytikriai 466 m. Sunku pasakyti, kodėl Apologijoje pavartota 
daugiskaita knygos. Galimas daiktas, veikalą sudarė daugiau 
negu vienas ritinys, nors negausus išlikusių fragmentų kie- 
kis liudytų priešingai — kad tai buvęs vienatomis kūrinys. 
Patsai Sokratas Faidone tą knygą sakosi girdėjęs skaitomą 
(97b8-c1), o paskui ir nusipirkęs (98b3-5). Spėjama, kad 
Apologijoje kalbama apie pirkimą „iš antrų rankų“, beje, pa- 
lyginti pigiai — ne daugiau kaip už drachmą. Atėnų orches- 
troje buvęs atviras nespecializuotas turgus (minimas Timajo 
Sofisto, Lex. Plat., s.v.), kaip parodė kasinėjimai — beveik 
agoros centre'“*. Primindamas, kad Anaksagoro knyga buvo 
laisvai pardavinėjama, Sokratas ne tik nurodo, kad pastarojo 
„bedieviškoms“ pažiūroms pasklisti tarpininkų nereikėjo, nes 
jaunuoliai galėjo jas perimti tiesiai iš Anaksagoro veikalo, 
bet ir leidžia suprasti, jog iki šiol atėniečiai jų perteikimą 
faktiškai toleravo. 


106 J. Ferguson, „An Athenian remainder sale“, in: CPA 65, 1970, p. 173; 
R. Brumbaugh, „The book of Anaxagoras‘, in: AncPhil, 11, 1991, 
P. 149-150. 

27ai—2 panašus į lyg mįslę sukürusjji, i&méginantj. 
Sokratas ironiškai vartoja žodžius, primenančius orakulo 
ištarmės aptarimą — Meletas irgi užmenąs mįslę bei norįs 
išmėginti Sokratą (plg. paaišk. prie 21b3—4). 


2701-2 pripažinti ir daimoniškus, ir dieviškus veikimus. 
Sokrato samprotavimas visai skaidrus: 


a. Sokratas pripažįsta daimoniškus veikimus; 
b. daimoniški veikimai kyla iš daimonų; 

c. daimonai yra (dievai arba) dievų vaikai; 

d. taigi Sokratas pripažįsta dievus. 


Vis dėlto atidesnis skaitytojas turėtų truputį nustebti ~ 
apie kokius „veikimus“ (arba „dalykus“ — pragmata) čia 
kalbama? Neveltui ir atėniečiai šioje kalbos vietoje vėl ima 
triukšmauti. Sokratas pagaliau prabyla apie kaltinimo bedie- 
vybe esmę — savo „daimonišką ženklą (balsą)“. McPherranas 
net teigia, jog „turime rimtą pagrindą manyti, kad Sokrato dai- 
monion buvo pagrindinis [kaltinimo] taikinys“? (Žr. paaisk. 
prie 31d3-4.) 


27d8-9 neteisėti dievų vaikai, gimę [ ... ] iš nimfų. 

vaikai, dievų sugyventi su nimfomis, pirmąkart kaip 
daimonai įvardijami tik Sokrato Apologijoje. Galbūt tai tie- 
siog Platono ad hoc sugalvota versija, bet veikiausiai jis 
remiasi paplitusiais liaudies tikėjimais. Daimonai graikų 


107 M. L. McPherran, The Religion of Socrates, University Park: 
Pensylvania University Press, 1996, p. 134. 

mitologijoje suprantami labai jvairiai’®®. Archajiniais laikais 

skirtumo tarp dievų ir daimonų lyg ir nebrėžta — scholiastas 

iš esmės teisingai sako, kad Homeras „dievus vadina daimo- 
nais“ (Il. 1, 222; i, 36 Dindorf). Tačiau lygiagrečiai daimonai 

minimi kaip žemesnės dievybės, esančios arčiau žmonių: jau 

Hesiodas juos vadina žemėje besilaikančiais žmonių sargais — 
tai esą mirę Aukso amžiaus žmonės (Opera, 121—125). Pats 

vardas „daimonas“, nuo senovės kildinamas iš „dalyti“, gali 

būti tiesiogiai siejamas su likimo lėmimu (plg. „jis sukratė 

burtus ir padalijo dalias (daimonas t'edassato)" — viz a. pab. 
poetas Alkmanas, 65 Page; „daimonas parengė man lygiai tokį 

pat galą“ — Sofoklis, Antigonės iv epeis., 1 antistr.), t. y. su tie- 
sioginiu dalyvavimu žmonių reikaluose. Dervenės papiruse 

beveik neabejotinai daimonai vadinami „žmonių gydytojais“ 
ir „dievų patarnautojais“ (iii, 4, 7), kitaip sakant, žemesniais 

už dievus ir aukštesniais už žmones °. Tokia išskydusi graikų 

mitologijos terminija Sokratui naudinga. Jis vengia pabrėžti 

skirtumą tarp „dievų“ ir „daimonų“ — Eutifrone net sakosi 

esas Meleto kaltinamas naujų dievų kūrimu - phėsi gar me 

poiétén einai theon (Euthphr. 3b1—2). Kaltinime teigiama, kad 

Sokratas nepripažįsta miesto dievų ir įveda naujus daimonus. 
Tačiau daimonai irgi gali būti laikomi dievais, tad kaltinimas 

visiška bedievyste turi būti atmestas (žr. toliau). 


108 Iš naujesnių darbų žr. E. Cuniberto, „Etimologia e mitologia del 
daimon‘, in: Arte e Daimon, a cura di D. Angelucci, Macerata: 
Quodlibet, 2005, p. 15-27. 

109 Dervenés papiruso daimonologija vargu ar jmanoma nuosekliai 
rekonstruoti, čia ja pasinaudojame tik kaip pavyzdžiu. 

gimę |... ] iš nimfų. Gr. daiktavardis nymphé reiškia 
„merginą“, „jauną moterį, o drauge mitologines moteriškas 
būtybes, atstovaujančias gamtos galioms, įvardijamas kolek- 
tyviniais vardais pagal „gyvenamąją“ vietą: Meliadės, Driadės, 
Hamadriadės gyveno miškuose ir medžiuose, Oreadės — kal- 
nuose, Najadės šaltiniuose bei upėse ir pan. „Jos nepriskaito- 
mos nei prie mariųjų, nei prie nemariųjų: ilgai jos gyvena ir 
minta dievų penu, ratelius dailiai eidamos tarpe nemariųjų. 
Su jomis Silenai ir aštriažvilgsnis Argo žudikas [Hermis] su- 
gula mieluju olų glūdumoje. [ ... ] O kai išpuola joms mirties 
dalia, nudžiūva žemėje įsišakniję dailieji medžiai, susiraukš- 
lėja žievė, nukrenta šakelės, o drauge ir nimfos siela šviesųjį 
pasaulį palieka“ (Hymn. homer. ad Aphr. 259—272) Nimfos yra 
svarbios Faidro dialoge (230b7, 238d1, 241e4, 262d3, 263ds), 
tačiau tenjos traktuojamos veikiau kaip žaismingas įkvėpimo 
įvaizdis, negu kaip realios būtybės. 


neteisėti dievų vaikai. Sokrato samprotavimas apie „ne- 
teisėtus dievų vaikus“, puikiai išsitenkantis graikų liaudiško- 
sios mitologijos rėmuose, kiek trikdo komentatorius. Negi 
filosofas galėjo rimtai tikėti, kad mirtingieji su pusdieviais 
ar mirtingaisiais sugyvena palikuonių? Heitschas savo iš- 
samiame komentare apskritai apeina mitologinį klausimo 
aspektą ir tenkinasi išryškindamas jo loginę sandarą'!9. 
Brickhouse'as ir Smithas primena, jog Eutifronui Sokratas 
pasisako (Euthphr. 6a6-8), jog turįs stoti prieš teismą dėl to, 
kad netikįs amoraliais padavimais apie dievus (akivaizdžiai 


110 Heitsch, p. 112—115. 

tokiais kaip Dzeuso kerštas savo tévui, Urano iškastravimas; 
plg. Hes. Theog. 176-181, 729—740). Komentatoriai klausia, 
ar Sokratas Apologijoje kalbas nuoširdžiai ir, ieškodami at- 
sakymo, pasimeta tarp „istorinio“ Sokrato ir Platono ku- 
riamo personažo: „Sokratas nesako negalįs priimti idėjos, 
kad dievai turį palikuonių iš sueities su mirtingaisiais arba 
kitomis būtybėmis, stokojančiomis pilno dievų statuso; nėra 
ir jokio senovinio liudijimo, kad Sokratas būtų atmetęs šį 
standartinį požiūrį! 

Taip svarstant nuvertinamas literatūriškai svarbus 
epizodas, atskleidžiantis pirmiausia Meleto mąstymo po- 
būdį. Reikia turėti galvoje, kad Atėnų teisė buvo proce- 
dūrinė, t. y. numatė teisminės praktikos taisykles, bet ne 
„substancinė“ — ji nepateikdavo abstrakčių sąvokų (kad ir 
„maldingumo“) tikslių apibrėžimų!!?. Tokioje teisės sis- 
temoje kaltintojo paaiškinimai įgauna lemiamą reikšmę. 
Sokratas neginčija, kad asebeia yra nusikaltimas, čia jis 
net nebando nustatinėti maldingumo apibrėžties, kaip 
darė Eutifrone!?. Klausimus kaltintojui jis kelia pastarojo 


11 Brickhouse; Smith, Routledge philosophy guidebook to Plato and 
the trial of Socrates, p. 113. 

112 Žr. „Living Freely as a Slave of the Law: Notes on Why Soc- 
rates Lives in Athens“, in: P. Flensted-Jensen, T. H. Nielsen, 
and L. Rubinstein (eds.), Polis and Politics: Studies in Greek 
History (presented for M. H. Hansen), Copenhagen: Museum 
Tusculanum Press, 2000, p. 544. 

113 Plačiau žr. W. A. Heidel, „On Plato's Euthyphro^ in: TAPhA, 31, 
1900, p. 163-181; R. E. Versényi, Holiness and Justice: An interpreta- 
tion of Platos Euthyphro, Lanham, 1982; Mark McPherran, „Piety, 
justice, and the unity of virtue’ in: JHPh, 38, 2000, p. 299-328. 

mąstymo plotmėje. Meletas tiki, kad dievai gali susilaukti 
vaikų su mariaisiais taip pat, kaip žirgai su asilais. Filosofas 
priima šią prielaidą. Tačiau Meletas kaltinime patsai parašė, 
kad Sokratas, įvedinėja naujus daimonus (tiesa, čia turime 
prisiminti ta daimonia ypatingumą; žr. paaisk. prie 24b8-c1). 
Jei kaltintojas mėgintų išsisukinėti, sakydamas, kad daimonai 
nėra dievai, tai turi pripažinti, kad pastarieji yra dievų vaikai. 
Taigi pripažindamas daimonus (tegu ir naujus), Sokratas 
pripažįstąs dievus. 

Sokratas nesidalija nei su Meletu, nei su klausytojais 
savo „teologinėmis“ pažiūromis ar nuomone apie „faktinį“ 
dievų (ne)buvima. Eutifrone susilaikydamas nuo galutinės 
išvados, kas yra ,maldingumas“'™, Sokratas nežino, ir kas 
yra jo priešybė — asebeia — absoliučia prasme. Tačiau jis 
žino, kad tiesa turi būti logiškai nuosekli. Jam gana, kad 
Meletas, kad ir kokios naivios būtų jo religinės pažiūros, 
savo atsakymais neturi teisės prieštarauti patsai sau, todėljo 
metamas kaltinimas asebeia yra niekinis. Meleto apklausos 
epizode Platonas atskleidžia skirtumą tarp tradicinio juridi- 
nio erėtėsis ir filosofinio elegkhos. Sokratas ¿ia nereikalauja iš 
Meleto išorinių savo kaltės įrodymų, nors tai būtų natūralu 
teisminiame tyrime. Įrodinėjimas negali remtis atsitiktine 
regimybe, bet turi vesti į tiesą nuoseklia argumentų plėtote 


ir jy tikrinimu! P, 


114 C. C. W. Taylor, „The end of Euthyphro^, in: Phronesis, 27, 1982, 
p. 109-118. 

us Plg. L.-A. Dorion, „La subversion de l'elenchos juridique dans 
l'Apologie de Socrate", in: Revue Philosophique de Louvain, 88, 
1990, p. 311-344. 

28b3 Ar nesigėdiji. „Gėda“, „gėdinga“ (aiskhynė, ais- 
khron)!!? — dar viena vertybinė sąvoka (greta „šaunumo“, 
„išminties“), kuriai Sokratas teikia visai kitokį turinį negu 
miesto bendruomenė. Gėdos kultūra būdinga uždaroms 
bendruomenėms, kuriose žmonės gyvena akis į akį ir turi 
nuolat joje palaikyti savo statusą. Tiek karinei-aristokrati- 
nei ideologijai, tiek kasdieniam mąstymui ši „gėda“ menkai 
tesisieja su moralės dalykais. Veikiau tai kažkas, kas nesude- 
rinama su socialiniu vaidmeniu, statusu. Netrukus Sokratas 
iš esmės perdirbs Achilo istoriją, kerštą ir šlovės siekimą pa- 
versdamas pareigos vykdymu ir klusnumui sąžinei (žr. paaišk. 
prie 28c8—d3). Šitaip dedamas pagrindas „kaltės kultūrai“, 
implikuojančiai vidinę atsakomybę, kaltės ir garbės, nepri- 
klausomos nuo aplinkos vertinimo, sampratą. 


116 Retorinės manipuliacijos „gėdos“ sąvoka aptartos (gan pavir- 
šutiniškai) J. Roisman, The Rhetoric of Manhood: Masculinity 
in the Attic Orators, Berkley-Los Angeles-London: University 
of California Press, 2005, p. 64-83. Dar žr. Oona Eisenstadt, 
„Shame in the Apology‘, in: Politics, Philosophy, Writing: Plato’s 
Art of Caring for Souls, ed. with an introd. by Zdravko Planinc, 
Columbia and London: University of Missouri Press, 2001, p. 42— 
59. Plačiau apie gėdos kultūrą Antikoje Zr: A. W. H. Adkins, Merit 
and Responsibility: A Study in Greek Values, Oxford: Clarendon 
Press, 1960; H. Lloyd-Jones, , Honour and shame in ancient 
Greek culture^ in: Greek Comedy, Hellenistic Literature, Greek 
Religion and Miscellanea: The Academic Papers of Sir H. Lloyd- 
Jones, Oxford: Clarendon Press, 1990, p. 253-280; B. Williams, 
Shame and Necessity, Berkley: University of California Press, 1993; 
D. L. Cairns, Aidos: The Psychology and Ethics of Honour and Shame 
in Ancient Greek Literature, Oxford University Press, 1993. 

28b6 Negražiai kalbi, žmogau. Toks „kreipinys — ypač 
šaltas ir beasmenis“ (Brisson, ad loc.). 


28c3 Tetidės sūnus. Achilas; Tetidė — jūrų dievo Nerėjo 
ir nimfos dukra. 


28c8-d3 ,po Hektoro prirengtas krytis' [ ... | prie pūstašo- 
nių laivų, kaip žemės našta. Gan laisvai cituojama Iliados vieta 
(xviii, 96; 98; 104). Homeriškojo Achilo intencijos čia transfor- 
muojamos: tiesa, kad herojusjaučia kalte dėl draugo mirties, tačiau 
šis jausmas gimdo kerštą, o ne „bausmę nusikaltėliui“, kaip teigia 
Sokratas. Iliadoje Achilas, kaip tipingas „gėdos kultūros“ žmogus, 


svajoja apie pomirtinę šlovę, laimimą koviniu šaunumu: 


Krisiu ir mirsiu ramiai, bet pirmiau sužibėsiu dar šlove 
Ir aukštakrūtę ne vieną trojėnę ir dardanę dailią 
Graudžiai priversiu kūkčioti [... ] 

(Il. 18, 121-123; A. Dambrausko vert.) 


Platono laikų skaitytojai (taip pat ir įsivaizduojamieji 
Sokrato klausytojai) turėjo žinoti ir kitą reikalo pusę: Patroklo 
lydimas Achilas, Hade sutikęs Odisėją, ne džiūgauja, išgirdęs 
kad tarp gyvųjų tveria jo šlovė (ko labiausiai troško būdamas 
gyvas), bet atvirai gailisi, praradęs žemiškąjį būvį: 


Aš malonėčiau geriau už tarną būti pas kitą 
Žmogų beturtį, kuris ir duonos pristinga ne kartą, 
Nei karaliauti visų ligi šiol numirusių tarpe. 

(Od. u, 489-491; A. Dambrausko vert.) 


214 Sokrato apologija 28b6 


Sokratas susilaiko nuo teiginiu apie pomirtinj Achilo 
likimą”. Jis tvirtina, jog (ne taip, kaip Achilas) nepakanka- 
mai žino apie tai, kas yra Hade (29b5-6; plg. ir paaisk.), taigi 
negali pasakyti, kad mirtis tikrai yra blogis. Šiam nežinojimui 
priešinama žinojimo alternatyva: „nusikalsti ir neklausyti ge- 
resniojo - tiek dievo, tiek žmogaus — yra bloga ir gédinga, tai 
žinau“. Iš tokios situacijos plaukia pragmatiška išvada: „Todėl 
niekada nebijosiu ir nevengsiu dalykų, apie kuriuos nežinau, 
ar tik jie kartais nėra geri, labiau nei blogų, apie kuriuos tikrai 
žinau, kad jie blogi“ (29b6—9) Kitaip sakant, kai reikia rink- 
tis, ar elgtis neteisingai, ar mirti, verčiau yra mirti, nes tikrai 
žinoma, kad neteisingai elgtis yra bloga, tuo tarpu, apie mirtį 


(ar ji yra blogis) negalima pasakyti nieko tikra. 


28d8—9 nepaisant nei mirties, nei ko kito, išskyrus gėdą. 
Nors Atėnų teisė numatė bylas dėl pabėgimo iš rikiuotės 
(graphé lipotaxiou) ir bailumo (graphé deilias), faktiškai ka- 
rys hoplitas (žr. toliau) beveik nerizikavo susilaukti teisinio 
persekiojimo — neturime nė vienos žinios apie tokias bylas'!*, 
Reali bausmė bailiam kariui ir buvo nešiotis gėdą bendruo- 
menės akyse. 


117 Vis dėlto reikia atkreipti dėmesį, jog Achilas neminimas tarp 
mirusiųjų pasaulio gyventojų tolesniame „Hado mite“. Puotoje 
Platonas Faidro lūpomis teigia, kad „dievai pagerbė Achilą [ ... ] 
nusiųsdami jį Palaimintųju salosna“ (Symp. 180b). Iš scholijos 
žinome, kad Ibikas ir Simonidas teigė Achilą vedus Medėją, kai 
šis pasiekęs Elisijo laukus (Ibicus, 291 Page). Sunku pasakyti, 
arjis ten buvęs perkeltas dievų kaip herojus, ar nukeliavo pats. 

u8 Plg. Matthew R. Christ, The Bad Citizen in Classical Athens, 
Cambridge: University Press, 2006, p. 88-142. 

28e1-4 pastatė rikiuotën ir Poteidajoje, ir Amfipolyje, 
ir Delijuje [... ] likau [...] ir patyriau pavojų mirti. 
Poteidajos mūšis įvyko 432 m., Amfipolio — 422 m., 
Delijo — 424 m.; mūšiai čia vardijami ne chronologine 
tvarka, o pagal svarbą'!?. Prie Poteidajos žuvo apie šimtą 
penkiasdešimt atėniečių, įskaitant karo vadą Kaliją, bet 
priešų žuvo dvigubai daugiau (Thuc. i, 63, 3). Po dvejus 
metus trukusios Poteidajos apgulties miestas pasidavė. Tai 
buvo svarbus Atėnų imperialistinės politikos laimėjimas. 

Neabejojama, kad istorinis Sokratas tikrai dalyvavo visuose 

trijuose mūšiuose, tačiau ar tikros Platono pateikiamos 

detalės, pasakyti nebejmanoma’”®. „Verta pastebėti, kad 

Sokrato karinė karjera daug metų persidengia su jo filo- 

sofine veikla, bent kaip tai vaizduoja Platonas. Charmide, 

kuris prasideda Sokrato grįžimu iš Poteidajos, Sokratas vaiz- 
duojamas beveik pasiekęs filosofinę brandą. Tuo metu jis 
galėjo būti apie keturiasdešimties. Lachete, kurio veiksmas 
vyksta po šešerių metų, šiek tiek po Delijo, jis akivaizdžiai 
parodomas kaip giliai susirūpinęs ugdyba. [ ... ] Jo filosofinė 
reputacija jau buvo įsigalėjus prieš Amfipolio kampaniją, 

119 M. W. Calder 111, „Socrates at Amphipolis (Ap. 28e)", in: Phronesis, 
6, 1961, p. 83-85. 

120 Chr. Planeaux, „Socrates, Alcibiades, and Plato's Ta Poteideatika. 
Does the Charmides have an historical setting?" in: Mnemosyne, 52, 
1999, p. 72-77; À. Patzer, ,Sokrates als Soldat: Geschichtlichkeit 
und Fiktion in der Sokratesüberlieferung^ in: Antike und 
Abendland, 45, 1999, p. 1-35 tegiama: kad — dass — Sokratas da- 
lyvavo visuose trijuose mūšiuose — istorinis faktas, „visa kita 
yra literatūra ir užverta istoriniam tyrinėjimui: galima tuo tikėti, 
galima netikėti, kaip kam patinka“ (35). 

nes Aristofanas pastatė savo Debesis 423 m., vienerius metus 
prieš ekspediciją“ 

Sokratas buvo hoplitas — sunkusis pėstininkas. Anot 
Diodoro (14, 44, 2-3), hoplitų vardas kilęs iš hoplon — didelis 
apvalus skydas. Dabar siūlomas kitoks aiškinimas — „kas apsirū- 
pina ginkluote“122, Hoplitai ginkluotę turėjo pasirūpinti patys, 
tad negalėjo būti neturtingi. Pagrindiniai jų ginklai — sunkus 
skydas (manoma, kad 7-9 kg) ir 2,5-3 m ilgio ietis. Daugelis ka- 
riu turėjo trumpą geležinį kalaviją. Galva dengė šalmas, krūtinę — 
šarvai. Skydas ir ietis kainavo apie 25-30 drachmų (mėnesio 
atlyginimą kariui), bronzinė šarvuotė — apie 75-100 drachmų! ^. 
Tik 338 m., kai makedoniečių armija sumušė graikus, skydus ir 
ietis pradėta dalyti miesto lėšomis. Hoplito tarnyba buvo priva- 
loma turintiems dirbamos žemės maždaug už 6000 drachmų. 
Atėnų thëtes (darbininkai) turėjo balso teisę, bet negalėjo užimti 
pareigų ir neprivalėjo eiti į karą. Jei jie pajėgdavo įsigyti ginklus, 
galėjo dalyvauti mūšiuose, bet dažniausiai buvo siunčiami į 
laivus!**, Šiame kontekste kartais keliamas klausimas, kokia 
iš tikro buvo Sokrato turtinė padėtis. Antai Burnetas negalėjo 
patikėti Sokrato neturtu (žr. 23c1 ir paaišk.), kadangi pastarasis 
įstengė apsirūpinti hoplito tarnybai'??. Sokrato tėvas buvo 


121 M. Anderson, „Socrates as hoplite“, in: APh, 25, 2005, p. 273-289, 
cit. p. 285. 

122 J. Lazenby, I. Whitehead, „Ihe myth of hoplite's hoplon", in: cQ, 
46, 1996, p. 27—33. 

123 H. van Wees, Greek Warfare: Myths and Realities, London: 
Duckworth, 2004, p. 52. 

124 H. van Wees, op. cit., p. 55-57. 

125 Burnet, p. 98. 


28e1-4 Komentaras 217 


neturtingas (Lach. 186c), taigi paveldėti ginkluotės Sokratas 
negalėjo. Tačiau nieko patikimo apie istorinio Sokrato turtinę 
padėtį nežinome. Komedijų autoriai jį vaizduoja kaip nuskurėlį, 
tačiau tai nebūtinai tiesa. Apologijos Sokratas kalba apie savo 
nuskurdimą atliekant Delfų dievo patikėtą misiją, kitaip tariant, 
filosofas nuskurdes per ilgesnį laiką. Antra vertus, tinkamai 
apsiginkluoti Sokratui galėjo padėti pasiturintys bičiuliai. 

Hoplito tarnyba buvo sunkesnė ir reikalaujanti daugiau 
drąsos negu raitelių (Lys. 14, 7-10, 14—15; 16, 13). Sokratas 
vaizduojamas kaip šaunus karys, ištvermingas ir drąsus 
(plg. Alkibiado pasakojimą Puotoje apie Sokrato elgseną 
Poteidajos ir Delijo kampanijose — 219e-221c). Tad šioje 
Apologijos vietoje netiesiogiai atmetamas (kad ir Debesų) 
kaltinimas Maratono idealų išdavyste, kurį x1x a. atkartos 
Nietzsche „Tragedijos gimime“. 

Hoplitai kaudavosi rikiuotėje petys į petį, iš dešinės pri- 
sidengdami dešiniojo kaimyno skydo dalimi. Todėl bet koks 
mėginimas trauktis iš rikiuotės buvo pražūtingas ir greta kovoju- 
siam. Filosofas, palikdamas dievo jam patikėtą misiją, būtų kal- 
tas ne aplaidumu ar nerūpestingumu, bet karine išdavyste. 


pavojus mirti ne visur buvo vienodas — pvz., prie Delijo 
atėniečiai neteko tik apie 14 proc. kariu!26. 


29bs-6 nepakankamai žinodamas apie tai, kas yra Hade, 
tai ir manau nežinąs (ouk eidos hikanos peri tön en Haidou 
126 J. Lazenby, „The killing zone“, in: Hoplites: The Classical Greek 
Battle Expierience, ed. V. D. Hason, London-New York: Routledge, 
1991, p. 101 [87-109] (plg. Thuc. 4, 93, 3; 94, 1; 101, 2). 

houtó kai oimai ouk eidenai) — čia Sokratas griebiasi Antikoje 
mėgtos poetinės technikos — pseudoetimologijos, kai neto- 
liese sustatomi du ar keli panašiai skambantys žodžiai, kuriuos 
norima susieti etimologiškai '*7. Kratile Sokratas Hado vardą 
kildina ne iš įprasto idein „matyti“ (t. y. „nematomas“'?š), bei 
iš eidenai — „žinoti“ (t. y. vardas kilęs dėl „viso, kas gražu, žino- 
jimo“, Crat. 404b3)"?. Šičia Hūidės veikiausiai suprantamas 
kaip sudarytas iš neigiamosios dalelytės a ir eidenai. Gali būti, 
kad tokiu pareiškimu ne tik argumentuojamas mirties „nebai- 
sumas“, bet ir atsiliepiama į kažkokį konkretų kaltinimą. O gal 
tai reakcija į Protagoro veikalą? Diogenas Laertietis liudija, kad 
Protagoras buvo parašęs knygą Sokrato pavartotam žodžių jun- 
giniui identišku pavadinimu „Apie tai, kas yra Hade“ (Peri ton en 
Hūidou - Diog. Laert. ix, 55 = DK 80A1), norsir nieko nesako apie 


jos turinį ??. Žinome, kad Protagoras susilaikė nuo bet kokio 


127 Žr. plačiau: R. Maltby, „The limits of etymologising, in: Aevum 
Antiquum, 6, 1993, p. 257-275, ypač p. 258; F. Cairns, „Ancient 
‘etymology’ and Tibullus: On the classification of ‘etymologies’ 
and on ‘etymological markers", in: Proceedings of the Cambridge 
Philological Society, 42, 1996. 

128 Etimologija, palaikoma ir dabar: R. S. Beekes, ,Hades and 
Elysion^ in: Mir Curad: Studies in Honor of Calwert Watkins, 
ed. by J. Jasanoff et al., Innsbruck: Institut für Sprachwissenschaft, 
1998, p. 17-28. Etimologinj saskambj, Hada siejantį su neregi- 
mybe, Platonas vartoja Faidone (8ods—8 ir 81c11). 

129 Plačiau apie antikinį „Hado“ etimologizavimą žr. A. Hardie, „Ihe an- 
cient ‘etymology’ of aidos“, in: Philologus, 144, 2000, p. 163-175. 

130 Trasilas (1 a. po Kr. pirmoji pusė) veikalą tokiu pat pavadinimu 
buvo įtraukęs į Demokrito kūrinių korpusą (68 B ocff DK), tad 
kartais abejojama jo autoryste. 

sprendimo, ar esama dievų („Dievų klausimu aš neturiu kaip 
žinoti nei kad jie yra, nei kad jy nėra. Mat daug yra kliūčių tokiam 
žinojimui — [reikalo] tamsumas ir žmonių gyvenimo trumpu- 
mas“ ~ Diog. L. ix, 51; remdamasis tokia pozicija, Protagoras nu- 
sišalinęs ir nuo kalbėjimo ar rašymo šia tema — Zr. Theaet. 162d). 
Galima spėti, kad tokią pat „agnostinę“ nusišalinimo poziciją 
jis dėstė ir veikale apie Hadą. Sokrato baigiamasis pomirtinio 
gyvenimo mitas siūlo naują sprendimą. Sokratas nežino, kas yra 
Hade, tačiau „šnekučiuodamasis mitais“ jis išvardija daugybę 
asmenų, kuriuos manosi ten sutiksiąs. Būtent pasiryžimas mitą 
įtraukti į flosofinj diskursą leidžia svarstyti dalykus, apie kuriuos 
filosofui „reikėtų tylėti“. Dar žr. paaišk. prie 39es. 


29d2-e3 didžiausio ir garsiausio išmintimi bei jėga 
miesto pilietis. Aiškintojai nesutaria, kaip ironiškai ar rimtai 
čia kalbama. Anot Burneto, ši panegirika — tai „grakštus potėpis, 
leidžiantis Sokratui pavartoti Periklio amžiaus, kuriam jis iš 
tikrųjų priklausė, kalbą“ (Burnet, p. 123). Kitaip suprantama 
de Stryckerio-Slingso komentare: „Sokratas čia apeliuoja į 
Atėnų piliečių išdidumą - jie yra didvyrių, kurie kovojo prie 
Maratono ir Salamino, palikuonys; jie, drąsūs ir iniciatyvūs 
žmonės, vadovaujami Periklio padarė Atėnus pirmaujančiu 
miestu“ De Stryckeris neigė, kad „istorinis“ Sokratas būtų 
galėjęs taip kalbėti 399 m., kai Atėnai tebuvę antraeilis ar trečia- 
eilis, neseniai politinės krizės krėstas Graikijos miestas. Keletą 
metų po Sokrato mirties taip rašyti negalėjęs ir patsai Platonas. 
Žodžiai apie miesto galią „tuo metu būtų skambėję kaip pasi- 
šaipymas, skaitytojo dėmesys būtų nukreiptas nuo Sokrato 
intencijos ir galiausiai visas jo aistringo paraginimo efektas būtų 

prarastas “121, Slingsas daro ir tolesnę išvadą — pati Apologija 
parašyta po 394 m. (ibid., p. 20). Atėnai pradėjo atsigauti tik 
393 m., po Konono pergalių bei sienų atstatymo, ir reliatyviai 
klestėjo iki persų primestos žeminančios taikos 386 m., kai 
graikų pasaulis kuriam laikui neteko politinio savarankiškumo. 
Tad tinkamas šitokio Atėnų pagerbimo Sitz im Leben, anot de 
Styckerio, datuotinas 391-386 m. pr. Kr. Šis samprotavimas 
rodo, kokią reikšmę datavimui turi komentatoriaus mąstymo 
prielaidos. Sokratas čia suvokiamas kaip nuoširdus moralis- 
tas, tikintis „aistringo paraginimo“ galia. Tačiau neatitikimas 
tarp panegiriškų žodžių ir tikrovės verste verčia Sokrato Zo- 
džius suprasti ironiškai. Nėra pagrindo manyti, kad sutelktinę 
Atėnų „išmintį“ teisiamas filosofas traktuoja rimčiau negu 
rodomą Eutifrono (Euthph. 4b1-2), o „galią“ — negu jaunojo 
Charmido (Charm. 176c-d). Atėnų smukimas po Peloponeso 
karo nepakeitė piliečių požiūrio į save. Idant suprastume, kaip 
atėniečiai save vertino, užtenka paskaityti Platono amžininko 
Isokrato „Panegiriką“, parašytą irgi ne miesto klestėjimo laikais 
(380 m.??): Atėnus Isokratas aukština kaip visų civilizacijos 
gėrybių šaltinį, ypač pabrėždamas filosofijos įtaką sumanant ir 
kuriant miesto politines institucijas; galiausiai jis pareiškia, kad 
Atėnai ir pačią filosofiją „atskleidė“ pasauliui (Isocr. Paneg. 47). 
Girdamas Atėnus, Sokratas dedasi įsiliejąs į piliečių savigyrą. 
Keista, kad Brissonas abi (rimtaja ir ironišką) interpretacijas pri- 


pažįsta lygiavertėmis, Stokesas — tik kiek tikėtinesne antrą”. 


131 de Strycker-Slings, p. 20. 

132 Data pagal: pphA UI, 2000, p. 899. 

133 Anot Brissono, šie žodžiai galėtų būti išsakyti Konono laikais, kai 393 m. 
buvo atstatyta Didžioji siena. Brisson, p. 147, n. 165; Stokes, p. 149. 

29d9-e1 rūpiniesi turtais [... ], taip pat šlove ir garbe, 
onesirūpini nei mąstymu, nei tiesa. Išplėtotoje platoniškoje 
antropologijoje tai atitinka geismingosios (turtai), nirtu- 
lingosios (šlovė) ir protingosios sielos (mąstymas ir tiesa) 
dalių objektus. Tik pastaroji dalis yra nukreipta į filosofiją 
(plg. Phaed. 68c), darančią sielą „kuo geriausią“. 

Rūpinimasis „mąstymu ir tiesa“ yra sinonimiškas „rūpi- 
nimuisi siela“ (30b1-2). Tai nėra „objektyvios“, „mokslinės“ 
tiesos pažinimas. Michelio Foucault tyrimai atkreipė dėmesį, 
kad „santykis tarp subjekto ir tiesos ,rapinimesi savimi“ nėra 
svarstomas kaip klausimas, kokiu būdu subjektas gali pažinti 
tiesą, imtinai ir tiesą apie save !?*, Savęs pažinimas yra ne- 
atsiejamas nuo pažinimo, kas tarp sau priklausančių dalykų 
yra gera, ir kas bloga, taigi ir pažinimas, kas kituose žmonėse 
(ir kitiems žmonėms) yra gera ar bloga. Todėl be savęs pa- 
žinimo neįmanomas ne tik gyventi vertas gyvenimas, bet ir 
politikos menas. Dar plg. paaišk. prie 36c8. 

3027 šį mano patarnavimą dievui. „Patarnavimas“ 
(hypéresia, veikėjas — hypéretés) yra neaiškus archajinių laikų 
laivybos terminas, vėliau praradęs tiesioginę reikšmę ir ėmęs 
reikšti „buvimą valdiniu, pavaldumą“, kartais su negatyvia 
konotacija („tik tarnas“, plg. Aesch. Prom. 983). v a. antroje 
pusėje kylant Atėnų laivybai terminas atgijo, hypéretés ėmė 


134 Edward F. McGushin, Foucault's Askėsis: An Introduction to the 
Philosophical Life, Northwestern University Press, 2007, p. 39; pla- 
čiau dėl Apologijos interpretacijos žr.: p. 43-96. (Apibendrinama 
M. Foucault Seksualumo istorijos t. 111: Le souci de soi, Paris: 
Gallimard, 1984.) 

žymėti artimiausių trieros vadovo bendradarbių būrelį. 
Trieros mikrokosmose hiperetų padėtis buvo tarp kapitono 
irirkluotoju'?*. Sokratas irgi yra tarp: ne tik tarp išminties ir 
nežinojimo (Puotoje plėtojama tema), bet ir, pirmiausia, tarp 
dievo ir politinės bendruomenės, kuriai jis siųstas. „Dievams 
reikia žmonių, padedančių jiems atlikti tam tikrus uždavinius, 
kurių jie patys negali imtis. Maldingas žmogus turi santykį 
su dievybe maždaug tokiu pat būdu, kaip karininkas trieroje 
su kapitonu, ar draugas su draugu, teikdamas savanorišką ir 


kvalifikuotą patarnavima “136. 


3ob2—4 „Ne iš turtų atsiranda šaunumas, o iš šaunumo 
žmonėms kyla turtai ir visos kitos gėrybės — tiek asmeni- 
niame, tiek visuomeniniame gyvenime“ Šis teiginys sulaukė 
nemažos diskusijos. Siūlomos įvairios teksto interpretacijos, 
leidžiančios versti kitaip, kyla ne tiek iš filologijos, kiek iš au- 
torių gyvenimiškų nuostatų. Tvirtinama, jog šis teiginys prieš- 
taraująs paties Sokrato, gyvenančio skurde, patirčiai, taip pat 
tarp dorybės ir turto nematoma nei loginio (dorybė ir turtas 
priklauso skirtingoms vertybinėms sferoms), nei praktinio 
(doram žmogui turtą pelnyti netgi sunkiau) ryšio. Alternatyvus 
vertimas remiasi Williamsono (1908), Burneto (1924) ir ga- 
liausiai Burnyeat ginama interpretacija: „Ne iš turtų atsiranda 


135 Žodžio istorija: L. J. D. Richardson, , vrrHPETHz^, in: CQ, 37,1943, 
p. 55-61; J. S. Morrison, „Hyperesia in naval contexts in the fifth 
and fourth centuries BC“, in: JHS, 104, 1984, P. 48-59. 

136 Ch. Wildberg (and commentary by D. Konstan), „The rise and 
fall of the Socratic notion of piety‘, in: Proceedings of the Boston 

Area Colloquium in Ancien Phiosphy, 18, 2002, p. 21. 

šaunumas; iš Saunumo turtai ir visa kita žmonėms tampa géry- 
bėmis — tiek asmeniniame, tiek visuomeniniame gyvenime“ 137 
Net de Stryckerio-Slingso komentare, palaikant tradicinį supra- 
timą, šis Sokrato pasakymas vadinamas paradoksalia maksima 
(p.138). Paradoksalia ji gali būti vadinama nebentiš šiuolaikinio 
mąstymo perspektyvos, bet ne žvelgiant istoriškai. 
Archajinėje epochoje turtas buvo suprantamas kaip dievų 
dovana, dažniausiai jis esti paveldėtas (bet ne neteisybėmis 
užgrobtas — žr. Hes., Opera, 320). Poetas Simonidas (v1—v a.), 
paklaustas, kas yra iš tikro kilmingas (eugenės), veikiausiai 
kiek ironiškai atsakęs: „tas, kas turi senolių turtą“ (Arist., 
fr. 92 Rose). Tačiau vi a. Atėnų ekonominis augimas jau 
neleido marginalizuoti ir asmeninėmis pastangomis įgyto 
turto'?*, Drauge stiprėjo ir etinis akcentas: antai Solonas teigė: 
„Aš trokštu khrémata, bet nenoriu įgyti neteisiai“ (fr. 13, 7-8; 
taip pat Theogn. 753—756). Vis ryškiau suvokiamas princi- 
pinis turto kitoniškumas, palyginti su asmeninėmis savy- 
bémis — turtas yra anonimiškas, šiandien priklauso vienam, 


137 M. E. Burnyeat, „Apology 30b2—4: Socrates, money, and the 
grammar of gignesthai“, in: Journal of Hellenic Studies, 123, 2003, 
P. 1-25; idem, „On the source of Burnet's construal of Apology 
30b 2-4: A correction", in: JHS, 125, 2OOS, p. 139—142; ankstesnis 
John Hammond Taylor, „Virtue and wealth according to Socrates 
(Apology 30b)“, in: CB, 49, p. 49-52. Paskutiniu metu Stokesas ir 
Hacketto leidyklos (Plato, Complete Works, 1997) redaktorius 
atidavė pirmenybę šiam vertimui. 

138 T. J. Figueira, „Khrėmata: aguisition and possesion in archaic 
Greece“, in: Social Justice in the Ancient World, ed. by K. D. Irani 
and M. Silver, Westport-London (Contributions in Political 
Science, 354), 1995, p. 41-60. 

ryt - kitam. Jis nebūtinai liudija žmogaus gerą kilmę, tuo tarpu 
aretë („šaunumas“) išlieka, net jei žmogus nuskursta. Todėl 
aretė neverta mainyti į turtus — maždaug taip sakoma popu- 
liariame eleginiame ketureilyje, priskiriamame tai Solonui, tai 
Teognidui (Sol. 15; Theogn. 315-318). v a. iškyla naujieji Atėnų 
turtuoliai, tokie kaip Anitas ar Kalijas, ne tik smarkiai len- 
kiantys būtent asmeniškai pelnytu turtu bendrapiliečius, bet 
ir darantys didelę įtaką ir politiniam bei kultūriniam miesto 
gyvenimui. Jie jautriai (ir skirtingai) reaguoja į pasiturinčiam 
sluoksniui skirtą sofistų siūlymą išmokyti šaunumo už atlygį. 
Sokratas gina „šaunumo“, kaip iš rūpinimosi savimi kylan- 
čio moralinio tobulumo, sampratą. Ji akivaizdžiai nedera su 
archajinės poezijos išmintimi (verta daug triūsti, nes „turtą 
lydi areté ir šlovė“ mokė Hesiodas, Opera, 312-313). Lygiai ji 
nedera ir su naujoviška sofisty pozicija, kai pradedama ne 
šaunumą keisti į pinigus, bet pinigus į šaunumą. Sokratiškai 
suprantamos aretė šaltinis yra ne paveldimas, kare laimimas, 
rankų darbu ar prekyba pelnomas turtas, bet rūpinimasis siela 
(dėl „rūpinimosi“ sampratos plg. paaišk. prie 24c5-8). Būtent 
rūpinantis siela gali būti kuriama ir politinė bendrija, paremta 
tikru, ištirtu teisingumu bei maldingumu. Tokioje bendrijoje 
natūraliai gyvuos pagarba įstatymui, santarvė, nuosaikumas ir 
kitos politinės graikų vertybės, užtikrinančios sėkmingą jos 
veiklą. Tokia bendrija, be abejo, yra ir gero gyvenimo sąlyga 
paskiram piliečiui. Reikia turėti galvoje, kad Sokratas nežada 
beribio pralobimo. Gyvenimas, vadovaujamas aretė, atneša 
tiek turto, kiek reikia, o ne materialinį pertekliy’*?. 

139 T. E. Morris, „On Apology 3ob3-4: „From virtue comes money and 


all other good things for people“, in: Ancw, 34, 2003, p. 43-55. 

3oc8 kėsinasi nužudyti vyrą. Atikos tarmėje apokteinein 
(plg. 30d2; d6; e1) gali reikšti ne tik tiesioginę žmogžudystę 
(smūgiu, ginklu, smaugimu), bet ir netiesioginę (susimokymu, 
įsakymu, paraginimu); pagal Atėnų įstatymą, tas, kas pataria 
nužudyti, vertas tokios pat bausmės, kaip žudikas. Žudiku gali 
būti laikomas ir tas, kas tampa mirties nuosprendžio priežastimi 
(Aesch.3,224)129; byloje prieš Agoratą, įskundusį Trisdešimčiai 
Dionisidorą (pastarasis buvo pasmerktas mirti), ir jskundimas 
prilyginamas nužudymui (Lys. 13, 87). Tad atėniečiai, susirinkę 
į teismą, kiekvienas savaip dalyvauja Sokrato nužudyme. 


30€4-5 dideliam ir kilmingam žirgui. Pagaliau paaiš- 
kėja, kodėl Sokratas taip daug kalbėjo apie žirgų auginimo 
meną (plg. 20b2 ir paaišk.; 25a12). Šiuo palyginimu jis darsyk 
atsiriboja nuo, viena vertus, savo darbą (tariamai) išmanan- 
čių „žirgų lavintojų“ — sofistų ir, antra vertus, Atėnų vyrijos. 

Sokratas nėra lavinimo profesionalas, jis elgiasi veikiau kaip iš 

prigimties įkyrus vabzdys, „jus budindamas bei įtikinėdamas 

ir kiekvieną iš jūsų gédindamas^ Sokratas tiesiog yra — toks, 
koks yra. To gana, kad politinė bendrija neturėtų ramybės. 

Būti ir veikti jam viena ir tas pat, tuo filosofas skiriasi nuo 

sofistų, kurie tėra samdomi mokytojai. Sokratas net nepa- 

sirinko savo misijos — tai dievas, paties jo nesiklausdamas, 
filosofą pasiuntė miestui. Tiesa, likimas filosofo laukia irgi 
kaip įkyraus vabzdžio - apsnūdusiojo smūgis. 

140 E. M. Harris, „How to kill in Attic Greek: the semantics of the verb 
(apo)kteinein and their implications for Athenian homicide Law“ in: 
idem, Democracy and the Rule of law in Classical Athens: Essays on Law, 
Society, and Politics, Cambridge: University Press, 2006, p. 391-404. 

“ 


3146 likusį gyvenimą praleisite miegodami. „Miegodami 
matyt vėl grąžina prie herakleitiškų motyvų (Žr. B 1; 21; 26; 73; 
75; 89 DK). Daugelyje šių Herakleito fragmentų „miegas“ yra 
nefilosofinės ar net antifilosofinės laikysenos pasaulyje, kai 


nesugebama įžvelgti tai, „kas bendra“, jvaizdis!*!. 


31c patarinėju asmeniškai [ ... ] visur kišdamasis — žo- 
džiai polypragmonó; symbouleuó; symbouleuein „rodo Platono 
siekį suteikti politinę vertę diskursui, konvencine prasme 
privačiam ir nepolitiniam“!*?, 

31c8-d4 man pasireiškia kažin kas dieviška ir dai- 
moniška. Pirmą kartą Apologijoje minima to daimonion — 
„(kai kas] daimoniška“ Galutinai atsitraukęs nuo teisminės 
retorikos ir faktiškai liovęsis gintis („Taigi dabar, vyrai atė- 
niečiai, aš ginuosi toli gražu ne dėl savęs, kaip kas nors galėtų 
pamanyti, o dėl jūsų“, 31d), Sokratas ima kalbėti apie tikrąjį 
savo santykį su tuo, kas viršija žmogų. Būtent Apologijoje at- 
skleidžiama to daimonion samprata yra atraminė visai tolesnei 
platoniškajai šios temos plėtotei. Tiek Faidro, tiek Teaiteto, 
tiek Valstybės dialoguose atsižvelgiama į Apologijos daimo- 
niškumo koncepciją ir jos arba laikomasi, arba ji papildoma, 
arba tikslinama!“*, 


141 Plg. Manto Adomėno komentarą in: Hėrakleitas, Fragmentai, 
p. io—114. 

142 H. Yunis, Taming Democracy: Models of Political Retoric in Classical 
Athens, Ithaca-London: Cornell University Press, 1996, p. 154. 

143 Mark Joyal, „To Daimonion and the Socratic problem“ in: Socrates“ 
Divine Sign, p. 97-112. 

Platonas stengiasi nuosekliai skirti Sokrato ženklą nuo po- 
puliarių religinės mąstysenos ir jausenos elementų. Jis laikosi 
griežto konceptualinio ir kalbinio atskirumo ir nubrėžia aiškią 
liniją tarp to daimonion ir liaudinės religijos (bei, ko gero, filoso- 
finių - Herakleito, Empedoklio, orfikų ir kt.) daimonų. Platonas 
Sokrato patirčiai įvardyti niekad nevartoja žodžio daimėn, tačiau 
lygia greta to daimonion jis mini „balsą“ arba „ženklą“ (pvz. Faidre 
242b8-c2 vartojami visi trys jvardijimai). Šie skirtingi apibüdini- 
mai pasitelkiami ne norint „aprašyti neaprašoma“, bet tam, kad 
būtų pabrėžtas Sokrato „ženklo“ vienatinumas, neleidžiantisjo 
laikyti įprastiniu graikų religijos daimonu"^*. 

Ir Ksenofontas, ir Platonas turėjo interpretuoti kažką savita, 
„ištikrųjų“ patirta bendraujant su Sokratu! ^. Vėlesni mąstytojai 
ir tyrinėtojai begalėjo remtis jų tekstiniais liudijimais. Antikinė 
tradicija prislopino sokratiškojo ženklo unikalumą, įtraukdama 
jiifilosofine daimonologija; ankstyvieji krikščionių autoriai pa- 
sekėjų pėdomis ir to daimonion laikė Sokrato protokrikščioniško 
monoteizmo ženklu arba tapatino jį su piktąja dvasia!““. Mūsų 


144 Mark Joyal, The Platonic Theages: An introduction, commentary 
and critical edition, Stuttgart: Franz Steiner, 2000 (Philosophie 
der Antike, 10), p. 66-105. 

145 Zinoma, norint galima abejoti istorinio Sokrato to daimonion 
tikrumu, tačiau čia susiduriame su keletu klausimų: kodėl tu- 
rėtume abejoti sutartiniu Sokrato sekėjų liudijimu? Ką antraip 
turėtų reikšti kaltinimas Sokratui, kad šis įvedinėjąs „naujas 
daimoniškas esamybes“? Kodėl ir Ksenofontas, ir Platonas 
(ne kartą) mini šio „ženklo“ įprastumą Sokratui? 

146 Plg. Christopher Taylor, „Socrates under the Severans“, in: 
Simon Swain, Stephen Harrison, Jas Elsner (ed.), Severan Culture, 
Cambridge: University Press, 2007, p. 500-510. 

dienomis interpretuoti Sokrato daimoniškaji patyrima itin 
keblu tiems, kurie Sokratą laiko pirmu nuosekliu humanizmo 
ir racionalumo apaštalu. Antra vertus, filosofus jaudina ir kitas 
klausimas: kaip to daimonion suderinamas su moralės auto- 
nomija'^". Pigiausias būdas išvengti nepatogaus ne-protinio 
elemento ar religinio (juo labiau mistinio) impulso — traktuoti 
to daimonion kaip sąžinės balsą ar savotišką moralinį impera- 
tyva!^*. Vis dėlto klasikinio komentaro autorius J. Adamas 
jau XIX a. atkreipė dėmesį, jog klausimas, ar Sokrato „ženklas“ 
buvo kažkas panašaus į sąžinę, „vargu bau vertas tyrimo", juk 
toks žmogus kaip Sokratas kažin ar būtų taip naiviai supai- 
niojes sąžinę su savo ženklu!“?. Maža to, to daimonion pasi- 
reikšdavo ir trivialiais atvejais, iš kurių jei ir plaukdavo koks 
moralinis rezultatas, tai tik kaip tolesnis padarinys (Ap. 40a4—6, 
Euthd.)5?. Subtilesnėje interpretacijoje „ženklas“ sulydomas 
su visa Sokrato asmenybe, net nugramzdinamas į pasąmonės 
gelmes: „Daimonas nėra balsas, nepriklausomas nuo paties 
Sokrato mąstymo ir intuicijos, nurodantis atmesti jų vadova- 
vimą, greičiau tai balsas, įkvėptas Sokrato mąstymo ir intuicijos, 
įsitikinimų, tuo metu „pasąmoninių“ - teatleidžia skaitytojas 
147 Žr., pvz., L. Brisson, „Socrates and the divine signal according to 
Plato's testimony: Philosophical practice as rooted in religious 
tradition", in: Socrates divine sign: religion, practice and value in 
Socratic philosophy, ed. by Pierre Destrée and Nicholas D. Smith, 
Ap, 38, Nr. 2, 2005, p. 1-12. 
148 H. Gundert, „Platon und das Daimonion des Sokrates“, in: 
Gymnasium, 61, 1954, p. 513—531. 
149 J. Adam, Platonis Apologia Socratis, Part 1: Introduction and Text, 
Cambridge: University Press, 1887, p. xxvii. 
150 Mark Joyal, The Platonic Theages, p. 66. 

anachronizmą - tai balsas, duodantis jam jėgų įvykdyti šiuos 
„pasąmoninius“ įsitikinimus, net kai jis turi pagunda pasielgti 
kitaip“??? Tačiau konkrečių Ksenofonto ar Platono pateiktų 
aprašymų negana, norint įlįsti į Sokrato kailį ir patirti tą patį, 
ką pastarasis buvo patyręs — ne veltui Platonas primena: „gal 
kas ne kas tokį [ženklą] turėjo, o gal niekas“ (Resp. 496c4). 
Tad Sokrato to daimonion turėtų būti aiškinamas taip, kaip jį 
aiškino pats Sokratas - kaip religinis reiškinys, tegu ir unikalus, 
bet išsitenkantis graikų pasaulėvaizdžio aprėžtoje erdvėje. 
Kalbant apie platoniškąją „ženklo“ versiją, pirmiausia rei- 
kia paminėti jo savarankiškumą ir spontaniškumą. „Ženklas“ 
nutraukia Sokrato pradėtą ar pradedamą veiksmą ar kalbą 
„kaip mat“, „akimirksniu“ (metaxy — Ap. 40b4; authoten — 
Phdr. 242c2). Beasmenės gramatinės konstrukcijos irgi rodo 
„automatinį“ jo veikimo pobūdį'**. Iš to plaukia añtra: tai 
nėra įprasta divinacijos forma, kai užduodamas klausimas ir 
gaunamas (tegu ir tamsus) atsakymas. Trečia, platoniškasis 
Sokrato to daimonion yra griežtai apotreptinis — sulaikantis ar 
nukreipiantis nuo kokio nors veiksmo ar užsiėmimo (plg. Phdr. 
242b8—c3; Tht. isiaz—s; Euthd. 272e1-273a2; Resp. 496c3~5)**?. 
151 Roslyn Weiss, Socrates dissatisfied: an analysis of Plato's Crito, 
Oxford University Press, 1998, p. 19. 
152 L. Brisson, „Socrates and the divine signal“, p. 5. 
153 Tuo tarpu Ksenofontas būdingai nori integruoti Sokrato „ženklą“ 
į populiarių tikėjimų sistemą kaip vieną pranašavimo šaltinių 
ir pristato jį kaip kasdienybėje pravartų orakulą: „Ne vienam 
savo bičiulių jis viena patardavo daryti, kita nepatardavo: taip, 
girdi, liepianti dievybė (to daimonion). Kas jo paklausydavo, 
laimėdavo, o nepaklausiusieji vėliau gailėdavosi“ (Memor. i, 1, 4, 
V. Kazanskienės vert.) 

Filosofui nebūtinai iš anksto aišku, ko sulauks, paklusęs „ženk- 
lui“ — pvz., Eutideme „ženklas“ jį sulaiko besiruošiantį išeiti iš 
persirengimo kambario, tada netrukus įeina sofistai Eutidemas 
ir Dionisidoras, prasideda pokalbis... Galiausiai taip ir nepa- 
aiškinama, kuo tas pokalbis buvo išskirtinis, kodėl „ženklas“ 
jo norėjo. Apologijoje „ženklo“ veikimui suteikiama moralinė 
prasmė (nebūtinai priešinga pragmatinei): „Man įprastas pra- 
našaujantis daimoniškas [balsas] visą ankstesnį laiką pasigirs- 
davo itin dažnai ir labai priešindavosi net smulkiems dalykams, 
jei tik ketindavau padaryti ką nors neteisingai (më orthds).“ 
(40a4—7) Sokratas, nepajutęs pasipriešinimo, kai išsirengė į 
teismą, gali padaryti tik vieną išvadą — kad ir koks bus teismo 
rezultatas, jis jam nepadarys žalos. Ketvirta, nieko nežinome 
apie ženklo kilmę ar jo prigimtį. Mums pasakoma, kad tai 
lydėjo Sokratą nuo vaikystės, t. y. dar prieš jo apsisprendimą 
filosofijai ar Delfų orakulo ištarmę, todėl nėra pagrindo to 
daimonion traktuoti kaip Apolono dovanos ar įrankio, skirto 
dievo tarnystei atlikti. Galiausiai, nėra net užuominų apie kokį 
nors kultinį Sokrato santykį su savo „ženklu“. 

Apibendrinant tenka pripažinti, kad Meletas buvo teisus 
bent jau vienu atžvilgiu — Sokrato to daimonion tikrai buvo 
naujas, nesutapatinamas su miesto dievybėmis. Įrodinėdamas, 
jog tikėjimas daimoniškais darbais implikuoja tikėjimą dai- 
monais, taigi ir dievais, Sokratas parodė Meleto kaip kaltintojo 
nepajėgumą. Vis dėlto jis niekur nemėgino to daimonion 
identifikuoti kaip antropomorfine (ar kitokią mitu aprépiama) 
būtį turinčią dievybę. Nemėgino jo nei sau įprasti būdu tirti — 
„balso“ nurodymai jam buvo besąlygiški. Tad lengviau kalbėti 
apie Sokrato „ženklą“ ar „balsą“ ne kaip apie „substanciją“, 

bet kaip įvykį. Šia prasme Sokrato patirtis susiekia su archa- 
jinės graikų religijos daimonų samprata — jie, anot Walterio 
Burkerto, yra ne ypatinga dievybių klasė, bet slėpininga galia, 
paakinanti žmogų veikti, savotiška jo skirtis, dalia. Toks vaiz- 
dinys įprasmina religijoje aptinkamą ,trikdantj likutį“ kurio 
negali paaiškinti antropomorfiški dievų vaizdiniai'?*. Panašią 
nenumatomą ir religiškai nepaveikiamą dieviškumo sampratą 
primena įprastinė Euripido tragedijų užbaiga, skelbianti: polai 
morphai ton daimonion — 

daugel pavidalų turi tai, kas daimoniška, 

daug ką dievai įvykdo prieš mūsų viltis; 

mat tai, ko laukiama ~ atbaigos nepasiekia, 

bet tam, kas netikėta, sprendimą dievas randa.155 

31d7-8 jei [...] būčiau pabandęs užsiimti valstybės 
reikalais, seniai būčiau pražuvęs. Daugeliui anuomet buvo 
akivaizdu, kad dalyvauti demokratinių Atėnų politiniame 
gyvenime („užsiimti valstybės reikalais“ — prattein ta politika 
pragmata) yra mirtinai pavojinga. Tačiau nusišalinimą nuo 
politikos miesto bendruomenė drauge laikė smerktinu, pi- 
liečio nevertu elgesiu. Kaip kontrastą Sokrato nusistatymui 
galima pacituoti to pat meto nežinomo autoriaus (priskirtos 
Andokidui) kalbos Prieš Alkibiadą pradžią, kurioje dominuoja 
ta pati leksika: „Ne šiandien pirmą kartą patyriau, kaip pavo- 
jinga imtis valstybės reikalų (tón politikon pragmatón haptes- 
thai), bet ir anksčiau, prieš pradėdamas rūpintis (epimeleisthai) 
154 Walter Burkert, Greek Religion, Oxford: Blackwell, 1985, p. 180-181. 


155 Tokiais ar labai panašiais žodžiais baigiama Euripido Alkestidé, 
Andromachė, Bakchantės, Helenė, Medėja. 

bendraisiais dalykais, laikiau tai sunkiu dalyku. Tačiau manau, 
kad geras pilietis pats turi būti pasiruošęs prisiimti pavojus 

daugumos labui. Baimė, kad susilauks asmeninių priešų, ne- 
turi sulaikyti nuo tarnavimo liaudžiai. Mat tie, kurie rūpinasi 

(epimeloumenous) tik tuo, kas sava (ton idion), miestams ne- 
duoda nieko gero; jie tampa klestintys ir laisvi tik dėka tų, ku- 
riems [rūpi] bendrieji dalykai“ (Pseudo-Andoc., c. Alcib.1)5* 
Čia ryškiai supriešinamas menkavertis privatus gyvenimas, 
rūpinantis tuo, „kas sava“, ir politinei bendrijai laba nešantis 

įsitraukimas į viešuosius reikalus, nepabūgus neišvengiamo 

pavojaus užsitraukti paskirų piliečių priešiškumą. 


3163 priešindamasis [...] daugumai. „Dauguma“ (ple- 
thei) čia suprastina kaip demokratinis režimas, toliau prieši- 


namas „nedaugelio valdžiai, Trisdešimt“'*7. 


32b1 Tarybos narys. Taryba (boulė) buvo sudaroma i$ 500 
burtais renkamų narių, po penkiasdešimt iš kiekvienos filės. 
Kas dešimtą metų dalį (35-39 dienas) visai vienos filės ats- 
tovų grupei (irgi burtų būdu) tekdavo eilė vadovauti Tarybos 
posėdžiams ir vykdyti kitas neatidėliotinas funkcijas. Tie na- 
riai buvo tituluojami pritanais (maždaug „pirmininkais“) ir 
turėjo teisę miesto lėšomis kasdien valgyti Tole (plg. paaišk. 


156 Ši kalba paskutiniu metu datuojama 415 m. ir priskiriama neži- 
nomam Alkibiado politiniam varžovui - žr. Pseudo-Andocide, 
Contro Alcibiade, introduzione, traduzione e commento a cura 
di Francesca Gazzano, Genova: il melangolo (testi e commenti, 2), 
1999, p. lvi. 

157 Stokes, p. 154. 

prie 32cs). Vienas jų vienai nakčiai ir vienai dienai būdavo 

burtu renkamas vadovu (epistatės) ir tarėdavo likti tam laikui 

Tole su trečdaliu pritanų. v a. jo pareiga buvo pirmininkauti 

visiems Tarybos posėdžiams ir tautos susirinkimui. Spėjama, 
kad Sokratas kaip tik ir buvo epistatas tą dieną, kai vyko stra- 
tegų teismas (32a5-e1) 98. Gorgijuje pasakojama, kad Sokratas 

nežinojo kaip tautos susirinkime iškelti klausimą balsavimui 

ir tuo sukėlė susirinkusiųjų juoką (Gorg. 473e-474a). 


32b2-ei teisti iš karto dešimt karo vadų [ ... | nedauge- 
lio valdžia, Trisdešimt [ ... | įsakė |... ] atvesdinti Leonta 
Salaminietį. 

Sokratas pateikia du pavyzdžius iš savo politinės veiklos, 
kai gindamas teisingumą turėjo pasipriešinti politinei bend- 
ruomenei. Vienas jų yra iš demokratijos laikų, kai miestas dar 
buvo tautos valdomas, kitas — iš oligarchijos. Politinė tikrovė 
esanti tokia, kad neteisingumas randasi nepriklausomai nuo 
santvarkos. Sokratas atėniečiams parodo nesitapatinęs nė su 
vienu režimu. 


teisti iš karto dešimt. 406 m. atėniečių laivynas, vadovau- 
jamas dešimties strategų, laimėjo mūšį prieš spartiečius prie 
Arginusų salų (Egėjo jūros šiaurės rytuose). Tuoj po pergalės 
kilo audra, atnešusi Atėnų laivynui didelių nuostolių. Karo 
vadai nutarė pasitraukti iš mūšio vietos ir paliko nesurink- 


tus žuvusiųjų palaikus!??. Įstatymas reikalavo dėl kiekvieno 


158 OCD, p. 1269. 
159 A. Andrewes, „Ihe Arginousai trial“, in: Phoenix, 28, 1974, 
p. 112-122. 

kaltinamojo balsuoti skyrium (plg. [Arist.] Ath. Pol. 34). 
Iš pradžių matyt ir daugiau pritanų nenorėjo nuosprendžio 
en bloc. Ksenofontas pasakoja, jog tada kaltintojas pareika- 
lavęs pritanus, norėjusius balsuoti dėl kiekvieno stratego 
skyrium, įtraukti į kaltinamųjų skaičių. Liaudžiai garsiai pri- 
tarus, tie pritanai palūžę ir atsisakę savo reikalavimo (Hell. i, 7, 
14-15). Platonas nepasakoja, kaip Sokratas išsisuko iš situaci- 
jos. Veikiausiai likęs vienišas prieštarautojas, jis nebeatrodė 
kliūtis priimti tokį sprendimą, kokio norėta. Šaltiniai sutaria, 
kad po nuteistųjų egzekucijos atvėsus įkarščiui, atėniečiai 
ėmė gailėtis skuboto sprendimo!““. Tad Sokratas pagrįstai 
galėjo priminti: susitarėte [... ] teisti neteisėtai, kaip vėlesniu 
metu jums visiems tapo aišku. Ši istorija, nors ir atspindėta 
šaltiniuose, ganėtinai tamsi. Anot Ksenofonto, galiausiai 
buvo apkaltinti aštuoni ir nuteisti myriop tik šeši strategai, 
grįžę į Atėnus (Xen. Hell. i, 7, 34). „Atsiminimuose“ jis kažin 
kodėl teigia, jog teisman buvę patraukti devyni strategai 
(Mem. i, 1, 17-18). 


nedaugelio valdžia, Trisdešimt. „Nedaugelio valdžia“ (oligar- 
khia) vadinta viena iš trijų (greta monarchijos ir demokratijos) 
graikų politinės santvarkos formų, kitaip negu demokratija 
ribojanti dalies piliečių teisę dalyvauti valdyme. Aristotelio 
sistemoje ji sutapatinama su turtingųjų valdžia ir drauge su 
demokratija priskirta prie iškreiptų santvarkų („oligarchija 
[siekia] to, kas naudinga turtingiesiems, demokratija — to, 
kas naudinga neturtingiesiems, o bendram labui nė viena iš 


160 Brikhouse-Smith, p. 152. 

jų nėra naudinga“ — Arist. Polit. 3, 1279b). Trisdešimt tiranų 
spartiečiai į valdžią atvedė Atėnams 404 m. balandį pralai- 
mėjus Peloponeso kare kaip taikos sąlygą. Tarp tiranų buvo 
ir su Sokratu siejami Kritijas bei Charmidas. 


Leontas Salaminietis buvo areštuotas veikiausiai 403 m. 
kovą - iki Trisdešimties žlugimo (403 m. gegužę) buvo likę 


161 


kelios savaités ^'. Kas toks jis buvo, tikrų žinių nėra. Jį ga- 


lima tapatinti su 406 m. į spartiečių nelaisvę patekusiu stra- 


162 Nors šis 


tegu Leontu, vienu iš anų dešimties strategų 
Trisdešimties nusikaltimas gana plačiai minimas šaltiniuose 
(Andoc. 1, 94; Lys. xii, 52; xiii, 44; Xenoph. Hell. ii, 3, 39; 
Mem. iv, 4, 3; galiausiai dar kartą paties Platono Septintame 
laiške 324d-e), neaišku, kuo Leontas buvo užsitraukęs oli- 
garchų rūstybę, tačiau šaltiniai sutaria, kad jis buvęs visai 
nekaltas žmogus, nužudytas be jokio teismo. Tarp nuvykusių 
suimti Leontą buvo ir vėlesnis Andokido kaltintojas Meletas. 
Jeigu tai tas pats asmuo, kaip ir Sokrato kaltintojas, tai Leonto 
istorija turėjo būti skaudus smūgis ne tik Meletui, bet ir demo- 
kratui Anitui. Šiaip ar taip, Platonas, o veikiausiai ir pirmieji 
Apologijos skaitytojai, žinojo, kuo vardu buvo vienas iš vyrų, 
atvedusių mirti nekaltą žmogų. 

Abiem atvejais valdžios sprendimai prieštaravo teisingu- 
mui, taigi Sokratas nepakluso (tai pabrėžia ir Ksenofontas, 
Mem. iv, 4, 2-3). Tačiau demokratijos laikais Sokratas gynė 
įstatymą, o valdant oligarchams jis tiesiog pasipriešino ne- 
tiesėtam sprendimui, kuris, be abejo, prieštaravo nerašytam 

161 de Strycker-Slings, p. 164. 
162 W. J. McCoy, „Ihe identity of Leon“ in: AJPh 96, 1975, p. 193-196. 

įstatymui, „Hado įstatymui“ (Crito s4c), pagal kurį reikės 
atsakyti mirusiųjų teiséjams!9*. 


Gorgijuje Sokratas atsisako kalbėtis su demu; dialektinis 
diskursas Apologijoje laikomas alternatyvia, teisinga politinio 
diskurso forma, tuo tarpu Gorgijuje jis pateikiamas kaip po- 
litinio diskurso priešybė!“*. 

32cs Tolas - „Rotonda', apskritas pastatas, skirtas pritanams; 
valdžią paėmę Trisdešimt irgi posėdžiaudavo šiame pastate. 


32d1-4 kiek man terūpi mirtis, — nerūpi. Dukartiniu 
šaknies mel- pakartojimu vėl žaidžiama nuoroda į Meleto 
vardą. 


32d8 itin greitai nuversta. Trisdešimt atėjo į valdžią 404 m. 
pavasarį (balandį-gegužę), demokratija Atėnuose atkurta 
403 m. rugsėjį, bet jau tų metų gegužę, žuvus Kritijui, Tridešimt 
režimas buvo pakeistas nuosaikesne Dešimties valdžia. 


33dio Kritonas [... ] iš to paties demo. T. y. geras pa- 
žįstamas, nes deme tebūta vidutiniškai apie 120 suaugusių 


vyrų!ėS, 


163 Plačiau apie konfliktą tarp valdžios nurodymų ir įstatymo: 
E. M. Harris, „Antigone thelawyerandthe ambiguities of Nomos in: 
idem, Democracy and the Rule of law in Classical Athens, p. 41-80. 

164 Plg. H. Yumis, op. cit., p. 153-161. 

165 R. Osborne, Demos: The Discovery of Classical Attica, Cambridge 
University Press, 1985, p. 44. 

34a2 Platonas čia minimas pirmą kartą. Antrą kartą 
Apologijoje jis bus paminėtas tarp galimos piniginės baus- 
més Sokratui laiduotojų (žr. paaišk. prie 38b6—10). Dar kartą 
Platonas save pasakotojo lūpomis paminės Faidone, kaip 
nebuvusj prie savo mokytojo jo mirties dieną — „Platonas, 
man rodos, negalavo“ (s9b). Šis Platono literatūrinis nusiša- 
linimas yra sulaukęs įvairių interpretacijų. Čiajas atidedame 
į šalį, paminėsime tik vieną, suformuluotą tradicijos, gal net 
labai artimos pačiam dialogų autoriui, ir įdėtos jam pačiam 
į lūpas: „Nėra nė vieno Platono veikalo ir nebus nė vieno, o 
tie, kurie dabar man priskiriami, yra veikalai Sokrato, parašyti 
tada, kai jis buvo jaunas ir gražus“ (Antras Platono laiškas 
314c; K. Saboliaus vert.) 


34C-d apsipylęs ašaromis, atsivedęs savo vaikučius. 
Verkianti šeima ir vaikai teisme - kalbai baigiantis vaikai 
išsirikiuodavo ant kalbėtojo pakylos; teisėjams sukeltas gailes- 
tingumas turėjo būti ne tik emocinis, bet ir kognityvinis -jų 
dėmesys atkreipiamas į padarinius, laukiančius ne tik šei- 
mos, bet ir draugų, galiausiai — paties miesto (Aeschin. 2, 179; 
Hyperides Eux. 41; Lys. 20, 43; Dem. 21, 99)!55. Maldavimas 
teisme buvo taip savaime suprantamas, kad net Alkibiadas 
nesidrovėjo su ašaromis maldauti atėniečių pasigalėjimo 
(Pseudo-Andoc,, c. Alcib. 39). „Sokratas panaudoja gailescio 
sužadinimą, laimėjęs kreditą, kaip išvengęs gailesčio sužadi- 
nimo. Sokratas tai panaudoja įvesdamas savo šeimą kalboje, 
166 Maldavimai: Steven Johnstone, Disputes and Democracy: The 


Conseguences of Litigation in Ancient Athens, Austin: University 
of Texas Press, 1999, p. 109-124, 172. 

o ne küniškai. Jis sakosi minis savo šeimą tik norėdamas 
pabrėžti atsisakymą kelti gailestį.“ Tai netiesioginis ir subtilus 
kelias!67, 


34d5 iš ąžuolo ar uolos. Citata iš Odisėjos xix, 163; „Betgi 
ir tu pasakyki dabar, iš kur esi kilęs, / Juk ne iš ąžuolo, ne iš 
akmens, kaip ta pasaka seka“, - klausia Penelopė, neatpažinusi 
Odisėjo. Plg. ir Hes. Theog. 35165. 


34e5 turėdamas šitokį vardą. T. y. „išminčiaus“. 


35C24 neteikti malonės kam panorėjęs, o teisti pagal 
įstatymus. Ksenofontas anuometę teismų praktiką, kurioje 
didžiulę reikšmę turėjo teisėjų palankumas ir pastangos jį 
laimėti, irgi suprato kaip nesuderinamą su Atėnų įstatymais, 
nors jokio įstatymo, draudžiančio teisėjams daryti psicho- 
loginį poveikį, beveik neabejotinai nebuvo: „Teisme įprasta 
nusižeminus meilikauti teisėjams, padlaižiauti, maldauti nu- 
sižengiant teisétumui [ ... ] Sokratas nė nemanė šitaip elgtis ir 
griebtis tokių, kad ir išbandytų, tačiau pažeidžiančių įstatymą 
priemonių“ (Memor. iv, 4, 4; V. Kazanskienės vert.) 


167 Th. Lewis, „Identifying rhetoric in Apology: Does Socrates use 
the appeal for pitty?^ in: Interpretation, 21, 1993-1994, p. 105-114, 
cit. 110. 

168 Komentaras ad loc.: Hesiodas, Teogonija, vertė ir paaišk. parašė 
A. Kudulytė-Kairienė, Vilnius: Aidai, 2002, p. 84. 

Antroji kalba: alternatyvios 
bausmės siūlymas (antitimėsis) 
(35e1-38b9) 


3624 tokia maža balsų persvara. Kitaip sakant, iš 500 teisėjų uz 
Sokrato pripažinimą kaltu balsavo 280, o už išteisinimą — 220. 
Balsai teisme buvo skaičiuojami tiksliai, mes turime informa- 
cijos apie sprendžiamąjį teisėjų balsų skaičių įvairiose bylose: 
Aischinas buvo išteisintas trisdešimčia balsų (Plut. Mor. 840c), 
Kefisodotas mirties bausmės išvengė tik trim balsais (Dem. 23, 
167), Nikodemas byloje dėl apsimetinėjimo piliečiu buvo 
išteisintas keturiais balsais (Isae. 3, 37), Euaionas pasmerktas 
nužudymo byloje tik vienu balsu (Dem. 23, 75). 


36b1—2 nesurinkęs vienos penktosios balsų dalies [ ... ] 
sumokėjęs tūkstantį drachmų. Kaltintojas, nesurinkęs penk- 
tadalio kaltinimą palaikančių teisėjų balsų (šiuo atveju — vieno 
šimto), turėjo mokėti nemenką baudą: tūkstantis drachmų — 
tai kuklus namelis, 4—5 vergai arba kevirtadalis turtingos 
nuotakos kraicio!9? (dėl sumų dar plg. paaišk. 38b6—10). 
Sokratas čia šaiposi — padalijus prieš jį balsavusių skaičių 
iš trijų kaltintojų, būtų tik aštuoniasdešimt balsų. Galbūt 
169 P. J. Steinberger, „Was Socrates guilty as charged? Apology 24c- 

28a‘, in: AncPhil, 17, 1997, p. 17. 

šitaip užsimenama, kad be Likono, o ypač Anito užkulisinio 
palaikymo, Meletas nebūtų laimėjęs bylos. 


36b3-4 kokią bausmę [... ] paskirsiu sau. Sokratas, 
teismo pripažintas kaltu, gali sau pasiūlyti alternatyvią bausmę 
(vad. antitimėsis). Jo pasiūlymai bus du — vienas, „pagal nuo- 
pelnus“ - privilegija valgyti Pritanėjuje, kitas — tokia bausmė, 
kuri nepadarytų jam žalos, tai yra piniginė bauda. 


36c8 taip pat niekuo iš to, kas priklauso miestui, nesi- 
rūpinti anksčiau nei pačiu miestu. Epimeleia tės poleds yra 
„Sokrato politinės filosofijos branduolys“ (Burnet, ad loc.). 
Negana to, perskyra „tai, kas priklauso miestui“, ir „pats mies- 
tas“ (autés tes poleds scil. epimeleisthai) — visas platoniškasis 
idėjų (= eidų) mokymas in nuce!"?. Plačiau ši perskyra paaiš- 
kinta Pirmajame Alkibiade (133d-e)*”*. 


36d7-37a2 maitinti jį Pritanėjuje. Pritanėjas buvo polio 
širdis. Ten buvo aukščiausio pareigūno archonto eponimo 
būstinė, ten liepsnojo miesto židinio ugnis — Hestija. Tikėta, 
jog Atėnų Pritanėją, panaikinęs vietinius pritanėjus, įkūręs 
Atėnų suvienytojas Tesėjas. Teisė valgyti Pritanėjuje buvo 


170 J. Stenzelio posakis, pritariamai cituojamas Hartmuto Erbse, 
„Zur Entstehungszeit von Platons Apologie des Sokrates" (1975), 
in: idem, Ausgewálte Schriften zur Klassischen Philologie, Berlin: 
Walter de Gruyter, 1979, p. 345. 

171 Čia nesiimame spręsti, ar Alkibiado dialogas yra autentiškas, 
ar pseudoplatoniškas. Kad ir kaip būtų, jo ryšys su ankstyvąja 
Akademija neabejotinas. 

aristokratinės valstybės reliktas, demokratinėje santvarkoje 
išlikęs kaip ypatinga privilegija, skirta labai siauram ratui. 
va. privilegiją nuolatos valgyti Atėnų Pritanėjuje be archontų 
turėjo Eleusino misterijų žyniai, du tiesioginiai tiranų žudikų 
Harmodijo ir Aristogeitono palikuonys, taip pat didžiųjų 
žaidynių nugalėtojai. Net būti pakviestam valgyti į Pritanėją 
buvo reta garbė — tokios sulaukdavo, pvz., svetimų kraštų 
pasiuntiniai arba asmenys, labai nusipelnę miestui. Tik rv a. 
valgančiųjų ratas išsiplėtė. Sokratas čia atkartoja Ksenofano 
įsitikinimą (fr. 2, 8), kad Olimpinių žaidynių nugalėtojai be 
reikalo maitinami bendrijos lėšomis pritanėjuose, nors filo- 
sofai jai nesulyginamai naudingesni. Tačiau nuo Ksenofano 
jis skiriasi tuo, kad savo vertę grindžia ne sophia, o tuo, kad 
kiekvieną pilietį bando įtikinti niekuo savu nesirūpinti pirmiau, 
nei bus pasirūpinta pačiu savimi taip, jog būtumei kuo geriausias 
ir protingiausias, taip pat niekuo iš to, kas priklauso miestui, ne- 
sirūpinti anksčiau nei pačiu miestu (žr. ir paaišk. prie 36c8). 
Sokrato pasiūlymas jį maitinti Pritanéjuje, kaip ir keli ką tik 
nuskambėję teiginiai, pvz., kad jam negali pakenkti Anitas, kad 
miestui jo tarnavimas - didžiausias gėris, yra vadinamosios 
atvirkštinės ironijos pavyzdys”. Sokratas kalba visai rimtai, 
tačiau piliečiams atrodo, jog jo žodžiai yra ironiški (t. y., jis 
turįs galvoje ne tai, ką sako). Kiek žemiau (37e5-38a1) Sokratas 
pats atkreipia klausytojų dėmesį į šį „nesusikalbėjimą“: „jei pa- 
sakyčiau, jog tai reikštų neklausyti dievo, — ir būtent dėl to būtų 
neįmanoma gyventi ramiai, — manimi nepatikėsite tartum 
apsimetinėjančiu (eiróneumenos)', t. y. kalbančiu ironiškai. 


172 Iakovos Vasiliuo, „Socrates“ reverse irony“, p. 223. 

37a9-10 kaip kiti žmonės, turėtumėte įstatymą [...] 
dėl mirties bausmės [ ... ] spręsti ne vieną dieną. Sokratas 
apeliuoja į Spartos įstatymus. Tuometiniame politiniame 
kontekste tai gan arogantiška nuoroda. 


37c2 Vienuolikai. „Vienuolika“ buvo pametiniai parei- 
gūnai, atsakingi už kalėjimo priežiūrą ir mirties bausmės 
vykdymą (plg. Phaed. 16b-c). 


38a5—6 neištardytas gyvenimas žmogui nėra gyventinas. 
Ši frazė esti atraminė, nuo Coulterio straipsnio pasirodymo“? 
argumentuojant, kad Platonas, rašydamas Sokrato apologiją, 
sekė (mėgdžiojo ar ginčijo) Gorgijo sukurtą Palamedo apo- 
logiją (apie Palamedą žr. paaisk. prie 41b2)!7*. Nurodoma 
ir daugiau abiejų kūrinių paralelių: Pal. 15 = Ap. 31 c2—3; 


173 J. A. Coulter, „The Relation of the Apology of Socrates to Gorgias’ 
Defense of Palamedes and Plato's Critique of Gorgianic Rhetoric", 
in: Harvard Studies in Classical Philology, 1964, p. 269-303. 
174 Abiejy apologijy tarpusavio santykis tapo gan populiaria ty- 
rimy tema. Zr. kad ir: D. D. Feaver, J. E. Hare, „The Apology 
as inverted parody of rhetoric’, in: Arethusa, 14, 1981, p. 205- 
216; K. R. Seeskin, „Is the Apology of Socrates' a parody?^ in: 
Philosophischer Literaturanzeiger, 4, 1982, p. 94-105; G. Calogero, 
„Gorgias and the socratic principle Nemo suo sponte peccat" (1957), 
in: idem, Scritti minori di filosofia antica, Napoli: Bibliopolis, 1985 
(Elenchos, 10), p. 93-105; E. Méron, , Apologie de Palamede, 
Apologie de Socrate: apologie pour Gorgias‘, in: Platon, 47-48, 
1995-1996, p. 21-46; C. Cunsolo, „Considerazioni in margine al 
rapporto tra l'Apologia di Socrate platonica ela Difesa di Palamede 
gorgiana“, in: Elenchos, 19 (1), 1998, p. 83-112. 

Pal. 21 = Ap. 38 as-6; Pal. 26 = Ap. 26 a1; Pal. 30 = Ap. 36 d4; 
Pal.34 = Ap. 32a4—5; Pal. 34 = Ap. 19 a1—2; Pal. 36 = Ap. 38 c1-3; 
Pal. 36 = Ap. 30 d6-e1; Pal. 33 = Ap. 34 b7-c6; Pal. 22 = Ap. 33 
c8-da; [ Pal. 4 = Ap. 17 aa-bs?] ^? 
kūrinys priklauso Platono Apologijos literatūrinei priešistorei, 


„Nėra abejonės, kad Gorgijo 


tačiau iki šiol nesutariama, kiek Palamedo apologija buvo jai 
konkrečiai reikšminga. 


38b6—10 miną [... | trisdešimt minų. Mina (100 drachmų), 
tai užmokestis laisvam graikų darbininkui už 100 darbo dienų. 
Anot graikų įstatymo, viena mina buvusi pakankama suma 
išpirkti belaisviui (Arist. Eth. Nic. 134b21). Sokrato draugų 
siūloma suma tikrai didelė — jos vertė 3000 darbo dienų!"“. 
Alternatyvus Sokrato pasiūlymas netenkina teisėjų ne dėl to, 
kad bausmė būtų per maža. Sokratas aiškiai sako, kad savo 
veiklos nenutrauktų jokiu atveju; taigi tos tridešimt minų 
būtų ne bausmė (pats kaltinamasis sako, kad piniginė bauda 
jam nieko nekenktų), bet tik savotiškas mokestis už galimybę 
tęsti filosofo misiją. 

Teigiama (Diog. Laert. 11, 12), kad Anaksagoras už pana- 
šius nusikaltimus kaip Sokratas Atėnams sumokėjęs 5 talentų 
baudą (1 talentas = 60 minų), taigi dešimt kartų daugiau, 
tačiau veikiausiai tai pramanas. Dar plg. paaišk. prie 36b1—2. 


175 James Barret, „Plato's Apology: philosophy, rhetoric, and the 
world of myth‘ in: Classical World, 95, 2001, p. 3-30. 

176 Brickhouse; Smith, Socrates on Trial, Oxford: Clarendon Press, 
1989, p. 225-230; Brickhouse; Smith, Routledge philosophy gui- 
debook to Plato and the trial of Socrates, p. 167. 

Trečioji kalba: 
mirties akivaizdoje 
(38c1-42a5) 


Paskelbus nuosprendį, Sokratas kreipiasi į teismą trečiąja kalba, 
„paskutiniu pasmerktojo myriop žodžiu“. Tyrinėtojai, norin- 
tys išsiaiškinti, kiek Apologijoje esama „istorijos“, atsiremia į 
neišsprendžiamą problemą: niekas negali pasakyti, ar tokia 
prakalba buvo įstatymų toleruojama ir praktiškai įmanoma, 
nes teisėjai galėjo išsiskirstyti iškart, vos paskelbus nuosprendį. 
Atkreipiamas dėmesys, kad prakalba sudaryta iš dviejų dalių - 
pirmoji skirta teisėjams, balsavusiems už Sokrato pasmerkimą, 
antra — balsavusiems už išteisinimą. Iš to plaukia Apologijos 
istoriškumo gynėjų kompromisinė išvada - Sokratas galėjęs 
kalbėti nusileidęs nuo bėmos jį apsupusiam šalininkų būriui, 
bet pirmoji prakalbos dalis, skirta balsavusiems už pasmerkimą, 
esanti Platono igradimas’’’. Diskusija dėl trečiosios prakalbos 
istoriškumo atskleidė reikšmingą dalyką — tokios prakalbos ana- 
logų Antikos teisminėje retorikoje nesama. Mums nėra svarbu, 
ar teoriškai ji buvo leistina, teksto supratimui nedaug duotų ir 
žinojimas, jog kažkas panašaus buvo pasakyta iš tikrųjų. To, ką 
žinome, pakanka suprasti, jog Platono sumanymas į Apologiją 


177 Plačiau: Str.-S., p. 203-204. 

įjungti trečią dalį turėjo būti netikėtas Apologijos skaitytojams, 
taip pat kaip ir Apologijos teisėjams. Kartūs Sokrato priekaištai 
priimami visiškoje tyloje — nėra nė vieno paraginimo netriukš- 
mauti. Ši kalba — kaip galingas prožektorius, nukreiptas atgal į 
nueitą kelią. Atrodo, kad nuščiuvę teisėjai jau pradeda suprasti, 
ką padarę. Tai, ką dabar kalba Sokratas, nebėra teismo proceso 
dalis. Tai nebepatenka į oficialų protokolą. Kalba tampa tarsi 
įvadu Sokrato priešmirtiniams pokalbiams su bičiuliais, per- 
teikiamiems Kritone ir Faidone. 


38d1—2 nubalsavusiems už mano mirtį. Diogenas Laer- 
tietis (ii, 42) teigia, kad per antrąjį balsavimą už alternatyvią 
bausmę tebalsavo 140 teisėjų (taigi už mirties nuosprendį - 
360). Kitaip tariant, anot jo, net 80 teisėjų iš balsavusių už 
visišką Sokrato išteisinimą radikaliai pakeitė nuomonę ir pa- 
reikalavo jo mirties. Vis dėlto bent jau Apologijoje nerandame 
jokio pagrindo tokiai teisėjų permainai. Pasiūlyta bauda buvo 
tikrai didelė (žr. paaišk. prie 38b6—10), ironiška kalbėsena apie 
maitinimą Pritanėjuje vargu ar turėjo būti tokia šokiruojanti, 
kaip norėtų kai kurie komentatoriai. Veikiausiai Diogenas bus 
savo šaltinio suklaidintas arba ne taip jį supratęs. Platonas, ne 
taip kaip 3624 (plg. ir paaisk.), neduoda nuorodos į jokį skaičių. 
Gal kaip tik dėl to, kad Sokratui mirties pareikalavo beveik 
tiek, kiek ir jį pripažino kaltu, jis nutyli skaičius: taip kuriamas 
dramatiškas įspūdis, jog tikrųjų teisėjų buvęs nedidelis būrelis, 
tad dėl filosofo mirties kalta esanti visa Atėnų bendruomenė. 


39b1 mat ši mitresnė už mirtį. Pažodžiui „ši bėga greičiau 
už mirtį“. Vertime paméginta atsiliepti į originalo aliteraciją: 

thatton gar thanatou thei. Akivaizdi aliteracija paakino svars- 
tymus, ar tik Platonas nebus pasinaudojes kokia patarle 
(žr. Stokes, ad loc.). Menkai tikėtina, jog būta tokios patar- 
lės apie nedorybę, greitesnę už mirtį, tačiau pačios mirties 
spėrumas gerai žinomas. Turint prieš akis Sokrato pasitelktą 
kovinį kontekstą, verta paminėti Simonidą, grakščiai pa- 
sakiusį, jog mirtis paveja net tą, kuris pasprunka iš mūšio 
(Sim. 9/524 Page). Kad ir kaip būtų, aliteracija čia pabrėžia 
Sokrato mintį ir kalbai, netrukus pereisiančiai į pranašystę, 
suteikia iskilmingumo. 


39c1-4 žmonės labiausiai geba pranašauti, - tuomet, kai 
jie turi mirti. Daugelyje tautų paplitęs įsitikinimas. Pavyzdžių 
galima rasti Iliadoje - mirštančio Patroklo pranašystė Hektorui 
(xvi, 851-854) ir Hektoro — Achilui (xxii, 355-360). 


39c5 tuojau [ ... ] jums ateis kerštas [...] bus dar dau- 
giau jus paneiginėjančių. Pabrėždamas tuojau (euthys), 
Sokratas čia atsitraukia nuo tradicinės graikų minties, kad 
dievų kerštas ateinąs neskubiai (Solon 4, 16; 13, 25-32; Theogn. 
203-208; [Lysias] c. Andoc. 20; plg. vėlyvesnį Plutarcho De 
sera numinis vindicta). 

Ką reiškia pranašystė, kad bus dar daugiau jus paneiginė- 
jančių? Kai kas iš tyrinėtojų ją vadina „melaginga“: „Jeigu 
Sokratas numatė, kad „tuojau“ po jo mirties pasirodys jau- 
nuoliai, kurie laikysis panašiai kaip jis ir net dar ryžtingiau, 
tai tikrai nieko panašaus neatsitiko"!"?, Tokia pranašystė, 
178 Ryszard Legutko (tlum. i koment.), Platon, Obrona Sokratesa, 

p. 188. 

teigiama, prieštaraujanti Sokrato unikalumui, paverčianti 
jį „mokytoju“, panašiu į sofistus. Iš tikro, čia susiduriame su 
paradoksu: viena vertus, Sokrato pašaukimas yra unikalus, 
nes jis, anot orakulo, esąs išmintingiausias iš žmonių. „Gali 
būti tik vienas Sokratas, kaip gali būti tik vienas Achilas — 
nes tik vienas žmogus gali būti geriausias“'??. Antra vertus, 
pats Sokratas save nurodo kaip paradeigma - pavyzdį, kuriuo 
reikia sekti (plg. 23b1 ir paaišk., taip pat Gorg. 527c). Maža to, 
jei Sokratas tikrai būtų vienatinis, tai kaip filosofija galėtų 
pergyventi jo mirtį? Kaip pats Platonas galėtų pateisinti 
ir paaiškinti savo buvimą filosofu? Praktinėje plotmėje??? 
Sokratui nesiseka save atkurti - jo didingas ugdymo projek- 
tas žlunga, o perspektyviausi mokiniai tampa įkalčiu prieš 
mokytoją bent jau posokratinėje tradicijoje: „Pasmerkėte 
mirti sofistą Sokratą, išugdžiusį Kritiją“ (Aeschin. I c. 
Timarch. 173); „tačiau Kritijas ir Alkibiadas!*!, - kalbėjęs 
Sokrato kaltintojas, - bendrave su Sokratu, užtraukė vals- 
tybei sunkiausių nelaimių: juk pirmasis oligarchijos laikais 
buvo didžiausias prievartautojas, veidmainis bei krauge- 
rys; vėlgi demokratijos laikais neatsirado didesnio savava- 
liautojo, pasipūtėlio bei smurtininko už antrąjį“ (Xenoph. 
Memor. i, 2,12; V. Kazanskienés vert.). Tad tokios situacijos 


179 Ruby Blondel, The Play of Characters in Platos Dialogues, 
Cambridge Univerity Press, 2002, p. 87. 

180 Turime galvoje Platono dialogų pasaulį, nors mutatis mutandis 
tą patį galima pasakyti apie istorinę „tikrovę“ 

181 Alkibiado veikla plačiai aptariama: Mark Munn, The School of 
History. Athens in the Age of Socrates, Berkeley: University of 
California Press, 2000. 

ir tokios tradicijos šviesoje tikrai neramu: ka gi turëjo gal- 
voje Platonas, dėdamas į Sokrato lūpas šią (jau aiškiai 
neišsipildžiusią) pranašystę? Atsakymo esama ne vieno. 
Antai Legutko siūlo apologetišką išaiškinimą, jog ši kalbos 
atkarpa esanti visai ne pranašystė ar prognozė, o perspėji- 
mas, jog po Sokrato mirties atsirasią jo „įpėdinių, kurie iš 
tiesų bus jo karikatūros“, mat pastarųjų elenchas neturės 
sokratiškojo episteminio jautrumo, etinio patoso, lojalumo 
savo miestui'??. Blondellis savo ruožtu pateikia rafinuotą 
filosofinį sprendimą: „Jei Platonas negali — ar veikiau ne- 
nori — parodyti Sokrato sėkmingai save reprodukuojančio, 
galbūt jis pats gali sėkmingai reprodukuoti Sokratą, kaip 
nors perduodamas jį mums dialogais, nepaisant jo paties 
irjo veikėjų mirties. Jei Sokratas negali reprodukuoti savęs 
pedagogiškai, galbūt Platonas gali jį reprodukuoti kituose, 
perteikdamas jo metodus, argumentus ir idėjas ateities kar- 
toms. Taip Platonas paradoksaliai galėtų tapti ne tik Sokrato 
„tėvu“ - kaip jo literatūrinis kūrėjas — bet ir sūnumi bei įpėdi- 
niu, padarančiu įmanomą jo tęstinę reprodukciją. Mimetinė 
pedagogika galėtų būti būdas, kuriuo Sokratas gali ugdyti 
ateities kartas kaip moralinis pavyzdys, nepaisant to, kad jis 
neigė esąs kieno nors mokytojas ir neišsižadant jo unika- 
lumo, iškylančio pačiuose dialoguose.“"*? Heitschas kalba 
konkrečiai — tokia Sokrato pranašyste Platonas, labiausiai 
tikėtina, užsimena apie jau sumanytą, o gal ir pradėtą rašyti 
savo dialogą Gorgijas — jame pateikiama Atėnų demorati- 
jos kritika, anot Doddso, „no duobt |... ] shocked Plato's 


182 Platon, Obrona Sokratesa, p. 192-193. 
183 Ruby Blondell, The Play of Characters, p. 88. 


39C5 Komentaras 251 


contemporaries"!?^, Negalima paneigti (kaip ir visiškai 
įrodyti) nė vienos iš šių versijų. Vis dėlto nereikėtų pamiršti, 
paties Platono ambicijų. Platonas dar iki pirmos kelionės 
į Siciliją ir Akademijos įsteigimo (388—387 m.) galėjo save 
regėti kaip Sokrato tarnystės Atėnams įpėdinį. Maža to, 
Atėnuose reiškėsi ir tokie Sokrato sekėjai kaip Antistenas 
ar Aristipas - nebūtinai Platono vertinami, tačiau tikrai ne- 
davę ramybės miesto žmonėms. Tad Sokrato pranašystė gali 
apibendrintai vaizduoti situaciją, susiklosčiusią Atėnuose 
apie 385 m., taip, kaip ją suvokė Platonas. 


39e2 kol archontai užsiėmę — teismo protokolų ir nuos- 
prendžio parengimu. 


39es pasišnekučiuoti mitais. Diamythologėsai pros al- 
lelous - komentatorių nuomonės nesutampa. Liddell-Scott- 
Jones žodyne diamythologésai apibrėžiama: „communicate 
by word of mouth, express in speech“, Montanari žodyne: 
„esprimere a parole“, Burnet aiškina: „žodyje nėra nuorodos 
į „mitą: Sande išliko jonėniška mythos (= Att. logos) prasmė, 
tad tai reiškia ne daugiau, kaip dialekhténai"!*5, panašiai mano 


184 Heitsch, 160-162; Doddso citata iš klasikinio leidimo: E. R. Dodds, 
Plato, Gorgias: a revised text with introduction and commentary, 
Oxford: Clarendon Press, 1959, p. 33. Gorgijo draminė data — 415 
arba 413-412 m. (Platon, Gorgias, traduction, introduction et no- 
tes par Monique Canto, Paris: ar Flammarion, 19932, p. 49-54} - 
keleri metai prieš Sokrato teismą, bet dialoge yra užuominų apie 
galimą filosofo likimą. 

185 Burnet, p. 164-165. 

ir Stokesas (ad loc.). Atkreipiamas dėmesys ir į Įstatymų vietą, 
kur šis žodis neturįs mitologinių konotacijų (Leges I, 632e). 

Atrodo, kad diamythologein interpretacija nemenkai pri- 
klauso nuo to, kaip suprantamas tolesnis tekstas — ar jame 
svarbesnis mito, ar „racionalaus“ samprotavimo aspektas. 
De Styckerio-Slingso komentare pasisakoma už pastarąjį 
variantą: „nepaisant paralelizmo [kitų dialogų mitams], 
40C4-41C6 nėra, kaip kai kurie vadina, mitas. Cia tiesiogiai 
neteigiamas gyvenimas po mirties, kaip daroma mituose; čia 
stengiamasi išlikti proto ribose, ko nėra mituose"!56, Stokesas 
(ad loc.) savo aiškinimą irgi argumentuoja tuo, kad „čia esama 
daugiau samprotavimo, negu mito“. 

Antra vertus, klasikinio Apologijos komentaro autorius 
Adamas aiškina šį žodį kaip „tell one another our fancies“ 
ir teigia, jog ,diamythologein skiriasi nuo dialegesthai kaip 
mythos skiriasi nuo logos"!*". Vienas šių dienų Platono mitų 
tyrėjų Dalfenas diamythologein verčia tiesiog padėmeniui: 
,durchmythologisieren"5*, Drauge jis pabrėžia „[Apologijos 
pasakojimo apie pomirtinį sielos likimą] tiesa nėra tiesa, 
kurią galima pagrįsti arba patvirtinti racionaliu išdėstymu, 
logišku įrodymu arba empirija, tai įsitikinimo, tikėjimo tiesa 
(Glaubenswarheit)“?8?. 


186 Str.-S., p. 217. 

187 Adam, Apologia, 11, p. 114 (ad loc.). 

188 Joachim Dalfen, „Platons Jenseitsmythen: Eine neue Mythologie?" 
in: Platon als Myhologe: Neue Intepretationen zu den Mythen in 
Platons Dialogen, hrsg. von. M. Janka, Ch. Schafer, Darmstadt: 
Wissenschaftliche Buchgesellschaft, 2002, p. 214—230, žr. p. 217. 

189 J. Dalfen, p. 218. 

Šis veiksmažodis yra ne toks jau kasdieniškas, vartojamas 
pakankamai retai. Aischilo Prometėjuje (eil. 889) juo nusa- 
komas ne šiaip pasikalbėjimas, o žymėta kalba — išminčiaus 
istarmé (eil. 887—893). Platono raštuose pavaizdi jo varto- 
sena Faidone. 61e1—2 Sokratas siūlo, kaip verčia T. Aleknienė, 

„pasvarstyti ir pavaizduoti“ (diaskopein kai mythologein) po- 
mirtinį žmogaus buvimą. Rowe'as kometuoja: Sokratas Cia už- 
siėmimą diskusija „prilygina sakmių sekimui"; žodžio vidinė 
prasmė šioje vietoje, anot jo, tebėra gyva1°9. Vėliau (70b6-7) 
Kebetas sako: „Bet kad siela yra ir žmogui numirus ir kad ji 
tebeturi kažkokią pažinimo galią, čia gerokai dar trūksta įtai- 
gumo bei įtikimumo.“ Sokratas atsiliepia: „Tai ką darysime? 
Nori, kad apsvarstytume (diamythologomen) šiuos dalykus: 
panašu, kad taip yra, ar ne?“ (T. Aleknienės vert.) Tolesnis 
kalbėjimas remiasi „senovinio pasakojimo“ — palaios logos 
autoritetu (7ocs), panašiai, kaip ir Apologijoje, kai Sokratas 
kalbėdamas apie sielos nemirtingumą apeliuoja į tai, „kas pa- 
sakojama“ (kata ta legomena, 40c8, 40es). 

Tradicinė Apšvietos suformuluota mito ir logo, vaizduotės 
ir mąstymo, mitologijos ir filosofijos priešprieša, kulminavusi 
Bultmano „demitologizacijos“ projektu, atgaline data nela- 
bai taikytina Platonui interpretuoti. Valstybėje sakant, kad 
mitas hós to holon eipein pseudos, eni de kai aléthe — „apskritai 
paėmus yra melas, bet turi tiesos“ (Resp. 37724—5), melo ir 
tiesos opozicija regima pedagoginiame kontekste, svarstant 
tradicinių graikų mitų tinkamumą vaikams ugdyti. Platonas 
190 „[Socrates] compares the business of discussion to story telling‘, 


C. J. Rowe, ed., Plato: Phaedo, Cambridge: University Press 
(Cambridge Greek and Latin Classics), 1993, p. 125, plg. p. 153. 

„nėra susirūpinęs faktiniu istorijos tikrumu, bet etine tiesa, 
kuri turi būti išreikšta mitu“*?*. Mitas, išreiškiantis etinę, o 
reikalui esant ir ,metafizine" tiesą, Platonui tampa logos, kaip 
ir filosofinis samprotavimas. Gorgijuje Sokratas pomirtinio gy- 
venimo mitą įveda iš esmės neišverčiama, bet iškalbinga fraze: 
„Paklausykite gražios sakmės (kalou logou), kuri jums, manau, 
atrodys esanti mitas (mython), bet man yra logos" (Gorg. 5232). 
Kartais, regisi, Platonas tyčia mito ir logo sąvokas sukeičia: 
Valstybėje pateikiama filosofinė pavyzdinės politinės bendrijos 
konstrukcija (paradeigma logoi - Resp. 472d9) Timajuje (26c9) 
pristatoma kaip vaizdavimas „nelygu mite" hos en mythdi, ją 
priešinant netrukus papasakosimai „tikrai“ Atlantidos isto- 
rijai alethinon logon (26e5). Naujosiose Platono filosofijos 
interpretacijose pastebima, kad joje „vien dialektikos niekada 
negana: ji veikiau mitą papildo negu pakeičia. Dialektika 
ir mitas gali būti regimi kaip skirtingi aiškinimo būdai, bet 
Platonas nepristato vieno aukštesniu už kitą ir nė vienas bū- 
das nėra pats sau pakankamas"!??, Galimas dar radikalesnis, 
betirhermeneutiškai dar produktyvesnis požiūris: „Jausmas, 
kad žmogiškasis išsisakymas būdamas apmatinis, neadekva- 
tus, geriausiu atveju tik artėjantis prie tiesos, yra ,fikcionalus’ 
užkrečia Platono rašymą giliausiu jo lygiu... Tai ne „mitas“ 
užpildo skyles, kurias palieka žmogaus protas (nors jis gali tai 
padaryti, kaip ir patarnauti specialiais tikslais konkrečioms 
auditorijoms), bet žmogaus protas pats neišgyvendinamai 


191 P. Murray, „What is a muthos for Plato?‘ in: From Myth to Reason? 
Studies in the Development of Greek Thought, ed. R. Buxton, 
Oxford: University Press, 1999, p. 252. 

192 P. Murray, ibid., p. 261. 

rodo bruožus, kuriuos mes būdingai asocijuojame su istorijų 
pasakojimu“"?*. Taip žvelgiant nėra prasmės aiškintis, ko vie- 
name ar kitame Platono dialogo fragmente „daugiau“ — mito 
ar racionalus samprotavimo. Ypač kai susiduriame su galuti- 
niais žmogaus gyvenimo klausimais — „eschatologija“ - tiek 
filosofija, tiek mitas pateikia tik dalinius atsakymus. Negana to, 
jie Platono dialoguose susipina tarpusavyje ir dargi perskver- 
bia vienas kitą. Antai Faidone ir filosofiniam tyrimui (77e-78a), 
ir mitui (114e) Sokratas atvirai skiria tą pačią užduotį: kerėti 
klausytojus, idant šie nebebijotų mirties. Tai atsakas į vieno 
pašnekovų prašymą: „pamėgink mus perkalbėti, Sokratai“ 
(Phaed. 776). Iš tiesų, visas Faidonas yra toks mėginimas „per- 
kalbėti“ (metapeithein — „įtikinti pakeisti nuomonę“) sielos 
nemirtingumu negalintį patikėti skaitytoją. Platono anapu- 
sybės mitai gali būti pavadinti retoriniais (įtikinimo) tekstais. 
Dalfenas šmaikščiai pastebi: „Platono filosofinis mythos yra 
logos ta prasme, kaip logos aprašė Gorgijas.“!?* Tačiau Gorgijo 
aprašytas kerintis logos teskirtas manipuliuoti pašnekovo 
emocijomis. Juo žmogus „suvedžiojamas“ ir tampa įrankių 
kažkieno tikslams siekti. Sokratui mito-logija reikalinga keisti 
žmogaus santykiui su savimi pačiu, su savo siela. Ten, kur 
nėra neabejotino įrodymo, galutinio atsakymo, pasitelkiama 


193 Ch. Rowe, „Myth, history and dialectic in Platos Republic and 
Timeus-Critias“, in: From Myth to Reason?, p. 205-206. 

194 J. Dalfen, 226. Plg. Pagyrimq Helenei: „Logos yra galingas val- 
dovas, kuris smulkiausiu ir neregimiausiu kūnu atlieka dieviš- 
kiausius darbus: jis gali nuraminti baimę ir išvyti liūdesį, sukelti 
džiaugsmą ir sužadinti gailestį“ (8) „Įkvėpti kerėjimai per logos 
atneša malonumą, numaldo skausmą“ (10) 

filosofinė retorika, veikianti ne tiesiogiai emocijas, bet visą 
sielą, o pirmiausia — protingaja jos galią. Tokiai retorikai rei- 
kia ir elencho, mąstymą apvalančio nuo vien juslių patyrimu 
arba visuomenės prietarais grįstų įsitikinimų, ir nuoseklaus 
filosofinio įrodinėjimo, ir mito. Visi šie elementai drauge turi 
taip „pakerėti“ žmogų, kad šis atsivertų vilčiai: jau Apologijoje 
Sokratas ragina „puoselėti gerą viltį“ (41c8-9). Vilties matmuo 
Platono „abstraktų“, į eidus orientuotą filosofinį mąstymą 


susieja su ribota ir konkrečia žmogaus bütimi! 5. 


40a2-c2 Man įprastas pranašaujantis daimoniškas 
[ženklas]. He eiothuia moi mantikė hē tou daimoniou — „man 
įprasta pranašystės galia [iš arba dėka] daimoniškojo 
[ženklo]“; hé tou daimoniou Schleiermacherio ir kai kurių 
vėlesnių mokslininkų laikoma interpoliacija.!?* Vargu ar tokia 


195 Vilties reikšmė Platono filosofijoje išsamiau netirta. Cia skaity- 
tojo patogumui verta pacituoti bent pora vietų iš kitų dialogų: 
plg. įtikėjimą pomirtine palaima: „Jei ji [siela] būtų kur nors 
susitelkusi savyje ir nusikračiusi visų blogybių, kurias čia dabar 
suminėjai, tada, Sokratai, turėtume tikrą — ir kokią gražią — viltį, 
jog tai, ką sakai, yra tiesa“ (Phaed. 70a-b); bei viltį doru gyve- 
nimu išvengti Hado bausmių (dėl jų, anot Valstybės kalbėtojo 
Kefalo, sulaukus senatvės imama būgštauti: „o jeigu tai tiesa?“ 
Sokratas pritaria Kefalo svarstymui: „tam gi, kuris pats sau 
žino (syneidoti) nieko neteisaus nepadaręs, visada šalimais esti 
mieloji viltis, geroji „senatvės maitintoja‘, kaip sako Pindaras“ 
(Resp. 330d-—331a). 

196 Palaikyta ir argumentuota M. Joyal, „Socrates, daimonios 
anér: Some textual and interpretive problems in Plato“, in: 
In Altum: Seventy-Five Years of Classical Studies in Newfoundland, 
ed. M. Joyal, Memorial University of Newfoundland, p. 343. 

prielaida būtina: Sokratas čia turi galvoje savo daimoniškąjį 
ženklą ir sulygina jį su pranašystės galia. Sokratas pranašauja 
mirties akivaizdoje, kai, senovės įsitikinimu, žmogaus dvasinė 
galia esti jautriausia (žr. 39C; 39d9). 


40C6-e4 Juk numirti yra viena iš dviejų |... ] šis tas 
daugiau uz viena naktį. Kritiškam skaitytojui jau pirma frazė, 
užuot teikusi paguoda, kelia įtarimą. Pati Sokrato disjunkcija 
yra abejotina: šalia išnykimo galimi ir kiti pomirtinio likimo 
variantai. Antikinė mintis pateikia ne vieną alternatyvą visiš- 
kam išnykimui. Graikams buvo žinoma ir metempsichozė, mi- 
nima Pindaro bei Empedoklio (Pind. O. 2, 68-77; Emp. fr. 17, 
118 DK), anot tradicijos, „išrasta“ Pitagoro bei Ferekido, ir 
savotiška „moralinė reinkarnacija“ (Platono, regis, priskiriama 
orfikams), kai „šventas ir priesaiką gerbiąs žmogus po mirties 
gyvenąs vaikų vaikuose“ (plg. Resp. 363d), ir pomirtinis vege- 
tavimas, aprašytas Homero Nekya - Odisėjos 11 giesmėje. Be 
abejonės, šios būsenos irgi yra persikėlimas iš čionykštės vietos 
į kitą, tačiau Sokratas, kaip sutaria komentatoriai, čia nekalba 
apie sielų persikūnijimą (nors sąvokos metabole ir metoikėsis 
gali būti vartojamos ir jam įvardyti), jo tikrai nedomina ir 
homeriškoji pomirtinė būtis. Kyla klausimas, ar tai „netyčinė“ 
Sokrato (Platono) klaida, ar sąmoningai negarbinga argumen- 
tacijos strategija'?"? Atsakymas, regis, būtų gan paprastas. 
Sokratas svarstymą pradeda dviem radikaliai skirtingomis 
pozicijomis: arba po mirties žmogus nepatiria nieko (tarsi 
miegodamas), arba ką nors patiria. Tad ir vardyti daugiau 
197 Plg. G. Rudebush, „Death is one of two things“, in: AncPhil, u, 
1991, p. 35. 

pomirtinės būsenos variantų jam nėra reikalo. O betarpiška 
metempsichozė („reinkarnacija“) mus vėl grąžintų į gyvenimą, 
tai būtų netikra mirtis. 


yra lyg miegas. Mirties susaistymas su miegu — paplitęs 
daugelyje kultūrų. Graikams mirtis - miego brolis ( Theog. 756; 
Il.14, 231); mirtis ir miegas - dvyniai (Tl. 16, 672, 682). Mirtis — 
tai „miegas be pabaigos“ (Aesch. Agamn. 1450-1451). Taip 
pat ir Anaksagoras (A34 DK) miegą laikė tiksliausių mirties 
vaizdu. Tad Sokratas čia apeliuoja į klausytojams gerai žinomą 
vaizdinį. Reikia turėti galvoje, kad tradicinėje pasaulėžiūroje 
mirties sulyginimas su miegu suponavo, kad siela neišnyksta 
be pėdsako. Homeriškame pasaulėvaizdyje gyvybės pradas, 
psykhė, išlekia žmogui mirštant, bet psykhė netapatintina su 
sąmone. Hade laikosi psykhe ir eidėlon, tačiau ten nebėra phre- 
nes („proto“) — psichinio aktyvumo šaltinio (II. 23, 103-104). 
Antra vertus, Anaksagoras, ko gero, teigė, kad siela, atsiskyrusi 
nuo kūno, mirštanti, ne taip, kaip miego atveju, kai laikinai 
nutrūkstąs kūno veikimas (A103 DK). Tačiau Sokratas čia ne- 
užsibrėžia tikslo išaiškinti, ar siela išlieka kaip „substancija“. 
Argmentacija, kad miegui lygi mirtis yra naudingas įsigi- 
jimas (kerdos), sulaukė daug filosofinės kritikos'?8. Iš tiesų — 
kodėl visiškai nieko nejusti yra geriau negu gyventi? Vienas iš 
galimų atsakymų yra gan kasdieniškas - gyvenimas yra sunkus 
ir fiziškai, ir psichologiškai, todėl nieko nejusti geriau, negu 
198 Specialios studijos šiuo klausimu: P. Armleder, „Death in Plato’s 
Apology‘, in: CB, 42, 1966, p. 46; D. L. Roochnik, „Apology 40c4— 
41e7: Is death really a gain? in: CJ, 80, 1985, p. 212-220; G. Rudebush, 
„Death is one of two things“, in: AncPhil, 11, 1991, p. 34-45. 

kasdien kęsti skausmus, rūpesčius ir baimes. Kitas atsakymas 
būtų, kad Sokratas pripažįsta buvimą mirus esant iš tikro 
tolygų giliam miegui, kai, subjektiškumui ištirpus, išlieka 
„egzistavimas“, peržengiantis subjekto ir objekto perskyrą ir 
konstatuojamas nebent pereinant ribą iš gilaus miego į miegą 
su sapnais'??. Galbūt tokį supratimą kiek remtų pažodžiui, 
o ne tik kaip vaizdi frazė, suprastas pasakymas, jog vidinis 
laikas mirties (gilaus miego) būsenoje visai neišnyksta, bet 
praranda savo dalumą ir matuojamumą (visas laikas nėra šis 
tas daugiau už vieną naktį — 4143)”. 

Kad ir kaip būtų, pirmame mirties aiškinime etinio 
momento visai nėra. Tai patvirtina ir Didžiojo Karaliaus 
(Persijos valdovo) paminėjimas (40c3—e2): jo laimingumas 
buvo tapęs priežodžiu (Euthd. 274a; Gorg. 47oe; plg. Aristot. 
Sophistici elenchi 173226), tačiau, anot Gorgijuje pasakojamo 
mito (Gorg. 524d7-52527), pomirtiniame pasaulyje jo lau- 
kianti prasta dalia: Azijos teisėjas Radamantas, nežinodamas, 
kas mirusieji buvę žemiškame gyvenime, nieko gražaus ka- 
raliaus vėlėje nerastų ir atiduotų ją bausmei. Tad Persijos 


199 Šią nesubjektinės „patirties“ problematiką gal gali praskaidrinti 
Advaitos Vedantos (be abejo, jos prielaidos visai kitos) preceden- 
tas: Advaitos doktrinoje gilaus miego būseną lydi jos „liudytojas“, 
netapatus empiriniam subjektui. Žr. kad ir Michael Comans, 

„Ihe Self in deep sleep according to Advaita and Visistadvaita“, 
in: Journal of Indian Philosophy, 18, 1990, p. 1-28; Arvind Sharma, 
Sleep as a state of consciousness in Advaita Vedanta, Albany: State 
University of New York Press, 2004. 

200 Visiško sielos išnykimo, suirimo galimybė minima Faidone 
(žr. 70a), Sokratas nė nemėgina jos laikyti „naudingu įsigijimu“ 
ir pateikia jai alternatyvą - nemirtingumo įrodymus. 

karaliui būtų tikrai mielesnė pomirtinė būsena, lygi giliam 
miegui. Sokrato akimis žvelgiant, neteisus ir filosofiškai ne- 
gyvenantis žmogus negali būti laimingas, miegas jam tikrai 
geriau. Bet kodėl miegas gerai ir Sokratui - juk tokia pomir- 
tine dalia jam reikštų filosofavimo netektį? Calefas mėgina 
atsakyti taip: pasmerktas mirti Sokratas turėtų pasipriešinti 
įstatymui ir pabėgti, o tai jau būtų gyvenimas nedorybėje, pri- 
lygstantis jį pasmerkusiy bendrapiliečių gyvenimui?“!. Siam 
paaiškinimui irgi galima šį tą prikišti: tarkime, miestas būtų 
pripažinęs, kad Sokratas teisus ir leidęs jam tęsti Delfų dievo 
patikėtą misiją. Ar ir tuo atveju filosofui mirtis (gilus mie- 
gas) būtų naudingas įsigijimas, o ne neišvengiama nelaimė? 
Keistokai samprotauja Legutko: „Šis argumentas Sokrato 
lūpose skamba įtikimai būtent dėl to, kad pastarasis palieka 
įspūdį žmogaus, savo gyvenime daug pasiekusio ir nieko iš 
jo nebelaukiantio.” Toks teiginys nei turi rimtos atramos 
Apologijos tekste, nei atitinka tą Sokrato įvaizdį, kurį žinome 
iš kitų Platono dialogų, ypač tų, kuriuose vaizduojamos pas- 
kutinės filosofo dienos iki teismo (Teaitetas, Eutifronas) ar 
po nuosprendžio (Kritonas, Faidonas). Veikiausiai Legutko 
čia, manding, nejučia (ir filosofiskiau) atkartoja Ksenofonto 
nuomonę, kad Sokratas tyčia išprovokavęs savo mirtį, kad 
nereikėtų kęsti senatvės vargų (žr. paaišk. prie 20e5). Mūsų 
atsakymas būtų kitoks: Neturėdamas tikro žinojimo, kas 
yra mirtis, Sokratas savo viltis sudeda ne į šią („miego“) 


201 S. W. Calef, „Why is annihilation a great gain for Socrates? The 
argument of Apology 40c3-e2', in: Ancien Philosophy, 12, 1992, 
p. 285-297. 

202 Legutko (Platon, Obrona Sokratesa), p. 196. 

versiją. Parodoma, kad Sokratas teisus bet kuriuo atveju — jis 
(ir jo klausytojai) nepatirtų nuostolio net tuo atveju, jei po 
mirties „nieko nėra“. Vis dėlto Sokratas neplėtoja minties 
apie „užmigimą“ savo paties atžvilgiu. Jis viliasi ne to, ką 
vadina „naudingu įsigijimu“, bet to, ką verta pavadinti di- 
džiausiu gėriu (koks, vyrai teisėjai, galėtų būti gėris, didesnis 
už šį? - 40e6—7). 


41a1 atvykęs į Hadą. Kurdamas savąjį Hado mitą, Sokratas 
laisvai derina skirtingas graikų tradicijas (homerinę, orfikų), 
su jomis kai kada netiesiogiai polemizuoja ir palenkia savo 
tikslui. Hade jis sutiks kelių rūšių žmones: teisingus teisėjus 
(žr. paaisk. prie 41a3-4), senuosius poetus (žr. paaišk. prie 
41a6—7), neteisingumo aukas (žr. paaišk. prie 41b2) ir gud- 
rumu garsėjusius herojus-valdovus (žr. paaišk. prie 41c1). 
Verta dėmesio tai, kad šiame Sokrato mite „gerieji“ nėra at- 
riboti nuo „blogųjų“. Sokratas Apologijoje nieko nesako apie 
pomirtinį atlygį ar orfiškąjį į slėpinius įšventintų teisiųjų ir 
piktadarių atskyrimą (plg. paaišk. prie 41¢3-4) — jis lygiai 
tikisi kalbėtis tiek su Palamedu ir Ajantu, tiek su jų skriau- 
diku Odisėju. 


41a3-4 teiséjauja - Minojas, Radamantas, Ajakas, Trip- 
tolemas. Cia išvardyti teiséjai yra pakankamai populiarüs 
graikų mitologijos personažai. Visi trys - Ajakas, Radamantas 
ir Minojas — yra Dzeuso sūnūs; pastarieji du — ir broliai. 
Radamantas - gan mjslinga figūrą. Homeras mini jį kaip ge- 
rai žinomą asmenį, tačiau nepateikia beveik jokios platesnės 
informacijos. Sokratas, tikėdamasis Radamantą sutikti Hade, 


262 Sokrato apologija 4121 


prieštarauja Homerui. Anot Homero, pastarasis esas ne Hade, 
o Elisijuje, arba, kaip sako Pindaras, viešpataująs Palaimintųjų 
salose (Olymp. 2, 56-83): 


Tau, Menelajau, dievų užaugintas, nėra pažadėta 

Lemčiai paklusus numirt žirgais pagarsėjusiam Arge. 

Tau nemirtingi dievai leis eiti į kraštą pasaulio, 

Į Elisijo laukus, kur gyven Radamantas šviesplaukis, 

Ten, kur bėga lengvai gyvenimas žmogui mirtingam, 

Kur nei audrų nėra, nei lietų, nei žiemų didžiaspeigių. 
(Od. 4, 561-566; A. Dambrausko vert.) 


Hesiodas (fr. 141) Radamanta vadina teisiuoju (dikaios); 
Teognidas (701) mini jo „sveiką suvokimą“ (sophrosyne). Kitą 
teisėją, Radamanto brolį, Kretos valdovą Minoją, Homeras 
(Od. u, 322) tituluoja „gudriaminčiu“, bet jį jau vaizduoja 
esantį Hade, ten sprendžiantį mirusiųjų tarpusavio bylas: 


Taigi išvydau Minoją, Kronido garbingąjį sūnų, 

Rankoj turėjo jis lazdą auksinę ir mirusius teisė, 

Soste sėdėdamas, o tie stovėdami klausė sprendimų 

Arba sėdėjo aplink plačiavarčiuose rūmuose Hado. 
(Od. 11, 568-571; A. Dambrausko vert.) 


Aiginos karalius Ajakas išsprendė ginčą, kam turi atitekti 
valdžia Megaroje (Paus. 1, 39, 6), maža to, kaip protingiau- 
sias iš žmonių, dar būdamas gyvas teisėjavo net dievams 
(Pind. Isthm. 8, 24). Sokrato laikais jis jau žinomas kaip Hade 
turintis vieną iš garbingiausių vietų. 

Triptolemas — svarbi figūra Eleusino mite, čia minimas turbūt 
norintį teisėjų būrelį įtraukti asmenį, tiesiogiai susijusį su Atėnais. 
Rašytiniuose šaltiniuose jo teisėjavimas neminimas. Veikiausiai 
Triptolemas, kaip teisėjas, drauge su Radamantu ir Ajaku pa- 
vaizduotas apgadintame IV a. vid. kratere iš Apulijos*““. 

Minojas, Radamantas ir Ajakas, kaip mirusiųjų pa- 
saulio teisėjai, minimi ir „Gorgijo“ eschatologiniame mite 
(Grg. 524a). Minojui Gorgijuje pavesta teisti Azijos vėles 
drauge su savo broliu Radamantu, taip pat jis yra „paskutinės 
instancijos“ teisėjas. Ajakas teisia kilusius iš Europos. Tačiau 
ne taip, kaip Gorgijo dialoge, Apologijoje net neužsimenama 
apie tai, kad šie teisingieji teisėjai spręstų pomirtinį vėlės 
likimą, atsižvelgdami į mirusiojo moralinę vertę. 

Apologijos mite teisėjų funkcijos neaptariamos, tad klau- 
sytojai natūraliai turi manyti, jog Hade jie sprendžia vėlių 
tarpusavio bylas, kaip daro Minojas cituotoje Homero ištrau- 
koje. Čia labai tikėtina, kad Sokratas subtiliai sureliatyvina 
Atėnų teismo nuosprendį - visi filosofą pasmerkę atėniečiai 
anksčiau ar vėliau irgi mirs, tad Sokratas galės mirusiųjų pa- 
saulyje pašaukti juos į teisingą teismą, prašydamas anų teisėjų 
išspręsti bylą tarp savęs ir miesto. 


41a6-7 susitikti su Orféju, Mūsaju, Hesiodu ir Homeru. 
Seniausi graikų poetai ir ugdymo autoritetai čia rikiuojami 


203 Atrodo, kad komentatoriai (pvz. Stokes, p. 192) perdeda šio 
ikonografinio tipo paplitimą. Mums pavyko rasti nuorodą tik į 
vieną kraterą (Neapolis, H3222) — žr. Timothy Gantz, Early Greek 
Myth: A Guide to Literary and Artistic Sources, vol. 1, Baltimore 
and London: John Hopkins University, 1993, p. 70. 

tradicine choronologine eile (plg. Resp. 363a, 327d, 612b; 
Tim. 21d). Tokia tvarka juos vardija ir Hipijas iš Elidės 
(86 B6 DK). Beje, Herodotas (2, 53) ginčija šią chronologiją 
ir pirmais graikų poetais laiko Homerą ir po jo — Hesiodą. 
Kituose dialoguose Platonas laikosi kitos tradicijos ir Homerą 
mini pirma Hesiodo (Ion 531a-b; Prot. 316d; Symp. 209d; 
Crat. 402b; Resp. 6ood). 

Prisimenant, ka Sokratas jau papasakojo apie savo san- 
tykius su poetais, mirusiųjų kūrėjų laukia panašus ištyrimas, 
veikiausiai išsklaidysiantis ir šių išmintingumo iliuziją. Vis 
dėlto kitas pasaulis Sokratui bus įdomesnis - jis galės kvosti 
poetus, kurie pripažinti išminčiais ir politinio bei religinio 
graikų ugdymo šaltiniais par excellence. Kituose dialoguose 
(ypač Valstybėje) pateikiama Homero mitologijos moralinė 
kritika ir pajuokiamos Orfėjo bei Mūsajo knygos. 


41b2 susitikčiau su Palamedu, Telamono sūnumi Ajantu. 
Abu personažai yra nuo neteisingo teismo nukentėjusiųjų pa- 
vyzdžiai. Homero neminimas Palamedas tapo itin populiarus 
v amžiuje. Apie jį rašė Aischilas, Sofoklis, Euripidas. Gorgijas 
parašė jo apologiją, o Alkidamantas — Odisėjo vardu - kal- 
tinamąją kalbą?"*. Palamedui priskiriama daugybė išradimų, 
tarp jų ir skaičiavimo bei rašymo menas. Odisėjas (dėl ne 


204 Daugelio mokslininkų abejota, ar Odisėjo kaltinamoji kalba yra 
tikrai Alkidamanto, o ne antrosios sofistikos laikų kūrinys. Vis 
dėlto paskutiniu metu tvirtėja autentiškumo šalininkų pozici- 
jos — žr. The Greek Sophists, translatd and with an Introduction 
and Notes by John Dillon and Tania Gergel, London: Penguin 
Books, 2003, p. 303. 

visai aiškių priežasčių, galbūt iš pavydo) apkaltino Palamedą 
susimokius su trojėnais. Pakišęs Palamedui neva išdavystės 
įrodymus - auksą ir padirbtą priešų laišką, pasiekė, kad jis 
būtų nubaustas mirtimi. Sokratas veikiausiai Palamedą regi 
kaip savo prototipą — savo bendrijai padaręs daug gera, pasta- 
rasis buvęs taip pat neteisingai minios pasmerktas. Odisėjas 
(Alkidamanto sudėtoje kalboje) teisėjus perspėja turint rei- 
kalą su philosophos te kai deinos (4). 

Ajantas, antras karžygys po Achilo, neteko proto ir nu- 
sižudė, kai kritusio Achilo ginklai buvo paskirti Odisėjui. 
Ji taip įskaudinusi ši neteisybė, kad atėjus metui grįžti į kūną, 
Ajanto siela, „prisimindama nuosprendį dėl Achilo ginklų, 
nenoréjusi tapti žmogumi“ (Resp. 620b). 


41ci kuris atvedė prie Trojos didelę kariauną, arba Odi- 
sėją, arba Sisifa. 

atvedė prie Trojos didelę kariauną. Paprastai sakoma, kad 
mintyje turimas vyriausias graikų karo vadas Agamemnonas, 
tačiau būtų sunku pasakyti, kuo jis galėtų dominti Sokratą. 
Aiškinimai mums rodosi pritempti: jis Sokratui rūpįs kaip 
„vadas vyriausias [,] ir karalius puikus, ir pirmas kovotojas ie- 
tim" (Il. 3, 178—179)?55, kaip arogancijos, įžūlumo pavyzdys”. 
Agamemnono vieton (ir į draugę gudruoliams Odisėjui bei 
Sisifui) gerai tiktų jo brolis Menelajas, atplaukęs prie Trojos 


205 Heitsch, p. 170. Stokesas savo nuomonę išsako labai tamsiai, bet 
regis jis mano panašiai - Agamemnoną Sokratas tirsiąs kaip 
politiką. 

206 Platone, Apologia di Socrate. Critone, a cura di Maria Michela 
Sassi, Milano: Rizzoli (BUR), 2007, p. 175 (n. $4). 

krantų su 60 laivų (Agamemnonas - su 100; Il. 2, 569—590). 
Kaip teisėtas Helenės vyras (tad ir karo sukėlėjas) jis gali būti 
perkeltine prasme laikomas tuo, kuris „atvedė kariauną“. Kaip 
tik Menelają išmintingasis Nestoras laikęs „protingiausiu visų 
mirtingųjų“ (Od. 4, 190—191), o Iliadoje Menelajas vaizduo- 
jamas nors jaunas, bet puikus oratorius, tegu ir neprilygs- 
tantis savo bičiuliui Odisėjui (Il. 3, 210—215). Tuo tarpu apie 
Agamemnono protinius gebėjimus ar pretenzijas į išmintį 
nežinome nieko. Sokratui būtų įdomu veikiau kvosti tikrą po- 
litiką, garsų savo išmintimi, o ne karį - begėdišku įžūlumu. 


Sisifas buvęs protingiausias savo laiko žmogus (IL 6, 
153-154), pajéges po mirties gudriais žodžiais įtikinti Persefonę 
ir ištrūkti iš Hado (Theogn. 702—712). Taip pat sakoma, kad jis 
klasta surišęs Tanatą (Mirties įkūnijimą) ir tuo metu žemėje 
niekas iš viso nemires (Ferekidas 3F119 Jacoby). Už šiuos gud- 
ravimus jis buvęs pasmerktas Hade į kalną ridenti uolą, vis 
nusiritančią žemyn (Od. 11, 593-600). Solidi antikinė tradicija 
teigė, jog Odisėjas esąs Sisifo nesantuokinis sūnus (Aesch. fr. 
175 Radt; Soph. Aj. 189, Ph. 417, 1311; Eur. Iph. A. 524, 2362, 
Cyc. 104). Odisėjo protas ir isradingumas plačiai žinomi, ta- 
čiau jo sąžinę turėtų slėgti Palamedo ir Ajanto mirtys. Tad ir 
Sisifas, ir Odisėjas yra herojai, kurių pažiūros į dievogarbą 
kelia rimtų abejonių. 

Palamedas, Ajantas, Odisėjas, Menelajas yra Trojos 
karo laikų herojai. Ironiškas Platono-Sokrato požiūris į jų 
išmintį čia tik numanomas. Tačiau Kratile, manipuliuojant 
tariamomis etimologijomis, ironija tampa neabejotina, ypač 
atsižvelgiant į galimybę frazės pabaigą suprasti dvejopai: 

„Atikos tarme kalbant, didvyriai (hëróes), pasirodo esa kaž- 
kokie kalbėtojai (rhétores) ir klausinėtojai (erdtétikoi), tad net 
kalbėtojų ir sofistų giminė tampa didvyrių paderme“, arba 
„netgi didvyrių padermė tampa kalbėtojų ir sofistų gimine.“ 
(Crat. 398d8-e3)??7 


41C2-4 tiek vyrų, tiek moterų, su kuriais ten kalbėtis, 
bendrauti ir juos kvosti būtų [ ... | laimė. 

tiek vyrų, tiek moterų. Pirmą kartą Apologijoje paminima, 
kad ir moterys gali būti Sokrato pašnekovės. Deja, jis kalba 
ne apie savo miesto gyventojas, bet garsiąsias senovės mo- 
teris, kurių vardai plačiai žinomi (kas nors pajėgtų išvar- 
dyti... ), tokias kaip Sapfo (plg. Phaedr. 235b—c), ir ketina 
jas kvosti tik Hade. Alkibiadas Puotoje (215d3—6) atskleidžia, 
kad tarp Sokrato klausytojų būta ir moterų, tačiau tai labiau 
retorinė priemonė didžiojo kerėtojo žodžių visuotiniam 
poveikiui pabrėžti. 


kalbėtis, bendrauti ir juos kvosti. Visi trys Sokrato vartojami 
veiksmažodžiai Apologijoje ir kituose Platono raštuose žymi 
filosofinę veiklą. Dialegesthai („kalbėtis“, plg. 19d3—5, 21c6, 
33b1, 3824) — pagrindinė filosofavimo forma; anot Rowe'o 
apibūdinimo, tai savotiškas „apsikeitimas“: „asmuo (turintis 
tam tikrą žinojimą) išsako teiginius, kuriuos kitas asmuo 
kvestionuoja, versdamas pirmąjį apginti, ką šis yra pasakęs ir 


207 Žr. Platonas, Kratilas, gaikišką tekstą parengė, vertė, įvadą ir 
paaiškinimus parašė Mantas Adomėnas, Vilnius: Aidai, 1996, 
p. 95 ir 249, paaišk. 35. 

taip toliau“*?*. Sokratui svarbu, kad filosofavimas būtų gyvų 
vyrų dialogas „savu balsu“ (phėnė eautón; Prot. 347d1), o ne 
su rašytiniais tekstais (Phaedr. 275d-e). 

Veiksmažodis syneinai („bendrauti, drauge gyventi“) ir 
daiktavardis synousia šiame kontekste pirmiausia žymi miesto 
piliečių bendriją, kurioje jaunoji karta, būdama drauge su 
vyresniąja, perima jos patirtį, žinias, pilietinio gyvenimo 
įgūdžius (plg. 1966-2022). Sokratas kuria savo synousia, ku- 
rioje dominuoja filosofinis gyvenimas „kalbantis“ ir „kvo- 
ciant“ Plačiau jos, kaip mokytojo ir mokinio bendro buvimo, 
sampratą jau savo vardu Platonas dėsto Septintame laiške 
(plg. Ep. vit 314c-d)99. 

Galiausiai exetazein („kvosti, tardyti“, 23c4—5, 24c2, 28e5-6, 
38as—6, 41b6-8 ir kt.) čia vartojamas kaip sinonimas veiksma- 
žodžiui elegxai (pvz. 18d4~s ir paaišk.) — maždaug „kritiškai 
tirti“*!?. Nuo dialegesthai jis skiriasi „agresyvesniu“ atspalviu — 
Sokratas „kvosdamas“ ne tik ieško patikimo žinojimo, bet ir 
atskleidžia, ištiria, kas yra išmintingas, kas — ne. 

Tad Sokrato veikla — nuolatinis dialogo palaikymas, 
bendrabūvis kalbantis. Ji neįmanoma homeriškajame Hade, 
kuriame nėra artikuliuotos kalbos. Homero poemose nėra 
visiškai nuoseklaus vaizdo, kartais atrodo, kad vėlės Hade 


208 C. J. Rowe, Plato: Phaedo, p. 4. 

209 Plačiau žr. K. Saboliaus komentarą: Platonas, Antrasis ir septin- 
tasis laiškai, Vilnius: Aidai, 2005, p. 152-155. 

210 Sokratas savo filosofiniam tyrimui nusakyti Apologijoje vartoja 
ir daugiau sinonimų: zéfein, zëtësis (23bs, 29c8), ereunan (23bs, 
41b6); atrodo, ju reikšmės nėra griežtai atribotos (žr. Heitsch, 87, 
anm. 118). 

gali vienaip ar kitaip bendrauti, tačiau iš esmės ten vyrauja 
„kalbos užmarštis“, lathiphthongoio (Scutum 131)*"*. Vis dėlto 

Odisėjas, gyvas atvykęs į Hadą, „visus išklausinėjo“ (ego d' ere- 
einon hapasūs — frazė taikoma moterų būrio vėlėms, tačiau 

tinka ir visiems ten sutiktiesiems, žr. Od. 11, 233-234), tiesa, 
naudodamasis aukos krauju, vėlėms grąžinančiu galią kalbėti. 
Sokrato pasakojimas gali klausytojams priminti šią Odisėjos 

sceną, tačiau jie nesunkiai pastebės ir skirtumą: Hade filosofui 

nereikės griebtis ypatingų priemonių, Hado namai yra vieta, 
kurioje kalbamasi. Kratile pastebima, kad iš Hado dar niekas 

neištrūko, nes šis visus sužavi savo kalbomis: „gražias kalbas 

Hadas moka kalbėti [ ... ] šitas dievas yra tobulas sofistas“ 
(Crat. 403e1-3) — atvirkščiai, negu pasakota apie Sisifa, gud- 
riomis kalbomis išsivadavusį iš Hado. 

Sokrato įsivaizdavimas smarkiai kontrastuoja ne tik su 
homeriškuoju, bet ir su eleusininiu-orfiskuoju supratimu. 
Septintojoje raudoje Pindaras vaizduoja, kaip teisieji, amži- 
nai šviečiant saulei, Hade mėgaujasi žirgais ir mankštomis, 
žaidžia šaškėmis ar skambina lyromis (Pind. Rauda 7, fr. 129). 
Toks kūno malonumų (o nedoriesiems — kūno bausmių) 
kupinas pomirtinis gyvenimas Valstybėje sarkastiškai išjuok- 
tas Adeimanto lūpomis: „Mūsajas ir jo sūnus teisingiesiems 
parūpina iš dievų dar didesnių gėrybių: nuveda juos į Hadą, 
suguldo į guolius, surengia šiems šventiesiems pokylį ir lei- 
džia jiems vainikuotiems visą laiką girtauti, manydami, jog 
amžinas girtumas yra puikiausias atlyginimas už dorybę. 
[... ] Nedorėlius ir neteisingus žmones Hade jie panardina į 

211 J. Heath, „Blood for the Dead: Homeric ghosts speak up‘, in: 

Hermes, 133, 2005, p. 389—400. 

dumblą ir verčia rėčiu nešioti vandenį [... ]" (Resp. 2, 363c-d; 
J. Dumčiaus vert.). 

Visas Sokrato „pasišnekučiavimas mitais“ palieka keistą 
įspūdį. Vargu ar Sokrato klausytojams, kad ir kokie geri žmo- 
nės jie būtų, didele paguoda gali atrodyti pomirtiniai ir amžini 
(nes Hado gyventojai nemirtingi) pokalbiai apie šaunumo, 
išminties ar gėdingumo esmę. Klausimas: Ko kiekvienas nea- 
tiduotų, vyrai teisėjai, už galimybę ištardyti tą, kuris atvedė prie 
Trojos didelę kariauną? lieka neatsakytas, bet nesunku spėti, 
jog vyrai teisėjai neduotų nieko; jie mieliau rinktųsi žaidimą 
šaškėmis arba pokylį negu Sisifo atsakymus į klausimą, kas 
yra dievogarba? Nelabai aišku, ką gero Hade tikisi rasti pats 
Sokratas — „viskas ten bus kaip ir šioj žemėj“. Nėra pagrindo 
manyti, kad filosofas ten bus suprastas ir priimtas geriau negu 
Atėnuose. Kokia čia ,nenusakoma laimė“, jei patetiško pasa- 
kojimo gale tenka pridurti: Kad ir kaip būtų, ten gyvenantieji 
užtai tikrai nežudo? Ir iš kur randasi troškimas daugybę kartų 
numirti, kad vėl ir vėl įsitikintum, jog Homeras ir Orfėjas 
neišmano nieko iš to, ką yra parašę? 

Literatūriškai jautrus šiandienis Platono skaitymas leidžia 
nesunkiai atpažinti komiškuosius ironiškus ir parodijinius šio 
mito bruožus*!*, Atėnai pasirodo esą išvirkščias Hadas, bet 
net ir Hado pašnekovai pateikiami ironiškai. Tačiau reikia 
skirti Sokrato klausytojus ir Platono skaitytojus. Erbse taikliai 
nurodo auditorijos reikšmę: Apologijoje Sokratas negali kal- 
bėti taip, kaip jis kalba Faidone. Jis negali veik dviem šimtams 

212 Plg. Massimo Stella, L'illusion philosophigue: La mort de Socrate 
sur la scène des Dialogues platoniciens, Éditions Jérôme Millon 

(Collection Horos), 2006, p. 184-187. 

ji palaikiusių vyrų išdėstyti mokymo apie eidus („idėjas“), 
grindžiančio sielos nemarumo viltį?!3. Sokrato sekamas mitas 
paviršiumi perteikia žinią, kad anapusybėje jam „bus geriau 
negu čia“, mat joje yra visa, ko Sokratas negalėjo rasti savo 
mieste: teisingas teismas, tinkami kvosti politikai ir poetai, 
erdvė filosofiniam gyvenimui, kuriam negraso brutali mirtis. 
„Tikrieji teisėjai“ vargu ar įžvelgia jo komizmą bei ironiją; tik 
vienas kitas gali įprastai sudvejoti: „ar Sokratas čia rimtas, ar 
šaiposi?“ (spoudazei tauta Sokratés ë paizei - žr. Gorg. 481b6). 
Antra vertus, visi teisėjai turėtų suprasti girdį kritikos Atėnams 

santrauką ir pajusti vidinį priekaištą, kad jų bendrijoje doram 
žmogui gyventi blogiau negu Hade. Tuo tarpu mes, Platono 

skaitytojai, galime pasimėgauti ironija ir net bufonada, liudi- 
jančia, kad net mirties akivaizdoje filosofas nepalūžo, tebėra 
koks buvęs. Drauge komizmas yra raktas, atskleidžiantis šio 

mito apmatinį ir instrumentinį pobūdį. Juo patvirtinama, 
jog Sokratas tikrai nemano ir nesideda žinąs, „kas yra Hade“. 
Galiausiai, pasakojimo „nerimtumas“ kreipia skaityti rim- 
tąjį Faidong (nesakome, kad Platonas jį jau buvo sumanęs 

rašydamas Apologiją, bet kas galėtų paneigti... ) ir drauge 

teikia foną Faidono „nerimtiems“ elementams. Galiausiai ir 

klausytojams, ir skaitytojams Sokratas išsako be galo rimtą 

išvadą, kuri mitu nėra įrodoma ar grindžiama, bet paren- 
giama: mirties atžvilgiu reikia puoselėti gerą viltį ir šį vieną 

dalyką suvokti esant teisingą — tai, kad geram vyrui nei gyvam, 
nei numirusiam nėra jokios blogybės, o jo reikalais nenustoja 

213 H. Erbse, „Zur Entstehungszeit von Platons Apologie des Sokrates“ 


(1975), in: idem, Ausgewülte Schriften zur Klassischen Philologie, 
Berlin: Walter de Gruyter, 1979, p. 342-343. 

rūpintis dievai (41c8-d3). Dievų meletë daro galimą viltį, kad 
mirtis tikrai nėra blogybė, nors ir nežinome, koks pomirtinis 
gyvenimas yra iš tikrųjų. 


42a5 išskyrus dievą. Platonas paskutiniam, kaip ir pir- 
mam, savo teksto žodžiui skiria ypatingą reikšmę. Kas yra 
tas ho theos — dievas (Dievas)? Koks jo santykis su nejvar- 
dijamuoju Apolonu (plg. paaišk. prie 20e8)? Vienprasmį 
atsakymą sunku rasti skaitant ne tik Apologiją, bet ir vėlyvą 
Timają. Nenuostabu: „rasti visa ko Kūrėją ir Tėvą yra sunkus 
darbas, o ir radusiam neįmanoma visiems apie tai atskleisti“ 
(Timajas 28c). Atrodo, kad čia Platonas nemini jokio ži- 
nomo Olimpo religijos dievo. Staigus perėjimas nuo „dievų“ 
(41d2-3) prie „dievo“ dar neleidžia manyti, jog tai galėtų būti 
abstraktus apibendrinimas. Bene patogiausia čia pasitelkti 
ysilpnojo monoteizmo“ sąvoką, pasiūlytą Bordto Platono 
teologijos studijoje?'^. Tai „monoteizmas politeizme“, kai 
išsaugant dievų daugeriopumą, brėžiama perskyra tarp am- 
žinojo Dievo, esančio „už“ kosmoso, ir tradicinės teologijos 
dievų. Paskutiniai Sokrato žodžiai teisme yra ne skepticizmo, 
betvilties žodžiai - jis pasitiki jo laukiančia dalia, nes gyveno 
taip, kaip liepė Dievas. 


214 Michael Bordt, Platons Theologie, Freiburg-München: Karl Alber 
(Symposion, 126), 2006, p. 55-144. 

Sokrato apologijos asmenu rodyklë 


Šioje Apologijos asmenų rodyklėje nurodomi tik Sokrato amžininkai. 
Trumpos biogramos parengtos pagal: Debra Nails, The People of 
Plato: A Prosopography of Plato and Other Socratics, Hackett, 2004; 
The Oxford Classical Dictionary, 3*4 (Revised) Edition, ed. by Simon 
Hornblower and Antony Spawforth, Oxford University Press, 2003; 
Goulet R. [Dir.], Dictionnaire des philosophes antiques: 1. Abam(m) 
on à Axiothéa; 11. Babélyca d'Argos à Dyscolius; 11. Eccélos à Juvénal; 
Supplement (aux trois premiers tomes); 1v. Labeo à Ovidius, Paris: 
CNRS Editions, 1989-2005. Po kiekvieno vardo nurodomi asmens 
paminėjimai Platono korpuse. Biogramos gale - nuorodos į Oxford 
Classical Dictionary (ocp) ir Dictionnaire des philosophes antiques 
(nPhaA, tomas ir eilės nr.). 


Adeimantas iš Kolito, Aristono s. (g. apie 432, m. po 382) 
Ap. 34a, Parm. 126a (kalbėtojas), Resp. (kalbėtojas) 
Vyresnysis Platono brolis. 409 m. kovojo prie Megaros. 


Aischinas Sfetietis, Lisanijo s. (m. apie 356) 

Ap. 33d, Phaed. sob 

Teisminių kalbų ir sokratinių dialogų autorius. Bandė verstis kvepalų pre- 
kyba, bet prasiskolino ir nuskurdo. Buvo prie Sokrato jo mirties valandą. 
Anot tradicijos, Aischinas išvyko gyventi į Sirakūzus pas tiraną Dionisiją, 
iš ten buvo išvarytas 356 m. Išliko dialogų Aspasija ir Alikibiadas frag- 
mentai. Nepainiotinas su oratoriumi Aischinu (m. 322). 

OCD, DPhA I 71 


Ajantodoras iš Faleronto (g. apie 430—420, m. po 399) 


Ap. 34a 
Apolodoro brolis. 

Anaksagoras iš Klazomenų, Hegesibulo s. (g. apie soo, m. 428) 

Ap. 26d, Cra. 400a, 409a-b, 413c, Gorg. 465d, Phaed. 72c, 97b-99d, 
[ Hip. M.] 281c, 283a, [Alc.] 118c 

Pirmas filosofas, apie kurj Zinome, jog buvo jsiküres Aténuose; pa- 
siliko čia apie 20 metu, iki jam buvo iškelta byla dėl bedievystės 
(kai kurie tyrinėtojai bylos faktu abejoja). Anaksagoras palaikė ar- 
timus santykius su Perikliu, palikęs Atėnus ir apsigyvenęs Lampsake. 
Regis, ir toliau buvo jo remiamas. Neabejotinai parašė vieną filosofinę 
knygą, kurios išlikę tik fragmentai. 

OCD, DPhA I 158 


Anitas iš Eunimono, Antemiono sūnus (g. prieš 451—443, m. po 396) 
Ap. 18b, 23e, Men. 90a (kalbėtojas) 

Kiles i$ prasisiekusio darbininko šeimos. I$ tévo paveldéjo sékminga 
odininkystés verslą. Komikai jį vadina batsiuviu. Ksenofontas mini jo 
sūnų girtuoklį, kuriam Sokratas išpranašavo ydingą gyvenimą. Sakoma, 
kad buvo Alkibiado erastas. Tikėtina, kad 413/412 m. priklausė Tarybai. 
409 m. vadovavo 30 Atėnų trierų, plaukusių iš Spartos atsikovoti Pilo. 
Žygis nepavyko, Anitas buvo apkaltintas, tačiau kažkokiu būdu pa- 
pirkęs teisėjus išvengė bausmės. 404 m. jis parėmė Trisdešimt, vėliau 
jų ištremtas tapo vienu iš demokratų lyderių ir reikšmingai prisidėjo , 
prie Trisdešimties nuvertimo. 399 m. iniciavo Sokrato bylą. Senieji | 
autoriai teigia, kad Anitas dėl Sokrato mirties besigailinčių atėniečių 

buvęs nužudytas be teismo arba ištremtas ir žuvęs tremtyje, tačiau 
šaltiniuose jis minimas kaip kalbėjęs Asamblėjoje dar 396 m. 

OCD, DPhA I 227 


Antifontas i$ Kefisijos (m. po 399) 
Ap. 33e 
Epigeno tévas. ) 


Apolodoras iš Faleronto (g. apie 429) 


Ap. 34a, 38b, Phaed. soa, 7d, Symp. (kalbėtojas) 
Ajantodoro brolis. Gimė turtingoje šeimoje, buvo sėkmingas 

verslininkas, apie 403 m. prisijungė prie Sokrato mokinių. Siūlėsi 
su Platonu ir kitais sumokėti už Sokratą baudą. Emocingos prigimties 
žmogus. Buvo ir Sokrato teisme, ir šalia jo mirties valandą. 

DPhA 1249 


Aristofanas iš Kidatenajo, Pilypo s. (g. apie 450, m. apie 386) 

Ap. 19c, Symp. (kalbėtojas) 

Vienas žymiausių graikų komedijų rašytojų. Senovėje jam priskirtos 44 
komedijos, jų išliko 11 ir beveik 1000 fragmentų. Aristofano kūriniuose 
minima daugelis Platono dialogų veikėjų. Pirma Aristofano komedija 
Puotautojai pastatyta 427 m. per Lenajas. Anot tradicijos, nepaisant 
kritikos, nukreiptos prieš Sokratą, Platonas mėgęs Aristofano kūrybą. 
Puotoje pastarasis vaizduojamas palankiau negu kiti kalbėtojai. 

OCD 


Aristonas i$ Kolito, Aristoklio s. (g. 460, m. apie 424) 
Ap. 34a, Resp. 327a, 368a. 
Keturių vaikų, tarp kurių buvo Platonas ir Adeimantas, tėvas. 


Chairefontas iš Sfeto (g. 469 ar tuoj po, m. 403-399) 

Ap. 20e8-21a8, Charm. (kalbėtojas), Gorg. (kalbėtojas) 

Artimas Sokrato draugas, truputį už jį jaunesnis. Entuziastingo būdo. 
Komiškieji poetai mėgo jį pašiepti ir paliko žinių apie išvaizdą: buvęs 
ilgaplaukis, aukštas, liesas, blyškiaodis. Aristofano Paukščiuose minimas 
kaip Sokrato gyvensenos pamégdiiotojas. 404 m. išvyko su demokratais 
įtremtį. Grįžo į Atėnus 403 m. Palaikė gerus santykius su Gorgiju. 
OCD 


Demodokas i$ Anagiro (g. prieš 469, m. po 399) 

Ap. 33, [Dem.] (kalbėtojas), [ Theag.] 127d—e (kalbėtojas) 

Teago ir Paralijo tėvas, minimas kaip karvedys 425/424 m., ėjo įvairias 
pareigas. Manoma, kad Sokrato bylos metu jo politinė įtaka jau buvo 
sumenkusi. Jo vardu pavadintas pseudoplatoniškas dialogas. 

DPhA II 72 

Gorgijas iš Leontinu, Charmantido s. ( g. apie 483, m. apie 376) 
Ap. 19e, Gorg., Hip. M. 282b, d, Men. 95c, Phaedr. 261c, Phileb. 58a, 
Symp. 198c, [ Theag.] 127e-128b 

Kilęs iš Sicilijos, 427 m. su politine misija aplankė Atėnus. Gyveno 
keliaujančio oratoriaus ir retorikos mokytojo gyvenimą, dar kartą 
lankėsi Atėnuose. Jo įmantri retorika daugeliui atėniečių (tarp jų 
Isokratui, Agatonui) padarė neišdildomą įspūdį. Ištisai išliko Elenos 
pagyrimas ir Palamedo apologija. Į gyvenimo pabaigą per tris dešimt- 
mečius gyveno Tesalijoje. 

OCD, DPhA III 28 


Euenas iš Paro (v a. pab.) 

Ap. 20a—c, Phaed. 60-61c, Phaedr. 267a 

Eleginis poetas, plačiai išsilavinęs klajojantis mokytojas, buvęs 
Atėnuose 399 m. Platonas niekur jo nevadina sofistu. Išliko poetinės 
kūrybos fragmentų. 

ocp 


Epigenas iš Kefisijos, Antifonto s. (m. po 399) 

Ap. 33e, Phd. sob 

Sokrato aplinkos žmogus, buvęs ir Sokrato teisme, ir šalia jo mir- 
ties valandą. Dar minimas Ksenofonto Atsiminimuose kaip prastos 
sveikatos. 

DPhA III 38 


Hipijas iš Elidės (g. apie 465, m. prieš 390) 

Ap. 19e, Phaedr. 267b, Prot. passim, Hipp. min., Hipp. maj. passim 
Sofistas, jaunesnysis Protagoro amžininkas. Universalus mokslininkas, 
mokęs matematikos, astronomijos, muzikos, poezijos, mnemoninių 
technikų išradėjas; veikiausiai pirmas filosofijos istorikas. Sudarė 
Olimpinių žaidynių nugalėtojų sąrašą. Hipijo veikla Atėnuose 
buvo labai sėkminga. Platonas jį vaizduoja kaip pasipūtusį, riboto 
proto žmogų. 

DPhA III 145, OCD 

Hiponikas, Kalijo, Hiponiko sünaus, s. (v a.). 

Ap. 20a 

Vieno turtingiausių atėniečių sūnus, kurio lavinimą tėvas buvo pa- 
tikėjęs Euenui iš Paro. 


Kalijas iš Alopekės demo, Hiponiko s. (apie 450-370) 

Ap. 20a, Crat. 391c, Theaeth. 164c, Phileb. 19b, Prot. passim 

Kalijo, Hiponiko s. vaikaitis, gal turtingiausios Atėnų šeimos, pra- 
lobusios iš sidabro kasyklų, atstovas. Vienas iš Euleusino misterijų 
žynių (paveldėjimo keliu). 391/390 m. karvedys Korinto kare. 371 m. 
buvo vienas iš 3 pasiuntinių, su Sparta sėkmingai susiderėjusių dėl 
taikos. Buvo dosnus sofistų rėmėjas ir klausytojas. Dėl ekonomiką 
veikusių politinių įvykių bei ekstravagantiško gyvenimo būdo jo 
turtas į senatvę reliatyviai sumažėjo. Vienas jo sūnus, vėl Hiponikas, 
399 m. turbūt jau buvo suaugęs, antro sūnaus vardo nežinome, 399 m. 
jam buvo apie 12-13 metų. Nė vienas niekuo nepasižymėjo. 

ocp (4) 


Kritobulas i$ Alopekés demo, Kritono s. (apie 425 — 1v a. pr.) 

Ap. 33e, Euthd., Phd. sob 

Sokrato mokinys, buves teisme ir jam mirštant. Eutideme svarstoma, 
kaip parinkti jam tinkamą mokytoją. Ksenofonto dialogų Puota ir 
Ukvedys personažas. 

DPhA II, 217 


Kritonas iš Alopekės demo (apie 469 - >399) 

Ap. 33d, 38b, Crito (kalbėtojas), Euthd. (kalbėtojas), Phd. (kalbėtojas). 
Pasiturintis ūkininkas, kilęs iš to paties demo, kaip ir Sokratas. Vedė 
moterį iš pasiturinčios šeimos, dviejų sūnų, Archestrato, minimo 
poroje inskripcijų, ir Kritobulo tėvas. Siūlydamasis papirkti sargybą, 
bandė įkalbėti Sokratą pabėgti iš kalėjimo, vėliau pasirūpino jo laido- 
tuvėmis. Senovėje jam buvo priskiriama septyniolika dialogų. 
DPhA II 220, OCD 

Leontas iš Salamino (m. 404) 
Ap. 32c, d 
Salaminietis, Trisdešimties tiranų įsakymu suimtas ir nužudytas. 


Likonas 

Ap. 23C, 24a, 36a 

Atėnietis oratorius, vienas Sokrato kaltintojų, dažnai pajuoktas kome- 
dijose. Jeigu tai tas pats Autoliko, kurio pergalės berniukų pankratione 
proga įvyksta Ksenofonto Puota, tėvas — tai priešiškumą Sokratui 
būtų galima sieti su faktu, kad 404 m. jo sūnus buvo nužudytas 
Trisdešimties tiranų šalininkų už spartiečių karvedžio įžeidimą. 


Lisanijas iš Sfeto, Eschriono s. (v a.) 


Ap. 33e 
Aischino Sfetiečio tėvas, Sokrato pažįstamas, dalyvavęs teisme. 


Meletas, Meleto s. (v a. II p.) 

Euthph. passim, Ap. passim, Theaeth. 210d 

Atėnų tragiko sūnus, oficialusis Sokrato kaltintojas už kurio stovėjo 
Anitas. Galbūt ir pats buvo poetas. Galimas daiktas, tai jis 399 m. iškėlė 
bylą dėl dievų negerbimo Atėnų politikui Andokidui. Iš šaltinių dažnai 
neaišku, apie ką kalbama - apie Sokrato kaltintoją ar jo bendravardį 
tėvą, todėl patikimesnių biografinių duomenų pateikti neįmanoma. 
ocp (1, 2) 


Nikostratas, Teozotido s. 

Ap. 33e 

Jaunesnysis Sokrato mokinio Teodoto brolis, minimas ir vienoje i$ 
inskripciju. 

Paralijas i$ Anagiro, Demodoko s. (g. prieš 420) 


Ap. 33e 
Teago brolis. 390/389 m. Atėnų iždininkas, dar minimas inskripcijoje. 

Platonas 

Ap. 34a, Phaed. sob, Ep. vii 

Labiausiai išgarsėjęs Sokrato mokinys, gausioje kūryboje save mi- 
nintis tik du kartus. 

DPhA V 216, OCD 


Prodikas i$ Keo salos (g. apie 470—460, m. po 399) 

Ap. 19e, Crat. 384b, Theaeth. 151b, Symp. 177b, Phaedr. 267b, Charm. 
163d, Lach. 197d, Euthd. 277e, 305c, Prot. passim, Meno 75e, 96d, Hipp. 
maj. 282c, Resp. 6ooc 

Sofistas, retorikos mokytojas, domėjosi tikslia žodžių vartosena ir 
sinonimų skyrimu. Religiją kildino iš kasdienio gyvenimo aspektų 
ir kultūrinių herojų sudievinimo. Į Atėnus atvyko su diplomatine 
misija, vėliau ten praleido gan daug laiko, buvo globojamas Kalijo. 
Sokratas jį traktavo su ironija, bet palyginti draugiškai. 

DPhA V 325, OCD 


Teagas iš Anagiro, Demodoko sūnus (m. prieš 399) 

Ap. 33e, Resp. 496b, Theag. 

Paralijo brolis, atsidėjęs filosofijos studijoms. Jei ne menka sveikata, 
dėl tėvo įtakos būtų galėjęs padaryti politinę karjerą. Eponiminio 
pseudoplatoniško dialogo veikėjas. 

DPhA IV 28, OCD 


Teodotas, Teozotido s. 
Ap. 33e 
Nikostrato vyresnysis brolis, Sokrato mokinys. 


Teozotidas i$ Atmonono (g. 451 arba tuoj prieš, m. 399 arba tuoj po) 
Ap. 33e 

Nikostrato ir Teodoto tėvas. Aktyvus demokratinis politikas, išrūpi- 
nęs žuvusių atėniečių demokratų vaikams valstybės pašalpas. 

Vardų ir dalykų rodyklė 


Achilas, 214—215, 249-250, 266 
Adeimantas, 270 
Advaita Vedanta, 260 
Afroditė, 174 
Agamemnonas, 266-267 
agora, 151, 189, 194, 198 
Agoratas, 226 
Aischilas, 254, 265 
Aischinas, 155, 241 
Ajakas, 262-264 
Ajantas, 262, 265 
Akademija, 252 
Alkibiadas, 163, 195, 
198, 204, 218, 233, 238, 
250, 268 
Alkidamantas, 145, 265-266 
Alkmanas, 166, 209 
Alopekés demas, 192 
amatininkai (dar žr. džmiourgos), 
167, 186, 190—191 
Ameipsijas, 156 
ameleia, 14. 
Ameléta potamon, 198 
Amfipolis, 216 
Anaksagoras, 171, 178, 194, 
205—207, 245, 260 
Anaksimandras, 35 
anagké, 172 
Andokidas, 232, 236 


Anitas, 14, 154, 190-191, 225, 
236, 243 

Antifonas, 145 

Antifontas i$ Melités, 198 

Antistenas, 252 

antitimėsis, 241-242 

Anubis, 182 

Apolonas, 173-174, 179, 183, 204, 
231, 273 

Apulija, 264 

Archidamas, 163 

aretė, 11, 27, 152-153, 159—164, 
165, 191, 225 

Argas (miestas), 263 

Argas, 210 

Arginusai, 234. 

Aristidas, 167 

Aristipas, 252 

Aristofanas, 22, 147, 153—155, 157, 
178, 182, 195, 204. 

Aristotelis, 20, 25-26, 155, 159 

ascholia, 189 

asebeia, žr. bedievybe 

askésis, 197 

Aspasija, 140, 205 

astronomija, 155, 206-207 

atekhnós, 12—13 

ateizmas, žr. bedievybė 

atėniečiai, 137—139 


Vardų ir dalykų rodyklė 295 


atmintis, įsiminimas, 161, 
195, 197 

Ausonijus, D. M., 196 

Azija, 260, 264 


balsavimas teisme, 241, 245, 248 

bedievybė, 24, 28, 31, 153, 156, 
200, 207, 211 

Busiridas, 144 


Chairefontas, 172, 175-178 
Ciceronas, 193 


daimonas, 24, 31, 192, 
208—209, 232 


daimonion, 192—193, 208, 227 ir t. 


deinos, deinon, 13-14, 144-146, 
172, 266 

Delfų orakulas, 21, 171-180, 
187, 218 

Delijas, 216, 218 

démiourgos, 142, 186, 191 

demokratija, 142—143, 154, 161, 
178, 233-236 

Demokritas, 219 

Demostenas, 148 

Derrida, J., 17 

Dervenés papirusas, 184, 209 

deuteros plous, 19 

diabolė, 155 

dialegesthai, 268-269 

diamythologein, 352—254, 271 

dievai, 147, 174, 192, 203, 
206 ir t., 273 

dievas, 25-26, 28-29, 169, 
173—174, 181—182, 186, 
206, 273 

Diodoras Sicilietis, 171, 217 

Diogenas Laertietis, 192, 

219, 248 

Dionisas, 174 

Dionisidoras, 226 

Dionisodoras (sofistas), 231 

Diopeitas, 206 

Diotima, 140, 171 

Dissoi logoi, 162, 196 

divinacija, žr. mantikė 

dorybė, žr. areté 

drachma, 79, 113, 165, 207, 217, 
241, 245 

Driadės, 210 

Dzeusas, 147, 160, 211, 262-263 


Egiptas, 183 

eidenai, 25 

elenchas, 16 ir t., 157—158, 178, 
180-181, 212, 257 

Eleusino misterijos, 243, 264 

Elisijas, 263 

emellen, 166 

Empedoklis, 155, 183, 228, 258 

eonía, 175 

Eos, 203 

Eras, 199 

ereunan, 269 

Erotas, 160 

erotėsis, 199—200, 212 

Euaionas, 241 


Euenas, 14-15, 162—166 

eumeneia, 137 

Eupolidas, 157 

Euripidas, 171-172, 204-205, 
232, 265 

Europa, 264 

Eutidemas (sofistas), 231 

Eutidemas Gražuolis, 194-195 

exetazein, 268 


Faetontas, 204 
Faidras, 162 
Fainareté, 20 
Feidijas, 205 
Ferekidas, 258, 267 
filosofas, 187, 226—228 
Foulcaut, M., 222 


Gaja, 203 

gėda, 146, 163, 212-215 

gimnasijai, 151, 195 

Glaukonas, 184 

Gorgijas, 141-142, 153, 165, 
244-245, 256, 265 

graphė asebeias, 153, 192 


Hadas, 31-32, 155, 214—245, 
218—220, 237, 257, 262 ir t., 
267, 270—272 

Hamadriadės, 210 

Harmodijas ir 
Aristogeitonas, 243 

Hegesijas, 36 

Heidegger, M., 145 


Hektoras, 214, 249 

Helenė, 267 

Hera, 147, 201 

Herakleitas, 35, 142, 173, 179, 
187, 227-228 

Heraklis, 184 

Hermis, 153, 210 

Herodotas, 145, 166, 173, 180, 
183, 265 

Hesiodas, 184, 203, 209, 
224-225; 239, 263-265 

hetairos, 175 

Hiperionas, 203 

Hipijas, 15, 151, 159, 165, 265 

Hipolitas, 205 

Hiponaktas, 179 

Hiponikas, 15, 165 

hypéresia, hypéretés, 189, 
222—223 

Homeras, 175, 184, 209, 
258—259, 262—263, 265, 
268, 270 

hoplitai, 215, 217—218 

hoplon, 217 


ironija, 7, 140—144, 163, 166, 221, 
243, 248, 267 

Isokratas, 164, 221 

išminčius, 176, 186, 239, 265 

išmintis, žr. sophia 


įkvėpimas, 185 


įstatymai, 201, 236—237, 244 
jtikinimas, 142-143, 170, 256 

jaunuoliai, jaunimas, 
190-195, 201 


kainos, 164—165, 207, 217, 
241, 245 

Kalijas (komikas), 156 

Kalijas (vadas), 216 

Kalijas atėnietis, 15, 159, 
162-163, 165, 225 

Kastoras, 166 

Kebetas, 254 

Kefalas, 257 

Kefisodotas, 241 

kerdos, 259 

kheirotekhnės, 186 

khrésmoidoi, 185-186 

klajonė, žr. plane 

Klazomenai, 205 

knyga (knygos), 161-162, 205, 
207, 265 

komizmas, 271-272 

Kononas, 220 

Korintas, 196 

Kreta, 263 

krikščionybė, 27, 36 

Kritijas, 237, 250 

Kritonas, 202, 237 

Kroisas, 169 

Krotonas, 155 

Ksenofanas, 144, 160—161, 167, 243 

Ksenofontas, 140, 147, 152, 
154, 169—170, 175-176, 
182, 192, 197, 228, 230, 
235-236, 239 

laikas, 158, 189, 260 
Lampsaka, 205 
lathiphtongoio, 270 

latreia, 189 

Leontas Salaminietis, 234, 236 
Lisijas, 152, 195 

logografai, 148 

logos, 155, 171—172, 252-257 


maldavimas, 238 

mantikė, 173, 230, 257 

Maratonas, 218, 220 

mąstykla, 153 

mega legein, 169 

Megara, 263 

meirakion, 150, 156 

Melanipė, 171-172 

Meletas, 14, 23-25, 31, 154, 
166, 191—193, 199 ir t., 209 

Meletas, Andokido 
kaltintojas, 236 

meletė, meletan, ameleia ir kt., 
14, 195-199, 225, 273 

Meliadės, 210 

Melité, 198 

Menelajas, 263, 266-267 

menininkas, 186 

Menonas, 191 

mėnulis, 203-206 

metempsichozė, 258 

metoikas, 152 

Metrodoras Lampsakietis, 184 

miegas, 142, 227, 259-261 

mina, 53, 245 


Minojas, 262-264 

mirtis, 31, 214—215, 258 ir t., 272 

mįslė, 179, 207 

Misonas, 179 

mitas, mitologija, 24, 27, 
29-32, 174, 199, 204, 
209-210, 262-264, 
272 (dar žr. mythos) 

mydros, 205 

mythos, 167, 171, 252-257 

mnama, 196 

mokytojas, 157, 162, 164, 
168, 182, 191, 194, 226, 
250—251, 269 

monoteizmas, 173, 273 

moterys, 140, 268 

Masajas, 264-265, 270 

Mūzos, 185, 197 


nesirūpinimas, žr. ameleia 

Nestoras, 267 

nežinojimas, 140, 180 ir t. 215, 
218-220 

Nietzsche, F., 27, 36, 218 

Nikodemas, 241 

nimfos, 208, 210 


Odisėjas, 7, 214, 239, 262, 
265—267 

Oidipas, 169 

oikos, 188 

oligarchija, 234-235 

Orfėjas, 184, 264-265, 271 
(dar £r. orfizmas) 


orfizmas, 183, 228, 258, 262, 
270 (dar žr. Orfėjas) 


paideia, 15, 161-162, 167, 
186, 193 ir t., 265 

pais, 156, 186 

Palamedas, 244, 262, 265-267 

paradeigma, 187 

paradoksas, 201 ir t. 

Parmenidas, 183 

paskala (phėmė), 155, 157 

Patroklas, 214, 249 

Peloponeso karas, 221, 236 

Penelopé, 239 

penia, 189, 217-218 

Periandras, 196 

Periklis, 164, 205-206, 220 

Persefoné, 267 

Persija, 260 

philodėmoi, 192 

philopoleis, 192 

physis, 196 

phrontistės, 154 

Pindaras, 166, 168, 173, 
184, 257—258, 263, 270 

Pitagoras, 186, 258 

pitagorininkai, 153, 164, 197 

Pitija, 174 

Pito demas, 192 

planē, 183 

planetos, 206 

Platonas, 238; küriniai: 
Alkibiadas 1, 242 
Charmidas, 216, 221 

Eutidemas, 141, 151, 166, 
229—231, 260 

Eutifronas, 30, 147, 151, 
209—211, 221, 261 

Faidonas, 140, 165, 176, 
207, 222, 238, 248, 254, 
256—257, 260, 271-272. 

Faidras, 10, 140, 158, 172, 
187, 189, 195, 210, 227, 
230, 261, 269 

Gorgijas, 139, 142, 149, 152, 
166, 182, 234, 237, 251, 
25$, 260, 264 

Hipijas did., 166 

Hipijas maž., 151, 166 

lonas, 184—185, 265 

Įstatymai, 147, 151, 156, 197, 
204, 206 

Kratilas, 218, 265, 267, 270 

Kritonas, 9, 141, 183, 
201-203, 237, 248, 261 

Lachetas, 216 

Laiškai: antrasis, 238, 
septintasis 236, 269 

Meneksenas, 140—141 

Menonas, 153, 164, 191 

Parmenidas, 198 

Protagoras, 146, 158—159, 
164, 166, 185-186, 202, 
265, 269 

Puota, 140, 148, 151, 154, 
160, 162—163, 167, 171, 
186—187, 198, 204, 218, 
223, 265, 268 

Teagas, 167 
Teaitetas, 26, 153, 158, 220, 
227, 230, 261 
Timajas, 255, 265, 273 
Valstybė, 23, 152, 162, 
198—199, 202, 227, 230, 
254—255, 257, 265 
poetai, 166—167, 184—186, 
262, 264—268 
Polikratas, 143 
polis, 138, 188, 190, 192, 198 
politeizmas, 174, 273 
politika, 194, 232-234, 242 
politikai, 190, 198 
ponos, 197 
Poteidaja, 216, 218 
pranašautojai, 185 
pranašystė, 249-252, 257 
priesaika, 147, 182—183, 192, 201 
Pritanéjas, 190, 242-243, 248 
Prodikas, 146, 159, 165 
Protagoras, 146, 155, 158—159, 
185, 194, 219—220 
psykhé, 259 


Radamantas, 147, 260, 262—264 
retoriai, 141, 268 

retorika, 11—13, 148 

rūpintis, rūpinimasis, žr. meletė 


saikas, 34-36 
Salaminas, 220 
Sapfo, 268 

saulė, 203-206, 270 


sąžinė, 25—27, 197, 213, 229 

skholé, 189—190, 196 

Seirenés, 141 

Seléné, 203 

Septyni išminčiai, 167-168, 
183, 196 

Sicilija, 252 

siela, 198, 222, 225, 259, 272. 

Silenai, 210 

Simonidas, 224, 249 

Sisifas, 266—267, 270—271 

synousia, syneinai, 191, 194, 269 

skurdas, žr. penia 

sofistai, 11, 19, 154—155, 
162-164, 166—167, 183, 
202, 268, 270 

Sofoklis, 145, 209, 265 

Sofroniskas, 192 

Solonas, 183, 224—225 

sophia, sophos, 33, 137, 
145-146, 154, 166-169, 
181-182, 186-187, 243 

Sparta, spartiečiai, 163, 234, 
236, 244 

Stesimbrotas Tasietis, 184 

Strepsiadas, 147, 153, 155 


šaunumas, žr. areté 
$uo, 182 


Tanatas, 267 
Taryba, 233-234 
Tartaras, 155 
tekhné, 10, 145 


teisėjai, 137—140, 247-248, 
264, 272 

Telekleidas, 156 

Teognidas, 189, 224—225, 263 

Teséjas, 242 

Tetidė, 214 

themis, 30 

theos, žr. dievas 

thorybein, 1531-152 

tiesa, 33, 142 

timė, 160 

Tolas, 233, 237 

Trasibulas, 175 

Trasilas, 219 

"Triptolemas, 262, 264 


Trisdešimt (tiranų), 226, 233-237 


Troja, 266, 271 
Tukididas, 152, 197 
turtas, 188, 222-226 


ugdymas, žr. paideia 
Uranas, 203, 210 


Vienuolika, 244 
viltis, 257, 272-273 


Zenonas, 198 
zėtein, 269 


ženklas, žr. daimonion 

žirgai, žirgininkystė, 15, 
23-24, 159, 163, 165, 198, 
212, 226, 270 

žudikas, 226 

